
Lui Lauren. 

Îţi mulțumesc fiindcă ai crezut in mine atunci cînd acest lucru era total absurd - şi continui să 
crezi în mine. 

Și acum e la fel de absurd. 

Te voi iubi întotdeauna. 

Fie ca viitorul nostru să fie întotdeauna mai luminos decit trecutul. 

O pictură nu este niciodată gata, ci doar se opreşte în locuri interesante.! 

Paul Gardner 

Introducere 

Un test de personalitate aproape că mi-a distrus viaţa 

Soţia mea - femeia pe care o iubesc mai mult decit orice pe lume şi cu care am cinci copii 
minunati - a fost cit pe ce să nu se mărite cu mine... din cauza unui test de personalitate. 

Pe vremea studenţiei mele, era foarte la modă un test de personalitate numit „Codul 
culorilor”, care clasifica oamenii în patru categorii. Rosiii sînt oameni de acţiune, minati de 
ambiţie şi egocentrism. Albastrii tind să-şi asculte inima şi sînt orientati pe relaţii. Albii sînt 
introspectivi şi au deseori o atitudine pasivă. Galbenii vor să se distreze şi sînt sufletul 
petrecerii!. 

Lauren era Roşie. Aşadar, cînd părinţii ei au descoperit că eu sînt Alb, au devenit foarte 
nelinistiti. Lauren fusese căsătorită cu un tip abuziv şi egoist, care era tot Roşu. Părinţii ei s-au 
gîndit că, avînd în vedere interesul pe care-l manifesta Lauren fata de mine, de data asta era 
tentată să exagereze în direcţia opusă, drept compensație. Sau poate că era peste măsură de 
precaută, pentru a evita traumele din căsătoria anterioară. 

Precum multe alte persoane care au încredere în testele de personalitate, părinţii lui Lauren 
erau de părere că acest test al 
culorilor avea un sîmbure de adevăr. Vedeau oamenii prin prisma testului, încadrîndu-i într-una 
din cele patru categorii. 

„Dacă tipul ăsta este Alb, iar ea este Roşie, îl va ţine sub papuc”, îşi spuneau ei, sincer 
îngrijoraţi. „Lauren are nevoie de un bărbat adevărat, nu de un Alb.” 

Lauren îşi punea aceeaşi problemă. Oare un Alb şi o Roşie se puteau înţelege? Cei din 
categoria Alb rareori sînt promovați la locul de muncă. Sint persoane influentabile. Visează, dar 
nu-şi urmăresc cu perseverenţă obiectivele pe termen lung. 

Din fericire pentru mine, Lauren mi-a dat o şansă. Odată ce m-a cunoscut mai bine şi am 
petrecut un timp împreună, într-o relaţie extraordinară, şi-a asumat riscul de a se căsători cu 
mine, în pofida propriilor prejudecăţi cu privire la Albi şi a grijilor pe care şi le făceau la început 
părinţii ei. 

Acum, cînd avem o căsnicie fericită, cinci copii şi, împreună, 14 ani de studii psihologice, 


Lauren si cu mine ne amuzám cînd ne amintim de povestea asta. Dar rămîne valabil faptul ca 
un test de personalitate aproape cá ne-a distrus relația. 

Nu sînt singurul care a fost diagnosticat greşit sau limitat în mod nedrept de un test de 
personalitate. Se prea poate ca şi tu să fi căzut victimă acestei epidemii. „Codul culorilor” este 
doar una dintre nenumăratele metode de clasificare a „personalităţii” atît de populare în 
cultura modernă. Printre principalii vinovaţi se numără Indicatorul Tipologic Myers-Briggs, 
evaluarea DISC, testul de personalitate Winslow, NEO, HEXACO, Birkman, eneagrama, testul 
petelor de cerneală şi multe altele. 

Lista poate continua la nesfirsit. Si nu se va opri. Din cite se pare, zilnic apar sute de noi 
teste. 

Obsesia „personalităţii” este ceva atit de ridicol, încît în 2019 Facebook a trebuit să 
interzică testele de personalitate şi alte 
aplicaţii cu o „utilitate minimá"?. Asta după ce peste 87 de milioane de oameni îşi puseseră la 
dispoziţie informaţiile personale în schimbul răspunsurilor la un chestionar despre 
personalitate. 

Da, testele de personalitate pot fi interesante şi amuzante. Însă ele - şi conceptul de 
„personalitate” în general - au şi un aspect sumbru, care limitează şi, în unele cazuri, distruge 
viata a nenumărați oameni. 

Perspectiva majorităţii este că personalitatea constituie eul nostru real şi autentic. 
Personalitatea este „înnăscută” şi, în cea mai mare parte, imuabilă. Prin urmare, rolul nostru 
ca fiinţe umane este să adunăm suficiente informaţii şi experienţă - să găsim testul de 
personalitate potrivit - pentru a ne „descoperi” în mod adecvat personalitatea „ascunsă”. 

Odată ce am făcut această descoperire extraordinară, putem să ne construim întreaga viaţă 
în jurul personalităţii noastre. E posibil ca această viaţă să nu fie cea pe care ne-am fi ales-o, 
dar este viaţa care ne-a fost menită. Este ceea ce ne-a fost sortit. A merge pe un alt drum ar 
însemna să ne amăgim singuri şi nu ne-ar aduce decit suferinţă şi nenorocire. 

La baza tuturor acestor convingeri se află ideea că personalitatea noastră este înnăscută şi 
n-o putem schimba. 

In realitate, practic fiecare dintre noi vrea să-şi schimbe personalitatea. O serie de studii 
recente de la Universitatea Illinois demonstrează acest lucru. Peste 90% dintre oameni afirmă 
că sînt nemulţumiţi de cel puţin un aspect al personalităţii lor, pe care speră să-l schimbe în 
bine. 

Dar, în pofida dorinţei noastre de a ne schimba, sîntem făcuţi să credem că acest lucru nu e 
posibil. Multe şcoli populare de psihologie susţin că personalitatea este înnăscută, fixă, 
imuabilă. 

Motivul pentru care personalitatea este văzută ca fiind fixă este că, în general, psihologii 
pun foarte mult accent pe trecut, considerîndu-l extrem de important. Un principiu 
fundamental al multor teorii despre personalitate este că trecutul constituie principalul 
predictor al viitorului. Acesta are la bază ideea populară de „determinism cauzal”, conform 
căreia tot ce se întîmplă sau există este determinat de condiţii sau evenimente anterioare?. Din 
această perspectivă, noi sîntem determinaţi de evenimentele anterioare, precum nişte piese 
de domino dintr-un şir care se prăbuşeşte. 

Cuvîntul , determinati" are aici o tentă extremă: nu ,influentati" sau ,ghidati", ci „cauzaţi”. 
Dacă sîntem ,determinati" de trecut înseamnă că nu avem de ales si nici posibilitatea de a 
decide cine sîntem şi ce putem face. Sîntem obligaţi să acceptăm personalitatea care ni s-a 
dat. Cine sîntem în prezent nu este decit o piesă de domino răsturnată de experienţele noastre 
din trecut. Nu putem schimba trecutul. Tot ce putem face este să descoperim şi să înţelegem 
mai bine cine sîntem cu adevărat şi de ce. 

Acesta este motivul pentru care oamenii caută să se „descopere” sau să se „găsească” pe 
ei înşişi. Vor să afle cine sînt „ei”. Pentru cei mai mulţi dintre noi, ideea că ne putem imagina şi 
crea pe noi înşine şi personalitatea noastră este aproape ridicolă, asemenea gîndirii magice. 

Chiar aşa să fie? E adevărat că avem o personalitate fixă, pe care nu o putem schimba? 

Nu, nu-i adevărat. Şi există o mulţime de dovezi în acest sens, mai ales informaţii de ultimă 
oră». 

Dacă ai încercat să faci schimbări importante în viaţa ta, dar te simţi blocat sau descurajat, 
această carte este pentru tine. Ea porneşte de la ideea că „personalitatea” nu contează. Mai 
mult 


decît atît, personalitatea nu este cel mai important aspect pentru ceea ce sîntem. 
Personalitatea este ceva superficial si tranzitoriu, un produs secundar a ceva mult mai profund. 

Aspectul fundamental al naturii noastre umane este capacitatea de a face alegeri si de a le 
pune în practică, sau ceea ce Viktor Frankl a numit libertatea umană supremă, aceea de „a ne 
alege propria cale". Alegerea propriei căi are cel putin două semnificaţii esenţiale: a lua decizii 
cu privire la ce vrem să se intimple şi a alege cum să răspundem la ce se întîmplă. Faptul că 
ne alegem propriul drum în viaţă este ceea ce ne face oameni, iar cu cît sîntem mai capabili să 
luăm singuri decizii, cu atit avem mai mult control asupra propriei vieţi şi a rezultatelor pe care 
le obţinem. 

A lua decizii şi „a ne alege propria cale” nu e neapărat uşor. Există factori restrictivi care ne 
limitează şi ne influenţează considerabil capacitatea de a face alegeri. Principalii factori care 
au un impact asupra capacităţii noastre de alegere sînt mediul social şi mediul cultural, 
precum şi nivelul nostru de dezvoltare emoţională. Cu cît devenim mai evoluati pe plan 
emotional, cu atît sîntem definiti în mai mică măsură de trecutul nostru si mai putin constrinsi 
de împrejurări”. 

În loc să fim rigizi, vom deveni flexibili. În loc să evităm sau să ne suprimám emoţiile, le 
vom accepta şi ne vom transforma prin intermediul lor. 

Vom avea curajul de a trai viata pe care ne-o dorim cu adevărat, oricît de „imposibil” sau de 
dificil ni s-ar părea acest lucru în prezent, nouă sau celor din jur. Vom înfrunta toate emoţiile, 
lecţiile sau dificultăţile care ni se ivesc în cale. Cu ajutorul lecţiilor şi al experienţelor trăite, ne 
vom transforma ca persoane. Împrejurările se vor schimba la rîndul lor. 

Din acest moment, poţi lăsa deoparte toate testele stupide şi „tipurile” de personalitate. 
Poti decide cine ai de gînd să fii şi să devii. 

Cine devii este o alegere pe care doar tu o poti face. Albus Dumbledore, înțeleptul vrăjitor 
din cărţile despre Harry Potter scrise de J.K. Rowling, ştia prea bine acest lucru. Cînd Harry 
Potter încerca să înţeleagă de ce i-a sugerat Jobenul Magic să se alăture Casei Viperinilor, 
Dumbledore i-a explicat: „Deciziile noastre, Harry, arată cine sîntem cu adevărat, mult mai 
mult decît însuşirile noastre, 2. 

Harry Potter nu s-a „născut” să fie un Cercetaş. Nu avea din naştere personalitatea unui 
Cercetaş. A ales să fie unul dintre ei, iar această alegere, precum şi experienţele care au urmat 
i-au modelat personalitatea. 

Deşi Dumbledore este un personaj fictiv, lecţia pe care ne-o oferă este esenţială pentru a 
înţelege ce este personalitatea. Devii cine alegi să fii. Dar puţini sînt cei care își asumă pe 
deplin alegerea cu privire la cine sînt şi cine vor deveni. Am fost făcuţi să credem că nu avem 
de ales. Ce-i drept, e înfricoşător să-ţi asumi responsabilitatea şi libertatea de a-ţi alege 
propria cale. 

Această frică şi riscul pe care-l implică o alegere asumată reprezintă motivul pentru care 
multe persoane preferă ca soarta, la fel ca Jobenul Magic, să decidă pentru ele, să aleagă care 
va fi destinul lor. De aceea oamenii îşi pun deciziile, potenţialul şi identitatea pe seama unor 
forte exterioare. Pe plan emotional, e mult mai uşor să te închizi într-o cutiutá - „Mda, nu e 
confortabil, probabil că nu e pentru mine” -, chiar dacă asta îţi limitează libertatea, viziunea şi 
creativitatea. 

Creativitatea e o treabă riscantă. Implică vulnerabilitate şi curaj, iar probabilitatea de a face 
greşeli şi de a eşua este foarte mare. 2 
Creativitatea si curajul nu ne oferá nici un fel de garantii. In plus, creativitatea poate fi 
imprevizibilă si ne duce în locuri unde nu ne aşteptam să ajungem. Aşadar, nu e de mirare cá 
majoritatea oamenilor se considerá tot mai putin creativi odatá cu vírsta; isi doresc sá tráiascá 
intr-o lume stabilá si previzibilá. De asemenea, nu e surprinzátor cá preferám sá ni se spuná ce 
putem (si ce nu putem) face în loc să înfruntăm riscul de a ne crea pe noi înşine şi propriile 
experiente. 

Cînd decizi cine vei fi si cum vei trái, poti avea tot ce îţi doreşti cu adevărat. Poţi deveni o 
excepţie. Poţi avea experienţe care îi vor soca nu doar pe alţii, ci si pe tine. „Chiar mi se 
intimplá mie asa ceva?" va deveni ceva obisnuit. 

Da, chiar ti se întîmplă asa ceva. Incredibil, nu? 

Mergi înainte, cu un scop şi îndrăzneală. Nu te mai limitezi în funcţie de ceea ce a fost. 
Capeti din ce în ce mai multă încredere în capacitatea ta de a vizualiza un lucru în minte şi de 
a observa apoi cum devine realitate. Vezi cum începi să fii înconjurat de alte persoane care 


tráiesc prin propria creatie si conceptie, nu in mod pasiv si implicit. 

Nu trebuie să îţi pui limite în funcţie de ceea ce spun ceilalţi cá poti avea sau dobindi. Dacă 
vrei să fii mai încrezător şi mai creativ sau mai extrovertit şi mai organizat, poţi deveni astfel. 
Dacă eşti timid, dar vrei să devii un lider puternic şi îndrăzneţ, o sursă de inspiraţie pentru alţii, 
acest lucru este de asemenea posibil. 

O prietenă, Stacy Salmon, mi-a povestit cum a aflat acest adevăr în timpul unei ore de la 
şcoala de duminică, pe cînd avea 13 ani. In copilărie, Stacy fusese timidă şi stingace. În ziua 
aceea, profesorul le-a explicat copiilor că toti puteau deveni cei care voiau să fie. Isi puteau 
dezvolta calităţi pe care le admirau la alţii. 

Stacy a înţeles ideea, iar începînd din acel moment a încetat să mai aibă un comportament 
timid în preajma altora. A încetat să se mai ascundă după părinţii ei în situaţii sociale. A încetat 
să mai caste cu stingacie pentru a distrage atenţia atunci cînd cineva îi punea o întrebare. lar 
în cei peste 20 de ani care au trecut de la acea experienţă, a căutat constant să-şi formeze noi 
abilităţi, să înveţe de la alţii şi să se dezvolte ca persoană. Acum, la 30 şi ceva de ani, Stacy 
face în continuare eforturi pentru a evolua şi a învăţa, pentru a-şi dezvolta calităţi şi trăsături 
pe care le doreşte sau pe care le admiră la alţii. Nu mai este fata sfioasă de pe vremuri. E 
încrezătoare şi hotărită. 

Acesta este adevărul despre personalitate. Ea nu este ceva cu care ne naştem, ci un lucru 
pe care-l exersăm. Se poate schimba şi chiar se schimbă. Putem şi chiar trebuie să o alegem şi 
să o modelăm. Unul dintre principalele obiective ale vieţii noastre este să ne alegem propria 
cale. Insă deseori oamenii se tem să facă alegeri, întrucît alegerile au consecinţe. Drept 
urmare, evită să ia decizii, nu-şi aleg propriul drum în viaţă şi îşi limitează capacitatea de a 
creşte, a învăţa şi a se schimba. 

Oricine a realizat ceva important în viaţă a trebuit să se transforme din cel care a fost în cel 
care a devenit. A trebuit să-şi imagineze ceva nou şi să se convingă pe sine însuşi că acel lucru 
era posibil. A trebuit să acţioneze cu curaj, mai presus de personalitatea şi împrejurările care i- 
au fost date, pentru a-şi atinge scopul şi a deveni cel care îşi dorea să fie. 

Din exterior, o persoană foarte influentă sau care se bucură de foarte mult succes poate fi 
percepută drept „diferită” sau ,specialá"?. Dar dacă o întrebi cum a procedat, îţi va spune că e 
doar o persoană obişnuită şi că viaţa pe care şi-a creat-o este rezultatul propriei alegeri. 

Pentru a deveni alt om, ai nevoie de un alt scop - de un ţel care merită urmărit. Scopul tău 
este motivul pentru care îţi dezvolti noi trăsături şi abilităţi si pentru care alegi experienţe ce 
te transformă. In lipsa unui tel semnificativ, încercarea de a te schimba este lipsită de sens, 
necesită un efort imens de voinţă şi, în ultimă instanţă, conduce la eşec. 

Trecutul nu este un prolog 

Singurul lucru ,special" cu privire la cei care îşi transformă viaţa si pe ei înşişi este viziunea lor 
asupra viitorului. Aceşti oameni refuză să se lase definiti de trecut. Văd ceva diferit, mai 
semnificativ, şi alimentează în permanenţă această viziune. Zi de zi, îşi păstrează credinţa şi 
speranţa, făcînd paşi indrázneti în direcţia dorită, însoţiţi de numeroase eşecuri şi multă 
suferinţă. Cu fiecare pas, încrederea lor creşte, iar identitatea lor devine mai flexibilă şi mai 
puţin limitată de ceea ce a fost. 

Poţi fi naratorul propriei poveşti. Nu trebuie să te laşi definit de trecut. N-are nici o 
importanţă cine ai fost sau ce rezultate ai obţinut mai demult. 

„Trecutul e-un prolog” este o replică din Furtuna de William Shakespeare, rostită de 
Antonio, un personaj manipulator, însetat de putere, care susţine că tot ce s-a întîmplat 
anterior - „trecutul” - i-a determinat pe el şi pe Sebastian să facă ce aveau de gind, adică să 
ucidá??. In aparenţă, nu avuseseră de ales. Erau doar nişte piese de domino, nu agenti. 

Oamenii folosesc trecutul ca pe o scuză pentru a rămîne blocaţi în obiceiurile şi atitudinile 
care îi împiedică să progreseze. In plus, precum Sebastian, ei cred adesea că evenimentele 
trecute reprezintă cauza pentru care au făcut sau fac anumite greşeli. A da vina pe trecut 
înseamnă a-ţi declina responsabilitatea. Inseamna că nu eşti responsabil şi că îţi este greu să-ţi 
faci propriile alegeri. 

Dar, după cum vei descoperi adesea în această carte, trecutul nu este un prolog. Trecutul 
tău nu reprezintă caracteristica 
definitorie a ceea ce esti. Nu esti ,determinat” de trecutul tau. 

Iti poti schimba personalitatea. 

Identitatea şi povestea interioară ale oamenilor care obţin cele mai mari succese se 


bazează pe viitorul, si nu pe trecutul lor. De pildă, Elon Musk spune adesea că vrea să-şi 
trăiască sfîrşitul vieţii pe Marte—. Deocamdată, oamenii nu pot călători pe Marte. Dar a muri 
pe Marte este povestea pe care o spune Musk despre viitorul său. Acesta este scopul care îi 
modelează identitatea, acţiunile şi deciziile. 

Indiferent ce crezi despre el, Elon Musk se focalizează asupra destinatiei sale ca persoană şi 
trăieşte în viitor, nu în trecut. Atenţia, energia şi povestea lui sînt definite de viitorul pe care îl 
creează. Nu-l vei auzi vorbind despre „perioada PayPal”. Nu se arată limitat de ceea ce a făcut 
anterior sau de eşecurile pe care le-a suferit. Nici măcar nu aduce vorba despre trecutul lui, 
decit dacă i se cere explicit acest lucru. 

Aşa trăiesc oamenii de succes: devin cine vor să fie orientfndu- şi viata astfel încit să-şi 
atingă obiectivele, nu repeínd trecutul; actionínd cu îndrăzneală precum persoana care vor fi, 
nu perpetuínd-o pe cea care au fost. 

Această carte iti va arăta cum să devii cine vrei să fii, indiferent de cine ai fost. Te va învăţa 
tot ce trebuie să ştii despre motivele pentru care oamenii se blochează în tipare nesănătoase 
şi îţi va oferi strategii practice, fundamentate ştiinţific, pentru a alege în mod proactiv ceea ce 
doreşti şi a-ţi transforma visurile în realitate. 

În Zen şi arta reparării motocicletei, Robert M. Pirsig a scris: „Oţelul poate lua orice formă 
doreşti dacă eşti îndeajuns de priceput sau orice formă în afară de cea pe care o doreşti daca 
nu esti,,?. 

În cartea de faţă, vei învăţa cum anume este modelată personalitatea si în ce fel poti - si 
trebuie - să o modelezi. Vei învăţa să fii arhitectul si fáurarul propriei personalităţi, pentru a te 
transforma în cel care decizi să fii. Mai exact, cartea te va ajuta: 

* Să descoperi miturile despre personalitate care îţi limitează potenţialul. 

* Să decizi ce fel de viaţă vrei să ai, oricit ar fi de diferită de 
trecutul sau de prezentul tău. 

e Sá dobindesti flexibilitatea emoţională necesară pentru a nu te 
mai lása definit de trecut. 

* Sá privesti traumele dintr-o nouá perspectivá si sá tráiesti ca si 

cum tot ce s-ar întîmpla n-ar fi o problemă, ci o ocazie de a progresa. 

* Sá ai suficientă încredere în tine pentru a-ţi defini scopul vieţii. 

* Să-ţi creezi o reţea de „martori empatici” care să te încurajeze în 
mod activ să infrunti suisurile şi coborişurile vieţii. 

* Să lucrezi cu subconstientul tău pentru a depăşi dependentele şi 
tiparele care te limitează. 

* Să reamenajezi mediul în care trăieşti astfel încît să te stimuleze 

în drumul tău către viitor în loc să te menţină blocat în trecut. 

Pe scurt, această carte îţi oferă informaţiile ştiinţifice şi strategiile necesare pentru a nu mai 
rămîne niciodată blocat într-o identitate sau un tipar. Vei învăţa cea mai directă, mai simplă şi 
mai eficientă metodă de a progresa şi a te schimba. Este un proces demonstrat ştiinţific, pe 
care-l poti stápini şi aplica pentru a depăşi blocajele şi a nu te mai lăsa definit de trecut. 

Vreau să fac o precizare: pentru a alege şi a crea un viitor mai bun nu e suficient să visezi. 
Trebuie să infrunti adevăruri incomode pe care le-ai tot evitat şi să preiei controlul asupra 
propriei vieţi. 

Ceea ce te împiedică să îţi transformi visurile în realitate sînt traumele ascunse care te ţin 
blocat în trecut, subminindu-ti încrederea şi imaginaţia. Fireşte, traumele pot fi rezultatul unor 
evenimente majore, care ne schimbă viaţa. Insă cel mai adesea ele apar în urma unor 
incidente minore şi a unor conversații care ne limitează percepţia asupra a ceea ce sîntem şi 
ce putem face, dînd naştere unei mentalități rigide. 

Este un lucru care nu poate fi ignorat şi de care trebuie să ne ocupăm. 

In plus, mediul nostru social ne susţine identitatea şi tiparele actuale sau bazate pe trecut, 
în loc să ne stimuleze să evoluăm şi să devenim mai mult decit ce am fost. 

Această carte te va provoca să îţi asumi responsabilitatea pentru propria viaţă. Ce-i drept, e 
simplu şi comod să ne construim viaţa în funcţie de nişte teste de personalitate sau de alte 
măsuri exterioare. Desigur, în copilărie e bine să avem parte de îndrumare şi sfaturi, dar 
pentru a ne maturiza este esenţial să luăm propriile decizii, să ne definim un scop semnificativ 
şi să progresăm - precum şi să-i ajutăm pe alţii să progreseze - cu ajutorul acestuia. 

Dacă iei în serios vilva creată în jurul personalităţii, deja ţi-ai subminat capacitatea de a 


alege. Ţi-ai cedat responsabilitatea pentru trecutul şi viitorul tău unor forte exterioare. În loc să 
cauţi schimbarea, ţi-ai limitat posibilităţile de a face schimbări. În loc să te concentrezi pe ce 
poţi face pentru a avea o viaţă mai bună, încerci doar să descoperi sau să înţelegi de ce eşti 
limitat sau incapabil să faci ceea ce doreşti. In loc să devii mai bun, pur şi simplu te accepti 
„aşa cum eşti”. 

In sufletul tău, ştii că asta e absurd. Vrei mai mult de la viaţă. Vrei să crezi că poţi face 
schimbări în viaţa ta - şi chiar unele 
radicale. Poate ţi-ai pierdut speranţa că acest lucru ar fi posibil pentru tine. 

Dar dacă vrei într-adevăr o schimbare majoră în viaţa ta, această carte te va învăţa cum să 
procedezi. 

De ce l-ai asculta pe doctorul Benjamin Hardy? 

Faptul că, potrivit testului „Codul culorilor”, eram un „Alb” n-a fost singurul dezavantaj pe 
vremea cînd încercam să creez o relaţie cu viitoarea mea soţie. Întîmplător, cea mai bună 
prietenă a ei s-a măritat cu un tip care mi-a fost coleg de liceu. Acesta a sfătuit-o insistent să 
nu aibă de-a face cu mine. Şi din motive bine întemeiate. 

Nici eu n-aş fi recomandat nimănui să se căsătorească sau să aibă o relaţie cu persoana 
care fusesem în liceu. Dar cînd am cunoscut-o pe Lauren nu mai eram nici pe departe aceeaşi 
persoană. De fapt, parcă nici nu mai trăiam în acelaşi univers. 

In liceu, eram un tînăr extrem de confuz şi traumatizat. Părinţii mei au divorţat cînd aveam 
11 ani, iar suferinţa cauzată de divorţ la împins pe tatăl meu spre o puternică dependenţă de 
droguri. In decurs de cîţiva ani, casa lui s-a transformat într-un loc bizar şi întunecat, plin de 
dependenţi de droguri. Fraţii mei mai mici şi cu mine am locuit cu tata pînă cînd mediul acela a 
devenit mult prea instabil şi nesănătos. În primul an de liceu, ne-am mutat la mama, care ne 
iubea enorm, dar muncea din greu pentru a ţine pe picioare o firmă împreună cu sora ei şi 
pentru a-i sprijini pe alţi membri ai familiei. 

Eu eram cel mai mare dintre cei trei băieţi, iar vieţile noastre au devenit extrem de haotice 
şi nesigure. Aveam impresia că mă aflu pe nisipuri mişcătoare, fără să mă pot baza pe nimic 
din jurul meu. In mod firesc, am început să-mi petrec timpul cu alti puşti traumatizati, care 
trăiau în confuzie. Desi nu eram răi, deseori îi hártuiam şi îi tachinam pe alţii. Intram în tot felul 
de încurcături, din fericire fără urmări grave. Ceea ce ne lipsea în primul rînd erau stabilitatea 
şi o bază. Jucam toată ziua jocuri video online, ne dădeam cu skateboardul sau snowboardul şi 
nu făceam nimic productiv. 

Am absolvit liceul cu chiu, cu vai şi am chiulit de atitea ori, încît am fost nevoit să plantez 
un copac pe terenul şcolii şi să fac muncă în folosul comunităţii pentru a compensa absentele. 
In anul următor, am locuit la vărul meu şi am dormit pe o canapea, fără să fac nimic. N-aveam 
un loc de munca şi renuntasem la facultatea de stat după două săptămîni. Era prea mult 
pentru mine. N-aveam o etică a muncii, o viziune în ce priveşte viitorul, n-aveam încrederea 
sau capacitatea de a înţelege ce scria in manuale. Jucam World of Warcraft ca să evadez din 
lumea reală. 

Cînd aveam vreo 20 de ani, am decis să plec din oraşul natal şi să mă implic într-o misiune 
a Bisericii. Mă săturasem de viaţa mea şi voiam să o iau de la început. Această experienţă de 
doi ani m-a schimbat complet. Am devenit o cu totul altă persoană, capabilă şi cu o viziune 
clară asupra viitorului său. 

Această misiune a fost prima ocazie din viaţa mea cînd m-am simţit liber să fiu cine voiam 
să fiu. Nu eram constrins de trecutul meu sau de mediul in care trăiam. Aveam un singur tel, 
ceea ce mi-a permis să-mi făuresc o nouă identitate, cu un nou comportament şi o noua 
energie. În prima zi, mi-am luat 
angajamentul să fiu cel mai bun misionar posibil - să fiu un exemplu şi un lider. Era ocazia 
ideală de a mă reinventa. 

Şi chiar asta am făcut. 

Am învăţat să-mi procesez şi să-mi transform traumele. În acest scop, am citit peste o sută 
de cărţi, am completat stive de jurnale, am purtat discuţii deschise despre trecutul meu 
dureros cu prieteni dragi şi lideri care m-au încurajat şi, mai ales, i-am servit şi i-am ajutat pe 
alţii să aibă o viaţă mai bună. Timp de doi ani, i-am ajutat pe oameni să-şi rezolve problemele; 
am văzut şi am trăit lucruri care mi-au schimbat complet viziunea asupra lumii şi a vieţii în 
general. Am înţeles că viaţa e scurtă şi că mulţi dintre noi sînt foarte departe de realităţile 
acestei lumi. 


Asta m-a ajutat sá má trezesc. 

Cînd m-am întors acasă, ştiam cit de mult m-am schimbat si, în acelaşi timp, simţeam cá 
prietenii şi familia mea n-ar fi putut înţelege această schimbare. Am decis să merg la o altă 
facultate decit prietenii mei din liceu, unde nu era nimeni care să-mi ştie povestea şi să mă 
tina blocat în percepțiile sale despre fosta mea persoană. 

Am terminat facultatea în trei ani, m-am căsătorit cu fata visurilor mele şi am fost acceptat 
la un doctorat de top în psihologie organizaţională. Mi-am început studiile doctorale în toamna 
anului 2014, iar în primul an am cîştigat 13.000 de dolari ca asistent administrativ. 

In ianuarie 2015, Lauren şi cu mine am luat în plasament trei copii - pe Kaleb, Jordan şi 
Logan. Cam tot atunci, am început să ţin un blog în care îmi expuneam ideile despre psihologie 
şi schimbarea personală. Munca mea a luat avínt imediat, articolele semnate de mine ajungind 
la milioane de oameni în primele cîteva luni. În următorii trei ani, din 2015 pînă în 2018, am 
fost principalul 
autor din lumea medium.com, una dintre cele mai mari platforme online la acea vreme. 

In februarie 2018, după ani întregi în care ne-am luptat la tribunal cu sistemul de 
plasament, am reuşit să-i adoptăm pe cei trei copii. La mai putin de o lună după adopţie, _ 
Lauren a rămas însărcinată cu gemeni, care s-au născut în luna decembrie a aceluiaşi an. Intr- 
un singur an calendaristic, am devenit oficial părinţii a cinci copii. A fost curată nebunie. Dar 
aceasta este viaţa pe care am ales-o şi pe care o alegem în continuare. Viziunea noastră şi 
țelul nostru comun au pus bazele unei creşteri extrem de abrupte, deloc uşoare, dar incredibil 
de semnificative şi de profunde. 

La începutul anului 2019, mi-am terminat doctoratul, iar articolele mele online continuă să 
fie citite de milioane de oameni în fiecare lună. De la un vagabond care dormea pe canapeaua 
altcuiva am ajuns proprietarul unei afaceri de milioane de dolari şi tatăl a cinci copii - făcînd 
exact ceea ce îţi voi explica în această carte. 

In pofida faptului că munca şi educaţia mea mi-au arătat că oamenii se pot schimba şi chiar 
se schimbă, cea mai bună dovadă în sprijinul ideilor din această carte este propria mea viață. 
Nu încerc să fiu un guru pe o scenă. Sint o persoană obişnuită, care trăieşte cu smerenie şi 
caută să-i ajute pe alţii să-şi schimbe viaţa în bine. Vreau să te ajut să faci la fel, orice ar 
însemna asta pentru tine. 

Chiar nu contează ce s-a întîmplat în trecut. Nu contează ce spun nişte teste stupide de 
personalitate sau ce cred despre tine colegii tăi de liceu. 

Ceea ce contează este cine vrei să fii. 

Ceea ce contează sînt alegerile pe care le faci. 

In caz că te-ai întrebat vreodată dacă te poti schimba cu adevărat, răspunsul este da! 

Indiferent cine ai fost în trecut, nu mai trebuie să fii aceeași persoană. După cum vei 
descoperi în curînd, de fapt acum nu eşti acea persoană şi nu vei fi acea persoană nici în viitor. 
Personalitatea ta se schimbă în timp, în mod neintentionat. Dar odată ce îţi propui să te 
schimbi, schimbarea va fi spectaculoasă şi controlată, nu aleatorie. După cum a spus actriţa 
Lily Tomlin despre viaţa şi cariera ei: „Intotdeauna am vrut să fiu cineva, dar acum îmi dau 
seama că ar fi trebuit să-mi propun ceva mai precis”. 

Vei deveni cineva. Acest lucru e sigur. Intrebarea e: cine vei deveni? Şi cit de precis şi de 
deliberat va fi acest proces de creaţie? 

Cu cit ai o viziune mai precisă, cu atit calea îţi va fi mai limpede, iar motivaţia, mai 
puternică. Iti alegi scopul, apoi te implici trup şi suflet în atingerea acelui scop. La timpul 
potrivit, se va produce transformarea. 

Tu eşti cel care decide cine vei deveni. Nu un test de personalitate sau trecutul tău. 

Cine vei alege să fii? 

Aceasta este cartea care îţi va dezvălui cea mai eficientă metodă de a deveni, în mod 
intenţionat şi strategic, persoana care ai de gind şi alegi să fii. Dacă am făcut o treabă bună, în 
timpul lecturii ei vei trăi foarte multe emoţii. Emotiile reprezintă calea către schimbare şi 
transformare. Dacă ai tendinţa să opui rezistenţă celor citite, curaj! În curînd vei înfrunta 
adevărul despre cine eşti. 

Te simţi pregătit să afli adevărul despre personalitate? 

Pune-ti centura de siguranţă. Vei afla nişte lucruri despre care n-ai mai auzit pînă acum. 
Nişte lucruri care îţi pot schimba viaţa. 

Capitolul 1 


Miturile despre personalitate 
Fiintele umane sínt opere ín lucru care se cred ín mod eronat produse finite.! 
Dr. Daniel Gilbert 

În 2012, Vanessa O'Brien era cufundată în noroi pînă la genunchi în mijlocul junglei din 
valea Sugapa. Împreună cu un mic grup de exploratori, încerca să ajungă în virful Piramidei 
Carstensz, cel mai înalt munte de pe insula Noua Guinee, avînd 4.884 de metri deasupra 
nivelului mării. 

Vanessa plingea în timp ce înota prin noroi, izbindu-se de crengi zdravene, plină de julituri si 
vinatai, se cátára peste copaci imensi cu corpul ei de 1,62 m şi nici nu se ridica bine, cá se şi 
trezea din nou în mocirlă, cu fata-n jos. 

De fapt, nu doar plingea: se afla în plină criză emoţională şi de identitate. 

În toiul acestei crize, structura ei psihologică a început să se clatine. Viziunea ei despre 
lume, inclusiv despre propria persoană, era pe cale să se destrame. Prin minte îi treceau o 
serie de gînduri extrem de sumbre pentru cineva obişnuit să reuşească: 

Nimic nu va fi mai bine în ceea ce mă priveşte. 

E din ce în ce mai rău. 

Mi se pare că dau înapoi cu fiecare pas. 

Tot ce fac e greşit. 

De ce nu sînt în stare să fac asta? 

Ce naiba?! 

Dificultăţile, suferinţa şi frustrarea cu care se confrunta au împins-o pe Vanessa în afara 
cadrului ei de referinţă. Tot ceea ce credea că ştie părea să fie greşit. Nu mai era sigură de 
propria identitate. Lumea şi viaţa erau pline de confuzie. 

Nu simţea decit durere si chin. 

Egoul şi identitatea ei se destrămau. În urma acestei experienţe - care s-a soldat cu 
cucerirea virfului muntos Vanessa n-a mai fost aceeaşi persoană. 

Oliver Wendell Holmes Jr. a spus: „Odată ce s-a dilatat sub efectul unei noi experienţe, 
mintea nu mai poate reveni la vechile ei dimensiuni”. 

În cazul Vanessei O'Brien, dilatarea minţii şi a identităţii nu a constituit un eveniment 
singular, ci un fenomen care s-a tot repetat pe parcursul unui deceniu. 

În cea mai mare parte a vieţii, Vanessa a fost considerată o personalitate de tip A. În 2009, 
lucra cu succes în domeniul financiar. Era o femeie de carieră, cu o viaţă pe care ar fi numit-o 
„foarte previzibilă”. Rareori se abătea de la standardele acceptate în lumea ei. 

Singurele lucruri la care se gindea cu adevărat erau munca ei şi cum să ajungă la următorul 
nivel pe scara corporației. Cea mai mare bucurie a Vanessei erau vacantele anuale de două 
săptămîni, cînd se ducea cu soţul ei să viziteze obiective turistice şi să facă scufundări. 

Dar în 2019 Vanessa are o cu totul altă personalitate. Viaţa ei nu se mai încadrează între 
limitele înguste ale obiectivelor profesionale. Nu mai este motivată de „carieră” şi nici măcar 
de „obiective”, ci de „menirea” ei. 

Dacă ai fi discutat cu Vanessa în 2009, ti-ar fi spus foarte multe despre cariera ei. Probabil 
că nu te-ar fi întrebat nimic despre tine. Dacă n-aţi fi lucrat amindoi în domeniul financiar, nici 
n-aţi prea fi avut despre ce să vorbiti. Probabil că i-ai fi părut neinteresant. Dat fiind că munca 
era viaţa ei, nu ti-ar fi acordat prea mult timp, fiindcă era foarte ocupată. 

Dacă ai purta o discuţie cu Vanessa în 2019, ai auzi foarte multe despre starea planetei. Ai 
afla detalii despre topirea ghețarilor. Ai auzi-o vorbind despre potenţialul uman si despre faptul 
că noi, ca oameni, nu avem doar capacitatea de a ne schimba viaţa, ci şi responsabilitatea de 
a salva planeta pe care trăim. 

În cursul acestei conversații, Vanessa te-ar întreba o mulţime de lucruri despre tine. Ar vrea 
să ştie ce e important pentru tine şi ce te călăuzeşte în viaţă. Ar fi dispusă şi deschisă să îţi 
răspundă la întrebări. Nu s-ar grăbi, ci ar fi pe deplin alături de tine. Te-ai simţi inspirat şi calm 
în prezenţa ei. 

Dacă Vanessa ar fi făcut un test de personalitate în 2009, toate răspunsurile ei ar fi fost 
centrate pe sine şi orientate către unica ei prioritate, cariera. Ar fi obţinut punctaje foarte mari 
în ce priveşte conştiinciozitatea şi extroversia, dar punctaje mici în ce priveşte deschiderea la 
experienţe noi, agreabilitatea şi nevrotismul. 

În general, răspunsurile oamenilor la testele de personalitate reflectă părerea lor despre ei 
înşişi. Şi e foarte posibil ca Vanessa să se fi considerat stabilă emoţional, avînd în vedere că 


rareori ieşea din zona sa de confort. După cum a spus ea însăşi, viaţa şi 
programul sáu erau extrem de previzibile. În plus, Vanessa s-ar fi considerat probabil 
extrovertită, avînd in vedere cerinţele sociale pentru a avansa pe scara corporației. 

In 2019, Vanessa nu mai este egocentrică, ci mult mai orientată spre ceilalţi. Pe vremuri 
dorea să se afle în lumina reflectoarelor. Acum, într-o ascensiune importantă, preferă să fie la 
coada grupului, avînd grijă ca toti membrii echipei să ajungă în vîrf în deplină siguranţă. În loc 
să meargă pe o cale bine bătătorită, precum Vanessa din 2009, care avea o gîndire liniară si 
era dornică să avanseze, Vanessa din 2019 ar spune cá viitorul ei este mai ,incert". 

Asta nu înseamnă că nu are obiective sau ambiţii. De fapt, are nişte obiective mai márete şi 
un tel mai clar decît oricînd. Însă nu sînt nişte obiective fixe. În loc să urce pe un drum îngust şi 
monoton, Vanessa depăşeşte numeroase limite în plan orizontal, urmînd o cale pe care o 
făureşte ea însăşi. 

Cartografiază teritorii pe care nici ea, nici altcineva nu le-a mai cartografiat vreodată. Îşi 
asumă în permanenţă noi provocări şi încearcă mereu lucruri noi. De exemplu, acum îşi scrie 
autobiografia, povestind în detaliu cum s-a transformat din carieristă dornică să avanseze în 
corporație în alpinistă de renume mondial, deţinătoare a mai multor titluri în Cartea 
recordurilor. Conduce şi este implicată în mai multe organizaţii. Călătoreşte prin lume şi ţine 
discursuri. 

Viaţa ei fascinantă şi incitantă nu înseamnă doar bucurie şi distracţie. Întrucît se implică în 
mod constant în activităţi noi şi diferite, trăieşte un spectru mult mai larg de emoţii. Are zile 
extrem de chinuitoare, complexe şi derutante. Alte zile însă, precum cele petrecute în munţi, îi 
dezvăluie lucruri profunde şi îi oferă un sentiment indescriptibil de beatitudine. 

Prin urmare, dacă Vanessa ar face în 2019 un test de personalitate cu cinci factori, 
răspunsurile ei ar fi foarte diferite de cele din 2009. Avînd în vedere că a renunţat la ambiția de 
a atinge obiective profesionale limitate pentru a-şi asuma noi provocări şi aşi depăşi limitele, 
probabil că ar obţine punctaje mai ridicate în ce priveşte nevrotismul, deschiderea la noi 
experienţe şi agreabilitatea, dar punctaje mai mici în ce priveşte conştiinciozitatea şi 
extroversia. Acum e plină de înţelegere faţă de ea însăşi, deşi are o legătură mai profundă cu 
ceilalţi. 

Nu uita că testele de personalitate reflectă părerea oamenilor despre ei înşişi. lar 
perspectiva noastră asupra propriei persoane se schimbă constant, în funcţie de centrele 
noastre de interes, de împrejurări şi de emoţiile noastre. 

Viaţa Vanessei nu e nici pe departe la fel de previzibilă şi stabilă cum era pe vremuri, ceea 
ce i-a permis să devină o persoană mai flexibilă, mai deschisă şi mai adaptabilă. Scopul ei mai 
vast a determinat-o să se implice în activităţi, proiecte, relaţii şi situaţii pe care înainte nu le-ar 
fi putut prevedea. Dar este ferm hotărită să facă tot ce e nevoie pentru a-şi urma menirea. 

Scopul Vanessei, nu personalitatea ei reprezintă factorul care decide ce poate face ea şi ce 
face efectiv. In plus, urmîndu-şi neabátut scopul, personalitatea ei s-a schimbat spectaculos şi 
se va schimba în continuare. 

Conform futuristului, autorului şi fondatorului XPRIZE Peter Diamandis, „o persoană 
călăuzită de un scop poate schimba lumea. Şi tu poţi schimba lumea. Sînt convins de acest 
lucru”. 

Diamandis numeşte acest lucru „ţel profund transformator”. Ideea este simplă: ai un scop 
atit de măreț şi care te inspiră atit de mult, încît faptul de a-l urmări iti transformă întreaga 
viaţă. Tu eşti cel care alege acest scop. Te implici în el trup şi suflet. Îl declari 
deschis în public. Iti schimbi viaţa şi te schimbi pe tine pentru a-l atinge. Faci lumea mai bună 
prin intermediul lui. Din perspectiva lui Diamandis, dar şi a mea, poti şi trebuie să ai un tel 
profund transformator personal, precum şi unul profesional sau organizational. 

O zi din viaţa Vanessei din 2019 ar fi de neconceput pentru Vanessa din 2009. Ceea ce este 
,normal" pentru Vanessa din 2019 ar fi extrem de inconfortabil si chiar neatragator sau 
neinteresant pentru Vanessa din 2009. Din perspectiva Vanessei din 2019, ea aproape că nu 
mai are nici o legătură cu vechea Vanessa. Cu toate acestea, este plină de empatie şi 
recunoştinţă faţă de cea care a fost cîndva şi în acelaşi timp priveşte cu modestie spre viitor. 

In prezent, Vanessa îşi doreşte doar să contribuie, să servească şi să creeze relaţii cu 
ceilalţi. Este mult mai binevoitoare, mai preocupată de cei din jur, mai flexibilă şi mai 
răbdătoare; de asemenea, e mai focalizată pe ceea ce consideră a fi imaginea de ansamblu. 
Cînd am întrebat-o drept cine se vede în viitor, mi-a spus că se vede ca pe o filantroapá. 


Cum s-a întîmplat acest lucru? Cum s-a transformat Vanessa O'Brien dintr-o corporatistá de 
tip A egocentrică într-o aventurieră, filosoafă şi filantroapă interesată de salvarea planetei? 
Cum a fost posibil ca o persoană care nu-şi asuma provocări fizice semnificative să devină 
prima femeie americană şi britanică (are dublă cetăţenie) care a urcat pe virful K2, aflat la 
8.611 metri deasupra nivelului mării, al doilea ca înălţime după Everest şi mai greu de 
escaladat decit acesta?? Cum a devenit Vanessa o persoană care a primit în 2018 titlul 
Exploratorul Anului din partea Scientific Exploration Society, iar în 2019 a fost recompensată 
cu premiul Fearless Girl [„Fata neinfricatá"] de către congresmena newyorkezá Carolyn 
Maloney? 

Cum de a fost capabilă să intre în Cartea recordurilor pentru performanţa de a escalada cel 
mai înalt vîrf muntos de pe fiecare continent în 295 de zile, un interval record în rîndul 
femeilor? 

Cum a reuşit să-şi găsească o motivaţie mai profundă, să devină interesată şi preocupată 
de cei din jur? 

Cum a reuşit să fie mai binevoitoare şi mai atentă cu ceilalţi, să- şi formeze o atitudine mai 
filozofică faţă de viaţă şi să devină mai conştientă de sine şi de realitate? 

Dacă Vanessa s-ar întîlni cu unii dintre foştii ei colegi din domeniul financiar, aceştia ar fi 
socati de realizările ei din ultimul deceniu şi de persoana care a devenit. 

Dar cum de s-au întîmplat toate acestea? 

Transformarea Vanessei s-a bazat pe citeva elemente fundamentale. 

Totul a început cu prăbuşirea pieţei bursiere din 2008. Avînd în vedere schimbările din 
lume, Vanessa şi soţul ei au decis să se mute într-o altă ţară şi s-o ia de la capăt. Prăbuşirea 
pieţei bursiere şi confuzia cauzată de acest lucru au determinat-o să se întrebe ce era cu 
adevărat important. A decis că avea nevoie de un nou ţel în viaţă, de ceva care să aibă mai 
mult sens pentru ea. 

Cu ajutorul unor prieteni, şi-a ales un obiectiv nou şi dificil: să urce pe Everest. Datorită 
eforturilor şi suferinţei pe care le-a implicat atingerea acestui obiectiv - la care s-au adăugat 
cîteva eşecuri umilitoare survenite pe parcurs -, identitatea, personalitatea şi viziunea ei 
asupra lumii s-au schimbat, făcînd-o să-şi propună noi scopuri şi activităţi. 

În următorii 10 ani, Vanessa a urmărit în permanenţă obiective tot mai importante şi mai 
dificile, ceea ce a condus la experienţe care i-au modificat identitatea, perspectiva şi 
motivaţia. Experiențele trăite i-au spulberat adesea aşteptările, determinind-o 
să-şi schimbe perspectivele. După propriile ei spuse: „Deseori, cei de la care ai cele mai mari 
aşteptări îţi oferă cel mai puţin, iar cei de la care nu te aştepţi la mare lucru îţi oferă cel mai 
mult”. 

Vanessa a lăsat trecutul în urmă. Egoul ei, care pe vremuri era asociat cu salariul, cu funcţia 
şi cu posesiunile ei materiale, s-a spulberat. Vanessa a adoptat un ţel profund transformator şi 
semnificativ. Acum se focalizează pe viitor şi pe ideea de a face cit mai mult bine cu putinţă. 
Nu-i mai pasă atit de ceea ce cred alţii despre ea. 

Datorită acestor schimbări extreme, Vanessa constituie ceea ce specialiştii în psihologia 
personalităţii ar numi o excepție sau o anomalie. Unii chiar ar putea s-o diagnosticheze cu o 
tulburare de personalitate. De fapt, ea nu e o persoană foarte diferită de mine sau de tine. Da, 
a făcut nişte lucruri incredibile, excepţionale, dar ar fi o greşeală să credem că este în mod 
inerent diferită sau că reprezintă o excepţie cu totul deosebită de la regulă. 

Nu este „specială” sau „diferită”. Este o persoană obişnuită, dar a ales să devină 
extraordinară, demascind minciuna care spune că personalitatea noastră este ceva înnăscut, 
stabil şi care nu se schimbă pe parcursul vieţii. Ştiinţa personalităţii şi propriile noastre vieţi ne 
dezvăluie cu totul altceva decit ce li s-a spus celor mai mulţi dintre noi. 

E posibil ca personalitatea omului de rînd să nu sufere schimbări atît de drastice precum 
cele prin care a trecut Vanessa O'Brien, avînd în vedere că puţini sînt dispuşi la asemenea 
eforturi fizice si emotionale. Dar personalitatea fiecăruia dintre noi se va schimba si, de fapt, s- 
a schimbat deja“. Personalitatea nu este stabilă, ci se schimbă, în mod intenţionat sau nu. De 
fapt, psihologii sînt de acord că n-ar trebui să ne mirăm că, în momente 
diferite sau chiar în împrejurări diferite, obţinem rezultate diferite la acelaşi test de 
personalitate. 

Din cite se pare, personalitatea este mult mai dinamică şi mai maleabilă decît se credea 
anterior. În pofida acestui fapt şi a volumului tot mai mare de date ştiinţifice care îl susţin, 


multi psihologi şi publicul larg continuă să vadă personalitatea din perspectiva anilor 1960, 
1970 şi 1980 - ca pe o trăsătură fixă si imuabilă. Multe persoane din generaţia de după al 
Doilea Război Mondial, care au crescut într-o cultură ce punea accentul pe „caracteristici”, 
cred şi astăzi că oamenii se nasc cu anumite trăsături de personalitate. Această cultură a 
trăsăturilor se oglindeşte în dinamica leadershipului vremii - alb, de sex masculin, înalt etc. 
Deseori se manifestă ca rasism. 

Cele mai recente date ştiinţifice şi schimbările din lume demonstrează contrariul. 

Oamenii se pot schimba şi chiar se schimbă. 

Şi încă în foarte mare măsură. 

lar cum în ziua de azi este mai uşor ca niciodată să obţii informaţii, să cálátoresti, să te 
conectezi cu alţii şi să trăieşti experienţe, multe dintre constringerile generaţiilor anterioare au 
dispărut. Avem la dispoziţie mult mai multe opţiuni - de fapt, chiar prea multe. Drept urmare, 
avem o responsabilitate mult mai mare pentru ceea ce alegem şi pentru cine devenim ca 
indivizi şi ca societate. 

Rolul acestui capitol este să demaste miturile foarte raspindite şi distructive despre 
personalitate: 

Personalitatea poate fi clasificată în „tipuri”. 

Personalitatea este înnăscută şi fixă. 

Personalitatea provine din trecutul nostru. 

Personalitatea trebuie descoperită. 

Personalitatea este eul nostru adevărat, „autentic”. 

Aceste convingeri predominante, deşi pot fi de ajutor în primii ani ai copilăriei, sînt, în 
esenţă, distructive. Ele îi determină pe oameni să adopte o viziune îngustă şi fixă despre ei 
înşişi. Îi mînă într-o cursă nechibzuită către „descoperirea” eului „adevărat”, ceea ce, în 
majoritatea cazurilor, reprezintă o călătorie incertă către mediocritate. 

Ca fiinţă umană, ai responsabilitatea să te creezi pe tine tnsuti/ însăţi prin deciziile pe care 
le iei şi prin mediile pe care le alegi. lar după cum vei constata, oricum te-ai creat 
dintotdeauna, chiar dacă în mod neintentionat. 

După ce vom demonta cele cinci mituri cu ajutorul datelor ştiinţifice şi al bunului-simt, în 
capitolul 2 îţi voi prezenta o perspectivă corectă şi utilă asupra personalităţii, ceea ce îţi va 
permite să îţi asumi responsabilitatea pentru propria personalitate, precum şi pentru propriul 
trecut şi viitor. În restul cărţii te voi învăţa cum să devii persoana care vrei să fii. 

Primul mit: personalitatea poate fi clasificată în „tipuri” 
Nu există extrovertit pur sau introvertit pur. Un asemenea om ar ajunge la spitalul de nebuni.” 
Dr. Carl Gustav Jung 

Există două tipuri de oameni: cei care cred că există două tipuri de oameni şi cei care nu 
cred acest lucru. 

Însă, conform sistemului Myers-Briggs, există de fapt 16 tipuri de oameni. 

Ba nu, staţi puţin: conform Inventarului de Personalitate Revizuit NEO, există doar şase 
tipuri de oameni. 

lar din punctul meu de vedere, există doar patru categorii de oameni: Astropufi, Cercetasi, 
Viperini şi Ochi de Şoim. 

Aşadar, care e adevărul? 

Cite tipuri de oameni sînt? Două? Patru? Şase? Sau 16? 

Primul mit despre personalitate este că există „tipuri de personalitate”. Adevărul este că 
personalitatea nu poate fi clasificată în acest fel. Tipurile de personalitate reprezintă nişte 
construcţii sociale sau mentale, nu realităţi propriu-zise. Acest concept este o metodă 
superficială, discriminatoare, dezumanizantă şi extrem de inexactă de a analiza complexitatea 
unei fiinţe umane. 

Ideea tipurilor de personalitate nu are nici o bază ştiinţifică, iar majoritatea testelor de 
personalitate populare au fost create de oameni care n-aveau nici un drept să-i definească pe 
alţii. 

În cartea sa din 2018 The Personality Brokers: The Strange History of Myers-Briggs and the 
Birth of Personality Testing [Brokerii personalitátii. Bizara poveste a sistemului Myers-Briggs si 
aparitia testelor de personalitate], doctorul Merve Emre aratá cá testele de personalitate au 
devenit o industrie cu o cifrá de afaceri de 2 miliarde de dolari, cel mai popular dintre ele fiind 
testul Myers-Briggs*. Interesant este cá nici Katharine Briggs, nici fiica ei, Isabel Myers, nu 

aveau vreo pregătire în psihologie, psihiatrie sau realizarea de teste. Nici una dintre ele nu a 
lucrat vreodată într-un laborator sau într-o instituţie de învăţămînt. Avînd în vedere cá pe 
vremea lor accesul femeilor la învățămîntul universitar era limitat, cele două au pus la punct 
sistemul respectiv acasă, nu într-un laborator sau într-o universitate. 

Katharine Briggs şi-a creat teoriile la începutul secolului XX folosindu-şi experienţa de soţie 
şi mama, nu date ştiinţifice sau psihologice. Observind că ea şi soţul ei ráspundeau diferit la 
evenimentele din viaţă şi că unul dintre copii era mai retras decit celălalt, a vrut să conceapă 
un sistem care să explice diversele nuanţe sociale. 

Conform lui Briggs, o persoană poate trece prin mari dureri psihologice încercînd să 
soluţioneze incompatibilităţile cu cei din jur. Briggs a emis ipoteza că diferenţele dintre 
modurile în care oamenii răspund la evenimentele din viaţă sînt înnăscute şi imuabile. Acestea 
constituie predispozitii pe care trebuie să le recunoaştem şi cu care trebuie să ne obişnuim. 

Indiferent cine sîntem sau cum ne manifestăm, comportamentul nostru trebuie acceptat ca 
fiind ,normal”. Asta susţinea Briggs. Dacă esti timid, oamenii din jur trebuie să tina cont de 
acest lucru în interacţiunea cu tine. Dacă esti la capătul rábdárii, ei trebuie să se adapteze. 
Dacă eşti binevoitor şi plin de compasiune, trebuie să se aştepte mereu să te comporti în acest 
fel. 

Conform acestei paradigme, modul în care reactionezi la evenimentele din viaţă reprezintă 
pur şi simplu „cine eşti” şi nu trebuie să îţi fie ruşine de el. Nu e cazul să încerci să fii altcineva 
şi, chiar dacă ai încerca, n-ai reuşi. Chiar dacă aceste trăsături te limitează, nu e nimic de 
făcut. Acceptă limitările cu care te-a înzestrat Dumnezeu sau ADN-ul tău. 

Deşi sînt distractive, testele de personalitate bazate pe tipuri nu au un fundament ştiinţific 
şi ne pot induce ideea că avem mai multe limitări decît în realitate. Ele creionează un portret 
imprecis şi 
simplificat peste măsură, plin de generalizări vaste, cu care se poate identifica oricine. Aceste 
teste reprezintă o simplificare excesivă a psihologiei, făcîndu-i pe oameni să creadă că ştiu mai 
multe despre ea decit în realitate. Doctorul Adam Grant, profesor de afaceri şi specialist în 
psihologie organizaţională la Wharton, spune următoarele: „Testul Myers-Briggs este ca şi cum 
i-ai întreba pe oameni ce preferă: şireturile sau cerceii? Te poate face să crezi că vei avea o 
revelaţie, deşi nici măcar nu e o întrebare validă... Creează iluzia experienţei în materie de 
psihologie”. 

În social media există o generaţie întreagă de experţi în personalitate care îţi pot spune 
totul şi orice despre tine, cum ar fi cu cine ar trebui să te intilnesti şi să te cásátoresti, dacă ar 
trebui sau nu să ai copii şi ce profesie ar trebui să alegi, dacă vei avea succes şi dacă vei fi 
fericit sau nu - doar în funcţie de punctajul obţinut la un anumit test. Pare ceva ştiinţific, dar în 
realitate nu sint decît superstiții deghizate în ştiinţă. 

În domeniul ştiinţelor sociale, valoarea unei teorii propuse este determinată de patru _ 
factori: sînt categoriile (1) bine fundamentate, (2) valide, (3) independente, (4) exhaustive?? In 
cazul Indicatorului Tipologic Myers-Briggs, răspunsurile sînt nu, nu, nu şi nu. Adevărata lecţie 
pe care ne-o oferă acest test nu are legătură cu înţelegerea personalităţii noastre, ci cu 
incredibila putere a marketingului. În asta constă genialitatea testului Myers- Briggs. 

Deşi psihologii se contrazic în continuare cu privire la problema dacă personalitatea se 
poate schimba sau nu, toţi sînt de acord că testele de personalitate precum Myers-Briggs nu 
trebuie luate în serios, din cele patru motive enumerate mai sus?. Si că „tipurile de 
personalitate” popularizate de asemenea teste şi de „psihologia populară” nu există în 
realitate. 

Dacă actionezi deliberat şi strategic, poate fi util să te defineşti drept un anumit ,tip" de 
persoană sau să ti pui o anumită etichetă. De pildă, Jeff Goins îşi dorise întotdeauna să fie 
scriitor, dar nu făcuse nimic în acest sens. Însă cînd s-a etichetat drept „scriitor”, această 
identificare l-a stimulat să se apuce de scris şi în cele din urmă a devenit un autor de succes. 
Aşadar, Goins şi-a pus în mod deliberat o etichetă, care l-a ajutat să-şi atingă scopurile. 

Etichetele pot servi scopurilor, dar scopurile nu trebuie niciodată puse în slujba etichetelor. 
Cînd un scop este pus în slujba unei etichete, înseamnă că eticheta a devenit realitatea ta 
supremă şi ti- ai creat o viaţă menită să justifice sau să susţină acea etichetă. Asa se întîmplă 
cînd cineva spune: „Urmăresc asta fiindcă sînt extrovertit”. Respectivul îşi alege scopurile în 
funcţie de personalitatea sau imaginea sa actuală, în loc să-şi stabilească scopuri care îl ajută 
să se dezvolte şi să se schimbe. 


Personalitatea trebuie să izvorască din scopurile noastre, dar scopurile nu trebuie să 
izvorască din personalitate. Paul Graham - întreprinzător, investitor în fonduri cu capital de risc 
şi autor - a scris: „Cu cit iti pui mai multe etichete, cu atît devii mai prost"!?. Cînd cineva se 
etichetează voit drept „introvertit” sau chiar „extrovertit”, se limitează singur - cu excepţia 
cazului în care, din cine ştie ce motiv, una dintre aceste etichete îi permite să atingă un anumit 
Scop. 

Studiile arată că etichetarea sau diagnosticarea îi poate ajuta pe terapeuti în munca lor cu 
clienţii. Dar aceste etichete nu trebuie dezvăluite decît rareori clienţilor. În acest caz, eticheta 
poate deveni un aspect semnificativ al identităţii clientului, limitîndu-i enorm capacitatea de a 
se schimba!!. 

Etichetele dau naştere unei viziuni înguste. Dacă îţi pui o etichetă, acest lucru te poate 
împiedica să îţi foloseşti gindirea si să 
observi de cite ori eticheta respectivă nu e valabilá?. După cum spunea doctorul Ellen Langer, 
psiholog la Harvard şi specialistă în mindfulness: „Dacă ceva este prezentat drept un adevăr 
acceptat, nici nu ne trece prin cap să ne gindim la alte variante [...], Cînd oamenii se simt 
deprimati, au tendinţa să creadă că sint aşa tot timpul. Dar dacă sîntem atenţi la variabilitate, 
vom constata că acest lucru nu e adevărat”. 

„Personalitatea” este ceva mult mai nuantat şi mai complex decit o generalizare sau o 
categorie simplificată excesiv. Ea nu constituie o trăsătură izolată, neinfluentatá de context, 
cultură, comportament şi o sumedenie de alţi factori. În acest sens, dr. Katherine Rogers, 
specialistă în psihologia personalităţii, spune următoarele: „Se ştie că personalitatea nu poate 
fi clasificată în tipuri [...] Nu cred că Myers şi Briggs îmi pot spune mai multe despre 
personalitatea mea decit horoscopul” ”. 

Doctorul Rogers are perfectă dreptate. lar asta e o veste incredibil de bună! Cînd încetezi să 
te mai defineşti drept un anumit „tip”, cum ar fi „introvertit” sau „extrovertit”, devii mult mai 
deschis. Plaja posibilităţilor şi a alegerilor tale se extinde. Cresc responsabilitatea şi 
capacitatea de a acţiona independent. Poţi face ce vrei, indiferent cum te vezi în prezent. 

În pofida naturii nestiintifice a testelor de personalitate bazate pe tipuri, acestea continuă 
să fie foarte la moda în cultura populară şi în America corporatistă. Mijloacele de subzistență 
ale multor persoane sînt în pericol din cauza răspunsurilor date de ele la unul dintre aceste 
teste. Nenumárate cariere au fost distruse sau au deraiat întrucît persoanele în cauză nu 
aveau „tipul” sau „culoarea” potrivită pentru un anumit post sau o anumită cultura’. 

Nu esti un anumit „tip” limitat de persoană. Esti diferit în situaţii diferite si cu oameni 
diferiţi. Personalitatea ta este dinamică, 
flexibilă şi contextuală. În plus, ea se schimbă pe parcursul vieţii într-o măsură mult mai mare 
decit îţi imaginezi acum. 

În diferite etape şi stadii ale vieţii, afişăm personalităţi diferite. De fapt, e posibil să 
prezentăm zeci de personalităţi diferite pe parcursul aceleiaşi zile. După cum a spus într-un 
interviu autorul de podcast-uri Jordan Harbinger: „Inainte să beau cafea, sînt un INTJ*. După ce 
beau cafea, sînt un ENT)-,.. 

În loc să priveşti personalitatea ca pe un „tip” în care te încadrezi, priveşte-o ca pe un şir 
neîntrerupt de comportamente şi atitudini, flexibil, maleabil şi dependent de împrejurări. 
Conform celei mai bine fundamentate ştiinţific teorii a personalităţii, aceasta se bazează pe 
asa-numitii „cinci factori”: 

Cît de deschis eşti faţă de a învăţa şi a trăi lucruri noi (deschiderea la noi experienţe). 

Cit eşti de organizat, motivat şi orientat spre scopuri (constiinciozitate). 

Cit de energic si de dispus la interacţiune eşti în preajma altora (extroversie). 

Cit de prietenos şi de optimist eşti cu ceilalţi (agreabilitate). 

Cit de bine gestionezi stresul şi emoţiile negative (nevrotism). 

Nici unul dintre aceşti cinci factori nu reprezintă un „tip”. Fiecare dintre noi se află într-un 
anumit punct al spectrului continuu definit de aceşti factori, în funcţie de preferinţele, 
experienţele şi situaţia noastră. În situaţii şi împrejurări diferite, ne manifestăm diferit în toate 
cele cinci privinţe - uneori mai bine, alteori mai prost. 

De exemplu, cercetătorii au descoperit că există legături strînse între cerinţele unui rol 
social şi profilul personalităţii cuiva’®. Dacă un anumit rol impune ca persoana să fie 
conştiincioasă sau extrovertită, aceasta va da dovadă de mult mai multă 
conştiinciozitate sau extroversie. Însă atunci cînd renunţă la rolul respectiv şi îşi asumă un rol 

care necesită mai puţină constiinciozitate sau extroversie, va manifesta în mai mică măsură 
aceste „trăsături”. Studiile longitudinale arată că personalitatea cuiva poate fi explicată 
deseori prin rolurile sociale pe care şi le-a asumat şi la care a renunţat în diferitele etape ale 
vieţii sale. Astfel, rolul social este un factor predictiv al personalităţii, real şi frecvent studiat”. 

Deşi credem că sîntem tot timpul la fel, comportamentul şi atitudinile noastre se schimbă 
adesea. Comportamentul nostru se schimbă, dar modul în care îl percepem ne dă impresia că 
rămîne neschimbat. Ne focalizăm selectiv asupra aspectelor cu care ne identificăm şi le 
ignorăm pe celelalte. Astfel, deseori nu observăm sau trecem cu vederea în mod intenţionat 
numeroasele situaţii în care actionám altfel decit „ne stă în fire". 

Conform unor studii recente, oamenii vor să se perceapă ca fiind mai fluizi şi mai flexibili şi 
doresc totodată să-şi amelioreze personalitatea în anumite privinţe. Mai puţin de 13% dintre 
participanţi au afirmat că erau mulţumiţi de ei insisi?®. În general, oamenii voiau să obţină 
punctaje mai bune în ce priveşte deschiderea, conştiinciozitatea şi extroversia. De asemenea, 
voiau un punctaj mai mic în ce priveşte nevrotismul. 

Pentru cei dornici să se schimbe în bine dintr-un anumit motiv, cercetările recente arată că 
acest lucru este posibil. Conform unui studiu din 2015 realizat de doctorii Nathan Hudson şi 
Chris Fraley, personalitatea poate fi schimbată în mod intenţionat prin stabilirea unor scopuri şi 
printr-un efort personal sustinut??. Cercetările realizate de doctorii Christopher Soto si Jule 
Specht arată că personalitatea se schimbă mai repede atunci cînd avem o viaţă împlinită şi 
plină de sens??. 

Fiecare dintre cei cinci factori se va schimba pe parcursul vieţii, cu sau fără voia noastră, 
dar cu siguranţă că oricare dintre ei poate fi schimbat în mod conştient (sau chiar toţi). 
Vanessa O'Brien şi-a propus să urce pe Everest, iar acest ţel a ajutat-o să fie mai deschisă la 
noi experienţe. 

Trebuie menţionat că studiile actuale despre flexibilitatea personalităţii sînt conservatoare 
în privinţa schimbărilor posibile, cel puţin pe termen scurt. Însă, după cum îţi voi arăta pe 
parcursul acestei cărţi, nu e imposibil să facem schimbări de profunzime. În general, oamenii 
nu fac schimbări spectaculoase şi deliberate din motive emoţionale şi contextuale, ambele 
categorii fiind controlabile. 

Schimbarea voluntară este dificilă din punct de vedere emoţional: nu e tocmai un lucru 
plăcut şi poate chiar să fie incredibil de dureroasă. Dacă nu eşti dispus să îţi asumi experienţe 
emotionale, să adopti o altă perspectivă şi să îţi schimbi intenţionat comportamentul şi mediul, 
să nu te aştepţi la schimbări uriaşe (cel puţin pe termen scurt). Pentru a te schimba, este 
esenţial să dai dovadă de flexibilitate psihologică şi să nu te ataşezi excesiv de identitatea sau 
perspectivele tale actuale. Schimbarea radicală este posibilă doar printr-un angajament ferm 
faţă de un ţel şi prin acceptarea fără rezerve a emoţiilor în locul evitării lor. 

Nu e nici o îndoială că te poţi schimba în profunzime. Toţi cei cinci factori amintiţi mai sus 
reprezintă comportamente, abilitáti pe care le poti deprinde. Poţi învăţa să fii mai deschis la 
experienţe noi, tot aşa cum poţi învăţa şi să fii mai puţin deschis. Poţi învăţa să devii mai 
organizat şi mai orientat către scopuri. Poţi învăţa să devii mai introvertit sau mai extrovertit. 
Poţi învăţa să relationezi mai bine cu diferite tipuri de oameni. Îţi poti dezvolta inteligenţa 
emoţională în loc să fii pasiv şi să te victimizezi. 

Poate cel mai dăunător aspect al clasificării oamenilor în tipuri sau categorii este că tipurile 
pot fi considerate drept înnăscute şi imuabile. Cînd crezi că oamenii nu se pot schimba, ai 
tendinţa să-i defineşti prin trecutul lor. În cazul în care cineva a făcut ceva în trecut, îl vei 
percepe drept un anumit tip de persoană care va face întotdeauna acel gen de lucruri, în loc să 
accepti cá e posibil să se fi schimbat între timp. 

Limitările acestei perspective sînt explorate strălucit în romanul Mizerabilii al scriitorului 
francez Victor Hugo—. Romanul spune povestea a doi oameni - Javert, ofiţerul de poliţie 
convins că are dreptate şi că oamenii nu se pot schimba, şi Jean Valjean, un fost ocnaş care îşi 
schimbă viaţa şi se dedică unei căi superioare, mai apropiate de sfinţenie. Javert nu poate 
accepta că Valjean s-a schimbat într-adevăr. În mintea lui, o persoană nu trebuie iertată 
nicicînd pentru faptele sale din trecut. Dacă a greşit cu ceva, înseamnă că este, în esenţa ei, o 
persoană rea. 

Pe parcursul romanului, Javert si Valjean se întîlnesc în diferite situaţii. Javert devine 
obsedat să-l dea pe Valjean pe mina justiţiei. Pe de altă parte, Valjean încearcă doar să 
trăiască o viaţă izbávitá de trecutul său nelegiuit, ajutindu-i pe cei în nevoie. În cele din urmă, 


Javert se sinucide fiindcá nu poate accepta contradictia pe care o reprezintá Jean Valjean. In 
loc să-şi schimbe perspectiva, îşi ia viaţa. 

. Care e situaţia ta? 

In ce feluri te-ai definit pe tine sau i-ai definit pe alţii în funcţie de trecut? 

Te-ai limitat sau ,supradefinit" considerind că faci parte dintr-o anumită categorie ori un 
anumit tip? 

Ce s-ar întîmpla dacă nu te-ai mai încadra într-o categorie şi te-ai deschide faţă de posibilitatea 
de a te schimba? 

Al doilea mit: personalitatea este înnăscută şi fixă 

De curînd au fost publicate rezultatele de-a dreptul stupefiante pentru cercetători ale unui 
studiu longitudinal care a durat peste 60 de ani’. În majoritatea cazurilor, personalităţile 
participanţilor erau total diferite de cele la care se aşteptau cercetătorii. 

Studiul a început cu date colectate cu ajutorul unor chestionare la care au răspuns 1.208 
adolescenţi în vîrstă de 14 ani din Scoţia, în anii 1950. Profesorii acestora au folosit şase 
chestionare pentru a evalua şase trăsături de personalitate ale adolescenților: încredere în 
sine, perseverenţă, stabilitatea stării de spirit, conştiinciozitate, originalitate şi dorinţa de a 
învăţa. 

După mai bine de 60 de ani, cercetătorii i-au retestat pe 674 dintre participanţii iniţiali. De 
data asta, la vîrsta de 77 de ani, participanţii şi-au autoevaluat cele şase trăsături de 
personalitate şi totodată au ales un prieten apropiat sau o rudă care să facă acelaşi lucru. 
Răspunsurile nu corespundeau decit în foarte mică măsură sau chiar deloc cu cele din 
chestionarele completate cu 63 de ani în urmă. După spusele cercetătorilor: „Am presupus că 
vom găsi dovezi privind caracterul stabil al personalităţii pe o perioadă chiar mai lungă de 63 
de ani, dar corelatiile noastre n-au susţinut această ipoteză”. 

Cu alte cuvinte: „Ne-am înşelat complet în toate privintele". Personalitatea se schimbă în 
timp. 

Studiile longitudinale sînt nespus de greu de realizat; de aceea, constituie raritáti. În 
cazurile neobişnuite în care participanţii sint retestati, de obicei acest lucru se întîmplă după 
cîteva săptămîni sau luni. În aceste condiţii, ar fi uşor de ajuns la concluzia că personalitatea 
nu prea se schimbă. Dacă ai face acelaşi test de personalitate după trei sau şase luni, probabil 
că ai obţine un punctaj similar, cu excepţia cazului în care se întîmplă ceva dramatic în 
intervalul respectiv. 

Cu cit intervalul dintre teste este mai mare, cu atit rezultatele vor diferi mai mult. După cum 
au afirmat cercetătorii implicaţi în studiul cu durata de 63 de ani: „Rezultatele noastre 
sugerează că, atunci cînd intervalul dintre testări ajunge la 63 de ani, între răspunsurile la 
primul test şi răspunsurile la cel de-al doilea nu prea există nici o legătură”. 

Personalitatea se schimbă în timp, şi într-o măsură mult mai mare decit ar fi de aşteptat. 
Conform cercetărilor realizate de doctorul Daniel Gilbert, psiholog la Harvard, peste 10 ani nu 
vei mai fi aceeaşi persoaná—. 

In cadrul acestor cercetări, doctorul Gilbert i-a întrebat pe participanţi în ce măsură li s-au 
schimbat interesele, scopurile şi valorile în deceniul anterior. Apoi i-a întrebat în ce măsură se 
aşteptau să li se schimbe interesele, scopurile şi valorile în următorii 10 ani. 

Doctorul Gilbert a descoperit că atunci cînd li se cere să analizeze diferenţa dintre fostul lor 
eu şi eul lor actual, oamenii îşi pot da seama uşor că în ultimii 10 ani personalitatea lor a 
suferit unele schimbări. Cu toate acestea, cei mai mulţi dintre ei se 
aşteaptă ca în următorul deceniu să aibă loc doar schimbări minore. 

In psihologie, acest fenomen se numeşte „iluzia sfirsitului povestii" si se manifestă la 
persoane de toate virstele, care sînt de părere că pînă în momentul prezent s-au dezvoltat 
considerabil şi au trecut prin importante schimbări personale, dar în viitor nu se vor mai 
dezvolta sau maturiza semnificativ. 

După cum spune Gilbert, „fiinţele umane sînt opere în lucru care se cred în mod eronat 
produse finite”. 

Oamenii au strania impresie că aceia care sîntem în momentul prezent reprezintă versiunea 
,implinitá", „finală” şi „evoluată” a persoanelor noastre. Acesta este motivul pentru care, oricît 
ar fi de limpede că ne-am schimbat, deseori tot ne simţim aceeaşi persoană. În prezent, ne 
simţim mereu „noi înşine”, cu toate că emoţiile şi comportamentele noastre consecvente - 
chiar obiceiurile şi mediul în care trăim - sînt tota/ diferite de cele care erau cu ani în urmă. 


Sintem extrem de adaptabili. Chiar dacá am trecut printr-o schimbare extremá, ne adaptám 
rapid, iar noua „versiune” devine standardul nostru. Prin urmare, pe măsură ce înaintăm în 
vîrstă şi ne schimbăm treptat, e posibil să ne simţim aceeaşi persoană, deşi în realitate nu mai 
sintem la fel. Viaţa este „normală”, dar nu comparativ cu ce era înainte. 

O metodă evidentă pentru a realiza că personalitatea noastră sa schimbat în timp este să 
observăm atitudinea pe care o avem faţă de deciziile noastre anterioare. Oamenii îşi 
îndepărtează adesea tatuaje pe care eul lor anterior le considera o idee bună. Divorteazá de 
parteneri pe care fostul lor sine presupunea că îi va iubi întotdeauna. Fac mari eforturi pentru 
da jos grăsimea de pe abdomen pe care eul lor anterior nu s-a sfiit s-o acumuleze 
mincind. Îşi dau demisia din posturi pe care odinioară şi le doreau cu disperare. 

Oamenii iau adesea decizii de care viitorul lor eu nu e mulţumit fiindcă în general nu se 
prea pricep să-şi prezică propriul viitor. Dar problema nu este că nu ne putem prezice viitorul, 
ci că nu o facem. 

E mai greu să ne imaginăm viitorul pe care îl dorim decit să ne amintim trecutul pe care l- 
am trăit. Imaginaţia este o abilitate pe care trebuie să ne-o dezvoltăm şi pe care puţini adulţi o 
stapinesc cu adevărat. Odată cu virsta, adulţii îşi pierd creativitatea şi imaginaţia, devenind tot 
mai dogmatici şi mai atasati de punctele lor de vedere înguste. 

Întrebare rapidă: cît timp petreci imaginindu-ti viitorul tău eu? 

În majoritatea cazurilor, răspunsul este „nu prea mult”. 

Tocmai ţi-am prezentat principalele două obstacole care ne împiedică să ne prezicem şi să 
ne creăm viitoarea personalitate: 

1. Presupunem că personalitatea noastră actuală este un produs finit (iluzia sfirsitului 
povestii). 

2. Dám o importanţă exagerată trecutului, ceea ce ne face să privim lumea si pe noi înşine 
dintr-o perspectivă din ce în ce mai îngustă. g 
Personalitatea noastră se schimbă. S-a schimbat si va continua să se schimbe în viitor. In 

consecinţă, e momentul să începi să te gindesti cine va fi viitorul tau eu. Nu e de dorit să fif 

surprins, dezamăgit sau frustrat de ceea ce faci şi cine devii. Nu îţi lăsa viitorul eu în suspensie 
din cauza neglijentei, a proastei planificări sau a deciziilor nefericite luate de eul tău actual. 

Ideal ar fi să iei decizii în funcţie de ce doreşte eul tău viitor, nu eul actual. Cel mai bine e să 
decizi şi să actionezi din punctul de 
vedere al circumstanțelor dorite, nu al celor actuale. După cum a spus juristul şi liderul religios 
american Dallin Oaks: 

În viaţă facem nenumărate alegeri, unele importante şi altele aparent mărunte. Privind în 
urmă, vedem ce influenţă imensă au avut unele dintre alegerile noastre. Facem alegeri mai 
bune şi luăm decizii mai bune dacă examinăm variantele posibile şi ne gîndim unde ne vor 
conduce. [...] Prezentul şi viitorul nostru vor fi mai fericite dacă sîntem mereu conştienţi de 
viitor. [...] E important să ne punem întrebarea „Unde mă va duce asta?” şi atunci cînd alegem 
cum ne etichetăm sau ce gindim despre noi înşine. [...] Nu te eticheta si nu gîndi despre tine în 
termeni ce limitează un scop pe care te-ai putea strădui să-l atingi?*. 

Primul pas al acestui proces imaginativ este să faci distincţie între eul tău actual şi eul tău 
viitor. 

Ele nu reprezintă aceeaşi persoană. 

Viitorul tău eu va fi o altă persoană decit cea care eşti în prezent. Presupunerea că eul tău 
viitor va fi acelaşi cu cel din prezent îţi poate afecta capacitatea de a lua decizii. Doctorul Hal 
Hershfield, cercetător în domeniul identităţii, a spus următoarele: „S-ar putea să pară ciudată 
ideea de a vedea eul nostru viitor ca pe o altă persoană, dar ne ajută foarte mult să înţelegem 
procesul de luare a deciziilor pe termen lung"?*. 

Cel care vrei să fii în viitor este mai important decit cel care eşti acum si, de fapt, ar trebui 
să iti comunice cine eşti acum. Persoana care ai de gind să fii ar trebui să îţi directioneze 
identitatea şi personalitatea actuală într-o măsură mult mai mare decit persoana care ai fost. 

Să sperăm că viitorul tău eu va fi mult mai înţelept şi va trăi o gamă mult mai vastă de 
experienţe decit eul tău actual. Viitorul tău eu va avea oportunităţi mai însemnate, relaţii mai 
profunde şi o percepţie mai bună despre sine. De asemenea, este de sperat că va avea mai 
multă libertate de alegere şi de acţiune decit sinele tău actual, avînd mai multe informaţii, 
abilităţi şi conexiuni. 

Pe de altă parte, în funcţie de ceea ce faci în momentul prezent, e posibil ca viitorul tău eu 


sá fie mai limitat decit cel actual. Dacá ai comportamente nesánátoase, faci alegeri nefericite 
sau îţi formezi obiceiuri proaste, viitorul tău eu va avea mai puțină libertate decit eul tău 
actual. Uneori, lucruri aparent mărunte şi inofensive - cum ar fi să te uiţi la videouri de pe 
YouTube înainte de culcare sau să bei un pahar în plus la bar - se pot acumula în timp, ducind 
la probleme uriaşe. 

Din păcate, unii dintre prietenii mei şi unii membri ai familiei mele extinse se află acum în 
situaţii îngrozitoare din cauza propriilor decizii neinspirate. Viaţa lor nu s-a desfăşurat aşa cum 
credea eul lor anterior, nu din cauza vreunui accident nefericit, ci din cauza propriei lipse de 
dorinţă de a întreprinde ceva, de planificare si de acţiuni direcționate spre un scop. Au fost 
delăsători, iar acum plătesc preţul. Si nu doar situaţia în care se află este mai gravă, dar ei 
înşişi - personalitatea, perspectivele şi relaţiile lor - au ajuns mult mai rău decit erau odată. 

Viaţa începe să capete un înţeles complet nou cînd alegi chiar acum să te gindesti ce vrea 
eul tău viitor. In loc să iei decizii în funcţie de identitatea ta actuală, poti începe să iei decizii pe 
care le-ar aprecia eul tău viitor. Este responsabilitatea ta să-l pregăteşti pe cel care vei fi 
pentru cît mai multe oportunităţi, reuşite şi bucurii. Astfel devii persoana şi creezi viaţa pe care 
o doreşti, în loc să devii cineva care regretă trecutul. 

Descrie-l pe cel care vei fi. 

Cine este viitorul tău eu? 

Cit de des îţi imaginezi şi iti definesti în mod conştient viitoarea identitate? 

Ce s-ar întîmpla dacă ţi-ai defini identitatea în funcţie de cine vrei să fii, nu de cine ai fost? 
Al treilea mit: personalitatea provine din trecutul nostru 

Fiindcă uneori trecutul merită o a doua sansá.— 

Malcolm Gladwell 

O premisă ştiinţifică a multor teorii este aşa-numitul „determinism cauzal”- ideea că tot ce 
se întîmplă sau există este rezultatul anumitor condiţii sau evenimente precedente”. Din acest 
punct de vedere, oamenii sînt determinaţi - nu influenţaţi - de evenimente anterioare, precum 
o piesă dintr-un şir de piese de domino. 

Analizind comportamentul uman, psihologii au ajuns la concluzia că metoda cea mai bună 
de a prezice un comportament viitor este examinarea comportamentelor din trecut. Această 
perspectivă se confirmă în majoritatea cazurilor. Oamenii par să fie destul de previzibili de-a 
lungul timpului. 

Întrebarea importantă este: de ce? 

Conform unei perspective dominante asupra comportamentului previzibil, „personalitatea” 
reprezintă o trăsătură „stabilă”, care rămîne în mare măsură neschimbată. Însă, după cum 
vom vedea, această explicaţie constituie o simplificare extremă şi incorectă, care în ultimă 
instanţă duce la nechibzuintá, justificări, lipsa progresului radical şi a unui stil de viaţă ales în 
mod voluntar. 

Da, comportamentul oamenilor poate să pară (şi adesea chiar este) previzibil şi constant în 
timp. Dar motivul acestei constante nu este acela că personalitatea e fixă si invariabilă. Există 
patru motive mult mai profunde care îi menţin pe oameni blocaţi în tiparele lor: 

* Oamenii continuă să se definească prin traumele lor din trecut 
care n-au fost încadrate într-o nouă perspectivă. 
* Povestea identității lor se bazează pe trecut, nu pe viitor. 
e Subconstientul lor îi menţine aliniati cu eul şi emoţiile lor anterioare. 
* Trăiesc într-un mediu care le sustine identitatea actuală, nu pe 

cea viitoare. 

Acestea sînt pirghiile personalităţii, pe care le putem controla, fie că sîntem conştienţi de 
asta sau nu. Prin modificarea, încadrarea într-o nouă perspectivă sau minuirea acestor pirghii, 
personalitatea şi viaţa noastră pot trece prin transformări voite şi remarcabile. 

Depinde de tine dacă le permiti acestor patru pirghii să te menţină captiv, caz în care 
schimbarea ţi se va părea aproape imposibilă, sau dacă le vei utiliza pentru a deveni persoana 
care vrei să fii. 

Pe parcursul acestei cărţi, iti voi arăta cum iti influenţează personalitatea fiecare dintre cele 
patru pirghii şi iti voi propune anumite strategii pentru a folosi fiecare pirghie in mod inteligent. 
Vei învăţa să controlezi aceste pirghii în loc să te laşi controlat de ele, pentru a deveni cine 
alegi să fii în locul celui care ai devenit ca rezultat al experienţelor anterioare sau al „vieţii”. 

Pentru moment, haide să examinám citeva relatări şi idei ştiinţifice care te pot face să iti 


schimbi părerea despre ideea că trecutul nostru constituie „cauza” prezentului. 

Tucker Max este cofondatorul unei companii editoriale şi media de succes, soţ şi tată a trei 
copii. In prezent, pentru el familia este cel mai important lucru din lume. Dar în 2006, pe 
vremea cînd era o altă persoană, a publicat o carte intitulată Sper să găsesc bere în iad. 
Aceasta s-a bucurat numaidecit de succes, a ajuns pe locul intii al listei de bestselleruri New 
York Times şi s-a vindut în milioane de exemplare. 

Cartea respectivă, ca şi altele care au urmat, relata aventurile nocturne repetate ale lui Max 
de la vîrsta de 20-30 de ani, marcate de exces de alcool, sex cu necunoscute alese la 
întîmplare, un comportament obraznic şi agresiv şi un limbaj malitios si porcos faţă de toti cei 
din jur, bărbaţi şi femei deopotrivă. 

Datorită succesului major de care s-a bucurat cartea, precum şi faimei bruşte a autorului, 
Sper să găsesc bere în iad a fost ecranizată, filmul fiind lansat în 2009. Sperantele legate de 
film erau mari şi, în pofida criticilor la adresa stilului şi a atitudinii sale, Max s-a simţit 
important datorită succesului de care se bucura şi aşteptărilor cu privire la film. Dar, odată 
lansat, filmul s-a dovedit a fi un eşec răsunător din punctul de vedere al încasărilor, iar criticii l- 
au considerat în unanimitate unul dintre cele mai proaste filme din acel an??. 

Peste aproape un deceniu, într-un interviu din 2018 cu Tom Bilyeu, Tucker a afirmat că 
eşecul filmului a fost una dintre cele mai nefericite experienţe din viaţa lui şi de departe una 
dintre cele mai mari dezamăgiri ale sale??. Suferinta enormă pe care i-a cauzat-o acea 
experienţă l-a determinat, în cele din urmă, să înfrunte demonii de care fugise întreaga viaţă. 

Egoul lui s-a sfarimat, lăsîndu-l vulnerabil şi tulburat. A fost obligat să recunoască față de 
sine însuşi că nu era fericit. 

În 2012, după trei ani de terapie, autoreflectie, onestitate şi schimbări, Tucker Max a făcut o 
declaraţie publică prin intermediul unui interviu din Forbes, afirmînd că renunţa oficial la fostul 
lui stil de viaţă: „Mă retrag public şi explicit. Vreau să fiu liber să-mi văd de viaţa mea şi cred 
că pentru a face asta trebuie să pun capăt oficial la ceea ce a fost”%. 

Astăzi, dacă vorbeşti despre viaţa lui de altădată, Tucker nu e míhnit, furios sau jenat. Mi-a 
spus că ori de cite ori îşi reciteşte vechile scrieri, este ca şi cum ar citi cuvintele scrise de o cu 
totul altă persoană. Un indiciu clar că s-a vindecat pe plan emoţional este că îşi priveşte 
propriul trecut cu empatie şi chiar într-un mod pozitiv. „Cînd mă gîndesc la persoana care am 
fost, îmi pare rău pentru tipul respectiv”, mi-a spus Tucker. „Acum înţeleg de ce se purta aşa 
cum se purta. Simt foarte multă compasiune pentru el.” 

lată un lucru incredibil şi izbăvitor, care dă mai multă speranţă decit tot ce vei citi în 
această carte: cînd începem să evoluám în mod activ şi intenţionat, nu doar viitorul, dar si 
trecutul nostru se schimbă în bine. Trecutul devine din ce în ce mai mult ceva care sa întîmplat 
în beneficiul, şi nu în detrimentul nostru. 

„Eşecul” lui Tucker, oricît ar fi fost de dureros la momentul respectiv, a fost exact lucrul de 
care avea nevoie. S-a întîmplat în 
beneficiul, nu în detrimentul lui. Şi l-a determinat să-şi aleagă un scop mult mai înalt, capabil 
să-i schimbe viaţa. 

Pe măsură ce înveţi în adevăratul sens al cuvîntului şi ai experienţe noi, începi să vezi şi să 
interpretezi altfel trecutul. Dacă nu ţi-ai schimbat prea mult perspectiva asupra propriului 
trecut în ultimele luni sau ultimii ani, înseamnă că n-ai învăţat din experienţele trecute şi nu 
înveţi în mod activ în prezent. 

Un trecut imuabil este un semn sigur de detaşare emoţională şi rigiditate - persoana evită 
să privească adevărul în fata şi să facă progrese. Cu cit devii mai matur, cu atit mai mult îţi 
schimbi perspectiva asupra experienţelor din trecut. De curînd m-am simţit jenat de modul în 
care m-am purtat, nu mai departe de anul trecut, în afacerea şi relaţiile mele. 

Trecutul nostru se poate schimba, şi trebuie să se schimbe. 

Trecutul nostru evoluează odată cu noi. 

Pentru a înţelege cum se schimbă trecutul, trebuie să ştii cîte ceva despre cum 
funcţionează memoria şi chiar „istoria” în general. 

Istoria se schimbă tot timpul, în funcţie de cine relatează evenimentele şi de vechimea lor. 
De pildă, dacă citeşti o carte de istorie despre originile Războiului Rece scrisă în SUA în anii 
1950, vei găsi o concluzie clară, susţinută de dovezi ample, că de vină era Rusia sovietică. 
Cartea va vorbi despre acapararea Europei de Est de către Stalin, despre refuzul acestuia de a 
instaura democraţia promisă poporului său şi despre dorinţa lui de a ráspindi comunismul în 


toate colturile lumii. 

Însă, dacă ai lua o carte americana de istorie de la sfirsitul anilor 1960, probabil cá aceasta 
va prezenta lucrurile cu totul altfel. Vei citi despre dorinţa Americii de a prelua controlul 
economic asupra Europei pentru a securiza rolul dolarului în ţările europene. Vei citi despre 
puterea de convingere a lui Truman la Conferinţa de 
la Potsdam şi despre modul în care a folosit bomba atomică. Vei afla că nu Rusia a fost 
răspunzătoare de Războiul Rece, ci Washingtonul, şi că Stalin n-a făcut altceva decit să se 
apere după ce pierduse peste 20 de milioane de oameni ca urmare a celui deal Doilea Război 
Mondial. 

În anii 1980 şi 1990, istoria ar fi repovestită dintr-o altă perspectivă. Istoricii ar susţine că 
Războiul Rece a fost inevitabil, avînd în vedere diferenţele ideologice dintre Orient şi Occident. 
Ai afla cá e cu desavirsire inutil să dăm vina pe o anumită persoană sau chiar pe o anumită 
tara. 

Precum istoria, care se schimbă în permanenţă odată cu trecerea timpului şi adoptarea 
unor noi perspective, poveştile noastre personale se adaptează sau se schimbă la rîndul lor în 
timp şi cu fiecare nouă relatare. Unul dintre motive este acela că memoria noastră nu este un 
clasor inert. Este fluidă şi se schimbă încontinuu pe măsură ce trăim noi experienţe. De fapt, 
memoria se schimbă prin simpla aducere aminte a unui anumit lucru. Ea constituie o reţea de 
conexiuni, iar cînd este integrată o nouă conexiune, întreaga memorie se modifică instantaneu 
şi imperceptibil. 

Cu cit o poveste este relatată de mai multe ori, cu atît se schimbă mai mult. Odată cu 
trecerea timpului şi cu schimbarea culturii, se schimbă şi perspectiva noastră asupra istoriei şi 
a evenimentelor particulare. La fel se întîmplă şi cu memoria. Trecutul şi modul în care îl 
vedem constituie mai degrabă o reflectare a situatiei în care ne aflăm în prezent decit a 
trecutului în sine. După cum afirmă psihologul doctorul Brent Slife în cartea Time and 
Psychological Explanation: 

Reinterpretăm sau ne reconstruim memoria în funcţie de atitudinea noastră mentală din 
prezent. În acest sens, e mai corect să spunem că prezentul determină semnificaţia trecutului 
decit să spunem că trecutul determină semnificația prezentului [s.m.],.. Amintirile noastre nu 
sînt nişte entităţi „stocate” şi „obiective”, ci părţi vii din noi, care trăiesc în prezent. De aceea 
sînt atit de influențate de starea noastră de spirit actuală si de scopurile noastre viitoare*?. 

La început, s-ar putea să ti se para de neînțeles ideea că prezentul nostru modelează 
semnificaţia trecutului. Dar, după cum vei vedea în curînd, de fapt nu e chiar atit de complexă. 
De pildă, imagineazá-ti că într-o zi ajungi la lucru si eşti chemat la o şedinţă cu şeful tău. In 
mod surprinzător, aparent din senin, se oferă să îţi mărească salariul cu 10%. Nu îţi vine să 
crezi! leşi din biroul şefului simtindu-te în al nouălea cer. 

În aceeaşi zi, la prînz, îi spui vestea cea bună unei colege care are un post similar. Aceasta 
te informează că şi ea a primit o mărire de salariu, dar de 15%. 

Cum te simţi după ce primeşti această nouă informaţie? Tot în al nouălea cer? Probabil că 
nu. 

Şi totuşi, de ce nu? Creşterea de 10% a rămas neschimbată... dar s-a schimbat semnificaţia 
ei. 

Noul context a schimbat totul. Zece procente în sine nu înseamnă mare lucru. Depinde cu 
ce le compari. La început compari creşterea de 10% cu venitul tău anterior. Acum o compari cu 
creşterea de 15% a colegei. 

Contextul actual a schimbat semnificaţia trecutului. Acest adevăr este întrupat în spusele lui 
Saadi Shirazi: ,,Plingeam fiindcă 
n-aveam pantofi pînă cînd am întîlnit un om care n-avea picioare,,??. Sá n-ai pantofi e ceva 
relativ. 

Contextul schimbă totul. Testele de personalitate ignoră contextul, presupunind că „tu” esti 
totuna cu punctajul pe care-l obţii, în orice context. 

Contextul schimbă şi memoria. Conţinutul memoriei se schimbă întrucit au fost adăugate 
noi amintiri, ca într-o reţetă. Astfel, noile experienţe modifică amintirile anterioare, schimbind 
perspectiva asupra acestora şi semnificaţia lor. Uneori, noile experienţe ne pot face să uităm 
complet experienţele anterioare. 

Trecutul nostru, asemenea personalităţii noastre, nu este fix şi imuabil. Este legat în mult 
mai mare măsură de context decît de conţinut. Contextul este întotdeauna superior 


conţinutului, întrucît determină semnificaţia, punctul focal, importanţa acordată şi chiar 
aspectul conţinutului. Cînd schimbi contextul, în acelaşi timp schimbi şi conţinutul! 

Simplul fapt că în trecut s-a întîmplat un anumit lucru nu înseamnă că evenimentul sau 
experienţa respectivă reprezintă ceva „obiectiv”. Acest lucru poate fi greu de acceptat, mai 
ales pentru cei care insistă ca trecutul sau anumite evenimente să fie interpretate într-un 
anumit fel. 

Trecutul nostru, ca orice experienţă sau eveniment, constituie un punct de vedere subiectiv, 
căruia noi înşine îi atribuim o semnificaţie - fie ea pozitivă sau negativă, bună sau rea. Fără 
îndoială, experienţele din trecut pot avea şi chiar au o influenţă asupra noastră. Dar în realitate 
nu trecutul nostru ne influenţează, ci interpretarea noastră din prezent şi ataşamentul nostru 
emotional fata de acel trecut. 

A spune „sînt aşa cum sînt din cauza trecutului meu 
emoţional în propriul trecut. 

Toţi ne confruntăm cu traume, într-o măsură mai mică sau mai mare. lar traumele 
nerezolvate ne împiedică să avansăm. Devenim rigizi pe plan emoţional şi ne închidem în noi 
înşine, încetînd să mai învăţăm, să evoluăm şi să ne schimbăm. Drept urmare, trecutul nostru 
devine la rîndul lui rigid, iar amintirile noastre persistă într- un mod fix şi dureros. 

Cînd evităm constant traumele din trecut şi emoţiile cărora le dau naştere, viaţa noastră 
devine un tipar repetitiv şi nesănătos. În acest caz, într-adevăr, trecutul nostru ne prezice cu 
acuratețe viitorul. Dar motivul nu este acela că personalitatea noastră nu se schimbă, ci mai 
degrabă că evităm schimbarea. Repetăm aceleaşi lecţii pînă cînd le învăţăm. 

Un indiciu clar că o persoană are traume nerezolvate este că în viaţa şi personalitatea sa se 
manifestă tipare repetitive pe o perioadă îndelungată. Dar dacă îşi înfruntă traumele, le 
verbalizează, le conştientizează mai bine şi, în ultimă instanţă, le priveşte dintr-o nouă 
perspectivă, persoana are ocazia să-şi formeze o viziune matură şi pozitivă asupra trecutului 
său. Atunci prezentul şi viitorul ei vor înceta să mai fie o reflectare a trecutului. 

Tucker Max îşi priveşte eul anterior cu compasiune şi cu mai multă înţelegere. A renunţat să 
se mai identifice cu acesta. El şi fostul lui eu sînt două persoane total diferite, cu valori, scopuri 
şi contexte diferite. Şi cu toate că Tucker nu ar mai dori probabil să fie cel care era, manifestă 
empatie faţă de acea persoană şi altele asemenea ei. 

Perspectiva lui Tucker asupra evenimentelor anterioare evoluează odată cu el. Tucker nu 
este o victimă a propriului trecut. Trecutul său nu determină cine este el în prezent. 
Semnificaţia trecutului său continuă să se extindă şi să se schimbe, întrucit el alege să nu 
rămînă blocat în trecut. 

Tucker a ales să progreseze şi continuă să meargă pe acest drum. Învață, are noi 
experienţe şi îşi integrează experienţele pentru a evolua şi a face ca şi semnificaţia vieţii sale 
să evolueze. Viitorul eu al lui Max, din care fac parte valorile şi familia lui, stimulează din ce în 
ce mai mult eul lui actual să progreseze. 

Prin urmare, ar fi o prostie să spunem că trecutul lui Tucker îl determină să fie cel care este 
în prezent. De fapt, trecutul lui se schimbă continuu în funcţie de cine este pe cale să devină. 

Acelaşi lucru e valabil pentru fiecare dintre noi. 

Modul în care ne descriem trecutul, felul în care îl interpretăm şi ne identificăm cu el au o 
legătură mult mai strinsa cu situaţia noastră din prezent decit cu trecutul nostru propriu-zis. 

De exemplu, dacă încă mai eşti supărat pe părinţi pentru ce s-a petrecut în copilăria ta, 
acest lucru are o influenţă mai mare asupra celui care eşti în prezent decit evenimentele din 
copilărie. Cînd continui să dai vina pe o persoană sau un eveniment din trecut, te consideri o 
victimă, iar acest lucru are un impact mai puternic asupra ta decit persoana sau evenimentul 
respectiv. 

Nu vreau şi nici nu încerc să îţi desconsider experienţele. Poate că ai trăit nişte evenimente 
cumplite. Poate că ai văzut lucruri pe care crezi că nu le vei uita vreodată. Asemenea 
experienţe pot fi foarte greu de gestionat, putînd da naştere sentimentului că eşti singur şi 
nimeni nu te înţelege. 

Dar „a-ţi schimba trecutul” nu înseamnă că trebuie să schimbi sau să treci cu vederea 
conţinutul acestor experienţe! De fapt, ele pot fi o sursă extraordinară de noi perspective, 
înţelesuri şi posibilităţi. 

Nu conţinutul trecutului trebuie schimbat, ci modul în care percepi astăzi acest conținut. 
După cum a spus Marcel Proust: „Adevărata descoperire nu constă în a căuta peisaje noi, ci în 

privi cu alti ochi pe cele vechi"??. Ceea ce contează nu e să vezi un milion de lucruri, ci să fii 
capabil să vezi aceleaşi lucruri într-un milion de moduri diferite. Preferabil, în moduri mai bune 
şi mai utile. 

Formarea unor perspective mai eficiente şi mai sănătoase asupra propriului trecut 
constituie un aspect firesc al evoluţiei noastre ca persoane. A căuta experienţe noi este un 
aspect esenţial şi remarcabil al acestui proces evolutiv. Însă mult prea adesea oamenii nu sînt 
capabili să înveţe din experienţele trăite sau să se lase transformați de ele. De multe ori le 
evită sau nu învaţă nimic de pe urma lor. 

Pentru a crea în mod activ experienţe noi şi a ne lăsa transformați de ele, trebuie să 
devenim mai flexibili din punct de vedere psihologic. Flexibilitatea psihologică este capacitatea 
de a fi fluid şi adaptabil, de a te detaşa de emoţii şi a urmări anumite scopuri sau valori?^. Ai 
nevoie de flexibilitate psihologică pentru a-ţi privi trecutul dintr-o altă perspectivă şi a-ţi 
imagina viitorul eu. Cu cît devii mai flexibil, cu atît vei fi mai putin coplesit sau blocat de 
emoţiile tale. Le vei accepta necondiţionat şi vei învăţa de pe urma lor. 

Dobindirea flexibilitátii psihologice este necesară pentru a evolua pe plan emotional ca 
fiinţă umană. Dezvoltarea emoţională se află la baza înţelegerii personalităţii. Cu cit o 
persoană e mai puţin flexibilă şi mai puţin dezvoltată pe plan emoţional, cu atît mai mult tinde 
să evite experienţele dificile. Drept urmare, cu atit va fi mai limitată şi mai definită de 
experienţele dureroase din trecut. Acest lucru este paradoxal, întrucît multe persoane ajung să 
creadă că metoda cea mai bună de a gestiona experienţele dificile este să- şi îngroape emoţiile 
şi să ducă o luptă tăcută, în singurătate. 

Devii mai flexibil pe plan psihologic şi mai evoluat emotional dacă îţi infrunti trecutul cu 
capul sus şi ceri ajutorul altora. De fiecare dată cînd iti infrunti trecutul, îl schimbi. De fiecare 
dată cînd infrunti viitorul cu onestitate şi curaj, devii mai flexibil şi mai matur. Încrederea ta 
creşte, ceea ce îţi stimulează imaginaţia. Nu mai eşti atit de limitat de cine ai fost şi de ceea ce 
simţi; devii capabil să fii şi să faci ce vrei, indiferent ce presupune acest lucru. 

Emotiile reprezintă poarta către progres şi învăţare. Motivul pentru care personalitatea nu 
mai evoluează şi se blochează în cicluri repetitive este că oamenii evită emoţiile dificile şi 
solicitante asociate cu faptul de a învăța şi cu cel de a se conecta cu ei înşişi şi cu ceilalţi. 
Drept urmare, rămîn imobilizati de percepțiile lor limitate asupra propriului trecut mult mai 
mult timp decit ar trebui. 

Ce poveşti iti spui despre eul tău anterior? 

Cine era eul tău anterior? 

În ce moduri diferă eul tău actual de cel anterior? 

Cum s-a schimbat trecutul tău datorită experienţelor recente? 

Cum s-ar schimba viaţa ta dacă tot ce s-a întîmplat în trecut a fost o oportunitate, şi nu o 
problemă? 

Cum s-ar putea schimba viaţa ta dacă ai accepta că eul tău anterior şi eul tău actual sînt două 
persoane fundamental diferite? Cum ar fi viaţa ta dacă nu te-ai mai considera niciodată o 
victimă a trecutului, dacă nu ţi-ai mai limita viitorul şi pe tine însuţi în funcţie de ce s-a 
întîmplat în trecut? 

Al patrulea mit: personalitatea trebuie descoperită 

Viața nu înseamnă să te descoperi, ci să te creezi. 

George Bernard Shaw 

Am o prietenă pe nume Kary. Are puţin peste 40 de ani şi pînă acum n-a reuşit să-şi 
găsească pasiunea în viata profesională. Schimbă domeniul o dată la cîţiva ani şi niciodată nu 
determină schimbări semnificative în organizaţia ei. 

Se simte frustrată fiindcă nu ştie cine este cu adevărat. Mulţi dintre prietenii şi colegii săi 
par să ştie ceva ce ei îi rămîne necunoscut. „Se pare că au descoperit secretul vieţii”, mi-a 
spus ea. „Şi-au găsit şi valorificat talentele şi pasiunile.” 

Kary aşteaptă în continuare să se găsească pe ea însăşi. Are o atitudine pasivă faţă de 
viata. Speră că la un moment dat va lovi trásnetul din senin, va avea o revelaţie şi abia atunci 
va fi în stare să avanseze cu încredere. Atunci va putea să fie cu adevărat cine este în 
realitate. 

Ce nu înţelege Kary este că inspiraţia urmează acţiunii, şi nu invers. Aşteaptă revelaţia în 
zadar. Dacă nu trece la acţiune, încrederea şi imaginaţia ei vor rămîne la un nivel scăzut. 


Trebuie să decidă ce vrea si să înceapă să avanseze. Pe măsură ce va progresa - chiar si 
foarte puţin -, luciditatea şi încrederea ei vor creşte, ceea ce-i va permite să devină mai 
flexibilă şi să se schimbe. 

îngrijorarea lui Kary ca nu s-a ,descoperit" pe ea însăşi sau ca nu şi-a găsit pasiunea nu 
este ceva neobişnuit. Conform înţelepciunii populare, „pasiunea” este ceva care trebuie 
descoperit şi valorificat. Dacă nu ai o pasiune, eşti un nimeni. Eşti neinteresant. Acesta este 
mesajul culturii populare din ziua de azi, care rezonează perfect cu obsesia culturii noastre 
pentru testele de personalitate. Pasiunea este văzută ca un lucru care trebuie descoperit 
deoarece, precum personalitatea, este considerată ceva înnăscut şi unic. 

în cartea So Good They Cant Ignore You, autorul Cal Newport susţine că în loc să încercăm 
să ne găsim pasiunea ar fi mai bine să ne dezvoltăm anumite competenţe rare şi valoroase. 
Găseşte o nevoie şi încearcă s-o satisfaci. Odată ce ţi-ai dezvoltat abilităţile necesare şi începi 
să ai succes, va apărea şi pasiunea, ca un produs secundar firesc sau un efect indirect. 
Newport spune: „Pasiunea apare după ce munceşti din greu pentru a deveni foarte bun la ceva 
valoros, nu înainte. Altfel spus, ce faci pentru a-ţi cîştiga existenţa e mult mai puţin important 
decit felul în care o faci”. 

Perspectiva lui Newport asupra pasiunii se îmbină perfect cu rezultatele studiilor despre 
motivaţie. Precum pasiunea, motivaţia nu trebuie descoperită, ci creată prin acţiuni 
intenţionate. 

Atit pasiunea, cit şi motivaţia reprezintă efecte, nu cauze. După cum a spus doctorul Jerome 
Bruner, psiholog la Harvard: „Este mai probabil ca acţiunea să determine emoția, şi nu 
invers"?9, După cum am spus anterior, la fel stau lucrurile şi în ce priveşte încrederea în sine. 
încrederea nu e ceva primordial; ea reprezintă un produs secundar al acţiunilor în care alegem 
să ne implicăm pentru a atinge un scop. 

A dori să simţim pasiune înainte de a acţiona este ca şi cum am vrea să fim plătiţi înainte 
de a începe să muncim. Este ca o schemă de îmbogăţire rapidă şi denotă o atitudine pasivă. 
Este ca şi cum ai vrea să ai o personalitate pe deplin dezvoltată fără a face nici un efort, fără a- 
ti folosi creativitatea, fără a acţiona, fără a-ţi asuma riscuri sau a te schimba în vreun fel. E 
asemenea dorinţei unui copil bogat şi rásfátat de a primi totul pe tavă. 

Pasiunea este premiul, dar pentru a-l obţine trebuie să muncesti. 

La fel e şi cu personalitatea. Nu o descoperim, ci mai degrabă o creăm prin acţiunile şi 
comportamentele noastre. Ideea că personalitatea trebuie descoperită provine din acelaşi 
raţionament eronat care spune că este înnăscută şi bazată pe trecut. 

Nu este aşa. 

Personalitatea - la fel ca pasiunea, inspiraţia, motivaţia şi încrederea - constituie un produs 
secundar al deciziilor pe care le luăm în viata. Ideea de a o privi drept forţa care stă în spatele 
deciziilor pe care le luăm în viaţă - cum ar fi să alegem o carieră despre care credem că se 
potriveşte cu personalitatea noastră actuală - e restrictivă şi ineficientă. 

Crezi că Gandhi, Maica Tereza sau orice altă persoană care a avut un impact uriaş asupra 
omenirii a luat decizii pe baza personalităţii sale? Sau a decis în funcţie de ceva mult mai 
important, iar angajamentul său faţă de decizia luată i-a permis să devină cine a devenit? 

Scopul este mai important decît personalitatea. In lipsa unui simţ profund al scopului, ne 
vom crea o personalitate bazată pe evitarea suferinţei şi urmărirea plăcerii, ceea ce constituie 
un mod de funcţionare primitiv. De altfel, acesta este modul în care văd personalitatea 
majoritatea oamenilor. Insă atunci cînd eşti condus 
de un scop, vei fi extrem de flexibil şi vei lua decizii fără a ţine cont de suferinţă şi de plăcere, 
pentru a crea şi a deveni ceea ce vrei. 

In plus, dacá iti urmáresti scopul cu toatá seriozitatea, personalitatea ta se va schimba. 
Scopul tău nu e un lucru pe care-l descoperi, ci un lucru pe care-l alegi pînă la urmă pentru 
tine. Inceteaza să-l mai cauti si fă alegerea dorită, permite acestei alegeri să te transforme. 

Deciziile şi scopurile nu trebuie să fie un produs secundar al personalităţii noastre, ci 
personalitatea trebuie să devină produsul secundar al deciziilor şi scopurilor noastre. 

Cînd luăm decizii pozitive în mod proactiv şi intenţionat, cînd ne formăm abilităţi şi căutăm 
noi experienţe, personalitatea noastră se dezvoltă şi se schimbă în moduri semnificative. Se va 
adapta şi se va ridica la nivelul scopurilor şi deciziilor noastre, nu cum se întîmplă de obicei, 
cînd ne reducem deciziile şi scopurile la nivelul personalităţii noastre actuale. 


Cînd încercăm să ne „descoperim” personalitatea, devenim pasivi, evităm conversatiile 
dificile, consumăm excesiv pentru a ne distrage atenţia şi ne găsim scuze pentru modul de 
viaţă curent. Ne punem în poziţia unor simpli pasageri, deşi putem şi trebuie să ne aflăm la 
cîrmă. Putem fi creatorii propriei vieţi. 

O altă problemă legată de ideea că personalitatea trebuie descoperită este că duce la un 
mod de gîndire foarte egocentric. Ne considerăm „buricul pămîntului”. Să luăm, de exemplu, 
problemele de pe piaţa muncii legate de asa-numitii „mileniali” sau „generaţia Y". In mod 
îndreptăţit sau nu, milenialii sînt percepuți drept leneşi şi pretenţioşi, fiindcă nu sînt dispuşi să 
facă lucruri de care nu sînt pasionaţi. Aceştia cad în capcană, crezind că pasiunea este ceva ce 
ar trebui să apară dintr-odată, instinctiv, şi nu printr- 
un proces ce presupune să acumulezi cunoştinţe, să-ţi dezvolti abilităţi şi să-ţi aduci propria 
contribuţie. 

Intr-un interviu pentru Inside Quest—, autorul şi expertul în leadership Simon Sinek a 
explicat că reprezentanţii acestei generaţii nu sînt niciodată mulţumiţi de munca lor, partial 
fiindcă au fost făcuţi să creadă că au dreptul la orice îşi doresc, nu prin propriile merite, ci pur 
şi simplu pentru că vor lucrul respectiv. Li sau dat trofee pe care nu le-au cîştigat. Au crescut 
într-o lume a tehnologiei şi a recompenselor imediate. Dinamica puterii din şcoli şi facultăţi s-a 
schimbat într-o asemenea măsură, încît s-a ajuns ca părinţii să se certe cu profesorii din cauza 
notelor primite de copiii lor şi să insiste ca profesorii să le dea note mai bune. 

A fi premiat cînd eşti pe ultimul loc şi a nu lua notele pe care le meriti îţi poate afecta 
încrederea în sine pe termen lung. Sinek şi alţii afirmă că milenialii n-au fost învăţaţi să cîştige 
lucrurile pe care le vor de la viaţă, ci se aşteaptă să le primească fără efort. Avînd în vedere 
nivelul scăzut al stimei de sine şi dorinţa de satisfacţie instantanee, e clar de ce sînt atit de 
atrăgătoare testele de personalitate. Ele ne oferă un răspuns rapid şi uşor, fără vreun efort de 
gîndire sau vreo responsabilitate din partea noastră. 

Testele de personalitate sînt un fel de fast-food pentru suflet. Ele ne fac să credem că ne 
putem descoperi eul adevărat într-o clipită. Precum sugestia Katharinei Briggs conform căreia 
trebuie să ne adaptăm la comportamentele altora, testele de personalitate ne permit să găsim 
justificări pentru ceea ce sîntem şi ceea ce facem. 

N-ai nici o justificare. Personalitatea ta nu este un lucru pe care-l descoperi. 

În loc să aştepţi ca viaţa să vină la tine sau ca părinţii ori cei dragi să sară în ajutorul tău, de 
ce nu ţi-ai asuma responsabilitatea pentru propria viaţă? De ce n-ai învăţa cum să iei decizii şi 
să 
cîrmuieşti corabia vieţii tale? De ce să te limitezi în funcţie de cel care eşti în prezent? De ce să 
eviti esecurile şi lipsurile cauzate de o identitate fragilă? De ce n-ai dobindi măreţia ca rezultat 
al propriilor alegeri şi prin propriile eforturi? 

Conform lui Cal Newport, ideea de a ne descoperi pasiunea se bazează pe egocentrism. 
Oamenii vor să găsească o profesie de care sînt pasionaţi deoarece au fost învăţaţi să creadă 
că munca lor are legătură numai cu ei. Persoanele care se bucură de cel mai mare succes ştiu 
că munca presupune să-i ajuţi pe alţii şi să creezi valoare pentru ei. După cum spune Newport: 
„Dacă vrei să-ţi placă într-adevăr ceea ce faci, renunţă la ideea de pasiune («ce-mi poate oferi 
lumea?») şi adoptă mentalitatea artizanului («ce pot oferi eu lumii?»)". 

Încercarea de a „ne descoperi” pe noi înşine mai are un neajuns: ne face să fim extrem de 
inflexibili în situaţii care ni se par dificile, complexe sau care depăşesc abilităţile noastre 
»innáscute". 

În loc să ne adaptám la situaţii dificile, ne aplicăm cu indolentá etichete, precum 
„introvertit”, pentru a ne justifica lipsa de disponibilitate, deschidere şi angajament în diferite 
scenarii. Drept urmare, ne coborim la nivelul etichetelor noastre în loc să ne ridicăm la nivelul 
angajamentului nostru. În schimb, evităm conflictele, dificultăţile şi noutatea, blocîndu-ne într- 
o perspectivă îngustă despre noi înşine. Încetăm să mai progresăm. Facem doar ce ne aduce 
recompense sau rezultate imediate. 

Convingerea că trebuie să ne descoperim personalitatea este o mentalitate rigidă, ce ne 
opreşte să profitám de oportunităţile care ne vor transforma ca persoane şi să le creăm. 

În 2015, în primul meu an de doctorat, împreună cu soţia mea, Lauren, am luat în 
plasament trei copii. Deşi nu mai crescuserăm 
copii pînă atunci şi nici nu prea studiaserăm în ce constă educaţia copiilor, ne-am trezit dintr- 
odată cu trei copii - plus povara ataşamentului şi a altor nevoi emoţionale. 


În primul an petrecut în aceste condiţii, m-am confruntat tot timpul cu dificultăţi ce păreau a 
depăşi cu mult nivelul problemelor pe care eram capabil să le gestionez cu ajutorul „abilităţilor 
naturale”. Niciodată nu m-am simţit atit de coplesit sau de darimat. In plus, în cursul acelui 
prim an, n-am simţit aproape deloc pasiune sau entuziasm faţă de meseria de părinte. De fapt, 
adesea evitam să stau acasă fiindcă era nespus de greu şi de dureros. Educaţia copiilor a fost 
şi continuă să fie cel mai dificil lucru pe care l-am făcut vreodată, iar mulţi părinţi vor fi de 
acord cu mine. Îmi dă impresia că mă uit cu lupa la punctele mele slabe. 

Deseori sînt dezamăgit de reacţiile mele sau de lipsa mea de răbdare, compasiune şi 
empatie faţă de copii. Dar sînt şi momente în care mă surprind pe mine însumi, fie prin ce sînt 
dispus să fac pentru copiii mei, fie prin iubirea pe care o simt pentru ei. 

A fi părinte nu e nici pe departe uşor sau ,natural". E un lucru care se învaţă. Dara fost şi 
continuă să fie pentru mine o experiență transformatoare, care m-a schimbat - şi mi-a 
schimbat întreaga viaţă - în bine. În plus, devin din ce în ce mai pasionat şi mai interesat de 
meseria de părinte; este un lucru pe care vreau să-l fac şi la care vreau să devin tot mai bun zi 
de zi. Ştiu că pot să fiu un părinte extraordinar. 

Deseori, progresăm cel mai mult atunci cînd valorificăm ocazii sau ne asumăm 
responsabilităţi aflate deasupra nivelului nostru de abilităţi şi experienţă (sau care ni se par 
„nenaturale”). Dacă aştepţi să găseşti ceva pentru care vei simţi o pasiune imediată sau 
intuitivă, vei scăpa printre degete majoritatea oportunităţilor extraordinare de a evolua şi de a 
avea succes. Vei pierde 
nenumărate ocazii de a deveni mai mult decit eşti în prezent. Nu vei înţelege că personalitatea 
ta, la fel ca pasiunea, este un lucru pe care-l creezi prin propriile eforturi. 

A aştepta o ocazie nemaipomenită de a te alinia cu personalitatea ta înnăscută este ca şi 
cum ai spune: „Există o sumedenie de oportunităţi de a progresa. Dar eu o voi aştepta pe 
aceea care se potriveşte la perfectie cu experienţa mea limitată şi perspectiva mea îngustă din 
prezent”. 

„Problema descoperirii” se manifestă şi în relaţii. Atunci cînd credem în existenţa unei 
personalităţi fixe şi înnăscute, pierdem foarte mult timp căutînd persoana „ideală” cu care să 
avem o relaţie şi să ne căsătorim. Multe persoane nu se angajează niciodată în relaţii pe 
termen lung din cauza acestei concepţii fundamental greşite despre oameni. Ele cred că, 
atunci cînd vor găsi persoana „potrivită”, totul se va aranja de la sine. 

Asta înseamnă ignoranță. A crea o căsnicie sau un parteneriat de succes e la fel de dificil - 
şi la fel de satisfăcător - ca a creşte un copil. 

Nu vei „găsi” niciodată sufletul-pereche ideal, tot aşa cum nu te vei „găsi” niciodată. 
Motivul pentru care oamenii vor să găsească persoana ideală, tot aşa cum vor să găsească 
locul de muncă ideal, este că au o perspectivă egoistă. Scopul final constă doar în satisfacerea 
propriilor dorinţe şi în fericirea personală; însă fericirea ar trebui să constituie produsul 
secundar a ceva mult mai măreț. Clayton Christensen, profesor de afaceri la Harvard, spune 
următorul lucru: „Calea către fericire înseamnă să găseşti pe cineva pe care vrei să-l faci 
fericit, pentru fericirea căruia merită să te dedici”?’. 

Pont: nu te căsători cu cineva de dragul personalităţii sale. De ce? Deoarece personalitatea 
se va schimba cu timpul. Fireşte, e 
important să existe o conexiune între voi. Dar persoana de care te îndrăgosteşti nu va mai fi 
aceeaşi peste 2, 5, 10 sau 20 de ani. Pe măsură ce contextul şi complexitatea relaţiei 
evoluează - locuri de muncă, bani, mutarea în alte locuri, copii, călătorii, imbatrinire, tragedii, 
reuşite, noi informaţii, noi experienţe, schimbări culturale, schimbări la nivelul identităţii -, 
personalitatea fiecăruia dintre parteneri se va schimba. 

În plus, cu timpul, chiar şi cea mai fascinantă şi mai atrăgătoare personalitate îşi pierde din 
farmec. În loc să te căsătoreşti cu o persoană pentru cine este ea în prezent, e nevoie de mult 
mai multă înţelepciune si discernámint pentru a te căsători cu cineva pentru cine va deveni - 
pentru eul său viitor - şi pentru modul în care îţi va permite să devii cine doreşti. Căsătoria cu 
persoana respectivă îţi va permite oare să fii şi să faci tot ceea ce vrei cu adevărat? Dar lui sau 
ei îi va permite sa fie tot ceea ce vrea cu adevărat? Cine şi ce ati putea deveni amindoi dacă 
aţi fi parteneri? 

Casatoriti-va pentru un scop comun, nu de dragul personalităţii. Acest scop vă va 
transforma, cu timpul, pe amindoi. 

A dezvolta o relaţie puternică nu înseamnă „a găsi partenerul ideal”, ci a crea în colaborare 


şi a deveni împreună cu celălalt alti oameni, prin intermediul relaţiei. Ambii parteneri trebuie 
să se adapteze şi să se schimbe, devenind un întreg mai unit, care transcende suma părţilor. 
Dacă una sau nici una dintre părţi nu se schimbă pentru relaţie şi prin intermediul relaţiei, 
aceasta va fi dezechilibrată şi, cel mai probabil, va eşua. Relaţiile de înaltă calitate sînt 
transformatoare, nu tranzactionale. Deseori, transformarea este imprevizibilă si neaşteptată, 
întrucît colaborarea este un act creativ. 

Ce scop creezi pentru tine? 

Cum ar fi dacă n-ai mai încerca să te descoperi, devenind în schimb mai creativ şi mai înclinat 
spre colaborare? 

Cum s-ar dezvolta şi s-ar schimba personalitatea ta dacă ai lucra asupra ei, cizelind-o şi 
modelind-o asa cum doreşti? 

Cine ai fi dacă te-ai putea crea? 

(Pont: Da, poti) 

Al cincilea mit: personalitatea este eul nostru adevărat si „autentic” 

Ultimul mit este acela că personalitatea reprezintă eul nostru „autentic”, căruia trebuie să-i fim 
„fideli”. Acest mit conduce la o perspectivă extrem de îngustă şi de rigidă asupra propriei 
noastre persoane. 

De exemplu, mulţi adolescenţi americani devin din ce în ce mai inflexibili. Mulţi elevi din 
SUA solicită ca prezentările orale să nu mai fie obligatorii, afirmînd că au probleme de 
anxietate din cauza cărora se simt „inconfortabil” cînd susţin o prezentare în faţa unei 
audiente. Ei cred că n-ar trebui să li se ceară să facă un lucru care li se pare atit de nenatural. 

Intr-un articol publicat în The Atlantic, intitulat , Adolescentii protestează împotriva susţinerii 
de prezentări la ore”, un adolescent de 15 ani a postat pe Twitter următorul mesaj, care a fost 
distribuit de peste 130.000 de ori şi a primit aproape o jumătate de milion de aprecieri: „Nu-i 
mai obligati pe elevi să ţină prezentări în fata clasei şi dati-le posibilitatea să refuze”. Un alt 
adolescent a postat mesajul: „Profesori, vă rog să nu-i mai obligaţi pe elevi să susţină 
prezentări în fata clasei şi să ridice mina pentru a lua o notă bună. Anxietatea este ceva real". 
Ula, o elevă de 14 ani, în clasa a opta, a spus: „Nimeni nu ar trebui să fie forţat să facă lucruri 
care îi provoacă disconfort. Deşi faptul de a vorbi în faţa clasei ar trebui să ne dea mai multă 
încredere în noi şi face parte din programa şcolară, cred că dacă un elev este într-adevăr 
agitat şi neliniştit din această cauză, ar trebui să faceţi ceva pentru ca procedeul să fie mai 
puţin stresant. Elevii n-ar trebui să se teamă de şcoală”. 

Interesant este că mulţi profesori sînt de acord cu aceşti elevi şi caută să le ofere alte feluri 
de experienţe educaţionale, mai puţin riscante pe plan emoţional şi social, mai confortabile. În 
loc să-i ajute pe elevi să devină maturi şi încrezători, aceşti profesori cedează solicitărilor lor, 
ceea ce, în esenţă, validează mentalitatea rigidă a adolescenților şi lipsa lor de flexibilitate 
psihologică. 

O problemă fundamentală în ce priveşte modul tradiţional de a vedea personalitatea ca pe 
ceva fix şi înnăscut este că oamenii se simt indreptátiti să facă doar ce li se pare uşor sau 
natural. Dacă un lucru e greu, dificil sau inconfortabil, ei spun: „Nu trebuie să fiu obligat să fac 
asta”. 

E instructiv faptul cá „autenticitatea” constituie o valoare extrem de pretuita în societatea 
modernă. Oamenii cred ca au un eu „autentic” („adevărul” lor) căruia trebuie să-i fie fideli. 
Acest eu este perceput ca înnăscut, ca fiinţa lor „reală”. Acest mod de gîndire îi face să spună 
lucruri precum: „Trebuie să-mi fiu loial mie însumi. Nu trebuie să-mi neg sentimentele. Nu 
trebuie să mă mint. Trebuie să fiu capabil să fac ce simt că e bine pentru mine”. 

Deşi bine intenţionat, acest mod de gîndire reflectă o mentalitate rigidă şi, deseori, o 
reacţie la o traumă sau absenţa unei relaţii sănătoase cu părinţii. Adesea, la copiii aflaţi în 
situaţii familiale extreme - supuşi unor reguli neobişnuit de stricte sau, 
dimpotrivă, lipsiţi de orice fel de reguli - apare această dorinţă de a fi independenţi, actionind 
în funcţie de emoţiile pe care le trăiesc. 

Cunosc multe persoane în curs de maturizare care aleg să ducă o viaţă ce le limitează, în 
numele ,autenticitátii" si al „fidelităţii” fata de ele însele. Cultura populară i-a determinat pe 
mulţi, cum ar fi pe eleva din clasa a opta menţionată mai sus, să definească „autenticitatea” 
drept „ce simt în momentul prezent”. Cînd explorez situaţia mai în profunzime şi pun întrebări, 
descopăr adesea că aceste persoane nu se simt bine în pielea lor şi se tem că nu pot satisface 
solicitările părinţilor lor. 


spp ne 


Dorinţa de a fi , autentici" îi tine pe oameni blocaţi în tipare nesánátoase, captivi în 
incertitudinile lor. Comparati-i pe elevii de liceu mentionati mai sus cu Adam Grant, profesor de 
afaceri la Wharton si autor de cărţi ajunse bestselleruri New York Times, care a explicat cum şi- 
a depásit anxietatea de a vorbi in public. Pentru a deveni cine voia sá fie, a fost nevoit sá 
renunţe la concepţiile despre eul lui ,autentic". Într-un discurs de absolvire susţinut la 
Universitatea de Stat din Utah, Grant a afirmat: 

Dacă valoarea pe care o pretuim cel mai mult în viaţă este autenticitatea, riscăm să ne oprim 
din dezvoltare. Pe cînd eram student, o prietenă m-a rugat să ţin o prelegere pentru elevii ei. 
Mă îngrozea vorbitul în public, dar voiam să fiu de ajutor, aşa că am fost de acord. M-am gîndit 
că ar fi o ocazie bună de a învăţa ceva, aşa că după ora respectivă am distribuit formulare de 
feedback în care întrebam ce îmbunătăţiri aş putea face. A fost foarte dur. Un elev a scris că 
eram atit de agitat, încît i-am făcut pe toţi să tremure pe scaunele lor. Eul meu autentic nu era 
pasionat de vorbitul în public. Dar am început să mă ofer voluntar să susţin şi alte asemenea 
prelegeri, ştiind că era 

singura cale de a mă perfecționa. Nu-mi eram fidel mie însumi, ci eram fidel persoanei care 
voiam să devin. 

În zilele noastre, „autenticitatea” reprezintă de obicei un alt mod de a spune: „Amo 
mentalitate fixă. Sînt într-un anumit fel şi n-ar trebui să fac decit ceea ce mi se pare uşor şi 
natural. Trebuie să fac doar ce îmi permite să mă simt bine acum”. 

Eul tău autentic nu este cel care eşti în prezent şi în nici un caz nu este cel care erai pe 
vremuri. Eul tău autentic reprezintă convingerile tale cele mai profunde şi cine aspiri să fii. În 
plus, eul tău autentic se va schimba. A fi autentic înseamnă a fi onest, iar a fi onest înseamnă 
a înfrunta adevărul, nu a-ţi justifica limitările fiindcă nu vrei să te simţi inconfortabil purtind 
discuţii dificile. 

Cine vrei cu adevărat să devii? 

Ce s-ar întîmpla dacă, în loc să încerci să fii „autentic”, te-ai confrunta cu motivele reale pentru 
care te autolimitezi? 

Ce s-ar întîmpla dacă ai purta discuţii dificile cu persoanele importante din viaţa ta? 

Ce s-ar întîmpla dacă ai fi „fidel” viitorului tău eu, nu temerilor tale actuale? 

Concluzie 

Personalitatea noastră nu este ceva ce poate fi definit cu ajutorul unui simplu test de 
personalitate. Personalitatea nu este înnăscută şi imuabilă. Ea nu se identifică cu trecutul 
nostru şi cu siguranţă nu 

este eul nostru ,,real” şi „autentic”. Nu este ceva ce trebuie să descoperim ca să ne permitem, 
în sfîrşit, să trăim. 

Deşi foarte ráspindite, aceste idei constituie nişte mituri distructive, care ne limitează 
potenţialul şi libertatea individuală. Dacă ai căzut victimă vreunuia dintre aceste mituri 
culturale, te invit să renunti la el sau cel puţin să-i pui la îndoială validitatea şi impactul asupra 
vieţii şi a viitorului tău. 

Cînd te uiti la tine sau la altcineva, nu vezi doar un ,tip" fix de personalitate. Vezi o 
identitate, o poveste, o istorie întreagă, anumite aşteptări, o cultură şi multe altele. Oamenii 
sînt dinamici. Ar trebui să dăm dovadă de mai multă empatie şi înţelegere în loc să judecăm şi 
să ne formăm păreri superficiale. 

După cum vei descoperi în curînd, personalitatea este un lucru pe care-l poţi alege şi crea 
singur. Personalitatea este dinamică şi maleabilă. Cînd înţelegi cum funcţionează şi ce pirghii o 
pun în mişcare, devii regizorul viitoarei tale identități. Ai posibilitatea să progresezi spectaculos 
şi să obţii succese uimitoare. Vei fi capabil să înveţi mai multe, vei deveni mai flexibil şi mai 
adaptabil. Trecutul şi viitorul tău se pot transforma într-o poveste modelată şi definită de tine. 

Restul acestei cărţi iti va arăta cum să procedezi. 

* Introverted, Intuitive, Thinking and Judging (n.tr.). 

** Extraverted, Intuitive, Thinking and Judging (n.tr.). *** Emisiune TV despre oameni de 
succes (n.tr.). 

Capitolul 2 

Adevárul despre personalitate 

Viziunea ta despre unde vrei să ajungi sau cine vrei să fii este bunul tău cel mai de pret. Dacă 
n-ai o țintă, e greu să o atingi.! 

Paul Arden 


După 14 ani petrecuţi in închisoare, Andre Norman s-a dus la Harvard şi şi-a dedicat viaţa 
ajutorárii celorlalti. Desi a trecut printr- o transformare incredibilá si neasteptatá, motivul 
pentru care a fost inchis s-ar putea sá fie si mai surprinzátor. 

Andre a ajuns la închisoare fiindcă la 14 ani a renunţat să mai cînte la trompetă. 

Privind în urmă, Andre şi-a dat seama că momentul în care a încetat să cînte la trompetă a 
devenit un punct de cotitură în viaţa sa, care în cele din urmă l-a determinat să renunţe la 
toate celelalte lucruri ce contau pentru el. Chiar şi la el însuşi. 

„Nu oamenii răi ajung la închisoare, ci cei care se dau bătuţi”, le-a spus Andre copiilor mei 
în camera noastră de zi. 

Andre a crescut într-un ghetou din Boston. Era înconjurat de alţi copii cu probleme, într-un 
mediu dăunător, avînd practic zero şanse 
de a scăpa de acolo. Dar, datorită providentei sau norocului, o profesoară a lui din clasa a 
şasea, doamna Ellis, a văzut în el potential. l-a fost profesoară de muzică din clasa a şasea 
pînă în clasa a opta. 

Ea l-a ajutat să înceapă să cînte la trompetă, aratind totodată fata de el iubire si un interes 
sincer, de care Andre nu avusese parte pînă atunci. El n-a vrut s-o dezamăgească. La celelalte 
ore nu făcea mare lucru, dar la orele doamnei Ellis era mereu prezent şi implicat. În decurs de 
cîţiva ani, avînd-o pe doamna Ellis alături, Andre a început să-şi dezvolte talentul de a cînta la 
trompetă. 

Cîntatul la trompetă era singurul lucru din viaţa lui care-i oferea un mod sănătos şi creativ 
de a-şi folosi energia. li oferea un motiv pentru a merge la şcoală. Pentru o vreme, a fost o 
trăsătură definitorie a identităţii sale. Era baza pe care îşi clădea speranţele pentru viitor. Îi 
insufla un sentiment al identităţii şi al scopului. 

Cînd a sosit momentul ca Andre să meargă la liceu, doamna Ellis i-a completat documentele 
necesare ca să urmeze un liceu de specialitate în locul celui de cartier la care s-au dus 
majoritatea colegilor săi de clasă. Acest liceu avea un program excelent pentru formaţii 
muzicale, iar la orchestră era profesor domnul Ellis, soţul profesoarei lui Andre. Aceasta credea 
că soţul ei l-ar fi putut susţine pe Andre şi că orchestra ar fi putut fi pentru el în liceu un vehicul 
cu ajutorul căruia să ocolească nenumăratele capcane din jur pe durata anilor de şcoală. 

Andre s-a contrazis cu doamna Ellis în legătură cu decizia ei. Dar în cele din urmă ea a 
cîştigat. El o respecta pentru că îl sprijinea, chiar şi împotriva unor profesori care îl considerau 
o nulitate. 

In clasa a noua, Andre s-a dus la liceul de specialitate. Dar nu se poate spune că a îndeplinit 
dorinţele şi aşteptările doamnei Ellis. 

Cînd mi-a explicat situaţia, Andre mi-a spus că pe vremea aceea avea două personalităţi. Pe 
de-o parte, era puştiul care iubea muzica. Pe de altă parte, era puştiul care voia să fie un „tip 
mişto”, nu un tocilar. 

Pe ceilalţi puşti din clasă îi considera nişte tocilari. Desi îi plăcea să cinte în orchestra, nu 
voia să aibă de-a face cu aceştia. Nu se prea identifica şi nici nu voia să se identifice cu ei. În 
schimb, s-a tntovarasit cu nişte puşti pe care el îi considera „mişto”, care intimplator au fost si 
cei ce i-au cauzat probleme. 

La cîteva luni după începerea liceului, prietenii „mişto” ai lui Andre s-au săturat să-l vadă cu 
trompeta. „Dacă ieşi cu zece jucători de baschet, n-ar trebui să vii cu mingea de baseball”, mi- 
a spus Andre. „Nu vor înţelege.” 

„Dacă nu scapi de prostia aia de cutie, nu mai vii cu noi”, i-au spus ei. 

A fost o decizie grea, dar Andre a cedat presiunii sociale. Şi-a aruncat trompeta într-un 
tomberon, iar odată cu ea a renunţat şi la acea parte din el care iubea muzica. Fără trompeta 
lui, se percepea într-un singur fel: ca pe un „tip mişto”. Din perspectiva lui de atunci, asta 
însemna să copieze comportamentele juvenile şi infractionale ale prietenilor săi. Trompeta lui, 
care odată reprezenta „scopul” său în viaţă, era de domeniul trecutului. 

In lipsa scopului său şi a identităţii asociate cu acesta, Andre nu mai avea nici un motiv să 
meargă la şcoală. Aceasta nu se mai potrivea cu identitatea sau cu scopurile sale. Andre nu 
mai jongla cu două lumi separate. Prin urmare, şi-a asumat pe deplin comportamentul 
infracţional şi imaginea grupului său. Cu timpul, a început să se vadă pe sine ca pe o persoană 
capabilă să rănească sau să ucidă pentru a obţine ce voia. Şi a devenit o asemenea persoană. 

La 18 ani, a ajuns la închisoare pentru că jefuise nişte traficanţi de droguri. 

În primii şase ani, ostilitatea lui faţă de cei din jur a crescut. Închisoarea e un mediu 


periculos, iar Andre s-a conformat pe deplin. A înţeles repede că în lumea bandelor de 
răufăcători există o ierarhie. Nivelul cuiva în această ierarhie se bazează pe numărul şi tipul 
actelor de violenţă comise. 

„Trebuie să cucereşti mulţimea, ca în filmul Gladiatorul’, mi-a spus el. „Gloata trebuie să fie 
de partea ta. Totul tine de modul în care te prezinti si de personalitatea ta. Valoarea ta 
depinde de ultima bătălie pe care ai purtat-o.” 

Andre a început să avanseze în rang, devenind faimos în lumea bandelor de răufăcători din 
închisoare. Într-o zi, a adus cu el nişte cuțite în sala de sport a închisorii, plănuind să ucidă opt 
persoane anume şi apoi pe oricine nu-i era pe plac. Ştia că astfel va obţine opt condamnări pe 
viata, asa că s-a gindit: „Ar mai merge cîteva”. Scopul lui era să urce în ierarhie. 

La sala de forţă, a ajuns să înjunghie mai multe persoane. 

„N-a murit nimeni; au fost doar cîteva încercări de omucidere”, mi-a spus el, oarecum 
uşurat. 

In urma acestui gest a fost izolat într-o celulă pentru doi ani şi jumătate, iar pedeapsa i-a 
fost majorată cu zece ani. Dar, în acelaşi timp, a ajuns pe locul al treilea în ierarhie. Acesta 
fusese scopul lui, aşa că anii suplimentari de detenţie şi izolarea erau însemne de onoare, 
simboluri ale statutului său mai înalt şi ale faimei sale sporite. O solidificare a identităţii pe 
care şi-o crea. 

Scopul lui i-a modelat identitatea, identitatea i-a modelat acţiunile, iar acţiunile au hotărit 
cine era atunci şi cine era pe cale să devină. Aşa se dezvoltă personalitatea. 

Intr-o zi, spre sfîrşitul perioadei de izolare, Andre se afla pe terenul de activităţi sportive, la 
ora zilnică de „recreere”. In acest timp, un prieten i-a spus că nişte membri ai bandei lui 
fuseseră injunghiati într-o altă închisoare, în cursul unei revolte ce avusese loc în seara 
precedentă. Această veste l-a înfuriat pe Andre, care a început numaidecit să conceapă un 
plan de a-i ucide pe cei din blocul său de detenţie care aveau legătură cu revolta respectivă. 
„Nişte albi mi-au înjunghiat prietenii”, şi-a spus el, „aşa că îi voi ucide pe toţi albii din blocul de 
detenţie în care sînt izolat”. 

Andre gîndea doar în alb şi negru, la propriu si la figurat. Întrucît nişte albi îi injunghiasera 
prietenii, s-a gîndit că „oamenii albi” erau de vină şi trebuiau pedepsiţi. „Dacă nişte mexicani 
mi-ar fi înjunghiat prietenii, aş fi încercat să-i ucid pe toţi mexicanii”, mi-a spus el. Gîndirea în 
alb şi negru a lui Andre reflectă perspectivele tradiţionale asupra personalităţii. Îi vedem pe 
oameni ca pe nişte tipuri. Îi împărţim în categorii. Ignorám nuantele şi contextul. Ne confirmám 
prejudecățile. In mod intenţionat şi subconstient, ignorăm ceea ce nu vrem să vedem. 

In secţia de izolare a lui Andre erau şapte tipi albi. Toţi aveau anumite „grade” în ierarhia 
bandei. Dacă i-ar fi ucis, Andre ar fi ajuns cu siguranţă pe primul loc. Asta era şansa lui. În 
sfîrşit, era pe punctul să-şi atingă scopurile şi să-şi realizeze viziunea. 

„Cînd tipul ăsta termină ce are de spus, mă duc să-i ucid pe indivizii ăia. Şi atunci voi fi pe 
primul loc”, şi-a spus Andre în timp ce-l asculta pe prietenul său povestind despre revoltă. 

Dar înainte ca acesta să termine de vorbit, s-a întîmplat ceva neaşteptat. Andre a înţeles 
dintr-odată, la un nivel spiritual, care avea să fie rezultatul final al acţiunilor şi scopurilor sale. 
Singurul mod în care îşi poate explica asta este că a primit o revelaţie de la Dumnezeu. A fost 
ceva extrem de profund. 

Dumnezeu mi-a oferit în ziua aceea un moment ca în Vrăjitorul din Oz. La sfîrşitul filmului 
Vrăjitorul din Oz, Dorothy îşi dă seama că nu există nici un Vrăjitor din Oz. Totul e o iluzie. 
Inaintea acelui moment, am crezut că aveam să devin regele lumii. Apoi mi-am dat seama că 
aveam să devin regele pustiului. Drumul acela nu ducea nicăieri. 

Prietenul lui a observat cá Andre nu-l mai asculta. „Hei! Ce-i cu tine, omule? Mă asculti?" 

Andre era total absorbit de gînduri. li devenise clar că încercarea de a deveni omul numărul 
unu din bandă în închisoare era ca şi cum l-ar fi urmărit pe Vrăjitorul din Oz. Făcea asta deja de 
şase ani. lar cînd urma să ajungă la capăt, nu avea să găsească nimic. Era o farsă. Un drum 
către nicăieri. 

Nenumárate frinturi din viata şi identitatea sa îi treceau prin fata ochilor. La nivel emotional 
şi spiritual, ajunsese, în sfîrşit, să se îndoiască de temeiul scopurilor sale din acel moment. Se 
gindea la rezultatul final şi se întreba dacă acel rezultat - viitorul lui eu şi tot ce presupunea 
acest lucru - merita să investească în el şi să-l obţină. 

Acel moment, în care Andre şi-a pus în mod sincer întrebări în legătură cu sine şi cu 
scopurile sale, este esenţial pentru a deveni o fiinţă umană conştientă. Este o experienţă pe 


care trebuie s-o ai si tu. Gindeste-te putin la propriile scopuri si ambitii. 

Ce încerci de fapt să realizezi în viaţă? 

Care este scopul ultim a ceea ce faci? 

De ce ai ales acest lucru? 

Merită să faci ceea ce faci? 

Te afli cumva pe un drum care nu duce nicăieri? 

Si, chiar dacă mergi „undeva”, nu cumva tintesti prea jos? 

Doctorul Stephen Covey a spus odată: „Dacă scara nu se sprijină de peretele potrivit, cu 
fiecare pas vom ajunge mai repede acolo unde nu vrem”. Dacă urmáresti un scop greşit, nu 
poti să dobindesti încrederea pe care o cauti şi să descătuşezi puterea pe care ştii că o ai în 
tine. 

Ce se află la capătul drumului tău? 

Incotro se îndreaptă viaţa ta în momentul de faţă? 

De ce perete se sprijină scara ta şi unde te vei afla cînd vei ajunge „în vîrf”? 

Andre n-a înjunghiat pe nimeni în ziua aceea. S-a întors în celula lui, s-a aşezat pe pat şi s-a 
gîndit: „Dacă nu voi deveni regele pustiului, atunci ce am să fac?”. 

Trebuia să-şi regindeasca întreaga viata. In ultimii cîţiva ani, planul lui fusese să fie regele. 
Acum, să fie „regele” nu mai însemna nimic. Avea nevoie de un nou ţel. 

La început, a decis că voia să iasă din închisoare. Nu mai voia să stea acolo. Dar apoi s-a 
gîndit cá asta nu era suficient. 75% dintre cei care ies din închisoare se întorc acolo. Lectiile 
sînt repetate pînă cînd sînt învăţate. In loc „să fie liber", Andre şi-a propus „să aibă succes". 

„De unde provin oamenii de succes?”, s-a întrebat el. „De la facultate. Dacă voi merge şi eu 
la facultate, voi avea succes”, s-a gîndit. 

Intrucit crescuse în Boston, auzise de o singură facultate, Harvard. Stind în celula lui, 
regindindu-şi viaţa şi viitorul după acel moment revelator, a decis că avea să meargă la 
Harvard. 

Harvard a devenit noua „trompetă” a lui Andre. 

Era o aspirație si un scop pe care merita să le urmărească. La fel cum se intimplase cu 
cîntatul la trompetă, îşi putea construi o nouă identitate legată de Harvard - o identitate în 
funcţie de care îşi putea alege comportamentul, prietenii şi acţiunile. Şi-a propus să atingă acel 
scop. A devenit raţiunea lui de a fi. l-a oferit ceva util şi constructiv la care să se gíndeascá, 
pentru care să muncească şi pe baza căruia să-şi clădească o nouă viaţă. 

Acel scop unic, noua lui menire, i-a oferit lui Andre o cale de a ieşi din închisoare şi de a 
deveni o nouă versiune a lui. In esenţă, ia creat o nouă personalitate. 

Andre a ieşit din închisoare opt ani mai tîrziu. lar în acest timp n-a stat degeaba. Tot ceea 
ce făcea era trecut prin filtrul noului său ţel şi alimentat de acesta. Cînd motivația e suficient 
de puternică, poţi depăşi orice obstacole. Andre a învăţat singur să citească şi să scrie, a 
învăţat dreptul şi cum să-şi gestioneze furia. Un rabin ortodox i-a devenit mentor, ajutîndu-l sa 
înţeleagă ce se intimplase cu el. A înţeles ce înseamnă iertarea, responsabilitatea, 
răspunderea şi punerea în slujba celorlalţi. 

„Rabinul m-a învăţat să fiu om”, mi-a spus Andre. 

Noul lui scop i-a oferit o nouă perspectivă, care i-a permis să se vadă altfel pe sine şi mediul 
său. A încetat să mai observe toate forţele negative din jurul lui şi a început să se focalizeze pe 
ocaziile de a progresa către scopul său. 

După eliberare, Andre a devenit un exemplu pentru cei care ies din închisoare şi îşi schimbă 
viaţa. A ajuns celebru. A susţinut discursuri în lumea întreagă, chiar şi la instituţii de învăţămînt 
prestigioase precum MIT şi Harvard. 

A devenit fellow la Harvard în 2015, la 16 ani după ce ieşise din închisoare. Are propriul 
birou la universitate. A primit finanţări 
pentru o serie de proiecte menite să reducă revoltele şi infracțiunile din SUA. În prezent, Andre 
este un vorbitor public de renume internaţional. A ajutat mii de oameni să-şi depăşească 
dependentele şi să-şi schimbe viaţa în bine. 

Povestea lui Andre ilustrează adevărul despre personalitate. Personalitatea lui a fost 
modelată de scopul sáu. Mai întîi cintatul la trompetă, apoi faptul de a fi „rege”, apoi 
Universitatea Harvard. Fiecare scop a modelat un alt Andre. 

Personalitatea este un efect, nu o cauză. Cauzele principale care ne modelează 
personalitatea sînt scopurile noastre, precum şi identitatea şi comportamentul ce izvorăsc din 


acele scopuri. În majoritatea cazurilor, personalitatea noastră este o reacţie la evenimentele 
din viaţă, la împrejurări şi la presiunile sociale. Nu o construim în mod intenţionat. Nu ne 
îndoim de ea. Nu o alegem. 

Cînd ştii încotro te indrepti, poti deveni cine vrei să fii. Poţi renunţa la drumul către nicăieri. 
Poţi renunţa la cine ai fost. Trecutul tău nu trebuie să fie elementul predictiv suprem cu privire 
la cine eşti în prezent. Comportamentul tău nu trebuie să reflecte cine ai fost pînă acum. Te 
poţi schimba. Şi încă într-un mod radical. 

Haide să detaliem puţin. 

Scopurile ne modelează identitatea 

Fie că sîntem conştienţi de asta sau nu, tot ceea ce facem are un scop sau un obiectiv, iar 
aceste scopuri ne modelează identitatea. Cînd Andre şi-a aruncat trompeta, faptul de a 
continua să cinte în formaţie şi de a deveni muzician a încetat să mai fie scopul lui. Drept 
urmare, s-a detaşat de acest aspect al identităţii sale. Scopul 

lui a devenit acela de a se integra în grupul lui de prieteni, ceea ce i-a modelat identitatea, 
acţiunile şi circumstanţele. În timp, aceste aspecte i-au modelat personalitatea şi viitorul. 

Scopurile noastre, şi nu un set predeterminat de trăsături fixe, sînt cele care ne modelează 
identitatea. În timp, repetînd acelaşi comportament, identitatea devine personalitatea noastră. 

Un concept străvechi din filozofie, numit te/eo/og'ie (de la cuvîntul grecesc telos, care 
înseamnă „scop final”), ne poate ajuta să înţelegem cum funcţionează acest lucru. Orice 
comportament uman este călăuzit de scopul sau obiectivul său şi depinde de acesta. Insă 
scopurile noastre nu sînt neapărat definite clar sau explicit. O „sesiune” scurtă de YouTube 
pentru a te deconecta cîteva minute are un scop, chiar dacă este doar de a te relaxa. Plata 
facturilor, intilnirile cu prietenii, practicarea unui hobby sau a unei activităţi care ne 
interesează - toate acestea sînt conduse de un scop, chiar şi comportamentele noastre cele 
mai altruiste şi neproductive. Atunci cînd aminám să facem ceva sau ne distragem atenţia de 
la ce avem de făcut avem un scop, chiar dacă acesta este să ne anesteziem pentru o vreme. 

Orice comportament are un motiv. Pentru a deveni o fiinţă umană conştientă, este esenţial 
să înţelegem de ce adoptăm un anumit comportament. Atunci cînd observăm că orice lucru pe 
care-l facem este orientat către un scop, putem evalua calitatea procesului nostru decizional. 

De ce te implici într-un anumit comportament? 

Care este scopul, motivul sau finalitatea sa? 

Care este obiectivul? 

Ce legătură există între acest „obiectiv” şi ceea ce vrei să faci în ultimă instanţă? 

Orice comportament este orientat, în esenta, catre un rezultat. Rezultatul poate fi de natura 
spirituala, economica, sociala, emotionala sau poate consta în rezolvarea unei urgente. 

Daca l-ai întreba pe Andre de ce îi placea sa cinte la trompeta, s-ar putea sa îţi spuna ca era 
distractiv sau ca îi placea de profesoara lui, doamna Ellis. Daca l-ai întreba de ce voia sa se 
integreze în grupul pustilor , misto", probabil ca singura explicaţie pe care ti-ar da-o ar fi ca 
aceştia i se pareau „mişto” şi ca voia sa fie ca ei. Andre nu-şi prea analiza scopurile şi efectele 
acestora asupra comportamentului sau. Nu prea-i era clar unde aveau sa-l poarte dorinţele sau 
interesele lui. 

Dupa cum a spus Socrate: „O viaţa necercetata nu merita traita"?. 

Chiar în acest moment ne vom opri puţin pentru a-ţi analiza viaţa. Pentru început, vom 
examina ce ai facut în ultimele douazeci şi patru de ore, pentru a te ajuta sa înţelegi ca tot ce 
faci este orientat catre un scop. Dupa aceea, vom explora cele trei surse fundamentale ale 
scopurilor noastre. 

Mai întîi ia o foaie de hirtie si trage o linie verticala la mijloc. În stînga sus scrie „Activitate”. 
În dreapta sus scrie „Motiv”. 

Apoi enumera toate activitatile pe care îţi amintesti ca le-ai efectuat în ultimele 24 de ore - 
sau cel putin pe toate cele care încap pe pagina. lata ca exemplu cîteva lucruri pe care le-am 
facut eu în ultimele 24 de ore şi motivele sau scopurile asociate cu ele. 

ACTIVITATE MOTIV 

M-am trezit la 5 ca sa 

Termenul de predare al cartii scriu 

Am ascultat un audiobook 

Am luat masa de prînz 

M-am uitat la filmuleţe pe YouTube 


Am fácut exercitii fizice 

M-am dus la magazinul Publix 

Am vorbit cu Draye 

Am înregistrat mesaje vocale timp de o orá 

Am mai scris timp de citeva ore 

l-am luat pe Logan si Jordan de la scoalá 

M-am dus la meciul de baseball al lui Kaleb 
Ca să fac o pauză, să mă pun în mişcare şi să má simt inspirat 
Ca să-mi potolesc foamea şi să mă detaşez puţin de muncă 
Ca să mă relaxez, dar şi ca să vad dacă a cîştigat LeBron James 

Ca să-mi stimulez ritmul cardiac 

Ca să-mi iau nişte suc şi să-mi refac nivelul de energie după exerciţii 

Pentru a organiza o lansare pe care o planificăm 

Ca să am o lansare mai bună 

Se apropie termenul de predare 
Ca să-mi susţin familia şi a fi alături de ea 

Ca să-l susţin 

Fiecare dintre aceste „motive” este probabil asociat cu nişte motive mai profunde. De pildă, 
deşi motivul superficial pentru a merge la sală era să-mi stimulez ritmul cardiac, dacă m-ai 
întreba: „De ce voiai să-ţi stimulezi ritmul cardiac?”, aş răspunde: „Ca să fiu sănătos şi să am 
putere de concentrare”. Dacă ai insista şi m-ai 
întreba: „De ce vrei să fii sănătos şi să ai putere de concentrare?”, ti-as oferi încă un motiv. 

Ideea este că tot ce ai făcut ieri are un motiv. Comportamentul tău a fost călăuzit de 
obţinerea anumitor rezultate, pe care e posibil să nu le pretuiesti suficient. Modul în care îţi 
petreci timpul contează. Reflectă scopurile tale şi rezultatele pe care le urmăreşti. Dacă 
analizezi ce ai făcut în ultimele 24 de ore şi apoi examinezi motivele comportamentelor tale, 
vei descoperi care sînt scopurile tale. 

De ce ai făcut tot ce ai făcut ieri? 

Ce rezultate urmăreai? 

Acestea sînt rezultatele pe care le doreşti cu adevărat? Sau comportamentul tău zilnic 
reflectă nişte scopuri care ti-au fost impuse - de societate, de împrejurări, de o experienţă 
traumatică sau de orice altceva? 

Vei fi capabil să îţi controlezi timpul şi pe tine însuţi doar atunci cînd vei determina cu 
adevărat ce îţi doreşti. Trebuie să îţi alegi scopurile în mod conştient şi apoi să le urmăreşti cu 
indirjire. Faptul de a-ţi dedica zilele unor activităţi care iti permit să obţii ceva extraordinar de 
important, ceva cu adevărat valoros pentru tine constituie secretul unei vieţi fără regrete. 

Dacă îţi analizezi lista de activităţi din ultimele 24 de ore, care dintre acestea sînt aliniate 
cu viitoarea ta persoană? În care dintre aceste activităţi viitoarea ta persoană nu se va 
implica? La care dintre ele poti renunţa, cistigind mai mult timp şi energie pentru ceea ce vrei 
cu adevărat? 

Cele trei surse ale tuturor scopurilor 

Increderea în sine vine din progresele pe care le facem în direcţia unor scopuri care ne 
depăşesc cu mult capacitățile actuale. 

Dan Sullivan 

Orice comportament este condus de un scop. Dar de unde vin „scopurile”? În esenţă, ele 
vin din trei surse: 
1. Expunere 
2. Dorinţă 
3. Încredere 

1. Expunere. Charlie Trotter a fost un maestru culinar american cunoscut pentru influenţa 
lui asupra bucătăriei rafinate moderne. Timp de ani întregi, restaurantul lui din Chicago a fost 
considerat cel mai sofisticat şi mai rafinat restaurant din America. Preparatele costau sute de 
dolari şi erau servite într-o ambianta de înaltă clasă, elegantă. lar Trotter invita in mod regulat 
grupuri de copii sărmani ca să manince gratis la restaurantul lui. 

Speranţa lui era să le insufle acestor copii aspirații şi scopuri. Să le dezvăluie o lume total 
diferită de cea pe care erau conditionati so vadă. 

In esenţă, le deschidea ochii. 


Trotter a primit foarte multe critici pentru faptul cà le oferea copiilor defavorizati aceastá 
experienţă deosebită. Cele mai frecvente plingeri erau de genul „Din cauza ta, vor fi 
nemulţumiţi de viaţa lor” şi „Le vei le insufla aşteptări nerealiste cu privire la ce e posibil”. 

Dar lui Trotter puţin îi păsa de critici, fiindcă primea regulat scrisori chiar de la copii, care-şi 
exprimau imensa recunoştinţă pentru experienţa şi inspiraţia pe care li le oferise. Deseori, 
copiii spuneau că voiau să devină maestri culinari sau că aveau de gînd să înfiinţeze un 
restaurant si mai bun decit al lui Trotter?. 

Trotter le oferea acestor copii nişte experiențe care le transformau subconstientul. ii 
expunea unui alt mod de a trăi. Le oferea o experienţă emoţională într-un mediu mai bun, 
unde imaginaţia lor se putea deschide faţă de posibilităţi la care nu se gindiserá vreodată. 

Nu putem să luăm decizii şi să facem alegeri dacă nu ştim că există decizii şi alegeri. 
Capacitatea noastră de a face alegeri este limitată de contextul în care ne aflăm şi de 
informaţiile pe care le detinem. Cînd extindem contextul, ne extindem gama posibilităţilor. 

Scopurile noastre se bazează pe posibilităţile la care am fost expuşi. De pildă, acolo unde 
am urmat primul ciclu de studii de psihologie, se punea accent pe consiliere şi psihologie 
socială. Prin urmare, cînd m-am înscris la studii postuniversitare, am aplicat la cursuri de 
psihologia consilierii, deşi nu eram sigur că acestea erau cele mai potrivite pentru scopurile 
mele. 

La cîteva luni după ce am fost respins de toate instituţiile de studii postuniversitare la care 
aplicasem, Lauren si cu mine am plecat într-o călătorie de trei săptămîni în China. Acolo am 
cunoscut un om care era „lider” la Apple pentru întreaga zonă asiatică. Mi-a spus că postul lui 
presupunea să instruiască, să motiveze şi să ajute conducerea şi echipele de la Apple să fie 
mai eficiente. 

În timp ce-l ascultam pe omul acela explicindu-mi în ce consta munca lui, am avut o 
revelaţie: mi-am dat seama că îmi spunea exact ce voiam eu să fac. 

„Cum ai ajuns să faci aşa ceva?”, l-am întrebat. 

„Am ajuns la asta într-un mod destul de neobişnuit”, mi-a spus el. „De fapt, eu sînt licenţiat 
în drept, dar mi-am croit drum către acest post. lar şeful meu are un master în psihologie 
industrială şi organizaţională.” 

Interesant. 

Îmi amintesc destul de vag că ni s-a vorbit despre psihologia industrială şi organizaţională 
timp de vreo cinci minute, la un curs de introducere în psihologie. În rest, nu auzisem nimic 
despre asta toată facultatea. Am căutat pe Google şi mi-am dat seama că se potrivea la 
perfectie cu ce voiam să învăţ şi să fac. 

Prima dată cînd am aplicat la studii postuniversitare nu ştiam mare lucru. A doua oară 
aveam mai multe informaţii. 

Cei care au succes se expun în mod constant la lucruri noi. Călătoresc, citesc, cunosc 
oameni noi. Pretuiesc educaţia şi învăţarea. Caută să se lase surprinşi. Renuntá fără probleme 
la paradigmele actuale în favoarea altora noi, mai bune - ştiind că dacă au informaţii mai 
valoroase pot lua decizii mai înțelepte. Îşi pot stabili scopuri şi obiective mai bune. Pot pune 
motive mai bune la baza a ceea ce fac. 

Cunoaşterea este esenţială pentru a ne stabili scopuri. Nu putem urmări ceva despre care 
nu ştim că există. Prima sursă de scopuri este expunerea. Scopul pe care-l urmăreşti în prezent 
se bazează pe lucrurile la care ai fost expus. Pentru a-ţi defini scopuri mai bune - şi, prin 
urmare, pentru a proiecta un viitor mai bun - e necesar să înveţi mai mult, să îţi schimbi 
perspectiva şi să fii deschis la nou. După cum a spus generalul James Mattis, al douăzeci şi 
şaselea secretar al Apărării din SUA: „Dacă n-ai citit sute de cărţi, eşti practic analfabet şi vei fi 
incompetent, întrucît 
experienţele tale personale nu sînt suficient de vaste pentru a te susţine”?. 

Citeşte tot ce iti cade în mina. Apoi învaţă să deosebesti cărţile cele mai bune de celelalte. 
Lectura biografiilor unor oameni care te inspiră reprezintă una dintre cele mai bune metode de 
a-ţi deschide mintea către ceea ce poti face şi deveni. Invatá despre condiţia umană, istorie, 
filozofie, psihologie, spiritualitate, economie şi altele. Astfel, te vei schimba ca persoană. 
Părerile tale se vor schimba. Identitatea ta se va schimba. Scopurile tale se vor schimba. 

Pe lîngă lectură, trebuie să ai experienţe care te ajută să te autodepásesti, permitindu-ti sa 
vezi un alt fel de viitor şi să urmăreşti activ acest viitor. Uneori, e nevoie să te confrunti cu 
experienţe foarte dure, care îţi demonstrează că poţi face lucruri dificile. Aşa au fost pentru 


mine implicarea intr-o misiune a Bisericii, obtinerea unui doctorat si faptul de a deveni tatál a 
cinci copii într-un singur an calendaristic. Am avut si multe eşecuri, care m-au învăţat lecţia 
modestiei. Graţie tuturor acestor experienţe, am devenit o altă persoană. Nu evita 
experienţele care te modelează şi te transformă. Viitoarea ta persoană trebuie să fie mai 
puternică, mai inteleapta şi mai capabilă decît persoana ta din prezent. Acest lucru este posibil 
doar prin intermediul unor experienţe noi şi dificile, care te pun la încercare. 

2. Dorinţă. Nimeni nu ar urmări sau nu ar lua parte la ceva ce nu doreşte. Statisticile arată 
că majoritatea oamenilor îşi urăsc locul de muncă. Cu toate acestea, au motivele lor pentru a 
merge la serviciu, fie ele de ordin social, financiar sau de alt gen. Prin urmare, folosesc nişte 
mijloace pe care nu le agreează pentru a atinge rezultatele dorite. 

Te implici în anumite activităţi pentru că, în esenţă, crezi că prin intermediul lor vei obţine 
rezultatele dorite. Dar daca vrei lucrul nepotrivit? Sau, altfel spus, cum ar fi dacă ti-ai dori 
altceva? 

Ce s-ar întîmpla dacă scopul tău n-ar mai fi acela de a-ţi plăti facturile? Te-ai mai duce la un 
loc de muncă pe care-l urăşti? 

Simplul fapt că vrei ceva nu înseamnă şi cá ar trebui să vrei lucrul respectiv. Dorintele 
noastre nu vin din personalitatea noastră înnăscută. Ele se dezvoltă în noi, de obicei datorită 
experienţelor trăite, precum şi modului în care ne influenţează societatea, media şi cei din 
jurul nostru. Dorinţele nu sînt înnăscute. Le exersám şi le hránim. Ne atasam de ele şi ne 
identificăm cu ele. Nu îţi confunda dorinţele cu cine esti tu cu „adevărat”. Dorintele sînt doar 
nişte lucruri cărora le-ai dat un înţeles, dar de care te poţi detaşa sau al căror înţeles îl poţi 
schimba. 

De exemplu, să spunem că eşti pasionat de sport încă din copilărie. E posibil să crezi că 
pasiunea pentru sport este un aspect al personalităţii tale înnăscute. 

Nu e chiar aşa. _ 

Da, sportul face parte din personalitatea şi identitatea ta. Insă tu eşti cel care alimentează 
în mod activ această latură a personalităţii tale. Ai putea să n-o mai alimentezi. Ai putea să 
renunti în mod voluntar la acest aspect al identităţii tale si, cu timpul, să nu mai fii deloc 
interesat de sport. Poate că nu îţi doreşti aşa ceva, dar e posibil. Ai avea nevoie de un motiv ca 
să nu te mai identifici cu sportul şi sa perpetuezi acest aspect al tău. 

Faptul că vrei ceva în prezent nu înseamnă că vei mai vrea acel lucru peste cinci ani sau 
chiar anul următor. Dacă te gíndesti la ce voiai cu cinci ani în urmă, sînt şanse ca acum să nu 
iti mai doreşti o bună parte din acele lucruri. Te-ai schimbat, împrejurările s-au schimbat şi, ca 
urmare, scopurile tale s-au schimbat. 

Deseori, dorinţele noastre actuale - cum ar fi să ne sculăm cînd avem chef, să ne uităm 
non-stop la filme sau sa stăm pina tîrziu cu prietenii - intră în contradicţie cu obţinerea unor 
rezultate mai bune. Atunci cînd ştii că dorinţele pot fi exersate şi că ţi-ai exersat dorinţele pe 
care le ai în prezent, poţi să le pui sub semnul întrebării. De asemenea, poţi să alegi în mod 
proactiv dorinţe pe care merită să le ai şi apoi să le exersezi pînă cînd capătă autenticitate şi 
profunzime. 

Te poţi antrena să vrei orice. E bine să îţi alegi în mod conştient dorinţele pentru care să te 
antrenezi. Dacă eul tău viitor este o versiune evoluată a ta, înseamnă că are un nivel mai 
ridicat de încredere, capabilitate si libertate decit ai în prezent. Are alte scopuri, preocupări si 
dorinţe decit eul tau actual. 

Chiar în acest moment, nu vrei cu adevărat ce vrea eul tău viitor. 

Eul tău viitor este propria ta creație. 

Trebuie să înveţi să vrei şi să pretuiesti ceea ce nu vrei în prezent. Dacă eul tău viitor are 
succes, trebuie să înveţi să vrei lucrurile necesare pentru a avea succes. Dacă eul tău viitor 
este mai sănătos, trebuie să înveţi să vrei să fii mai sănătos. Exersarea dorințelor este 
esenţială pentru a-ţi alege scopuri ce merită urmărite. 

S-ar putea ca lucrurile pe care ţi le doreşti în prezent să nu merite cu adevărat să-ţi pierzi 
timpul cu ele. Pot vorbi pentru mine aici: e posibil ca dorinţele şi direcţiile mele actuale să nu 
merite urmate. Trebuie să fac o pauză şi să mă întreb ce vreau acum. Ştiu că eul meu viitor - 
persoana care vreau să fiu - posedă cunoştinţe, abilităţi, caracteristici, relaţii şi multe alte 
lucruri pe care nu le am în prezent. 

Personalitatea este legată doar de preferinţele şi interesele noastre. „Introvertitul” preferă 
să stea într-un colţ. Dar, dacă vrea, poate învăţa să prefere să se afle într-o mulţime. Pe de altă 


parte, faptul de ,a fi intr-o multime" ar trebui sá fie relevant pentru scopurile lui principale. 
Unui ,extrovertit" îi poate fi greu să stea singur într-o cameră. Dar, dacă are un scop, poate 
învăţa să stea singur şi să-şi liniştească mintea. 

Cînd evoluezi ca persoană, îţi dezvolti un simt al scopului care transcende preferinţele si 
interesele tale personale. Acest scop te propulsează dincolo de preferinţele tale şi, în ultimă 
instanţă, te transformă. 

Dorinţele se exersează urmărindu-le în mod activ şi intenţionat. Aşa cum am arătat în 
capitolul precedent, pasiunea urmează angajamentul şi abilităţile. Poţi învăţa să devii pasionat 
de orice. Poţi alege în mod intenţionat obiectul pasiunii tale. După cum a spus Napoleon Hill: 
„Dorinţa este punctul de plecare al tuturor realizărilor, nu o speranţă, nu o aspirație, ci o 
dorinţă vie, intensă, care transcende totul”. 

Dorinţa este a doua sursă a scopurilor. Dorinţele pot fi şi trebuie exersate. Viaţa noastră va 
deveni cu mult mai bună dacă ne alegem dorinţe ce produc rezultatele pe care le vrea eul 
nostru viitor. 

3. Incredere. Nu poti crea sau păstra scopuri pe care nu crezi că le poti atinge. Lista 
anterioară cu activităţile din ultimele 24 de ore reflectă nivelul tău actual de încredere. Cite 
dintre activităţile menţionate au necesitat curaj? Pe cite dintre ele ţi-a fost uşor să le efectuezi? 
Cit din timpul tău ai dedicat eforturilor de a atinge nişte scopuri care îţi depăşesc capacităţile 
actuale? 

Locul tău de muncă şi venitul tău se bazează pe nivelul tău de încredere. 

Prietenii tăi se bazează pe nivelul tău de încredere. 

Modul în care te îmbraci se bazează pe nivelul tău de încredere. 

Increderea reprezintă fundamentul imaginaţiei - de care avem nevoie pentru a întrezări şi a 
alege un viitor aflat dincolo de capacităţile noastre actuale şi de contextul nostru actual. 
Increderea reflectă credinţa noastră în ceea ce putem face, învăţa şi realiza. 

Cu cit nivelul de încredere e mai ridicat, cu atît ne vom crea un eu mai măreț. 

Problema în ce priveşte încrederea este că poate fi zdruncinată uşor. Încrederea e fragilă şi 
nu e constantă. Experiențele dureroase şi traumatice ne pot afecta încrederea şi imaginaţia. 
Fiecare dintre noi trece prin experienţe dificile care îşi pun amprenta asupra noastră, 
paralizindu-ne capacitatea, speranţa şi dorinţa de a merge mai departe. 

Intreg capitolul următor vorbeşte despre traume şi impactul acestora asupra personalităţii. 
Pentru moment, tot ce trebuie să ştii este că traumele ne distrug încrederea. Deseori, oamenii 
îşi propun scopuri foarte limitate din cauza traumelor nerezolvate. Din păcate, în asemenea 
cazuri, scopul lor devine evitarea emoţiilor dureroase. 

Increderea se clădeşte prin acte de curaj. 

E nevoie de curaj pentru a înfrunta trecutul, pentru a rămîne în contact cu el pina cînd nu 
mai e dureros şi pentru a-l schimba. E nevoie de curaj pentru a recunoaşte ce vrem cu 
adevărat de la viaţă. E nevoie de curaj pentru a încerca să atingem scopuri dificile şi pentru a 
da greş. 

Intr-o zi, în timp ce mergeam cu maşina de la birou spre casă, am văzut un om extrem de 
gras care alerga în şort şi fără tricou. 

Corpul lui flasc strălucea de sudoare sub soarele Floridei. 

Omul acela m-a inspirat. Se manifesta public cu îndrăzneală în legătură cu eul lui viitor. Nu-i 
păsa de ce credeam eu sau alţii despre burta care i se legăna în timpul alergării sau despre 
vergeturile lui. Ochii îi erau fixati asupra paşilor pe care-i avea de făcut. Se concentra intens 
asupra scopului său. Curgea sudoarea de pe el. Identitatea lui era în curs de schimbare. 

La un moment dat, acest alergător a devenit conştient de existenţa unui mod mai bun de a 
trăi. Şi-a dat seama că i-ar fi de ajutor să-şi schimbe în bine alegerile şi comportamentul. A 
întrezărit o versiune mai sănătoasă a propriei persoane. A început să se îndoiască de dorinţele 
lui actuale. Calitatea si consecventa comportamentului său se bazează pe calitatea şi 
limpezimea scopului său. Dacă are un scop clar şi convingător, va alerga mult mai mult, iar în 
curînd va scăpa de grăsimea în exces. Dacă nu are un scop clar şi convingător, va alerga 
sporadic, inconsecvent, cu rezultate mediocre. 

In orice caz, cel puţin în acel moment, omul respectiv acţiona din perspectiva celui care 
spera să devină. A văzut un alt viitor şi a avut un motiv să iasă la alergat. Dacă îşi alimentează 
acest scop şi îşi exersează noua identitate, poate să devină şi chiar va deveni acea persoană. 

Încrederea se clădeşte prin acte de curaj şi angajament. În timp ce alerga cu tupeu, 


expunîndu-şi abdomenul proeminent, nivelul lui de încredere creştea rapid. 

Gestul lui îndrăzneţ îi transforma subconstientul. Dacă actionezi cu curaj din perspectiva 
eului tău viitor, vei trăi experienţe deosebite care îţi vor schimba subconştientul, definind un 
nou standard cu privire la modul în care te vezi pe tine şi lumea, precum şi un nou nivel al 
aşteptărilor. Asemenea experienţe nu 
apar de la sine, ci trebuie create în mod intenţionat. După cum a explicat prolificul scriitor şi 
filozof Colin Wilson: 

Dacă vrei o reacţie pozitivă (sau o experienţă deosebită), cea mai bună metodă de a o obţine 
este să adopti o atitudine mentală activă, pe măsura scopului tău. Depresia [...] este 
consecinţa firească a pasivitátii negative. Experienţa de virf este consecinţa unei atitudini 
alese în mod voit’. 

Cînd urmáresti intenţionat şi cu îndrăzneală nişte scopuri semnificative, vei avea experienţe 
de vîrf. Aceste experienţe deosebite iti vor permite să te deschizi şi să devii mai flexibil ca 
persoană. Vei renunţa la perspectiva ta rigidă asupa celui care ai fost odată. Vei deveni mai 
încrezător şi capabil să creezi şi să atingi scopuri mai importante. 

Majoritatea oamenilor au rareori experienţe de virf, dar ele pot deveni un lucru obişnuit. 
Dacă vrei, poţi avea chiar astăzi o asemenea experienţă. Trebuie să îţi propui acest lucru. E 
nevoie de curaj. Trebuie să-ţi indrepti viata în direcţia în care vrei cu adevărat să mergi. 

Cu fiecare pas pe care-l face către eul lui viitor, încrederea alergătorului în realitatea 
acestuia creşte. Comportamentul lui reflectă această realitate, chiar dacă la început se 
manifestă în mod intermitent şi inconsecvent. Cu timpul, dacă va continua să acţioneze în 
direcţia acelui viitor, va dori şi mai mult să-l atingă. Identitatea lui va deveni mai concretă. În 
cele din urmă, va ajunge în punctul în care eul lui viitor este totuna cu eul lui actual, pe toate 
planurile. 

Va înceta să se mai identifice cu fostul lui eu. Poate că nici măcar nu-şi va mai aminti cum 
era acesta. Trecutul va fi 
informaţional, nu emoţional. 

Increderea este esenţială pentru a ne atinge scopurile pe care ni le stabilim. Cu cit nivelul 
de încredere e mai mare, cu atît scopurile au mai multă putere. Încrederea trebuie protejată. 
Dobindim încredere prin acţiuni intenţionate în direcţia unor scopuri semnificative. Trecutul 
îndepărtat nu e o sursă nelimitată de încredere. Increderea se bazează mai degrabă pe eul 
nostru recent. 

Ne putem dezvolta încrederea prin acţiuni mărunte, dar consecvente, ce reflectă eul nostru 
viitor. O altă metodă este să efectuăm acțiuni ferme, mişcări puternice şi îndrăzneţe către eul 
nostru viitor. O „acţiune fermă” reprezintă o mişcare agresivă în direcţia eului viitor. Ea poate 
însemna să demisionám de la un loc de muncă pe care-l urim, să investim într-un mentor, să 
ieşim la alergare în public, să purtăm o discuţie onestă, să publicăm un articol într-un blog 
chiar dacă ne este teamă ori să cerem o mărire de salariu. 

Cu cit efectuezi mai multe acţiuni ferme, cu atit vei avea mai multe experienţe de vîrf. Cu 
cit ai mai multe experienţe de vîrf, cu atit vei deveni o persoană mai flexibilă şi mai 
încrezătoare. Cu cit esti mai flexibil si mai încrezător, cu atît viitorul pe care-l creezi şi îl 
urmáresti va fi mai interesant si mai incitant. 

Identitatea trebuie creată in mod intenţionat, în funcţie de viitorul eu pe care ţi-l doreşti 
Imaginaţia este mai importantă decit cunoaşterea. Cunoaşterea este limitată. Imaginaţia face 
ocolul lumii.® 

Albert Einstein 

Deseori, identitatea şi personalitatea constituie reacţii la evenimente din viaţă, la 
împrejurări şi la obiceiuri. Puţini oameni îşi definesc şi îşi modelează identitatea în mod 
voluntar, în funcţie de cine au de gînd să fie, după care devin acea persoană. Am spus „acea” 
persoană fiindcă eul nostru actual şi cel viitor sînt două persoane diferite. 

Eul tău viitor nu este cel care eşti acum. El ar acţiona altfel - sperăm, mai bine - decit 
actionezi tu în prezent. Eul tău viitor ar trebui să fie mai evoluat şi diferit de eul tău actual. A 
rămîne acelaşi - deşi ne aşteptăm să fie aşa şi, în cultura noastră, acest lucru este chiar 
apreciat - înseamnă că nu înveţi, nu progresezi, nu te schimbi. Înseamnă că eşti blocat într-o 
poveste, evitind să trăieşti noi experienţe si limitindu-ti potenţialul. 

Mai există un motiv pentru care capacitatea de a face schimbări importante în viaţă impune 
să ne vedem viitorul eu ca pe o altă persoană decit eul nostru actual. Dacă nu ne imaginăm pe 


noi înşine într-un alt mod decit în prezent, nu putem acţiona deliberat în acea direcţie”. Am 
spus „deliberat”, intrucit avem un scop şi acţiunile noastre sînt îndreptate direct către acesta. 
Acţiunile 

noastre sînt intenţionate şi măsurate, nu aleatorii şi „de amorul artei”. 

Avem nevoie de ceva - sau, si mai bine, de cineva - pentru care să muncim. Avem nevoie 
de o viziune care să confere acţiunilor noastre o semnificaţie şi un ţel. Da, e bine să facem ce 
ne place doar de dragul acelui lucru. Dar nu ne putem depăşi limitele percepute dacă nu ne 
vizualizăm viitorul eu eliberat de aceste limite. 

Oamenii de succes încep cu o viziune despre viitorul lor eu şi o folosesc ca pe un filtru în tot 
ceea ce fac. Să-l luăm ca exemplu pe Matthew McConaughey. In discursul susţinut după ce a 
cîştigat Premiul Oscar pentru cel mai bun actor, McConaughey a explicat cine era „eroul” lui: 

Cînd aveam 15 ani, o persoană foarte importantă din viaţa mea a venit la mine şi m-a 
întrebat: „Cine este eroul táu?". Eu am răspuns: ,...Stii cine este? Sint eu peste zece ani”. Apoi 
am împlinit 25 de ani. După zece ani, aceeaşi persoană a venit la mine şi m-a întrebat: „Gata, 
eşti un erou?”. lar eu i-am spus: „Nu, nici pe departe! Nu, în nici un caz”. M-a întrebat: „De 
ce?”. l-am răspuns: „Fiindcă eroul meu sint eu la 35 de ani”. Aşa că, vedeţi, în fiecare zi, în 
fiecare săptămînă, în fiecare lună si în fiecare an al vieţii mele, eroul meu se află întotdeauna 
la zece ani distanţă. Nu voi deveni niciodată eroul meu. Nu voi ajunge acolo. Ştiu că nu sînt 
eroul meu, iar asta e foarte bine, fiindcă în felul acesta am mereu pe cineva spre care să mă 
indrept?. 

Într-o zi, vei deveni viitorul tău eu. Întrebarea este: Cine este viitorul tău eu? 

Pentru a răspunde la această întrebare trebuie să te gindesti la ce vrei cu adevărat. Nu la 
situaţia sau identitatea ta din prezent. 

Putin contează cine ai fost. Intrebarea este cine vrei să fii. Acesta este eul tău adevărat si 
autentic (pentru moment). 

A-ti crea viitoarea persoană presupune să îţi imaginezi cum arată realitatea şi experienţele 
sale zilnice, în imagini cît mai vii şi mai detaliate. În ce fel de libertăţi, alegeri, contexte, 
experienţe şi comportamente zilnice se implică viitorul tău eu? 

Cînd devii arhitectul propriei identități, pui mai putin pret pe modul în care iti vezi eul 
actual. Acesta este important, dar este şi limitat. Viitorul tău eu va fi altfel. Va vedea lucrurile 
altfel. Se va bucura de alt fel de libertăţi. Va avea alt fel de relaţii, activităţi zilnice şi 
experienţe. Ceea ce ţie ţi se pare acum incitant sau incredibil constituie „viaţa normală” a 
eului tău viitor. 

Cine vrei să fii, dacă e să răspunzi cu toată sinceritatea? 

In acest moment, e cazul să îţi scoţi jurnalul. Notează cît mai detaliat cine este sinele tău 
viitor. 

Cum arată viaţa ta cotidiană? Care sînt valorile tale? 

Cit cîştigi? 

Ce fel de haine porţi? 

Cum interactionezi cu ceilalţi? 

Cum îţi vezi prezentul şi viitorul? Care este scopul tău? 
Unde trăieşti? 
Cine sînt prietenii tăi? Ce aptitudini şi talente ai? 
Alege şi urmăreşte un singur scop major: filtrul viitoarei tale persoane 
Pentru a decide care este misiunea ta, analizeazá-ti toate scopurile si întreabă-te: Care dintre 
aceste scopuri mi-ar permite să devin persoana care trebuie să fiu pentru a obține tot ceea ce 
vreau de la viata? Răspunsul la această întrebare este misiunea ta.” 
Hal Elrod 

După ce te-ai gîndit foarte serios la eul tău viitor, la împrejurările şi posibilităţile care îi sînt 
specifice, următoarea mişcare este să îţi alegi un obiectiv sau un rezultat major care să-ţi 
permită să devii acea persoană în viitor. 

Un singur obiectiv. 

Existenţa mai multor obiective nu necesită concentrare. Ea denotă frică şi incapacitate de a 
lua decizii. Ai nevoie de un singur scop major. E necesar ca acest obiectiv unic să poată fi 
măsurat, definit şi vizualizat. Obiectivul tău unic trebuie să ajute şi să susţină în toate 
domeniile esenţiale ale vieţii tale. Aşa se explică de ce scopurile legate de obţinerea unui 
anumit venit au atita putere. Dacă scrii articole, scopul poate fi de a avea un anumit număr de 


vizualizári ale paginii tale sau un anumit numár de abonati. Dacá esti consultant, obiectivul 
poate fi de a avea un anumit numár de clienti importanti. Dacá esti alergátor, iti poti propune 
să alergi maratonul într-un anumit timp. 

Un singur obiectiv naşte concentrare. 

Concentrarea naşte impuls. 

Impulsul şi încrederea se manifestă în toate celelalte domenii ale vieţii tale. Acesta e 
motivul pentru care, în cartea sa Puterea obisnuintei, autorul Charles Duhigg afirmă că, atunci 
cînd ne îmbunătăţim un anumit aspect al vieţii noastre, înregistrăm progrese şi în celelalte 
aspecte. El numeşte acest lucru „deprinderi fundamentale”. Gindeste-te la acest obiectiv unic 
ca la „țelul tau fundamental". Dacă-l urmáresti în mod agresiv si îl atingi în mod activ, acest 
obiectiv unic te va ajuta să ai succes în tot ce întreprinzi. 

In cazul lui Andre, acest obiectiv specific era să intre la Harvard. Acest rezultat i-ar fi permis 
să aibă succes şi să nu mai ajungă la închisoare. Dacă Andre ar fi încercat să atingă cinci 
obiective sau mai multe, probabil că n-ar fi ieşit niciodată din închisoare. Telul lui unic a oferit 
o direcţie tuturor celorlalte obiective secundare sau lucruri pe care dorea să le realizeze. 

Obiectivul unic al lui Andre i-a definit procesul de creare a celui care voia să fie în viitor. 
Acest lucru este extrem de important fiindcă, în ultima vreme, circulă o mulţime de sfaturi 
total greşite despre cum să avem succes. Mulţi recomandă să ne concentrăm exclusiv asupra 
„procesului” şi, în esenţă, să ignorăm rezultatul. Dar e imposibil să determinăm un „proces”, 
cu atît mai puţin unul eficient, dacă nu ne-am propus un obiectiv. În plus, dacă nu ne măsurăm 
în mod regulat progresul şi rezultatele pe parcurs, n- avem cum să ştim dacă procesul 
funcţionează. 

Procesul trebuie să aibă la bază rezultatul dorit pe care îl urmăreşti. Trebuie să pornesti la 
drum cu gîndul la destinaţie. „Proces” nu înseamnă nimic în absenţa unui scop. Modul de 
gîndire 
axat pe proces este de tip tactic şi te determină să înaintezi în viaţă fără nici un plan, încercînd 
să descoperi ce a funcţionat pentru alţii. 

Pe de altă parte, modul de gindire bazat pe destinaţie este de tip strategic şi presupune 
construirea procesului în ordine inversă, în funcţie de rezultatele dorite. Astfel, un „proces” 
care nu presupune măsurarea rezultatelor intermediare nu are nici un sens. Rezultatul dorit 
determină procesul necesar pentru a-l obţine. lar rezultatele intermediare determină modul în 
care trebuie ajustat procesul pe parcurs. 

In cartea sa De la zero la unu, miliardarul Peter Thiel explică de ce modul de gindire bazat 
pe „proces” conduce la mediocritate. El ne propune să avem o atitudine şi un scop „bine 
definite”: 

Atitudinile nedefinite fata de viitor explică disfuncţiile cele mai mari din lumea de azi. Procesul 
este mai important decît esenţa: cînd oamenii nu au nişte planuri concrete de îndeplinit 
folosesc reguli formale pentru a asambla un portofoliu ce cuprinde diverse variante. Asa sînt 
americanii din ziua de azi. La gimnaziu, eram încurajați să avem zeci de „activităţi 
extraşcolare”. La liceu, elevii ambitiosi se străduiesc din greu să pară competenti pe multiple 
planuri. Cînd ajungem la facultate, am petrecut deja un deceniu întreg asamblind un CV 
extraordinar de divers ca să ne pregătim pentru un viitor total imprevizibil. Sîntem pregătiţi 
pentru orice - şi pentru nimic în particular’®. 

Conform teoriei aşteptărilor, una dintre cele mai studiate şi mai importante teorii despre 
motivaţie, pentru a avea un nivel ridicat al motivatiei sînt necesare trei Jucruri??: 

* Un scop sau un obiectiv clar şi convingător. 

* O cale sau un proces despre care credem cá ne va permite să 
atingem scopul dorit. 

* Convingerea că, dacă actionám, vom reuşi. 

Nu putem avea motivaţie în lipsa unui scop’?. De asemenea, studiile arată că nu putem 
avea nici ,sperantá" în lipsa unui scop. Cu cit scopul este mai clar şi mai definibil, cu atît calea 
şi procesul pentru a-l atinge sînt mai directe. Pe măsură ce dobindesti abilităţi şi cunoştinţe 
înaintînd către scopul tău, iti dezvolti încrederea cá poti să actionezi şi să reusesti. Vrei din ce 
în ce mai mult să îţi atingi scopul. In cele din urmă, ajungi la destinaţie şi întreaga ta viaţă se 
va fi schimbat. Atunci vei avea o nouă platformă pe baza căreia să iti stabileşti scopuri noi, mai 
ambitioase. 

Dedicá-te unui singur scop major: de ce rezultatele contează 


Dedicarea este o declaratie cu privire la ceea ce ,este" Stim cárui lucru ne dedicám dupá 
rezultatele pe care le obtinem, nu dupá ce spunem. Toti ne dedicám. Toti producem rezultate. 
Rezultatul este dovada unei dedicári.'? 

Jim Dethmer, Diana Chapman şi Kaley Klemp 

Priveşte-ţi viata actuală. Ceea ce vezi reprezintă lucrurile cărora te-ai dedicat. Indiferent 
cite kilograme ai acum, aceasta este greutatea căreia îi eşti dedicat. Oricare ar fi situaţia ta 
financiară, aceasta este situaţia căreia te-ai dedicat. Dedicarea ta se reflectă 100% în 
rezultatele pe care le obţii în prezent. Dacă te-ai fi dedicat altor lucruri, ai avea alte rezultate. 

Cînd eşti într-adevăr dedicat rezultatelor dorite, viaţa ta începe să devină mai bună. Trebuie 
să te dedici viitoarei tale persoane şi unui scop major. Toate acţiunile tale trebuie să treacă 
prin filtrul acelui scop. 

Echipa britanică de canotaj - care nu mai cîştigase o medalie de aur din 1912 - s-a dedicat 
pregătirii pentru Olimpiada de la Sydney din 2000. Acest angajament se reflecta în întrebarea 
pe care şi-o puneau membrii ei înainte de a lua orice decizie: ne va ajuta asta să vish'm mai 
repede? Această unică întrebare le-a permis să evalueze orice situaţie, decizie şi obstacol - şi 
să nu se abată de la obiectivul lor. Cînd aveau de luat o decizie sau cînd apărea o oportunitate, 
fiecare membru al echipei îşi punea întrebarea: ne va ajuta asta să vishm mai repede? Dacă 
răspunsul era negativ, nu făceau lucrul respectiv. Erau dedicati scopului lor. 

Sá mănînc o gogoasá?... (Ne va ajuta asta să vislim mai repede?) 

Să stau pina tîrziu şi să má duc la petrecere?. (Ne va ajuta asta să vislim mai repede?) 

Deoarece erau dedicati scopului lor, au obţinut rezultatul dorit. In anul acela au cîştigat 
medalia de aur. 

Într-un podcast, Lewis Howes l-a intervievat pe John Assaraf, care a mărturisit că primul lui 
mentor l-a învăţat cum să-şi stabilească scopuri!*. După ce şi-a propus scopuri în mai multe 
domenii ale vieţii (cum ar fi sănătate, spiritualitate, situaţia 
financiară, relaţii, contribuţie la viaţa altora etc.), pentru intervale de un an, trei ani, cinci ani şi 
25 de ani, mentorul lui Assaraf l-a întrebat: „Te interesează să atingi aceste scopuri sau iti iei 
angajamentul să le atingi?", iar Assaraf a întrebat: „Care este diferenta?". Mentorul lui a 
răspuns: „Dacă eşti interesat de ele, vei găsi poveşti, scuze, motive şi circumstanţe care te 
împiedică să le realizezi. Dacă te angajezi să le atingi, poveştile şi scuzele nu mai contează. 
Pur şi simplu faci ce e nevoie pentru a-ţi atinge scopurile”. 

Obtii rezultatele cărora te-ai dedicat. Dar în cultura noastră am fost învăţaţi să nu ne 
angajăm să obţinem anumite rezultate. Am fost învăţaţi că, dacă ne dedicăm excesiv unui 
scop, ne programăm singuri pentru eşec şi abandon. Am fost învăţaţi că trebuie să ignorăm 
rezultatul şi să ne concentrăm exclusiv asupra „procesului”. Angajamentul faţă de un anumit 
rezultat ni se pare că este inspaimintator sau că arată o obsesie legată de detalii exterioare. 

Însă faptul de a ne angaja să obţinem anumite rezultate are mai multe beneficii. De 
exemplu, cînd te angajezi în ceva anume, eşti obligat să fii sincer cu tine şi cu toţi ceilalţi în 
legătură cu ce vrei cu adevărat. Onestitatea este ceva rar. Majoritatea oamenilor îşi ascund 
adevăratele dorinţe. Se tem să recunoască pe deplin ce vor cel mai mult în viaţă. Dar cînd te 
angajezi să obţii un anumit rezultat, rezultatul acela trebuie să devină povestea vieţii tale. Asta 
este ceea ce vei face. S-ar putea să nu ştii exact cum se vor desfăşura lucrurile, dar vei ajunge 
la destinaţie. Un asemenea nivel de onestitate şi transparenţă este deopotrivă rar şi contagios 
- te ajută să ai încredere cînd începi să progresezi, trezeşte în tine dorinţa de a ajuta şi 
totodată atrage ajutor din partea celorlalţi. 

Un alt motiv pentru a te angaja să obţii anumite rezultate este că acest lucru îţi clarifică 
identitatea. Identitatea ta se bazează pe scopurile tale. Atunci cînd eşti total dedicat unui ţel 
bine definit, în tine se naşte un profund simţ al scopului. Îţi poţi imagina eul tău viitor în poziţia 
dorită. În lipsa unui scop clar, identitatea ta devine tulbure. Cine eşti de fapt? Ce vrei cu 
adevărat? Ce vei face? Cine vei deveni? 

Angajamentul faţă de un rezultat anume - scopul tău major - te obligă totodată să devii mai 
bun. De exemplu, cînd am început să tin un blog, am observat că alti autori, dedicati 
procesului în care erau implicaţi, publicau o sumedenie de articole. Dar nu deveneau mai buni. 
Cu trecerea anilor, am devenit autor profesionist. Mulţi dintre acei bloggeri continuă să publice 
articole după articole. Însă rezultatele lor nu s-au schimbat, deoarece nu sau angajat să obţină 
un rezultat clar. 

Cînd te dedici unui rezultat anume, eşti obligat să devii mai bun. Rezultatele tale vorbesc de 


la sine. Dacă nu obţii rezultate mai bune, atunci e cazul să te întrebi cit de interesat esti de 
acel lucru sau cit îi eşti de dedicat. Vei şti că vrei cu adevărat să îţi imbunatatesti rezultatele 
atunci cînd vei începe să tii evidenţa a tot ceea ce faci, pina în cele mai mici detalii. După cum 
spune legea lui Pearson: „Cînd măsurăm performanţele, acestea se îmbunătăţesc. Cînd 
măsurăm şi raportăm performanţele, acestea se îmbunătăţesc într-un ritm accelerat”. 

In plus, faptul de a te dedica obţinerii anumitor rezultate sporeşte motivaţia. Conform 
teoriei aşteptărilor, nu poti fi motivat în lipsa unui scop. Cu cit scopul tău este mai clar definit, 
cu atît calea către atingerea lui este mai directă. Cu cit calea este mai clară si mai directă, cu 
atit vei fi mai motivat. Complexitatea ucide motivaţia, de aceea e important să te focalizezi 
asupra unui singur 
scop fundamental. Cînd ai un scop unic sînt şanse mai mari ca totul să meargă ca pe roate. 
Acest lucru îţi permite să vezi nu doar rezultatul, ci şi calea către obţinerea lui. lar astfel 
motivaţia şi încrederea cresc foarte rapid. 

In fine, dedicatia faţă de un anumit rezultat îţi aprofundează credinţa. Napoleon Hill a 
afirmat: „Un scop bine definit, susţinut de o credinţă absolută, este o formă de înţelepciune, iar 
înţelepciunea în acţiune produce rezultate pozitive”. Nu e nevoie de prea multă credinţă 
pentru a spune „Voi încerca” sau „Să vedem ce se întîmplă”. Dar e nevoie de o credinţă 
profundă pentru a spune „Asta se va întîmpla. Nu ştiu exact cum, dar se va întîmpla”. Acest 
nivel de angajament te obligă să fii sincer. Te determină să faci lucruri pe care altminteri nu le- 
ai face. Poate duce la miracole. 

Eşti dispus să te dedici eului tău viitor? 

Eşti dispus să te dedici unui scop anume? 

Eşti dispus să rişti totul? 

Eşti dispus să fii cinstit în legătură cu ce vrei cu adevărat? 

Eşti dispus să rafinezi şi să perfectionezi procesul pentru a obţine rezultate mai bune? 
Mergi la culcare cu o oră mai devreme: renunţă la consumul distructiv 

O greşeală repetată de mai multe ori este o decizie. 

Paulo Coelho 

Cînd te dedici unui viitor mai bun eşti obligat să schimbi în bine modul în care îţi petreci 
serile si diminetile. Sfirşitul zilei este o perioadă pentru relaxare şi reflecţie, nu pentru consum 
nesánátos. Pe parcursul zilei, ai luat o mulţime de decizii care te-au epuizat. Prin urmare, nu 
mai ai nici un pic de voinţă”. Un nivel scăzut al voinţei duce la comportamente nesánátoase 
bazate pe un consum ridicat, în principal pentru a obţine eliberarea rapidă de dopamină. 

Rețelele sociale, consumul de dulciuri şi carbohidrați şi alte divertismente constituie 
modalităţi frecvente de a ne petrece seara. lar cînd voinţa e la un nivel redus, e foarte uşor să 
facem alegeri nefericite. Aceste alegeri ne oferă o doză rapidă de dopamină sau citeva 
momente de distracţie, însă au un cost ridicat. Activităţile de seară nesănătoase, care ne 
risipesc energia, ne afectează somnul, au efecte negative asupra dispozitiei noastre din 
dimineaţa următoare şi ne răpesc încrederea în noi. 

A viziona un film şi a petrece momente de calitate cu cei dragi e cu totul altceva decit a sta 
cu ochii în telefon cînd membrii familiei vor să fim alături de ei. 

Dacă vrei cu adevărat să devii eul tău viitor, trebuie să eviti capcanele pe care ti le întinde 
seara nivelul redus al voinţei. Altminteri, ziua faci un pas înainte, iar seara un pas înapoi. Acest 
lucru îţi încetineşte progresul. 

Pentru a deveni cel care doreşti să fii este esenţial să ai grijă cum îţi petreci serile şi 
diminetile. 

Un antidot puternic pentru distractiile care iti răpesc energia si pentru comportamentele 
nesănătoase din timpul serii este să te culci mai devreme. Rareori ne petrecem seara într-un 
mod înţelept. In general, de la un moment dat, randamentul începe să scadă - 
de obicei, după opt sau nouă seara, plus/minus o oră. În afara cazului în care îţi petreci timpul 
împreună cu cei dragi, e preferabil să te culci mai devreme. A merge la culcare cu o oră mai 
devreme decit de obicei este una dintre cele mai rapide metode de a deveni viitorul tău eu. 
Astfel eviti consumul inutil. Te odihnesti mai mult. Îţi dai şansa să te scoli mai devreme şi să te 
ocupi de scopurile tale înainte să fii copleşit de treburile cotidiene. 

Majoritatea oamenilor se duc la culcare mult mai tirziu decit ar trebui, din cauza normelor 
culturale. Insă a merge la culcare după ora zece nu prea te ajută să devii cine vrei să fii. Poate 
că alţii vor crede că eşti puţin cam ciudat fiindcă te culci din ce în ce mai devreme. Dar asta 


numai la început. Cu timpul, rezultatele vor vorbi de la sine. Vei dormi mai mult si mai bine. Te 
vei trezi mai devreme si vei avea mai multă încredere, intrucit vei evita modalităţile de 
consum care te împiedică să îţi atingi scopul. 

De exemplu, Mark Wahlberg se culcă la ora şapte seara şi se trezeşte la trei dimineaţa 
pentru a-şi antrena corpul la nivelul de elită care-i permite să facă ceea ce face. Are nişte 
scopuri foarte clar definite. Viitorul lui eu este mult mai vast decit al majorităţii oamenilor. Prin 
urmare, e dispus să se implice într-un proces, o rutină şi un program pe care majoritatea 
oamenilor le-ar considera extreme sau ciudate. 

Mergi la culcare cu o ora mai devreme. Evita să stai treaz pînă tirziu, cînd voinţa si 
capacitatea ta de a lua decizii se află la nivelul cel mai redus. Pregăteşte-te să ai succes în 
dimineaţa următoare. 

Trezeşte-te cu o oră mai devreme: efectuează zilnic acţiuni ferme care te duc către viitoarea 
ta persoană 

Dacă pierzi o oră dimineaţa, o vei căuta toată ziua. 

Richard Whately 

Trezeşte-te devreme şi porneşte la drum către viitoarea ta persoană. 

Dacă te trezeşti devreme şi începi imediat să realizezi acţiuni ferme în direcţia visurilor tale, 
vei crea o încredere şi un avint care te vor însoţi întreaga zi. Vei lua decizii mai bune şi vei 
avea o relaţie mult mai bună cu cei din jur. Drept urmare, zilele tale în ansamblul lor vor 
deveni din ce în ce mai bune. 

Dacă fiecare zi e mai bună, întreaga ta viaţă devine mai bună. Dacă te trezeşti abia atunci 
cînd „trebuie” şi, prin urmare, te ocupi doar de activităţile „urgente”, nu vei face progrese 
semnificative în viaţă. Vei rămîne aşa cum eşti, iar timpul se va scurge fără să îţi dai seama. 
Zilele, saptaminile şi anii vor trece pe lîngă tine fără să progresezi prea mult. 

Dacă vrei să atingi un scop de importanţă majoră şi să devii cel care doreşti să fii, e nevoie 
de curaj. Trebuie să faci zilnic paşi indrázneti către scopul tău. 

Orice mişcare îndrăzneață în direcţia scopului tău este o acţiune fermă. Acţiunile ferme iti 
transformă subconstientul, redefinind ce înseamnă pentru tine un comportament ,,normal”. 
Cînd în fiecare dimineaţă faci ceva care te apropie de scopul tău, vei începe să ai zilnic 
experienţe de virf. Creierul şi identitatea ta se vor schimba. Vei începe să ai mai multă 
încredere în tine. Identitatea ta va 
deveni mai flexibilă, ceea ce îţi va permite să te detaşezi de cine ai fost şi să devii cine vrei să 
fii. 

Experiențele de virf sporesc flexibilitatea şi încrederea. Ele necesită acţiuni hotărite, 
intenţionate. Cînd mergi la culcare cu un scop, te trezesti şi începi imediat să avansezi către 
viitorul tău eu, experienţele de vîrf vor deveni ceva obişnuit pentru tine. Vei începe să înveţi 
foarte multe în fiecare zi, iar asta va atrage după sine schimbarea. După cum spunea filozoful 
britanic Alain de Botton: „Oricine nu se simte jenat de cine era cu 12 luni în urmă nu învaţă 
suficient”. 

Conform lui Abraham Maslow, psihologul care a creat termenul şi structura teoretică pentru 
autoactualizare, trăirea unor experienţe care ne ajută să ne depăşim limitele - ceea ce Maslow 
a numit „experienţe de vîrf” - reprezintă metoda prin care devenim cine vrem şi putem să fim 
cu adevarat?®. De fapt, pentru a ajunge la acest nivel avem nevoie de asemenea experienţe. 

Autoactualizarea înseamnă că nu mai sîntem constrínsi de limitările interne sau externe, ci 
sîntem liberi să ne urmărim cele mai importante țeluri şi să ne realizám cel mai înalt potential. 
Maslow a definit experienţele de vîrf în felul următor: , Experiente rare, incitante, copleșitoare, 
profunde, captivante, antrenante, care dau naştere unui mod avansat de a percepe realitatea, 
avînd chiar un efect mistic, miraculos asupra celui care le trăieşte”. 

Experiențele de vîrf sînt rare deoarece puţini oameni îşi creează în mod proactiv si 
intenţionat un eu viitor. Puţini oameni sînt dedicati unui viitor anume. Puţini oameni se implică 
zilnic, cu curaj, în acţiuni ferme. 

Întrebările mele pentru tine sînt următoarele: 

Vei crea mai multe experienţe de vîrf? 

Vei fi mai activ şi îţi vei petrece timpul într-un mod înţelept? 

Vei acţiona cu mai mult curaj şi angajament? 

Ai de gînd să actionezi în direcţia viitorului tău eu, să devii mai flexibil şi să nu te mai identifici 
cu cel care ai fost? 


Pentru a deveni mai flexibil şi a avea în mod regulat experienţe de virf, trebuie să accepti 
fără rezerve incertitudinea. După cum explică doctorul Ellen Langer, psiholog la Harvard: 
„Dacă există alegeri semnificative, există incertitudine. Dacă nu există alegere, nu există 
incertitudine,18. Dacă nu eşti dispus să înfrunţi şi să interactionezi cu incertitudinea, ai impus 
nişte limite serioase în privinţa a cine esti şi cine vei deveni. Ţi-ai limitat capacitatea de a face 
alegeri, întrucît toate alegerile implică incertitudine şi riscuri. 

Incertitudinea poate fi dificil de gestionat. Conform dr. Daphna Shohamy, neurocercetător la 
Institutul Zuckerman al Universităţii Columbia, unul dintre principalele roluri ale creierului este 
să prezică rezultatele comportamentului nostru??. 

Aceasta este cea mai importantă funcţie a creierului. De aceea avem amintiri - pentru a fi 
capabili să ne prevedem viitorul cu acuratețe. Capacitatea de a prevedea viitorul şi de a face 
planuri este ceea ce ne-a permis să avem succes ca specie timp de mii de ani. 

Ce înseamnă asta la nivel personal? 

Creierul tău este menit să te ferească de situațiile incerte. Incertitudinea trebuie evitată. 
Din acest motiv, cînd te afli într-o situaţie nouă pentru tine sau faci ceva ce n-ai mai încercat 
pînă atunci, deseori eşti cuprins de emoţii, cum ar fi neliniştea sau frica. Mai mulţi cercetători 
susţin că, de fapt, necunoscutul reprezintă baza tuturor fricilor—. Reacţia „luptă sau fugi” este 
un semnal chimic provenit de la creier, care ne transmite că habar n-avem ce 
se va întîmpla, aşa că ar fi mai bine să revenim într-o situaţie în care ne simţim în siguranţă. 

Creierul vrea ca viaţa noastră să fie lipsită de pericole şi previzibilă. Va încerca să ne 
împiedice să ajungem în situaţii riscante. Cu toate acestea, în mod paradoxal, creierul 
formează amintirile cele mai puternice şi învaţă cel mai mult atunci cînd trăim experienţe noi - 
mai ales cînd predicțiile noastre despre viitor sînt greşite! 

După cum explică doctorul Shohamy, creierul nostru se schimbă şi învaţă prin intermediul 
„erorilor de predictie", care apar atunci cînd prezicem în mod incorect ce se va intimpla??. A 
face o eroare de predictie înseamnă a da gres. A da greş înseamnă a învăţa. lar a învăța 
înseamnă a ne schimba. Viitorul tău eu va vedea lumea altfel decît eul tau actual în măsura în 
care înveţi şi te schimbi. Dacă vrei să grábesti procesul de învăţare, trebuie să accepti 
incertitudinea. Trebuie să îţi asumi riscuri şi să faci greşeli. Pe parcurs, vei trăi mult mai multe 
emoţii - atit pozitive, cit si negative -, iar prin intermediul acestor experienţe te vei schimba ca 
persoană. Acestea nu sînt altceva decit experienţele de vîrf pe care le poti avea zilnic cînd te 
dedici pe deplin eului tău viitor în locul celui anterior sau actual. 

Viaţa devine mult mai incitantă si mai puţin repetitivă atunci cînd actionezi zi de zi în 
direcţia celui care vrei să fii, în loc să eviti nesiguranța şi schimbarea. Evita consumul seara. 
Creează experienţe de vîrf dimineaţa. 

Cum să te transformi zi de zi cu ajutorul unui jurnal 
Pentru a fi capabili să motivăm, să planificăm şi să realizăm cizelarea propriilor aptitudini în 
mod deliberat, e absolut necesar să ne imaginăm un eu viitor cu aptitudini superioare”? 

Dr. Thomas Suddendorf, dr. Melissa Brinums şi dr. Kana Imuta 

A ţine un jurnal este o metodă excelentă de a ne convinge pe noi înşine, pe plan emoţional, 
că avem deja ceea ce ne dorim; practic, asta înseamnă să ne influentám pe noi înşine prin 
comunicare strategică. 

. Multe persoane cred că „a tine un jurnal” înseamnă a tine evidenţa a ceea ce s-a întîmplat. 
Intr-adevár, un jurnal poate avea acest rol. Dar cînd ne imaginăm viitorul şi îl planificám în 
mod strategic, scopul nostru devine o parte din noi şi se clarifică. 

Reţine însă că, pentru a te influenţa sau convinge în mod eficient pe tine însuţi prin 
sesiunile zilnice de lucru cu jurnalul, e important să te pregăteşti pe plan interior şi exterior 
înainte de a începe să scrii. Cu ajutorul ritualului de pregătire potrivit, aceste sesiuni vor 
deveni nişte experienţe de vîrf cotidiene, care te vor ajuta să rămii tot restul zilei plin de 
energie şi focalizat pe scopul tău. Te poţi pregăti pentru a avea experienţe de virf în 
următoarele moduri: 

* Găseşte un mediu unde poti să te concentrezi şi să gindesti nestinjenit, fără factori 
perturbatori (lasá-ti telefonul mobil 

deoparte sau pune-l pe modul avion). 

* Mediteazá sau roagă-te înainte de a scrie în jurnal. 
* Trece-ti în revistă viziunea sau scopurile înainte de a scrie în 
jurnal. 


* Noteazá lucruri pentru care esti recunoscátor - tinind de trecut, 

prezent si viitor. 

Deşi n-are importanţă în ce perioadă a zilei scrii în jurnal, cel mai bine ar fi să o faci chiar 
înainte de culcare sau imediat după trezire, cînd subconstientul este mai influentabil datorită 
ritmului lent al undelor cerebrale. În timp ce scrii, fii conştient de mediul în care te afli şi de 
modul în care îţi influenţează acesta gîndurile şi emoţiile. Ideal ar fi să dedici un spaţiu anume 
tuturor acestor operaţiuni - scrierea în jurnal, vizualizarea şi planificarea viitorului. 

Cînd ajungi în spaţiul dedicat creaţiei, respiră profund de cîteva ori şi meditează sau roagă- 
te cîteva momente înainte de a deschide jurnalul. Afirmă că tot ceea ce faci în ziua respectivă 
va fi încununat de succes, că eforturile tale vor da roade, că viaţa este extraordinară. 

Deschide încet jurnalul. 

Înainte de a începe să scrii, trece-ti în revistă scopurile. Gîndeşte-te atît la scopul principal, 
cît şi la un subset de scopuri mai mărunte, pe termen mai scurt. E important să le ai scrise într- 
un loc uşor accesibil. Faptul de a-ţi revedea scopurile înainte de a scrie în jurnal activează 
atitudinea mentală şi circumstanţele viitorului tău eu, pentru ca atunci cînd începi să scrii în 
jurnal să scrii precum viitorul tău eu, din punctul de vedere şi din perspectiva acestuia. 

Scopurile mele sint notate pe coperta interioară a jurnalului meu, astfel încît să le am la 
tndemina de fiecare dată cînd îl 
deschid. g 

Cam o dată pe lună parcurg întregul jurnal pentru a-mi reevalua si rescrie scopurile. Imi 
formulez scopurile răspunzînd la următoarele întrebări: 

e Unde mă aflu acum? 

* Ce am obtinut în ultimele 90 de zile? 

* Ce vreau să obțin în următoarele 90 de zile? 
* Unde vreau să fiu peste trei ani? 

e Unde vreau să fiu peste un an? 

De fiecare dată cînd deschid jurnalul, întîi mă uit pe coperta din față si citesc răspunsurile 
mele la aceste întrebări. Fireşte, răspunsurile - si chiar scopurile mele - se schimbă, poate 
chiar în fiecare lună. E cît se poate de firesc să îţi ajustezi planurile în timp. 

Cînd má uit ce am obținut in ultimele 90 de zile, mă cuprinde imediat un val de entuziasm. 
Asta imi dă încredere. Cînd văd ce încerc să realizez pe termen scurt si lung, /mi amintesc de 
eul meu viitor. 

Fiecare dintre aceste activități - intrarea în mediul potrivit, meditatia, respirația profundă si 
parcurgerea celor mai recente reuşite şi scopuri - contribuie la crearea unei atitudini mentale 
potrivite, care fti permite să scrii dintr-o perspectivă mai înaltă si mai puternică. 

Pentru a avea atitudinea mentală potrivită, un alt aspect crucial este să te laşi inspirat de 
recunoştinţă şi abundență. 

Efectele unui jurnal al recunostintei sînt bine documentate. Studiile au arătat că 
recunoştinţa ne ajută invariabil să avem o stare de spirit mai bună. Obiceiul de a scrie regulat 
şi de a privi lucrurile dintr-o nouă perspectivă prin intermediul recunostintei poate vindeca 
depresia, dependentele şi gîndurile de sinucidere. S 
a constatat că recunoştinţa vindecă şi transformă relaţiile. Practicarea ei ne ajută pe aproape 
toate planurile”. 

Pînă de curînd, majoritatea cercetărilor despre recunoştinţă au fost bazate pe constatări 
subiective. Însă noile studii arată că jurnalul recunostintei nu doar că influenţează starea 
emoţională, ci poate totodată să amelioreze biomarkerii unor probleme de sănătate precum 
insuficienţa cardiacă”. 

Pacienţii cardiaci aflaţi în stadiul B, adică preinsuficientá cardiacă, au la dispoziţie un scurt 
interval de timp pentru a nu cădea pradă unei afecţiuni fatale. Intr-un studiu, medicii le-au 
propus pacienţilor să ţină un jurnal al recunostintei în acest interval. Pacienţii au fost împărţiţi 
aleatoriu în două grupuri - unul experimental şi grupul de control. Cei din grupul experimental 
au ţinut timp de opt săptămîni un jurnal al recunostintei. Cei din grupul de control au primit 
„tratamentele obişnuite”, fără a ţine un asemenea jurnal. 

După opt saptamini, toti pacienţii din ambele grupe au fost supuşi unor evaluări, care 
includeau un chestionar cu şase itemi referitor la recunoştinţă, variabilitatea ritmului cardiac în 
repaus si un biomarker al inflamatiei. În cazul pacienţilor care tinuserá un jurnal al 
recunostintei, medicii au constatat reducerea simptomelor de insuficienţă cardiacă şi un nivel 


mai scázut al inflamatiei. 

Dacă la începutul sesiunii te rogi, meditezi si apoi scrii în jurnal lucrurile pentru care esti 
recunoscător, starea ta fizică şi emoţională se va schimba imediat, la fel ca şi perspectiva ta. 
Recunostinta şi entuziasmul, precum şi încrederea pot deveni lentilele prin care scrii atit 
despre experienţele trecute, cit şi despre cele viitoare. Cînd ceea ce scrii izvorăşte din energia 
recunostintei, vei avea aşteptări pozitive, fără să te ataşezi în mod nesánátos de ceea ce 
încerci să realizezi. 

Vei scrie cu bucurie, pace si beatitudine. Această stare emoţională îţi va inspira multe idei 
pe care le poţi pune în aplicare, ceea ce, de asemenea, necesită curaj. Aceste emoţii îţi vor 
transforma subconstientul şi, în ultimă instanţă, vor da naştere eului tău viitor si 
circumstanțelor viitoare. 

Apoi scrie şi atit. 

Nu te ataşa prea mult de ceea ce scrii. O faci doar pentru beneficiul tău psihologic. Nu îţi va 
citi nimeni jurnalul. Pur şi simplu scrie despre scopurile tale. Poţi să le ordonezi sub formă de 
listă, să le desenezi... e la latitudinea ta. 

Scrie cu aşteptarea şi cu entuziasmul că viitorul tau eu este real si cá vei reuşi. Gindeste-te 
la ce e nevoie să faci pentru a progresa. Notează toate lucrurile pe care trebuie să le faci acum 
şi toate persoanele cu care va trebui să intri în contact. 

Aşteptări pozitive: o conversaţie cu viitorul tău eu 

In decembrie 2019, Joe Burrow, jucător de fotbal american avînd poziţia de quarterback în 
echipa Universităţii de Stat din Louisiana (LSU), a cîştigat Trofeul Heisman, cea mai înaltă 
distincţie individuală acordată unui jucător excepţional din NCAA (National Collegiate Athletic 
Association - Asociaţia Naţională a Sportului Universitar). Interesant este că în urmă cu doi ani 
Burrow fusese nevoit să ia o decizie dificilă. Pe atunci era quarterback de rezervă al echipei 
Universităţii de Stat din Ohio şi, dacă nu făcea o schimbare, n-avea cum să-şi realizeze visurile. 

Prin urmare, s-a transferat la LSU. În sezonul 2018, Burrow şi echipa Tigers de la LSU au 
obţinut un scor de 10-3. Palmaresul lui din acel sezon a cuprins pase înainte însumate de 2.894 
de iarzi, 16 pase de touchdown şi cinci interceptări. Părea să fie bun în poziţia de quarterback, 
însă nimeni nu s-a aşteptat la ceea ce avea să se intimple în sezonul 2019. În acel an, LSU a 
fost de neînvins, a doborít mai multe recorduri într-un singur sezon decit orice altă echipă 
universitară de fotbal american din istorie şi a cîştigat campionatul naţional. Burrow însuşi a 
stabilit mai multe recorduri - pase înainte însumate de 5.671 de yarzi, 55 de pase touchdown 
şi şase interceptări. 

Intr-un singur sezon, deşi iniţial era doar un jucător bunicel, Burrow a obţinut probabil cele 
mai bune performanţe din istorie ca jucător pe poziţia quarterback al unei echipe universitare. 
La sfîrşitul sezonului 2019 era principalul jucător selecționat pentru sezonul 2020 al NFL 
(National Football League - Liga Naţională de Fotbal American) şi cîştigătorul Trofeului 
Heisman. 

Nimeni nu se aşteptase la asta, cu excepţia lui Burrow. 

Intr-un interviu pentru ESPN, după primirea Trofeului Heisman, Burrow a fost întrebat: „Joe, 
dacă ti-as fi zis cu două sezoane în urmă că te vei număra printre jucătorii prezenţi pe teren de 
la începutul meciului, că vei învinge echipa Alabama, vei cîştiga un Trofeu Heisman şi vei juca 
în meciurile decisive, ce mi-ai fi spus?,,”°. 

Răspunsul lui Burrow a fost semnificativ şi inspirational. 

Te-as fi crezut [s.m.]. Ştiam cîtă muncă depusesem ca să ajung pina acolo. Simteam cá mai 
aveam nevoie doar de o ocazie. Ştiam ce fel de jucători erau acolo, iar antrenorul O. [Ed 
Orgeron] mi-a oferit o viziune. Ştiu cît am muncit împreună în acest extrasezon. Aşa că ne 
aşteptam să fim în această poziţie. 

In 2017, Burrow n-avea nici o garanţie în ce priveşte rezultatul pe care avea să-l obţină. De 
fapt, s-au întîmplat nişte lucruri atit de márete, încît in mod normal n-ar fi trebuit să creadă că 
erau posibile. Dar a crezut. 

Şi tocmai de aceea s-au întîmplat. 

Revenind la tine, cum ar fi dacă viitorul tau eu ar veni la tine si ţi-ar spune că se va întîmpla 
tot ceea ce vrei să se întîmple? L-ai crede? Sper că răspunsul este da. Fiindcă dacă nu crezi, nu 
se va întîmpla. Trebuie să îţi iei un anganjament ferm că vei deveni viitorul tău eu şi că vei 
face tot ceea ce presupune acest lucru. Angajamentul tău te va conduce pe o cale 
nebunească. Va trebui să iei decizii dificile şi să îţi urmezi intuiţia, uneori în dezacord cu 


sfaturile unor persoane bine intentionate. 

Dacă viitorul tău eu ar veni la tine si ti-ar povesti despre evenimentele grandioase care au 

avut loc, l-ai crede? 

Concluzie 

Personalitatea poate şi trebuie să se schimbe - şi chiar se schimbă. Scopurile noastre ne 
definesc identitatea. Identitatea noastră ne defineşte acţiunile. lar acţiunile noastre definesc 
cine sîntem şi cine devenim. Aşa se dezvoltă personalitatea. 

Următoarele patru capitole prezintă în detaliu pirghiile esenţiale ale personalităţii - 
aspectele pe care le poţi controla direct şi care îl modelează indirect pe cel care devii. De 
fiecare dată cînd îţi 
reimaginezi un eu viitor şi încerci să atingi nişte scopuri dificile, trebuie să schimbi toate aceste 
»pirghii ale personalităţii”. 

Cele patru pirghii sînt: 

e Traumele, care fie te menţin blocat în trecut, fie te determină să 
progresezi şi să te transformi în mod radical. 
e Povestea identității - adică povestea pe care ţi-o spui despre tine 
şi care se poate baza fie pe trecut, fie pe viitorul dorit. 
e Subconstientul, care tinde să te aducă înapoi la homeostazie, dar 
poate fi actualizat în permanenţă prin experienţe emoţionale şi comportamentele eului viitor. 
e Mediul înconjurător, care fie iti sprijină identitatea actuală, fie te 

obligă să evoluezi şi să devii altcineva. 

Dacă nu foloseşti anumite strategii, aceste patru pirghii te vor menţine captiv în cicluri 
repetitive şi previzibile. Te vei simţi blocat, iar schimbarea va fi foarte dificilă sau chiar 
imposibilă. Insă dacă înveţi să minuiesti şi să schimbi aceste pirghii, personalitatea ta se va 
transforma brusc, spectaculos şi inevitabil. 

Următoarele patru capitole îţi prezintă pe rînd fiecare dintre aceste pirgii si te învaţă cum sa 
le foloseşti în mod eficient. Pe parcurs, vei dobîndi capacitatea de a-ţi transforma radical şi în 
mod independent atît propria viata, cit si propria persoană. 

Dacă-mi dai un punct de sprijin pot să ridic Pămintul. 

Arhimede 

Capitolul 3 

Transformarea traumelor 

A fi traumatizat înseamnă a continua să-ți organizezi viata ca si cum trauma s-ar produce în 
continuare, neschimbată şi imuabilă, fiindcă trecutul continuă să fie prezent în fiecare 
interacţiune sau eveniment.! 

Bessel van der Kolk 

Rosalie este o femeie blinda şi incintátoare de 80 şi ceva de ani, care nu şi-a împlinit 
niciodată visul de a scrie cărţi pentru copii. Nu fiindcă ar fi avut o viaţă grea, fiindcă ar fi fost 
analfabetă sau fiindcă ar fi crescut într-o sărăcie lucie şi abia ar fi avut ce mînca. N-a scris 
niciodată cărţi pentru copii întrucit, cu peste 50 de ani în urmă, cineva a făcut-o să se simtă 
prost, în mod neintentionat. _ 

Am cunoscut-o pe Rosalie la o conferinţă. In cele cîteva zile petrecute împreună, am 
observat că mizgălea poezii şi povestiri. Cînd mi-am exprimat curiozitatea, mi-a spus că îşi 
dorise întotdeauna să scrie şi să ilustreze cărţi pentru copii. Am întrebat-o de ce nu o făcuse şi 
mi-a zis că nu era bună la desen. 

Răspunsul ei m-a surprins, aşa că am întrebat-o ce voia să spună. Atunci mi-a povestit în 
detaliu un eveniment care avusese loc cu peste 50 de ani în urmă. 

La sfîrşitul anilor 1960, pe cînd era tînără soţie şi mamă, Rosalie a decis să meargă la nişte 
cursuri de arte plastice. Dintotdeauna îşi dorise să scrie, să ilustreze şi să publice cărţi pentru 
copii. 

Intr-o seară, pe cînd se afla la curs împreună cu alte cîteva persoane, Rosalie a avuto 
experienţă care a pus capăt visului ei. După un anumit exerciţiu de desen, profesorul s-a 
plimbat prin sală, verificînd creaţia fiecărui cursant. Cînd s-a oprit lîngă Rosalie, i-a luat bucata 
de cretă şi i-a „corectat” desenul. 

In cele circa 60 de secunde cit a durat „corectura”, Rosalie s-a simţit extrem de jenată. Nici 
unul dintre ceilalţi cursanţi nu pátise aşa ceva. Toţi ochii erau atintiti asupra ei. 

A fost un incident extrem de dureros pentru ea. În virtejul emotional al momentului, i s-a 


strecurat în minte gîndul: „Probabil nu prea am talent la desen”. 

Rosalie n-a mai încercat niciodată să deseneze. 

În timp ce-mi povestea această experienţă, pur şi simplu nu-mi venea să-mi cred urechilor. 
Rosalie îmi relata un incident petrecut cu 50 de ani în urmă de parcă ar fi avut loc săptămîna 
trecută. 

„la stai puţin...” m-am bilbiit eu. „După atitia ani, n-ai mai încercat niciodată să ilustrezi 
poveşti pentru copii?” 

„Nu”, a răspuns ea. „Nu am talent la desen.” 

Cuvintele ei nu transmiteau nici o emoție. Din punctul ei de vedere, relata nişte fapte 
obiective. Realitatea ca atare. N-aveam cum s-o conving. Am încercat de mai multe ori în acele 
cîteva zile petrecute împreună. 

„Dacă ai avea talent la desen, ai crea cărţi pentru copii?”, am întrebat-o. 

„Mi-ar plăcea foarte mult”, mi-a răspuns. 

De-a lungul anilor, uneori i-a mai trecut prin cap să scrie şi să ilustreze cărţi pentru copii. 
Dar îşi amintea aproape imediat experienţa aceea îngrozitoare de la cursul de desen şi cît de 
prost se simtise. Suferinta din acele momente se reactiva şi atunci orice inspiraţie dispărea în 
neant. Îi veneau în minte tot felul de motive pentru care „acum” nu era momentul potrivit. 
Steven Pressfield a numit acest lucru ,rezistentá" - o forţă universală care ne împiedică să ne 
implicăm în acte creative?. 

Această rezistenţă, care ia naştere în urma unei traume, reprezintă motivul pentru care 
Rosalie se oprea înainte de a dezvolta ideea sau de a trece la fapte. 

Partea cea mai tristă este că încă îşi doreşte să ilustreze cărţi pentru copii, dar crede în mod 
sincer că nu e în stare. 

Cînd aud cuvîntul „traumă”, majoritatea oamenilor îşi imaginează doar manifestări extreme, 
cum ar fi cele care cauzează tulburarea de stres posttraumatic. Insă traumele nu se limitează 
la evenimente majore, uşor de recunoscut. 

Traumele, sub diferitele lor forme, sînt prezente în viaţa fiecăruia dintre noi. O traumă 
reprezintă orice experienţă negativă sau orice incident negativ care ne modelează 
personalitatea şi modul de a funcţiona. Toţi am suferit traume şi am fost sau sîntem influenţaţi 
de ele. 

În acest capitol vei învăţa modul în care traumele ne pot modela şi chiar ne modelează 
personalitatea. De fapt, vei afla că mult prea des, în loc să creăm viaţa pe care ne-o dorim cu 
adevărat, ne clădim viaţa pe baza traumelor suferite. Pentru a evita suferinţele din trecut, ne 
creăm o pseudopersonalitate în locul celei dorite. 

După ce vei afla cum ne modelează traumele viaţa şi scopurile, vei învăţa cum să procesezi, 
să exprimi şi să depăşeşti traumele, pentru ca trecutul să nu îţi mai limiteze viitorul. 

Traumele spulberă speranţe şi distrug viitorul 

De 30 de ani, doctorul Jennifer Ruef le prezintă profesorilor de matematică noi metode de 
predare, în speranţa de a-i ajuta pe copii să-şi dea seama că sînt capabili să înveţe 
matematică. Nu e deloc uşor. De fapt, este una dintre principalele probleme cu care se 
confruntă profesorii de matematică din SUA, întrucît foarte mulţi elevi sint „traumatizaţi” de 
această materie - adică suferă de un blocaj mental sever în ce priveşte matematica?. 

Profesorii de matematică, mai ales cei de la gimnaziu şi de la liceu, au o sarcină foarte grea. 
Majoritatea elevilor lor au convingerea că nu sînt buni la matematică şi, prin urmare, îi acordă 
foarte puţină atenţie şi nu se străduiesc să înveţe. La un moment dat, au avut o experienţă 
nefericită cu matematica, pe care au integrat-o în povestea identităţii lor: nu sînt bun la asta; 
nu-mi place asta. 

După doctorul Ruef, „trauma matematică” are ca manifestări anxietatea si o frică 
paralizantă de a nu greşi. Tragedia este că în multe cazuri aceste temeri limitează o serie de 
opţiuni, precum alegerea şcolii şi a carierei dorite - nu fiindcă elevii respectivi nu sînt buni la 
matematică, ci fiindcă se blochează din cauza fricii induse de traumă. 

Uneori, elevul poate obţine rezultate bune la testele şi temele iniţiale, dar se teme în 
continuare să nu greşească sau să nu-şi 
dezvăluie slăbiciunea ori incompetenta faţă de un profesor sau unul dintre părinţi. Cei care se 
feresc să depună eforturi, să facă greşeli sau să-şi dea la iveală incompetenta au ceea ce 
doctorul Ruef numeşte o „identitate matematică fragilă”. Păstrează o aparenţă care, precum 
sticla subţire, se poate sfărima sub efectul celei mai mici experienţe emotionale negative. 


Evită esecurile în loc să le înfrunte, iar cînd ajung la limita abilităţilor, se produce inevitabilul. 
În cazul lor, confruntarea cu limitele propriilor abilităţi poate constitui un eveniment traumatic. 
După doctorul Ruef, cele mai frecvente experienţe care conduc la „traume matematice” 

sînt: să ne spună un adult că nu sîntem buni la matematică, să intrăm în panică atunci cînd 
dăm un test cronometrat sau să ne împotmolim într-un anumit subiect şi să ne zbatem ca să 
ieşim din încurcătură. Dacă nu ne ajută un profesor, un mentor sau un părinte, ne dăm bătuţi. 

Nu sint în stare să fac asta. 

Matematica începe să fie asociată cu suferinţa şi cu eşecul. Ne pierdem orice urmă de 
imaginaţie şi de interes faţă de matematică. Un „viitor” care presupune să învăţăm 
matematică nu mai constituie o opţiune. 

Acesta este spiritul traumei. O caracteristică a traumei este că ne afectează flexibilitatea 
psihologică. Devenim rigizi în gîndire şi avem idei fixe. Studiile au arătat că persoanele care 
suferă de tulburare de stres posttraumatic n-au nici un pic de imaginaţie”. Imaginaţia este 
strîns asociată cu flexibilitatea mentală - cu disponibilitatea de a vedea lucrurile din diferite 
unghiuri şi a crede în diverse posibilităţi. 

Cînd sîntem traumatizati, începem să gîndim în alb şi negru. În loc să vedem diferite 
perspective şi contexte, ne focalizăm doar asupra faptelor ca atare. 

Am picat la test. Nu sînt bun la asta. 

Credem că punctul nostru de vedere este obiectiv, şi nu doar o perspectivă limitată asupra 
unui eveniment sau a unei experienţe. Acest tip de gindire dă naştere la ceea ce Carol Dweck, 
psiholog la Stanford, numeşte „mentalitate fixă” - convingerea că nu putem să ne schimbăm, 
să evoluám sau să ne dezvoltăm în anumite domenii?. Este convingerea că abilităţile, 
personalitatea şi caracterul nostru constituie trăsături „fixe”, înnăscute şi imuabile. 

Conform lui Carol Dweck, mentalitatea fixă este un mod de a aborda viata în funcţie de 
trecut. Opusul unei mentalități fixe este ceea ce Dweck numeşte „mentalitate a creşterii” - 
convingerea că ne putem schimba trăsăturile şi caracterul. Dacă avem o mentalitate a 
creşterii, viaţa noastră este definită de viitor şi ne focalizăm pe ceea ce putem schimba. 

Deoarece Rosalie s-a definit pe ea însăşi prin interpretarea ei negativă şi ataşamentul faţă 
de acea experienţă de la cursul de arte plastice petrecută cu decenii în urmă, are o 
mentalitate fixă cu privire la propria persoană. Drept urmare, se concentrează pe ceea ce 
consideră a fi trăsăturile ei „naturale” sau „înnăscute”. În mintea sa, avînd în vedere că îi 
lipsesc „predispoziția genetică” sau „talentul” la desen, este imposibil ca ea să devină o artista 
plastică bună. 

A avea o mentalitate fixă reprezintă un „angajament cognitiv prematur"$. 

După cum au explicat diverşi psihologi, angajamentul cognitiv prematur apare atunci cînd 
persoana nu evaluează critic cele petrecute. Este un angajament de natură emoţională, care 
nu e susţinut sau justificat de fapte reale. 

Cînd oamenii au o experienţă traumatică - fie şi una măruntă -, emoţiile momentului sînt 
suficiente pentru a duce la apariţia unui 
nou angajament cognitiv. 

Nu pot să fac asta. 

Nu merit. 

Nu voi avea niciodată viata pe care mi-o doresc. Ar trebui sa mă feresc de asta. 

Rosalie s-a angajat mental fata de ideea că nu e bună la desen şi, prin urmare, n-ar trebui 
să mai deseneze: nu am un talent înnăscut la desen. Acest angajament a luat naştere în timpul 
unei experienţe emoţionale teribile. Rosalie n-a pus niciodată la îndoială valabilitatea sau 
valoarea acelui angajament. L-a îngropat şi n-a mai vorbit despre el timp de ani întregi. 

Studiile despre traume şi despre mentalitatea fixă arată că fiecare dintre ele conduce la o 
frică exagerată de esec’-. După doctorul Dweck, cea mai profundă temere a unei persoane cu 
o mentalitate fixă este să nu dea greş chiar dacă se implică pe deplin, folosind tot ce are la 
indemina. Într-un asemenea caz, persoana ar trebui să accepte că pur şi simplu îi lipseşte 
înzestrarea necesară si că ar trebui să facă altceva. 

Oamenii nu vor să treacă prin asemenea eşecuri. Le-ar afecta prea mult identitatea, 
făcîndu-i să se simtă total incapabili. În loc să încerce, se conving pe ei înşişi să facă altceva - 
ceva mai puţin riscant, cu şanse mai mari de reuşită. 

După cum a spus autorul Robert Brault: „Nu obstacolele ne împiedică să ne atingem scopul, 
ci existenţa unui drum clar către un scop mai marunt,,®. 


Nu obstacolele din calea cátre visul nostru ne opresc din drum. Ceea ce ne opreste este 
angajamentul nostru faţă de ideea - sau identitatea - că nu sîntem capabili să ne atingem 
scopurile. Că nu avem ceea ce ne trebuie. In loc să ne angajám faţă de ceea ce 
vrem cu adevărat, ne dedicám timpul şi atenţia unor scopuri mai puţin importante. 

Ne mulţumim cu un eu viitor mai limitat. Ne lipsesc imaginaţia, credinţa şi încrederea de a 
crea şi a urmări un eu viitor puternic şi mai interesant. Avem o perspectivă tot mai rigidă în 
legătură cu cine sîntem şi de ce sîntem capabili. Trecutul ne defineşte şi ne dirijează viaţa. 

Acesta este motivul pentru care nu trebuie să ne luăm angajamente în legătură cu noi 
înşine şi cu viitorul nostru atunci cînd ne aflăm într-o stare traumatică sau cînd sîntem la 
pamînt din punct de vedere emotional. Dintr-o asemenea stare, nu putem lua decit decizii 
limitate în ce priveşte propria persoană şi viitorul nostru. Trebuie să luăm decizii şi să facem 
angajamente atunci cînd ne aflăm într-o stare de vîrf - cînd încrederea şi aşteptările noastre 
sînt la un nivel ridicat. 

Unii psihologi ar putea spune că Rosalie a luat decizia potrivită cînd a renunţat la visul ei de 
a ilustra cărţi pentru copii. A fost realistă în loc să-şi propună un scop care i-ar fi adus 
dezamăgiri. Nu avea abilităţile sau capacitatea de a deveni o ilustratoare de calibru. Prin 
urmare, era mai bine pentru ea să fie fidelă eului ei „autentic”. 

Acest tip de gindire sugerează că ar trebui să ne clădim viaţa şi scopurile în conformitate cu 
personalitatea şi talentele noastre înnăscute. Altfel spus, dacă eşti un cui pătrat, nu mai 
încerca să te potriveşti cu orificii rotunde, chiar dacă acestea reprezintă viitorul sau ocaziile pe 
care le doreşti cu adevărat. 

Aşadar, nu e de mirare că personalitatea este adesea un produs secundar al traumei. După 
cum spune doctorul Gabor Mate, specialist în traume: „Ceea ce numim personalitate este 
adesea un amestec de trăsături originale şi stiluri adoptate de a gestiona 
situaţiile care nu reflectă deloc eul nostru autentic, ci pierderea lui”?. _ 

Exercitiu rapid: Descrie o experienţă negativă sau traumaticá prin care ai trecut. In ce moduri 
te-a făcut să urmăreşti „scopuri mai mărunte” sau te-a împiedicat să progresezi? 

Acum priveşte din altă perspectivă experienţa negativă, descriind cum te-ar putea ajuta 
aceasta pina la urmă să devii o persoană mai puternică. 

Personalitatea ca produs secundar al traumei 

La a zecea aniversare a fiicei mele, fiul meu Logan a venit la soţia mea cu o aşchie de sticlă 
înfiptă într-un călcii. Lauren a luat penseta, iar Logan a intrat în panică. Lauren i-a spus să lase 
aşchia de sticlă în picior şi să revină pentru a-i fi extrasă atunci cînd avea să se simtă pregătit 
s-o scoată. 

Logan a plecat uşurat fiindcă scăpase de pensetă şi a încercat să se bucure de petrecere. 
Dar nu putea alerga din cauza aşchiei de sticlă. 

Ceilalţi copii alergau şi se jucau. Pentru Logan, era prea riscant chiar şi să intre în piscină. 
Era nevoit să paseasca pe muchiile exterioare ale tălpilor, încet, stingaci şi dureros. 

Voia să se joace. 

S-a întors la Lauren, umil şi ezitant, ca să-i scoată aşchia de sticlă. 

Au urmat 20 de secunde dureroase, dar după aceea Logan a putut să se bucure şi el de 
petrecere. 

Acest incident mi-a amintit de cartea lui Michael Singer Sufletul neínlántuit, despre o femeie 
căreia îi intrase în brat un spin mare, ce-i provoca dureri ascuţite la cea mai uşoară atingere”. 
Femeia preferă să lase spinul în braţ în loc să îndure suferinţa de a-l extrage. 

Da, evită durerea intensă pe care i-ar provoca-o scoaterea spinului, dar această decizie are 
un pret: pentru a trái cu spinul înfipt în brat, trebuie să aibă grijă să nu-/ atingă cu absolut 
nimic. 

Nu mai poate dormi în pat, deoarece riscă să se întoarcă pe partea cealaltă şi să atingă 
spinul în timpul somnului. De aceea, inventează un dispozitiv în care poate dormi cu spinul 
neatins. 

Îi place sportul la nebunie, dar se teme ca nu cumva activitatea fizică să-i deranjeze spinul 
şi să-i provoace dureri cumplite. Prin urmare, îşi face o compresă care-i protejează braţul. Deşi 
e incomodă şi îi limitează performanţele, cel puţin poate practica sportul îndrăgit fără riscul de 
a lovi spinul. 

În esenţă, această femeie îşi schimbă întreaga viaţă pentru a se asigura că spinul din braţul 
ei rămîne neatins. De la muncă pina la recreere şi relaţii, şi-a construit o noua viata si un nou 


mediu pentru a se feri de problemele pe care i le poate cauza spinul. 

Ce párere ai despre asta? 

In loc sá-si creeze viata pe care o vrea cu adevárat, isi stabileste scopuri mai márunte 
pentru a evita durerea. In acest fel, renunţă la personalitatea dorită si îşi dezvoltă una care nu 
reprezintá altceva decít un stil de a gestiona problema cu care se confruntá. 

Poate cá nu ai un ,spin" care fti schimbă viaţa într-o asemenea măsură, dar modul în care 
îşi trăiesc viaţa cei mai multi dintre noi 
reflectá existenta unor spini si aschii de sticlá. Spinii nostri sint de naturá emotionalá. Ei 
reprezintá experientele dureroase - atít cele din trecut, cít si cele din viitor - pe care le evitám. 

Eul nostru real şi autentic nu este cine sîntem noi în prezent. El nu reprezintă limitările 
noastre, ci aspiraţiile, visurile şi scopurile noastre cele mai profunde. 

În loc să ne înfruntăm fricile şi să înfruntăm adevărul, le evităm. 

In loc să creăm viaţa pe care ne-o dorim, ne construim viaţa care le permite problemelor 
noastre să persiste, nerezolvate. 

In loc să devenim persoana care vrem să fim, rămînem persoana care sîntem. 

In loc să ne modelăm personalitatea după scopurile noastre, ne adaptăm scopurile ca să se 
potrivească personalităţii noastre actuale şi limitate. 

Cum anume te-au modelat experienţele negative pe care le-ai trăit? 

În ce privinţe ai o mentalitate fixă? 

În ce privinţe ţi-ai construit viaţa în jurul unor spini? 

Ce scopuri urmáresti pentru a evita să te confrunti cu trauma ta? Cum ti s-ar schimba viaţa 
dacă trauma ar dispărea? 

Cum ar arăta viaţa ta în mod ideal? 

Cine este eul tău viitor ideal, indiferent ce ai fost în trecut sau ce ţi s-a întîmplat? 

Depásirea traumelor din trecut 

Mereu voiam să fiu mai bun, voiam mai mult. Singurul mod în care îmi pot explica asta este că 

îmi plăcea foarte mult să joc, dar aveam o memorie foarte proastă. Asta m-a susținut 71 

pma n ziua cnd am pus tenisii n cu/. 

Kobe Bryant 

In psihologie, o perioadă refractară este intervalul de timp necesar pentru a ne reveni din 
punct de vedere emoţional şi a ne detaşa de o experienţă. In urma unor mici frustrări, cum ar 
fi cînd ne taie cineva calea pe stradă sau cînd ne certăm cu partenerul de viaţă, ne revenim în 
cîteva minute sau în cîteva ore. Însă în cazul anumitor evenimente putem să avem nevoie de 
luni, de ani sau chiar de decenii întregi pentru a ne detaşa. De fapt, sînt şi lucruri peste care nu 
reuşim să trecem niciodată. 

Dezvoltarea flexibilitátii psihologice ne permite să scurtăm durata perioadelor refractare, 
chiar şi atunci cînd am trecut prin experienţe foarte dureroase sau dificile. Pentru a deveni 
flexibili pe plan emoţional, e nevoie să fim în contact cu emoţiile noastre, fără să ne lăsăm însă 
complet absorbiți de ele. Urmarim activ scopuri semnificative, fără să ne ataşăm prea puternic 
de gindurile şi emoţiile noastre. 

In baschetul profesionist, jucătorii nu au timp să se supere şi să se descurajeze dacă 
ratează o aruncare. E posibil să fie dezamágiti sau jenati cînd ratează, dar trebuie să continue 
jocul, raminind deopotrivă atenţi la momentul prezent si dedicati scopului de a-şi 
ajuta echipa să cîştige, indiferent cum se simt. Dacă zăbovesc asupra emotiei pe care le-o 
trezeşte o aruncare ratată, nu vor fi capabili să funcţioneze la parametrii maximi pe teren, 
ceea ce le creează probleme atit lor, cît şi echipei. Dacă se ataşează emoţional de cele 
întîmplate, s-ar putea ca data viitoare să nu mai arunce mingea la coş, de teamă sau din cauza 
aşteptărilor negative. Astfel, sînt blocaţi în trecut în loc să acţioneze precum eul lor viitor. 

Cu cit te ataşezi mai puţin de greşeli sau de experienţele dureroase, cu atit esti mai capabil 
să te adaptezi cerinţelor situaţiei şi să faci ce e nevoie pentru a-ţi atinge scopurile. Ce s-a 
întîmplat în trecut nu influenţează următoarea ta acţiune şi nici nu te împiedică să fii prezent 
pe deplin în acest moment. 

Cu cit eşti mai flexibil pe plan psihologic, cu atît te poti detasa mai repede. lar cu cit esti 
mai puţin flexibil, cu atit te ataşezi mai mult chiar şi de lucruri mărunte. 

Rosalie încă îşi aminteşte cursul de desen la fel cum şi-l amintea cu aproape 50 de ani în 
urmă. Amintirea acelei experienţe nu s-a schimbat şi n-a fost recontextualizată. Întrucît 


contextul amintirii nu s-a modificat, nu s-a schimbat nici semnificatia experientei. Drept 
urmare, Rosalie încă îl consideră grosolan pe profesorul care i-a rănit sentimentele şi încă mai 
crede că îi lipseşte potenţialul artistic. Nici unul dintre aceste elemente ale experienţei sau ale 
amintirii ei nu s-a schimbat. 

Dacă însă Rosalie ar fi fost mai flexibilă şi ar fi lăsat în urmă acel eveniment în loc să se 
ataşeze de el, poate că ar fi învăţat să- şi ilustreze propriile poveşti. Poate că ar fi creat zeci de 
cărţi care ar fi fost citite de mulţi copii. Cu timpul, amintirea acelei experienţe şi-ar fi schimbat 
semnificaţia. Poate că Rosalie chiar ar fi uitat complet experienţa respectivă. Poate că aceasta 
n-ar fi fost 
suficient de importantă pentru a fi reţinută şi cu atît mai puţin pentru a-i defini identitatea. 

Cînd o persoană rămîne blocată într-o perioadă refractară în urma unei experienţe dificile, 
va continua să perceapă şi să trăiască viaţa pe baza reacției ei inițiale la acel eveniment. Prin 
urmare, zi după zi, va continua să reconstruiască emoţiile trăite cu acea ocazie. Nu va regla şi 
nu va schimba modul în care vede evenimentul şi ce simte în legătură cu el. Trauma va deveni 
o rutină. 

După cum spune doctorul Joe Dispenza: 

Dacă perioada refractară durează săptămîni şi luni în sir, ia naştere un temperament. Dacă 
perioada refractară continuă timp de ani întregi, devine o trăsătură de personalitate. Cînd 
începem să ne creăm trăsături de personalitate pe baza emoţiilor noastre, înseamnă că trăim 
în trecut şi rămînem blocaţi acolo. Dacă învăţăm să scurtăm perioada refractară şi-i învăţăm 
acest lucru si pe copiii noştri, devenim liberi să ne miscam prin viata după dorinta’?. 

Martorul empatic: transformarea traumei 

Boala este consecința secretelor tale. 

Alcoolicii Anonimi g 

O trauma este o interpretare a unei experienţe asociate cu o emoție foarte dureroasă. Insă 
nu e necesar ca o experienţă care devine traumatică să rămînă astfel pentru totdeauna. Deşi 
reacţia iniţială poate fi extrem de negativă sau debilitantă, toate experienţele ce provoacă 
suferinţă pot fi privite din altă perspectivă, reinterpretate şi, în ultimă instanţă, folosite pentru 
a progresa. 

Pentru ca o experienţă dureroasă să ne ajute să progresăm în loc să ne slăbească, suferinţa 
nu trebuie reprimată sau interiorizată. Nu trebuie să ne formăm o „identitate fragilă”, fugind 
de greşeli sau de părerea celorlalţi. Trebuie să ne înfruntăm emoţiile şi să fim dispuşi să le 
împărtăşim. Cînd ne confruntăm cu emoţiile şi experienţele noastre, acestea se schimbă. 

În ziua în care s-a simţit traumatizată, cu peste 50 de ani în urmă, Rosalie s-a dus acasă şi 
nu a povestit nimănui prin ce trecuse. Şi-a reprimat emoţiile şi le-a păstrat numai pentru ea. S- 
a grăbit să judece experienţa trăită şi n-a cerut niciodată ajutor pentru a o putea privi din altă 
perspectivă. A renunţat la scopul ei. 

Din acest motiv, evenimentul trăit a fost o experienţă traumatică. 

Doctorul Peter Levine, un renumit cercetător al traumelor, a spus: „Trauma nu este ceea ce 
ni se întîmplă, ci ceea ce păstrăm în interiorul nostru în absenţa unui martor empatic,,?°. 

Rosalie n-a avut parte de un martor empatic. N-a avut pe nimeni care s-o asculte şi s-o 
ajute să privească din altă perspectivă trauma trăită. 

Tuturor ne este greu să ne exprimăm emoţiile, mai ales pe cele dureroase. Şi la fel ca atitea 
alte persoane, Rosalie şi-a închis durerea în ea şi s-a dedicat unui viitor limitat. N-a avut pe 
nimeni care să o ajute confirmindu-i cá era capabilă să-şi atingă scopul, că 
putea deveni cea care voia să fie. N-a avut un coach sau un mentor care s-o ajute să treacă 
peste suferinţa unui „eşec” sau a unui obstacol punctual şi să continue să avanseze în direcţia 
visurilor ei. N-a avut nici măcar o prietenă care s-o ajute să-şi schimbe perspectiva asupra 
acelei experienţe de la cursul de desen. 

O prietenă i-ar fi putut spune în pauza de prînz: „Poate că profesorul n-a vrut să te facă să 
te simţi prost”. Dar o asemenea discuţie n-a avut loc niciodată. 

Multe persoane închid în ele experienţele dureroase şi nu le dezvăluie nimănui. Gindeste-te 
la statisticile referitoare la o formă de traumă mult mai gravă: abuzul sexual. Conform 
studiilor, pînă la 90% dintre victimele unui abuz sexual nu raportează incidentul!*. 

Cu cit experienţa emoţională e mai dureroasă, cu atit sînt şanse mai mari să o ascundem şi 
s-o interiorizám. lar acest lucru duce la un angajament cognitiv prematur şi la o mentalitate 
fixă cu privire la cine sîntem. Dacă nu ne exprimăm şi nu ne privim emoţiile dintro perspectivă 


diferită, trecutul ne poate produce atita suferinţă, incit preferám să nu ne mai gindim la el. 
Evitarea durerii poate duce la instalarea unor adictii de o viaţă întreagă, în încercarea de a 
anestezia deopotrivă suferinţa din trecut şi cea pe care ne-o trezesc eforturile de a deveni 
persoana care vrem să fim. 

Un martor empatic ar fi putut-o ajuta pe Rosalie să-şi transforme experienţa şi chiar să-i 
spună profesorului de desen cum s-a simţit. Acest lucru ar fi fost un act incredibil de curaj, care 
i-ar fi putut schimba viaţa complet. Rosalie ar fi putut descoperi că profesorul nu avusese 
intenţia s-o facă să sufere. L-ar fi putut privi altfel şi ar fi putut schimba total semnificaţia 
evenimentului. Ar fi putut ajunge să-l vadă ca pe un instructor grijuliu, care voia s-o ajute să 
reuşească. Şi chiar dacă ar fi reieşit că profesorul n-avea o 
părere prea bună despre ea, ar fi putut înţelege adevărul spuselor lui Eleanor Roosevelt: 
„Nimeni nu te poate face să te simţi inferior dacă nu-i permiti tu asta”. 

Dar Rosalie n-a avut niciodată parte de asemenea conversații sau experienţe 
transformatoare. Drept urmare, chiar şi în ziua de azi, identitatea ei este definită de reacţia 
iniţială la acel eveniment. Şi-a petrecut 50 de ani din viata convingindu-se de adevărul acelei 
experienţe şi confirmînd prejudecata născută atunci. 

Un lucru foarte interesant este însă că, în cele cîteva zile pe care le-am petrecut împreună, 
Rosalie a dat semne că începe să se deschidă. Simplul fapt de a vorbi despre acel eveniment, 
de a-l reîncadra mental şi a se focaliza pe dorinţa ei de a scrie şi a ilustra cărţi pentru copii 
părea să aibă un impact asupra ei. 

Si-apoi, pentru prima dată după 50 de ani, Rosalie a desenat o imagine. A fost doar un prim 
pas, iar procesul de vindecare a traumei de o viaţă necesită timp şi efort. Dar a reuşit să facă 
acel prim pas pur şi simplu fiindcă a avut parte de un martor empatic. I 

Compară acum situaţia lui Rosalie cu eforturile soţiei mele de asi depăşi propria traumă. In 
primul an de facultate, sotia mea s-a cásátorit cu un bárbat ce avea exact aceleasi scopuri si 
ambitii ca ea, dar care, fárá stirea ei, avea o mare problemá cu furia si cu adictiile. 

La doar cîteva săptămîni dupa căsătorie, a lovit-o pentru prima dată. Lauren locuia în oraşul 
ei natal, la doar cîţiva kilometri de părinţii ei, dar nu le-a spus nimic. Incidentul a socat-o si 
totodată s-a temut ca nu cumva părinţii ei s-o judece. Ar fi putut să fie dezamágiti de ea din 
cauza comportamentului soţului ei. Sau să fie dezamágiti de ea fiindcă nu se ocupa singură de 
problemă. Asemenea gînduri îi treceau prin cap în acele momente de şoc emoţional. 

Lauren a ţinut totul secret. Incerca să fie „puternică”. 

Peste trei ani, după ce se mutaseră în cealaltă parte a ţării, abuzurile ocazionale se 
transformaseră în izbucniri de violenţă zilnice, care au afectat-o pentru totdeauna. 

Mult mai tîrziu, după ce Lauren pusese capăt acelei relaţii şi începuse să se vadă cu mine, 
am decis să mergem la nişte şedinţe de consiliere de cuplu ca să ne pregătim pentru 
căsătorie. In cursul terapiei, consilierul mi-a spus cá mă voi confrunta tot restul vieţii mele cu 
consecinţele primei căsătorii a lui Lauren. Era de aşteptat ca acestea să se manifeste oricind si 
trebuia să fiu empatic şi răbdător. 

Lauren n-a crezut în spusele consilierului. Ea decisese deja să nu se lase influenţată de 
etichete precum ,,divortata”, „abuzată” sau „victimă”. Nu avea de gind să permită ca viitoarea 
ei identitate să fie definită de fostul ei eu şi de trauma suferită. Cei care o întîlnesc astăzi 
pentru prima oară n-ar crede niciodată că a petrecut ani întregi într-o teroare tăcută, abuzată 
fizic şi emoţional. 

Lauren a înfruntat aceste probleme şi s-a ocupat de ele cu capul sus şi pînă la capăt. A 
vorbit deschis cu consilieri, prieteni şi membri ai familiei, precum şi cu ea însăşi, prin 
intermediul jurnalului ei. A vorbit în mod deliberat despre trauma ei atunci cînd se afla într-un 
mediu în care se simţea protejată şi încurajată. Acest lucru i-a schimbat amintirile despre 
trauma suferită. 

Şi-a scos ghimpele din braţ. 

Trauma ei s-a transformat într-o incredibilă dezvoltare personală. 

Viaţa ei nu mai e determinată de abuzurile suferite. 

Cel care hotărăşte este eul ei viitor. 

Trecutul ei şi toată suferinta îndurată au ajutat-o în loc s-o pună la pămînt. Lauren priveşte 
acea perioadă din viaţa ei cu 
recunoştinţă şi împăcare, nu cu resentimente. Şi-a iertat şi fostul eu, şi pe fostul soţ. 

Cînd alţii o întreabă cum îşi pot ajuta familia şi prietenii aflaţi în situaţii similare cu a ei, le 


dă întotdeauna acelaşi răspuns: ascultá-i, pune întrebări pertinente, nu judeca niciodată si nu 
da sfaturi. Acestea sînt principiile-cheie pentru a fi un martor empatic. 

Toţi avem nevoie de un martor empatic, indiferent cu ce traume ne confruntăm. După cum 
spunea renumita terapeută Lynn Wilson: „În cele din urmă, datorită relaţiei oneste dintre două 
fiinţe umane, ceea ce au îndurat împreună capătă un sens”. 

Lynn ştia ce spune. In 1991, a scris o carte intitulată The Flock: The Autobiography of a 
Multiple Personality [Turma. Autobiografia unei personalităţi multiple] împreună cu clienta ei în 
vîrstă de 26 de ani, Joan Frances Casey, care fusese atit de traumatizată, încit îşi formase 24 
de personalităţi diferite, reprezentînd un caz extrem de personalitate multiplá!*. Prin eforturi 
intense şi angajament, precum şi datorită relaţiei vindecătoare cu Lynn, care i-a servit drept 
martor empatic, eul profund fragmentat al lui Joan s-a vindecat, devenind o identitate unitară. 

Pînă în ziua cînd a pus capăt situaţiei în care era abuzatá, Lauren nu se gíndise niciodată că 
avea să facă aşa ceva. Se obişnuise atît de mult cu abuzul, încît mintea ei dezactivase 
realitatea situaţiei. Lauren nu avea reacţia „luptă sau fugi”; era pur şi simplu blocată. Dar în 
ziua aceea plecase la cumnata ei, într-o scurtă vacanţă. Acolo a cunoscut-o pe martora ei 
empatică, Natalie. 

Desi aceasta n-o mai intilnise niciodată pe Lauren, şi-a dat seama foarte repede care era 

trauma ei şi a început s-o asculte. l-a pus întrebări pe care Lauren nu se gíndise niciodată să si 
le pună. Natalie era interesată de Lauren şi nu o judeca. Foarte curînd, 
Lauren a ajuns să aibă încredere în Natalie, iar după ce au petrecut cîteva zile împreună, într-o 
noapte, Natalie s-a sculat şi a scris o povestire în cuvintele lui Lauren. Aceasta nu conţinea nici 
una dintre ideile, părerile sau judecátile lui Natalie. Doar cuvintele lui Lauren, reflectate ca într- 
o oglindă. 

Cînd Lauren a citit povestirea, s-a simţit şocată. l-a devenit limpede că nu mai era cale de 
întoarcere. Nu se mai putea întoarce nici la soţul ei şi nici la fosta sa identitate. 

Era un capitol încheiat. 

L-a sunat numaidecit pe tatăl ei şi i-a citit povestirea scrisă de Natalie. 

Tatăl ei şi-a rezervat pe loc un bilet de avion şi, împreună, i-au împachetat lucrurile. 

Niciodată nu e prea tirziu să găsim - sau să fim - un martor empatic. De fapt, dacă vrei cu 
adevărat să îţi transformi viaţa, trebuie să îţi creezi o nouă reţea de prieteni, mentori şi 
susţinători. Ai nevoie de oameni cu care poţi vorbi deschis despre problemele tale. 

Ai nevoie de oameni care te pot ajuta să treci la nivelul următor. Altminteri, vei trăi nişte 
experienţe emoţionale, le vei închide în tine şi te vei plafona sau vei intra în declin ca 
persoană. Dacă nu ai un martor empatic care să te ajute să procesezi şi să priveşti dintr-o 
nouă perspectivă experienţele dureroase, te vei adinci tot mai mult în problemă. Un martor 
empatic te încurajează să decizi ce e de făcut pentru a merge mai departe. 

Intotdeauna e nevoie de curaj pentru a înfrunta adevărul şi a progresa. 

Curajul transformă trauma. 

Incurajarea stimulează curajul. 

Incurajárile celorlalţi te ajută să actionezi cu îndrăzneală. De aceea e bine să-i încurajezi pe 
cei dragi. 

Exercitiu rapid: Enumeră două sau trei persoane care te-au încurajat cel mai mult. 

Cum anume te-au încurajat? 

De ce acest lucru a avut un impact atît de puternic asupra ta? Contactează aceste persoane şi 
multumeste-le în mod deschis pentru ajutorul pe care ti l-au oferit. 

Deseori, actele de curaj simple şi mărunte pot avea un impact incredibil asupra vieţii 
noastre. De pildă, Rich Beverage a fost un martor empatic esenţial în ce mă priveşte, care m-a 
încurajat atunci cînd mă simţeam deprimat. La 19 ani, renuntasem la misiunea Bisericii. Rich, 
un fost lider bisericesc, m-a invitat la masă de citeva ori. A fost un gest mărunt, dar cu un 
impact extraordinar. El m-a ajutat să înţeleg că nu era cazul ca greşelile mele şi situaţia în care 
mă aflam să mă împiedice să-mi creez viitorul. Incurajarea lui mi-a permis să iau decizia cu 
privire la care aproape că îmi pierdusem orice speranţă. 

Într-un interviu din 2019, vedeta TV Lisa Ling a vorbit despre importanţa de a avea în jurul 
ei o echipă care o încurajează în ceea ce face”. Lisa Ling este gazda emisiunii CNN This Is Life 
[Asta-i viaţa], de o onestitate radicală. Invitaţii ei sînt adesea oameni care se confruntă cu 
suferinţe şi probleme emoţionale profunde. De exemplu, o dată a intervievat o fată de 17 ani 
care fusese vinduta la 11 ani în scopul exploatării sexuale. În cursul interviului, fata a spus că 


la vîrsta aceea suna cu regularitate la poliţie, implorindu-i pe poliţişti s-o aresteze ca să aibă un 
loc sigur unde să doarmă. 

Aceasta este doar una dintre nenumăratele conversații dureroase din emisiunile lui Ling. 
Consecința este că, la fel ca în 
cazul fetei de 17 ani, Ling si mica ei echipă încep să plingă împreună, sub efectul realitátilor 
copleşitoare din interviurile şi poveştile ei. 

Ling îşi aminteşte: 

În cele din urmă, a trebuit să mă consoleze ea pe mine, fiindcă mă simţeam coplesitá de 
tristeţe, iar după acel interviu, echipa mea si cu mine eram strînşi unul lîngă altul, plingind la 
unison. Repet, era vorba de cinci bărbaţi şi cu mine, şi pur şi simplu nu ne-am putut stapini. 
Era de-a dreptul devastator... Faptul că am avut alături de mine aceste echipe m-a salvat, 
fiindcă dacă aş fi făcut asta singură, nu ştiu cum aş fi putut supravieţui toţi aceşti ani, din 
cauza emoţiilor sfişietoare; dar faptul că îi am alături pe aceşti oameni - şi, da, e o echipă 
compusă din nişte oameni minunati, extraordinar de sensibili, bărbaţi şi femei - m-a ajutat să 
trec peste toate acestea. 

Ling face o muncă redutabilă, care implică emoţii puternice. E inteligentă, ştie că nu ar 
putea face faţă singură situaţiei. De aceea are alături un grup de martori empatici care o ajută. 
Dacă vrei cu adevărat să progresezi în viaţă, şi tu vei avea nevoie de o echipă de martori 

empatici, chiar dacă nu treci prin situaţii atit de tulburătoare precum Ling. Eforturile de 
dezvoltare personală pe care le presupune urmărirea unor scopuri márete sînt foarte 
solicitante emoţional. Nu porni la drum singur. E important să ai o echipă care să te susţină 
atunci cînd te simţi copleşit, epuizat, speriat sau dárimat. 

Dacă vrei să creezi un viitor măreț, vei avea parte de numeroase eşecuri, dezamăgiri, zile 
proaste şi suferinţe. Ai nevoie de o echipă de martori empatici. Ai nevoie de oameni care să te 
încurajeze să mergi mai departe - oameni care să te îndemne să ai vise márete şi să îţi susţină 
eforturile atunci cînd alţii nu te înţeleg. 

David Osborn este un antreprenor şi investitor imobiliar de mare succes. Are o avere de 
peste 100 de milioane de dolari. Consideră că succesul lui se datorează în mare măsură unui 
mic grup de „parteneri de responsabilitate”. Aceşti patru prieteni se întîlnesc regulat de peste 
un deceniu, pentru a se susţine şi a se trage la răspundere unul pe altul. 

Unul dintre lucrurile pe care le fac cu ocazia acestor intilniri, care deseori se desfăşoară în 
locuri exotice din diverse părţi ale lumii, este să-şi citească unul altuia „Foaia”. Pe această 
foaie se află, la vedere, toate valorile importante şi intime din viaţa lor. 

Isi dezvăluie unul altuia venitul net, sumele donate recent pentru acţiuni de caritate, venitul 
pasiv şi aşa mai departe. De asemenea, foile lor conţin valorile exacte privind procentul de 
grăsime corporală, masa musculară şi alţi indicatori ai sănătăţii şi condiţiei fizice, inclusiv 
rezultatele analizelor de singe. Isi împărtăşesc pina şi indici privind viata personală, precum 
nivelul de fericire calculat personal şi evaluarea relaţiei cu partenera de viaţă. 

Pe lîngă că prezintă deschis valori exacte din toate domeniile- cheie ale vieţii lor, „Foaia” 
dezvăluie în ce măsură s-au schimbat aceste valori în anul precedent şi unde vor ca ele să 
ajungă peste un an. 

E nevoie de curaj pentru a fi sincer şi deschis cu ceilalţi. Osborn şi „tribul” lui consideră că 
responsabilitatea este cea mai puternică forţă din lume. Ei joacă rolul de martor empatic, 
coach şi partener de responsabilitate unul pentru celălalt - şi consideră că nivelul deosebit de 
succes de care se bucură toţi patru se datorează, în mare măsură, acestui grup al 
responsabilităţi. 

Cine sînt în acest moment trei martori empatici importanţi din viaţa ta? 

Ce alte persoane poţi adăuga sau de ce alte persoane ai nevoie în grupul tău de martori 
empatici? 

Pe cine poti coopta chiar acum în echipa ta pentru a te ajuta să ajungi la destinaţia dorită? 
Care este nivelul tău actual de responsabilitate şi vulnerabilitate? 

„Echipa” ta trebuie să cuprindă mulţi membri diferiţi. Îmi aduc aminte cum a fost cînd am 
început să lucrez cu consultantul meu financiar. La început mi s-a părut ciudat să fiu atit de 
sincer în ce priveşte situaţia mea financiară. Mă simţeam nesigur de poziţia mea. Dar 
consultantul meu m-a ajutat să am o altă perspectivă asupra banilor. M-a ajutat să-mi clarific 
scopurile şi să pun la punct sisteme incredibile de a le atinge. Este doar unul dintre membrii 
echipei mele. Dar e un martor empatic. 


Cu cit îmi propun un scop mai máret în ce priveşte identitatea mea viitoare, cu atit am 
nevoie de mai mulţi martori empatici care să mă ajute să realizez acest scop. După cum a spus 
autorul şi expertul în leadership Robin Sharma: „Cu cit visul este mai măreț, cu atit echipa e 
mai importantă”. 

Fii un martor empatic pentru cei din jur 

Nu e suficient să cauţi martori empatici pentru tine; poţi şi trebuie să încerci să fii pentru cei 
din jur martorul empatic de care au nevoie cu disperare. Cel mai probabil, majoritatea 
persoanelor pe 

care le cunoşti au suferinţe emoţionale reprimate. După cum spunea rectorul şi liderul religios 
doctorul Henry Eyring: „Cînd intilnesti pe cineva, poartă-te cu el ca si cum ar avea probleme 
serioase, fiindcă în peste jumătate din cazuri chiar aşa este"!?. 

Orice experienţă sau perspectivă poate fi transformată prin conversații pline de 
compasiune. Studiile arată că atunci cînd ascultăm cu empatie şi atenţie, între interlocutori se 
naşte înţelegere şi încredere reciprocá??. Discuţia trebuie să aibă loc într- un mediu protejat si 
care favorizează colaborarea, unde ambele părţi se aud una pe alta şi, în ultimă instanţă, 
creează un trecut şi un viitor comun. 

Cînd interlocutorul ne ascultă cu empatie şi afecţiune, ne auzim vorbind şi vedem mai clar 
problema pe care o avem. Devenim mai bine echipați pentru a găsi o soluţie. Ni se ia o povară 
de pe suflet şi, în consecinţă, ne simţim mai puţin stresaţi şi confuzi. Dobindim mai multă 
stimă de sine şi devenim mai conştienţi de sine. 

A fi un martor empatic înseamnă să fii interesat, nu interesant. Ascultarea empatică nu se 
poate face în grabă. Ea trebuie să se nască din iubire. Chiar dacă nu vei înţelege niciodată cu 
adevărat problema celuilalt, e important să vrei să înţelegi. Motivația ascultátorului este să-l 
înţeleagă şi să-l încurajeze pe celălalt. 

Fiecare persoană are la dispoziţie timp ca să se deschidă şi să înţeleagă perspectiva 
celuilalt. Cel puţin la început, nu se oferă soluţii sau sfaturi. Ascultătorul pune întrebări sincere 
şi deschise. După ce a primit răspunsuri, continuă să ceară informaţii, prin întrebări de tipul: 

Poţi să-mi spui mai multe despre asta? 

Ce vrei să spui cu asta? 

De ce acest aspect e atit de important? 

Ai renuntat la ideea unui viitor mai bun? 

Ce efecte pozitive a avut acest lucru? 

Cum se va schimba viitorul datoritá acestui lucru? 

Ce poti face acum pentru a progresa? 

Cum te pot ajuta? 

După ce persoana a vorbit, îi poti reformula sau repeta spusele pentru a te asigura cá ai 
înţeles corect. Apoi cere mai multe informaţii. Pune întrebări sincere, bazate pe ascultarea 
profundă şi pe conexiunea cu celălalt. 

Intr-o relaţie, încrederea este totul. Nu încerca să clădeşti încredere în pripă. Odată ce s-a 
născut încrederea, totul este posibil. lar odată ce încrederea a fost distrusă, chiar şi obstacolul 
cel mai mărunt poate să devină insurmontabil. 

In esenţă, transformarea traumei se bazează pe rec/ădirea încrederii în celălalt. Cînd ne 
pierdem încrederea în celălalt, ne pierdem totodată încrederea în noi şi speranţa. Rosalie 
trebuia să aibă suficientă încredere în sine pentru a urmări un scop dificil. 

Cînd ne pierdem încrederea şi speranţa, viitorul dispare, iar trecutul capătă o importanţă 
colosală. Trauma spulberă imaginaţia. Încrederea în noi şi în celălalt reprezintă fundamentul 
imaginaţiei şi al posibilităţii de a ne schimba. 

Orice relaţie poate fi marcată de traume. Oamenii fac greşeli. Pentru a merge mai departe, 
e nevoie de scuze şi de iertare. Insă ambele părţi trebuie să se implice. Nici una dintre părţi nu 
are o perspectivă obiectivă asupra trecutului. Amintirea trecutului trebuie creată împreună, pe 
baza unei înţelegeri pline de empatie şi afecţiune. 

Orice traumă poate fi transformată. Trecutul poate fi schimbat. Chiar şi în relaţii care par să 
se fi împotmolit şi sînt pe cale să se 
destrame. 

Ai vreo relaţie care a rămas blocată în trecut? 

Ai vreo relaţie în care experienţele din trecut au dat naştere unei mentalități fixe? 
Numeste trei persoane pentru care poti fi un martor empatic în prezent. 


Concluzie 
Traumele se află la baza identităţii noastre. Dacă le transformám, putem realiza lucruri 
incredibile. Altminteri, viaţa noastră devine un produs secundar al traumelor suferite. 

Un aspect esenţial al traumei este că aceasta e izolată, interiorizată şi apoi evitată. Reacţia 
emoţională iniţială - care este negativă, dureroasă şi, posibil, paralizantă - devine filtrul prin 
care ne amintim experienţa respectivă. 

Amintirile sănătoase se schimbă în timp. Trecutul unei persoane care se dezvoltă este în 
continuă schimbare: semnificaţia şi utilitatea lui se extind. 

Pentru a lăsa în urmă experienţele dureroase, trebuie să le înfruntăm. Evitarea lor nu e o 
alternativă. Este esenţial şi extrem de util să ne notăm şi să ne organizăm gîndurile şi emoţiile 
într-un jurnal. Putem să ne extragem din minte gindurile şi emoţiile pentru a le aşterne pe 
hîrtie. Cînd ne înfruntăm emoţiile şi experienţele negative, acestea se schimbă. 

Avem însă nevoie de perspectiva cuiva din exterior pentru a ne ajuta să privim altfel 
experienţa. După cum spune o zicală: „Nu poţi citi eticheta de pe borcan din interiorul 
borcanului”. Un martor empatic, o persoană care nu încearcă să ne dea sfaturi, ci este alături 
de noi şi ne ascultă în mod dezinteresat, ne poate oferi spaţiul necesar pentru a ne exprima 
deschis trăirile. În acest mod, trăirile se pot transforma. Martorul empatic ar putea fi, de 
exemplu, un specialist în consiliere. 

Dacă ai încă de transformat experienţe negative sau dureroase, e momentul să găseşti un 
martor empatic - sau, în mod ideal, mulţi asemenea martori. E momentul să îţi transformi 
traumele şi trecutul. E momentul să depăşeşti reacţia iniţială şi să devii flexibil emoţional. 
Vorbeşte cu o persoană în care ai încredere. Povesteşte- ţi experienţele cu deplină sinceritate. 

De asemenea, descrie-ti sincer şi deschis viitorul eu, adevăratele tale dorinţe. Fii dispus sa 
vorbeşti despre „scopurile mărunte” pe care le urmăreşti sau experimentezi în urma traumei. 

In fine, dacă sînt persoane pe care trebuie să le ierti sau care au nevoie de o conexiune mai 
profundă cu tine, du-te să vorbeşti cu ele. Vei fi şocat cînd vei vedea cit de repede se risipesc 
şi se schimbă sentimentele din trecut. Te vei simţi de parcă ai tras aer în piept pentru prima 
oară şi nu ţi-ai dat seama pina atunci cit de inábusitoare devenise viata ta. 

Capitolul 4 

Rescrierea poveştii 

Poveştile vietii noastre, departe de a fi nişte naratiuni fixe, sint permanent revizuite. Firele 
subțiri ale cauzalitátii sînt tesute din nou si reinterpretate atunci cind încercăm să ne explicám 
nouă înşine şi altora cum am devenit cei care sintem. [...] lată de ce în primele faze ale 
psihoterapiei este important să ascultăm fără să criticăm povestea pacientului. În acele 
amintiri sint cuprinse nu numai evenimentele, ci şi semnificația lor pentru persoana 
respectivă.! 

Dr. Gordon Livingston 

Buzz Aldrin a fost pilotul modulului lunar Apollo în misiunea Apollo 11. A păşit pe suprafaţa 
prăfoasă a Lunii la doar cîteva secunde după ce Neil Armstrong devenise primul om care a pus 
piciorul pe astrul selenar şi rostise cuvintele istorice: „Un pas mic pentru om, un pas uriaş 
pentru omenire”. Dar ceea ce ar fi trebuit 
să fie pentru el o experienţă incredibilă şi pozitivă a fost cît pe ce să-i distrugă viaţa. 

De la începutul carantinei de trei săptămîni la care erau obligati pe vremea aceea 
astronauții reveniti din spaţiu, Aldrin a început să bea si nu s-a mai oprit timp de peste noua 
ani. Căsnicia lui, care dura de 21 de ani, s-a destrămat rapid, iar prestigioasa lui carieră 
militară a avut un sfîrşit dezastruos. In perioada lui cea mai dificilă, fostul astronaut lucra la o 
reprezentantá Cadillac din Beverly Hills şi timp de şase luni n-a făcut nici o vînzare. 

Intr-o seară, Aldrin era beat, iar prietena lui nu l-a primit la ea acasă. Furios, i-a doborit usa 
de la intrare şi a dat buzna înăuntru. Şocată şi îngrozită, femeia a sunat la poliţie. Aldrin a fost 
arestat. 

Cum de s-au întîmplat toate acestea? Cum a fost posibil ca o persoană atit de inteligentă şi 
care se bucurase de atita succes să ajungă atit de jos? 

Aldrin însuşi a răspuns la această întrebare în autobiografia lui din 2009, Magnificent 
Desolation [O pustietate magnifica]: „Tranziţia de la «astronaut care se pregăteşte pentru 
următoarea realizare măreaţă» la «astronaut care povesteşte despre ultima realizare 
măreaţă» n-a fost uşoară în cazul meu... Ce nu face omul pentru un bis?,?. 

In timpul zborului de întoarcere de pe Lună, Aldrin s-a lăsat absorbit de gînduri şi emoţii 


negative. Privind în jos, către Pamint, imaginaţia lui s-a stins. Nimic nu se putea compara cu 
ceea ce tocmai realizase. Simtea cá nu mai avea nici un viitor. 

„Nu voi putea trece niciodată peste asta”, şi-a spus el. 

Ajunsese în vîrf la 39 de ani. Acest gînd îl îngrozea şi a încercat să-şi înece suferinţa în 
alcool. 

Compară povestea lui Buzz Aldrin cu cea a jucătorului de baschet Giannis Antetokounmpo. 

Antetokounmpo a crescut într-o familie sărmană din Grecia. El şi fratele lui erau nevoiţi să 
poarte cu rîndul singura pereche de pantofi de baschet pe care şi-o permiteau părinţii. Fratele 
lui purta pantofii la începutul meciului, iar Antetokounmpo îi purta la sfîrşit. 

De curînd, Antetokounmpo a semnat un contract foarte important cu Nike, iar în prezent 
pantofii care-i poartă numele sînt purtaţi de zeci de mii de copii din întreaga lume. În sezonul 
20182019, NBA i-a acordat premiul pentru cel mai valoros jucător. Intr- un interviu, 
comentatoarea Rachel Nichols de la ESPN l-a întrebat pe Antetokounmpo dacă s-a obişnuit cu 
ideea că a fost considerat jucătorul cel mai valoros. - 

„Îmi pare foarte bine, de ce să mint?”, a spus el. „Însă nu vreau să mai aud niciodată despre 
asta. E o realizare extraordinară şi o onoare deosebită. Dar ţine deja de domeniul trecutului.” 

„Stai puţin, adică nu vrei să mai auzi niciodată cuvintele «cel mai valoros jucátor»?", a 
întrebat Nichols, surprinsă. 

„Nu, cred că deja e prea mult. De obicei, cînd te lauzi cu asta, ai tendinţa să te relaxezi. 
Dacă m-aş gîndi tot timpul: «Sint cel mai valoros jucător din această ligă», ce s-ar întîmpla? M- 
aş relaxa. Şi nu vreau să fac asta. Sînt mindru de titlul obţinut. Dar acum e momentul să-mi 
propun un nou scop..,,° 

Antetokounmpo este definit de scopurile sale, nu de realizárile sau esecurile sale 
anterioare. Este definit de ce va face în continuare. Isi urmăreşte eul viitor si de aceea are 
mereu succes. 

Conform lui Dan Sullivan, fondatorul organizaţiei Strategic Coach, cînd ,statutul" devine mai 
important decit „creşterea”, în general încetăm să mai creştem. Insă atunci cînd creşterea 
reprezintă adevărata noastră motivaţie, de obicei dobindim un statut foarte bun. Dar nu ne 
atasám de el. Şi cu siguranţă vom fi dispuşi să renuntám la fostul statut pentru a crea unul 
nou. După 
cum spune Sullivan: „Procedează întotdeauna în asa fel incit viitorul tau să fie mai mare decit 
trecutul,,’. 

Daca esti sincer cu tine insuti, s-ar putea sa descoperi ca principala ta motivatie este sa 
obtii un anumit statut. Odata ce iti atingi scopul - cum ar fi o anumita functie, un anumit nivel 
al veniturilor sau o anumita relatie -, motivatia ta se schimba si nu mai esti proactiv, ci 
defensiv. În loc să te indrepti către un nou eu viitor, mai expansiv, principala ta preocupare 
devine să-ţi mentii sau să-ţi protejezi statutul ori identitatea actuală, evitind esecurile. Iti pierzi 
curajul. Te plafonezi, iar energia şi entuziasmul care îţi hrăneau personalitatea în creştere se 
diminuează, lăsîndu-te fără inspiraţie. 

Dacă nu te indrepti către un eu viitor mai bun decit eul tau actual, viata începe să-şi piardă 
sensul. 

Condoleezza Rice a fost al şaizeci şi şaselea secretar de stat al SUA. De asemenea, a fost a 
doua femeie şi prima femeie afro- americană care a obţinut acest post. Pe parcursul vieţii şi al 
carierei ei, a sfidat în permanenţă destinul. Unul dintre motivele pentru care a fost atît de 
inovatoare şi s-a bucurat de atita succes constă în filozofia ei de viaţă. După cum spune ea 
însăşi: „Cred cu tărie că nu trebuie să pierzi nici o clipă fiind un «fost» ceva”. 

Ideea că nu trebuie să fim niciodată „nişte «foşti» ceva” reprezintă esenţa acestei cărţi. 
Indiferent dacă a; fost astronaut sau dependent de droguri, nu trebuie niciodată să fii fostul 
ceva. Atit traumele, cit şi realizările pot avea un impact puternic asupra personalităţii tale. Dar 
indiferent dacă te confrunti cu o traumă sau ai o realizare, nu trebuie niciodată să rămii blocat 
în trecut sau să te laşi definit de trecut. 

Eul tău autentic este eul tău viitor. Este cine aspiri să fii. 

Foarte multă vreme, Buzz Aldrin a considerat că „misiunea” lui era să ajungă pe Lună. 
Acesta a fost scopul sau obiectivul pe baza căruia şi-a construit identitatea, alegerile şi mediul. 
Dar după ce „şi-a realizat scopul”, s-a blocat în statutul său. Din punctul lui de vedere, nu avea 
cum să-şi întreacă fostul eu, aşa cá a renunţat să se gîndească la viitor. În lipsa unui scop 
semnificativ, viaţa lui a intrat într-o spirală descendentă. 


Aldrin, un om care ajunsese pe Luná datoritá scopurilor si imaginatiei sale, a devenit total 
incapabil sá-si imagineze eul lui viitor. 

Giannis Antetokounmpo a urmat calea opusă. În decurs de cîteva săptămîni după ce fusese 
numit cel mai valoros jucător, s-a detaşat emoţional de acest statut şi s-a focalizat pe 
următorul scop. , 

Asta nu înseamnă că nu e fericit sau recunoscător fiindcă a obţinut acest titlu. Inseamná cá 
nu s-a ataşat emotional de un rezultat sau de o identitate. Viziunea lui despre sine rămîne în 
viitor, nu în trecut. Şi ca urmare, spre deosebire de alţii din jurul lui, nu se va plafona. Va 
continua să trăiască, în loc doar să existe. 

În restul acestui capitol, vei afla de ce formulăm povestiri pentru a modela semnificaţia 
experienţelor noastre. Vei învăţa să-ţi spui altfel povestea, astfel încît să fie centrată pe viitor - 
sau pe cine ai de gind să fii -, aşa cum procedează Giannis şi alte persoane, precum Elon 
Musk. Aceasta este o abilitate rară şi reprezintă unul dintre motivele succesului lor. 

Odată ce dobindesti aceste noi aptitudini, vei fi provocat să iti spui povestea în mod diferit, 
astfel încît trecutul să nu te mai tina pe loc, ci să te ajute să avansezi. Tot ce s-a întîmplat a 
fost o ocazie de a progresa, nu o problemă care să te ţină pe loc. După ce vei citi acest capitol, 
provocarea va fi ca povestea pe care le-o 
spui altora despre tine să se refere la eul tău viitor, nu la fostul tău eu. 

Cine eşti? 

Cum creezi ,semnificatie" prin intermediul poveştilor 

De curînd, soţia mea şi fiul meu cel mare, Kaleb, care are 11 ani, au ieşit să le plimbe pe cele 
două fete gemene ale noastre, în vîrstă de şapte luni. Kaleb împingea cárutul. Se aflau pe un 
drum de ţară, cu multe tufişuri şi şanţuri pe ambele părţi ale drumului. 

Trebuia să vorbesc cu Lauren înainte să merg la lucru, aşa că m-am urcat în maşină şi m- 
am invirtit prin zonă ca să-i găsesc. Am oprit lîngă Lauren si am început să vorbim. Kaleb 
stătea lîngă noi şi asculta. 

Drumul pietros pe care ne aflam era uşor înclinat în jos la margini. Cam la 20 de secunde de 
la începutul discuţiei, am observat cum cárutul începuse să se ducă la vale spre un sant. Am 
strigat la Kaleb să-l ţină. 

Kaleb a făcut tot ce-a putut, dar cárutul avea viteză prea mare. L-a tras în sant, împreună 
cu fetele. 

Zorah a început imediat să plingă deoarece, neavînd centura pusă, căzuse din scăunelul ei. 
Phoebe avea centura prinsă şi a rămas în scăunel. 

Din fericire, căzătura nu fost gravă. Zorah era bine, doar se speriase. Dar Kaleb era vizibil 
marcat de experienţă. Plingea, privea în pămînt si nu s-a uitat în ochii mei nici măcar dupa ce 
l-am 
îmboldit de cîteva ori. Îmi dădeam seama că, în virtejul emoţiilor, încerca să interpreteze 
experienţa trăită. lar din moment ce trăia emoţii negative, şi interpretarea pe care o crea era 
negativă. 

Nu voiam sa se intimple aşa ceva. Voiam să-l ajut să-şi controleze emoţiile şi să dea dovadă 
de flexibilitate. Voiam să încadreze experienţa într-un mod sănătos şi proactiv, nu să se lase 
copleşit de ea. 

În cursul experienţelor emoţionale, ia naştere o anumită semnificaţie. Conform celebrului 
psiholog doctor Roy Baumeister, semnificaţia este o reprezentare mentală a relaţiilor dintre 
evenimente sau lucruri. „Semnificaţia conectează lucrurile”, explică Baumeister. 

Doctorul Crystal Park, expert în psihologia semnificației si a modului în care se formează 
aceasta, afirmă că oamenii creează semnificaţie pe baza experienţelor trăite punind în 
legătură trei aspectes: 

* În primul rînd, definim cauza evenimentului sau a experienţei. 

(„Ce s-a întîmplat adineauri?”) 

* În al doilea rînd, asociem acea cauză cu identitatea noastră. („Ce 
spune această experienţă despre mine?") 
* Înaltreilea rînd, asociem cauza respectivă şi identitatea noastră 

cu imaginea de ansamblu despre cum funcţionează lumea şi universul. („Ce spun despre 
lume această experienţă şi identitatea mea?") 

Crearea de semnificaţie este esenţială pentru cine sîntem şi cine devenim. Personalitatea 
noastră se bazează în mare măsură pe semnificaţia pe care am dat-o experienţelor anterioare. 


Pe înţelesul pe care îl dám diferitelor noastre scopuri sau valori. Pe lucrurile asupra cărora ne 
focalizăm atenţia. Şi chiar pe semnificaţia pe care 
o dăm unor lucruri mărunte, precum umorul, muzica, stilul sau interesele. 

Creăm instinctiv semnificaţii. Dar acest lucru are şi o latură întunecată. Dacă semnificaţia 
nu este aleasă intenţionat, poate lua naştere un angajament cognitiv prematur cu privire la noi 
înşine. 

Sint o persoană rea. 

Sint introvertit. 

Nu-mi voi împlini niciodată visurile. 

Nu mă pricep să interactionez cu oamenii. 

Nu-mi plac asemenea oameni. 

Dacă nu avem o intenţie clară, crearea unei semnificaţii poate conduce la o mentalitate 
fixă. Trauma, de pildă, nu este evenimentul în sine, ci semnificaţia pe care o extragem din 
acesta sau pe care o creăm pe baza lui. S-a întîmplat ceva îngrozitor, dar ceea ce a făcut ca 
evenimentul respectiv să devină traumatic se află în interpretarea noastră. 

să-l dam ca exemplu pe Sean Stephenson, un tip extraordinar, născut cu osteogenezá 
imperfectă, o afecţiune osoasă din cauza căreia a rămas la 91 de centimetri înălţime şi în 
scaunul cu rotile, fără a putea merge vreodată. Perspectiva lui Stephenson - şi ultimele lui 
cuvinte înainte de a muri - a fost următoarea: „Asta na fost o problemă, ci o ocazie”. Căzuse 
din scaunul sáu cu rotile, se lovise la cap şi îl durea foarte tare. Cu cîteva clipe înainte de a se 
stinge, a rostit cuvintele de mai sus. Asta a fost interpretarea sa - nu doar a incidentului care I- 
a ucis, ci a întregii sale vieţi, oricît de traumatică ar fi fost sau ar fi putut să fie aceasta. 

Trauma este înţelesul pe care îl dăm unui eveniment sau unei experienţe şi modul în care 
acel înţeles ne modelează perspectiva asupra propriei persoane, a viitorului nostru şi a lumii în 
general. 

Semnificaţia pe care am creat-o în cursul „traumelor” anterioare ne dirijează în prezent 
personalitatea, alegerile şi scopurile. 

Pînă cînd o schimbăm. 

Gîndeşte-te puţin. De ce te defineşti aşa cum te defineşti? De ce eşti aşa cum eşti? De ce îţi 
plac sau iti displac anumite lucruri? De ce urmăreşti scopurile pe care le urmáresti? 

Totul se reduce la interpretarea pe care ai dat-o experienţelor trăite, precum şi la 
identitatea pe care ţi-ai creat-o ca rezultat. 

Semnificaţia pe care o extragem din experienţele noastre şi informaţiile pe care le adunăm 
ne modelează perspectiva asupra lumii. Este important de notat cá de obicei creăm mai întîi o 
semnificaţie cu privire la noi înşine, după care folosim această imagine de sine ca pe o lentilă 
prin care vedem lumea. După cum spunea doctorul Stephen Covey: „Nu vedem lumea aşa 
cum e, ci aşa cum sintem”’. 

Dacă ai o părere proastă despre tine, probabil că ai o perspectivă negativă asupra lumii. 
Dacă ai o părere bună despre tine, probabil că ai o perspectivă pozitivă asupra lumii. Percepi 
lumea prin lentila propriei identități. 

Vezi sau acorzi atenţie doar acelor lucruri care sînt semnificative şi relevante pentru tine. 
Din acest motiv, în închisoare, Andre Norman a încetat să mai vadă comportamentul 
infracţional din jurul său odată ce Harvard a devenit scopul şi identitatea lui. Din acelaşi motiv, 
Aldrin a încetat să mai vadă ocazii de a progresa odată ce sa blocat în statutul eului său 
anterior. 

Viziunea ta asupra lumii spune mai multe despre tine decit despre lume. Viziunea ta asupra 
trecutului spune mai multe despre tine decit despre trecut. In consecinţă, semnificaţia trebuie 
formulată în funcţie de eul viitor pe care ţi-l doreşti. lar pentru asta 
trebuie să alegi modul în care interpretezi experienţele trăite, chiar si pe cele dificile. 

Cum ar răspunde eul meu viitor la această experiență? 

Ce ar crede despre ea? 

Ce ar face în legătură cu ea? 

Cum ar transforma acest lucru în avantajul său? 

Ce se întîmplă e o ocazie de a progresa, nu o problemă care mă tine pe loc. 

Cuprins de emoţii intense, Kaleb formula o semnificaţie pentru a înţelege experienţa de a fi 
scăpat carutul la vale. Desi fetelor nu li se intimplase nimic rău, incidentul putea să fie 
traumatizant pentru el şi să-l afecteze pentru multă vreme. In cursul procesului de creare a 


semnificatiei, gindurile si sentimentele lui Kaleb au trecut probabil prin cele trei etape de 
creare a sensului: (1) definirea unei cauze, (2) modelarea propriei identitáti si (3) modelarea 
perspectivei sale asupra lumii prin intermediul identităţii sale. 

Printre exemplele de gînduri cauză-efect s-ar putea număra următoarele: 

A fost vina mea că s-a deplasat cárutul fiindcă nu-l tineam? 

De ce nu-l tineam? 

A fost vina lui tati fiindcă ne-a oprit pe mine şi pe mami în timp ce ne plimbam? 

De ce ne-a întrerupt tati plimbarea? 

Fiindcá ne plimbam pe un drum de tara? 

De ce voia mami să ne plimbăm atit de mult? Eu preferam să rămin acasă. 

Exemplele de ginduri ce creează identitate pe baza gîndirii sale de tip cauză-efect le includ 
pe următoarele: 

Nu-mi place să fiu cu părinții mei. 

Nu sînt un frate bun. 

Nu-mi place să merg la plimbare cu mami. 

Nu voi mai face asemenea lucruri. 

Surioarele mele sînt prea fragile şi nus distractive. 

După ce s-a gîndit la eveniment şi la el însuşi, Kaleb creează o „semnificaţie globală” legată 
de imaginea mai cuprinzătoare despre viata. Cîteva posibile exemple: 

E periculos să mergi la plimbare. 

Lumea e un loc periculos. 

Viaţa e oribil. 

Tati strică mereu treaba. 

Procesul de creare a semnificației în creier durează doar o clipă. Aceste scenarii cauzá-efect 
nu sînt simple gînduri, ci reflectă reacţia emoţională iniţială a lui Kaleb la eveniment. In lipsa 
abilității de a-şi controla emoţiile, care necesită timp şi practică, şi a unui martor empatic care 
să-l ajute să-şi exprime experienţele într-un mod proactiv şi sănătos, în pofida reacției sale 
iniţiale, Kaleb ar putea să creeze reactiv şi negativ semnificaţie pe baza experienţei trăite. 

Fiintele umane sînt, în esenţă, nişte maşini care produc semnificaţie. Creăm semnificaţie 
pentru a ne înţelege viaţa. Cînd devii conştient de acest lucru, începi să îl observi pretutindeni. 
Creăm semnificaţie chiar şi în experienţele noastre cele mai mărunte şi mai banale, care au un 
impact asupra identităţii noastre şi a perspectivei noastre asupra lumii. Fiecare experienţă 
contează, oricît ar părea de neînsemnată. 

De exemplu, recent am făcut un drum lung cu maşina şi, dintr- odată, am simţit o nevoie 
imperioasă de a merge la toaletă. Mi-a luat cam cinci minute să găsesc o ieşire. În acest timp, 
cîteva gînduri mi se tot invirteau prin cap. 

E ridicol. 

E nasol. 

De ce mi se întfmplă aşa ceva? 

Apoi am început să-mi observ gîndurile şi să le dirijez intenţionat, ceea ce reprezintă o 
tehnică esenţială de reg/are emoțională, cum o numesc psihologii. Pe măsură ce devii mai 
calculat în ceea ce priveşte viaţa ta, începi să vezi micile momente de acest gen drept o 
„practică” sau o ,repetitie" pentru a deveni cine vrei să fii. Dacă nu poti face faţă momentelor 
neînsemnate, fără miză mare, nu vei fi la înălţime în situaţiile cu miză ridicată. 

Viaţa înseamnă practică. 

Cînd ne reglăm emoţiile dificile, putem defini în mod intenţionat semnificaţia experienţelor 
noastre. Asta înseamnă să procedăm exact invers faţă de modul în care oamenii îşi 
gestionează de obicei emoţiile şi procesul de creare a semnificației. Majoritatea gíndurilor sînt 
guvernate de emoții, mai ales în situaţiile cu mare încărcătură emoţională. Aceste ginduri sînt 
reactive si neintentionate, dar cu timpul se transformă în semnificaţia şi povestea pe termen 
lung de care ne atasám. 

De fapt, gîndurile sau, mai exact, scopurile noastre sînt cele care ar trebui să ne guverneze 
emoţiile, chiar şi atunci cînd o experienţă ne trezeşte iniţial emoţii neplăcute. 

Cu cit devii mai priceput la reglarea emoţională atit în experienţele putin însemnate, cit şi în 
cele importante, cu atit ai o flexibilitate psihologică mai mare. lar pe măsură ce devii mai 
flexibil psihologic, emoţiile şi experienţele tale vor înceta să te mai definească într-un mod 
reactiv. Vei putea avansa în direcţia scopurilor tale, axindu-te pe valorile tale, fără să te 


ataşezi de emoţiile si gîndurile initiale si devenind totodată capabil să îţi controlezi mai bine 
gîndurile şi emoţiile. 

Primul pas al reglării emoţionale constă în identificarea şi etichetarea emoțiilor pe măsură 
ce le trăieşti (într-un mod cît mai descriptiv). Nu poţi gestiona ceva de care nu eşti conştientă. 

Al doilea pas al reglării emotionale presupune să înţelegi diferenţa dintre emoțiile primare şi 
emoțiile secundare. 

Emotiile primare sînt reacţiile noastre iniţiale la evenimentele din exterior. Nu trebuie să le 
judecăm. Ele constituie reacţii naturale faţă de ce se întîmplă în jur. De pildă, tristeţea pe care 
o simţim cînd moare cineva drag sau frustrările din trafic sînt reacţii iniţiale fireşti. 

O emotie secundară reprezintă ceea ce simţim în legătură cu o emoție. De exemplu, e 
posibil să ne simţim furioşi fiindcă am fost răniţi sau să ne fie ruşine pentru că suferim de 
anxietate. Emotiile secundare amplifică intensitatea reacţiilor noastre si pot declanşa 
comportamente distructive. Prin urmare, flexibilitatea psihologică înseamnă, printre altele, să 
nu ne ataşăm de reacţia noastră iniţială - să nu o luăm prea în serios sau să nu ne identificăm 
prea mult cu ea, ci să o recunoaştem, să o etichetăm, după care să decidem cum vrem să 
interpretăm experienţa trăită şi ce vrem să simţim în legătură cu ea. 

Al treilea pas al reglării emotionale este e/iberarea de emoțiile negative. A accepta şi a 
recunoaste cá avem o emotie negativá este esential pentru a ne elibera de aceastá emotie, ín 
loc sá ne prefacem cá nu o simtim. Apoi putem sá ne detasám de ea si sá ne gindim ce 
consecinte ar avea faptul de a actiona pe baza ei. De obicei, consecintele nu sint aliniate cu 
valorile si scopurile eului nostru viitor. 

Oamenii iau adesea decizii stupide fiindcá actioneazá pe baza emotiilor de moment, si nu 
pe baza consecinţelor care vor apărea ulterior. De exemplu, dacă ne îndopăm cu prăjituri cînd 
sîntem 
stresaţi, e posibil ca la început să ne simţim bine, dar în cele din urmă vom avea probleme. E 
important să ne gindim la consecinţe, întrucît acestea ne vor determina emoţiile pe termen 
lung. Consecințele dau naştere eului nostru viitor. 

Intrucit Kaleb are doar 11 ani, încă nu ştie cum să-şi regleze emoţiile. Lauren si cu mine 
încercăm să-l ajutăm să-şi dezvolte capacitatea de a nu-şi reprima emoţiile, ci de a le exprima 
deschis şi în siguranţă. Exprimarea deschisă şi onestă a emoţiilor este esenţială pentru 
reglarea emoţională şi flexibilitatea psihologică. Cu cit te pricepi mai bine să îţi exprimi 
emoţiile, cu atît poti să le gestionezi mai bine şi să reactionezi la ele într-un mod pozitiv. 

Kaleb avea nevoie de un martor empatic. Ultimul lucru de care avea nevoie în acele 
momente cu încărcătură emoţională era o predică. Lauren şi cu mine i-am spus că a făcut tot 
ce-i stătea în puteri ca să le ajute pe fete si că totul era în regulă. L-am lăsat s-o imbratiseze şi 
s-o consoleze pe Zorah şi l-am lăudat fiindcă o încuraja. „Se mai întîmplă” i-am spus. 

L-am ajutat să-şi exprime emoţiile şi am decis împreună ce era de făcut în legătură cu acea 
experienţă. Am transformat semnificaţia experienţei în ceva pozitiv şi constructiv. 

Un aspect esenţial al procesului de creare a semnificației îl constituie elaborarea unor 
poveşti. Intelegem semnificaţia experienţelor noastre prin intermediul poveştilor. Ne înţelegem 
identitatea prin intermediul poveştilor. Avem poveşti despre viaţa noastră, despre diferite 
evenimente, chiar şi despre o anumită zi. Cînd îţi propui un scop în viaţă si îl urmáresti, devii 
autorul poveştii. Modelezi semnificaţia propriului trecut. De asemenea, modelezi semnificaţia 
experienţelor tale prezente şi viitoare pentru ca povestea trecutului tău să fie cea pe care o 
doreşti. 

In loc să spunem o poveste despre stîngăcia lui Kaleb, am ales să spunem o poveste despre 
actul lui de eroism. După cum ne învaţă vrăjitorul din musicalul Wicked: „Eşti un cruciat sau un 
invadator nemilos? Depinde de ce etichetă reuşeşti să te ţii de-a lungul timpului”. Am lăsat în 
urmă emoţiile primare asociate cu frica şi greşeala şi am luat povestea în mîinile noastre. 

In ce măsură povestea ta actuală se bazează pe emoţii primare, pe reacţia ta iniţială la diverse 
evenimente sau experienţe? 

Care e semnificaţia pe care continui s-o dai unor evenimente anterioare ce nu mai susţin 
povestea pe care vrei s-o spui despre tine? 

Care este povestea ,ta"? 

Cine eşti tu? 

De ce ce eşti cel care eşti? 

Acestea sînt întrebările pe care le vom explora în capitolul de faţă. După cum vei vedea, 


poti si trebuie sá fii autorul povestii. 

Trecutul este fictiune: creeazá-ti propria poveste! 

Ken Arlen a copilărit în anii 1970, iar în primul an de liceu a început să fumeze din greu 
marijuana. Pentru a ascunde mirosul, fuma şi ţigări, fiindcă pe părinţii lui nu-i deranja asta, 
desi nici incintati nu erau. Pe vremea aceea tigárile nu aveau o reputaţie atît de proastă. 

Ken a continuat să fumeze pina cînd a terminat liceul, precum şi în cei patru ani de 
facultate. În timpul facultăţii, a ajuns să fumeze cîte un pachet de ţigări pe zi. Cînd mi-a spus 
povestea lui, Ken a menţionat şi că, pe vremea aceea, avea convingerea că era fizic imposibil 
să bei o bere fără să fumezi o ţigară. Nu putea nici măcar să bea o cafea fără să fumeze. 

În facultate, el şi prietenii lui au încercat de mai multe ori să se lase de fumat, dar fără 
succes. „Era o problemă la ordinea zilei”, a spus el. „Probabil că am încercat să mă las de cel 
puţin 20 de ori, dar n-am reuşit.” 

Fumatul era un aspect fundamental al identităţii sale, asociat cu tot ceea ce făcea. Fuma 
cînd învăţa, cînd se trezea dimineaţa, cînd era cu prietenii. Voia cu adevărat să renunţe, 
fiindcă ştia că fumatul îi afecta sănătatea. Ştia că era un obicei prost şi că era dependent de 
nicotină. În plus, unul dintre obiectivele lui era să cînte la trompetă. 

Cînd a terminat facultatea, se afla într-o etapă de tranziţie. S-a mutat la Madison, în 
Wisconsin, şi s-a angajat ca infirmier într-un spital de paraplegici. 

La spital era un salon în care se adunau infirmierii în momentele libere şi unde fumatul era 
acceptat. În prima zi de lucru a lui Ken, cînd a intrat în salon, unul dintre colegii lui a scos o 
ţigară şi i-a oferit-o. 

Ken a răspuns: „Nu, mulţumesc. Nu fumez. N-am fumat şi nu voi fuma niciodată”. 

Acest eveniment a avut loc cu peste 40 de ani în urmă. De atunci, Ken n-a mai fumat nici o 
ţigară. 

Ken şi-a schimbat povestea. Şi-a schimbat trecutul, iar acest lucru i-a permis să aibă o nouă 
identitate în noul lui mediu. 

În primul rînd, se afla într-un mediu în care nimeni nu era la curent cu fosta lui identitate de 
fumător. De asemenea, mi-a mărturisit că decizia de a spune că nu fuma a fost impulsivă, dar 
strategică. Declarindu-se nefumător în fata colegilor săi, s-a pus pe sine într-o poziţie care nu-i 
permitea să fumeze în preajma lor. 

„Cred că în subconstientul meu exista o anumită înţelepciune care mi-a inspirat această 
idee, fiindcă ştiam cá multe obiceiuri şi adictii constituie un răspuns la presiunea exercitată de 
cei din jur şi de mediu. Voiam să fiu un nefumător în acel mediu.” 

Pofta de nicotină i-a dispărut cam într-o săptămînă, ceea ce n-a fost prea greu, întrucît Ken 
îşi petrecea cea mai mare parte a timpului la lucru, unde îşi asumase identitatea unui 
nefumător. După acea primă săptămînă, nu s-a mai gindit niciodată să fumeze. 

Ken este creatorul propriei poveşti. 

Lipsa şi cîştigul: spune-ti povestea altfel 

Conform teoriei „identităţii narative” elaborate de eruditul şi cercetătorul doctor Dan 
McAdams, cu toţii ne formám identitatea prin integrarea experienţelor trăite într-o poveste 
interioară care evoluează continuu. Povestea conferă vieţii noastre unitate si sens?. 

Această poveste a vieţii integrează trecutul nostru reconstruit, prezentul perceput şi viitorul 
imaginat. Toate cele trei coexistă în acelaşi timp. Prin urmare, din punct de vedere 
experiential, trecutul, prezentul şi viitorul nu sînt separate şi liniare, ci holistice şi simultane. 
Trecutul, prezentul şi viitorul nostru se întîmplă acum - cel puţin în mintea noastră. 

Poveştile despre noi înşine evoluează şi se schimbă în permanenţă, în funcţie de 
experienţele pe care le avem. „Faptele” legate de trecut nu se schimbă neapărat, dar 
povestea pe care neo spunem despre acele fapte se poate schimba cu siguranţă şi chiar se 
schimbă. lar cînd ne revedem propria istorie, putem lăsa deoparte şi chiar uita anumite „fapte 
care pe vremuri jucau un rol dominant în povestea noastră. E posibil ca anumite fapte să nu fi 
fost întîmplări obiective, ci doar perspectiva noastră anterioară. 

În loc să creeze o poveste care le este de folos, oamenii se blochează adesea în poveşti 
bazate pe reacţia lor iniţială la o experienţă. 

Un aspect fundamental al „reistorisirii” poveştii noastre despre trecut presupune să 
transformăm ceea ce defineam anterior ca fiind o experienţă negativă într-una pozitivă. Poate 
că te scarpini în cap şi te întrebi: „Dar de ce aş face asta? Dacă experienţa a fost negativă, de 
ce să mă prefac că a fost pozitivá?". 


n 


„Pozitiv” si , negativ" nu sînt fapte, ci semnificații. 

Semnificaţia pe care o dai evenimentelor din trecut determină cine eşti şi care este viitorul 
tău. Pentru a-ţi transforma identitatea şi viitorul, este esenţial să îţi schimbi perspectiva asupra 
trecutului. De asemenea, pentru a-ţi schimba identitatea, e absolut necesar să îţi schimbi 
povestea. Un nou viitor dă naştere unui nou trecut. 

In cei peste 10 ani de cînd studiez aceste lucruri, cea mai eficientă tehnică de schimbare a 
perspectivei asupra trecutului pe care am intilnit-o este ceea ce Dan Sullivan numeşte „lipsa si 
cistigul,,—. Conform lui Sullivan, trăim „în lipsă” atunci cînd ne concentrăm pe ceea ce nu 
avem. 

Cînd ne aflăm „în lipsă”, nu putem să înţelegem sau să ne bucurăm de lucrurile bune din 
viaţa noastră. Singurul lucru care ne preocupă este de ce un anumit lucru nu a fost aşa cum 
am crezut 
că ar trebui să fie. De exemplu, să spunem că locuiesti într-o casă superbă. Dar cînd te 
focalizezi pe „lipsă”, nu vezi decit ce e în neregulă cu ea. Poate că ai un partener extraordinar, 
dar nu vezi decit ceea ce consideri a fi defectele sale sau ceea ce îi lipseşte. 

Asta înseamnă a trăi „în lipsă”. 

Poate că ai nişte copii nemaipomeniti, dar nu observi decît nereusitele lor. 

Poate că în ultimele 90 de zile ai realizat nişte progrese extraordinare în ce priveşte 
scopurile tale, însă vezi doar ceea ce na mers conform planului. 

Compară faptul de a trăi „în lipsă” cu faptul de a trăi „în cîştig”. În loc să te compari mereu 
cu idealul tău, te compari cu acela care ai fost. 

S-ar putea să ţi se pară ilogic. Hai să-ţi explic. 

Povestea pe care v-o spui ţie şi altora se referă la eul tău viitor - la idealul tău. Dar, cînd 
vine vorba de măsurarea progreselor pe termen scurt, e bine să-ţi compari situaţia actuală cu 
cea anterioară. Evalueazá-ti rezultatele cu regularitate pentru a vedea cum progresezi. Cînd 
constati că ai făcut progrese, te simţi încurajat şi plin de avint. Acest lucru iti creşte încrederea 
şi moralul pentru a continua să urmáresti un eu viitor care depăşeşte tot ce ai realizat în 
trecut. 

De ce este important să măsurăm progresul? 

In primul rînd, acest lucru îţi refocalizează „atenţia selectivă”. Nu vedem lumea obiectiv, ci 
printr-o lentilă subiectivă. Ne antrenăm să privim prin această lentilă pe baza lucrurilor asupra 
cărora alegem să ne concentrăm. Cînd începem să ne focalizăm pe rezultate, învăţăm să 
vedem progrese şi avint. Cream un sentiment al „victoriei” care ne sporeşte încrederea, 
insufletirea şi entuziasmul. 

Prin urmare, scopul şi utilitatea măsurării rezultatelor sînt de ordin psihologic. Ideea este să 
ne simţim foarte bine în legătură cu felul cum ne descurcăm, întrucît aceste emoţii pozitive si 
încrederea pe care ne-o dau ne vor inspira să urmărim in continuare scopuri mai márete si mai 
dificile. Increderea constituie fundamentul imaginaţiei şi se bazează pe progresele pe care le 
observăm. 

Cînd începi să iti formulezi povestea în mod proactiv, trecerea de la „lipsă” la „cîştig” îţi 
oferă beneficii incredibile. De exemplu, poate că ai emoţii negative în legătură cu ceva ce ti s-a 
întîmplat în trecut. Poate că te concentrezi pe ceea ce te-a costat sau pe felul în care te-a 
afectat acea experienţă. Poate că dai vina pe experienţa respectivă pentru situaţia ta din 
prezent. 

Dar ce s-ar întîmpla dacă ai rescrie scenariul acelei experienţe? Ce s-ar întîmpla dacă ţi-ai 
refocaliza atenţia in mod proactiv şi ai începe să cauti care au fost ,cístigurile" din acea 
experienţă? Cum ar fi dacă ai alege să priveşti diferit şi să relatezi povestea dintr-o altă 
perspectivă? 

Istoria se schimbă în permanenţă, pe măsură ce ne formăm noi perspective, trăim noi 
experienţe şi înţelegem altfel lucrurile. Dacă trecutul tău nu s-a schimbat, înseamnă că eşti 
încă prizonierul lui. Nu evoluezi, nu creşti. 

Trecerea de la lipsă la cîştig este un mod strategic de a-ti reaminti experienţele trăite. 
Astfel iti amintesti trecutul intenționat, nu pe baza reacţiilor emotionale pe care le-ai avut la 
început, ci a identităţii şi scopurilor pe care ţi le-ai ales. Tu eşti cel care conferă semnificaţie 
experienţelor trăite. Tu eşti autorul povestii. 

Prin urmare, cum îţi rescrii scenariul? 

Re-amintirea trecutului presupune filtrarea lui prin lentila identităţii pe care ţi-ai ales-o - a 


viitorului táu eu. Cum ar percepe 
aceste evenimente o versiune a ta mai evoluatá? Cum ti-au permis aceste evenimente sá devii 
cel care eşti astăzi? 

Toate evenimentele din trecut s-au întîmplat - sau, mai exact, se întîmplă- în beneficiul, si 
nu în detrimentul tău. 

Russell Wayne Baker a fost un celebru şi foarte apreciat ziarist american, povestitor şi autor 
al unei autobiografii care a cîştigat premiul Pulitzer. Autobiografia lui a fost iniţial respinsă de 
editori pe motiv că ar fi fost „neinteresantă”. Ca urmare, Baker i-a spus soţiei lui: „Acum mă 
duc sus ca să inventez povestea vieţii mele”. 

Rezultatul a fost bestsellerul Growing Up [Maturizare], cîştigător al premiului Pulitzer!!. 

Această versiune „reinventată” a propriei poveşti nu era mai puţin adevărată decit 
versiunea iniţială - pur şi simplu, autorul a găsit un mod mai util şi mai convingător de a relata 
acelaşi lucru. 

Trecutul lui Baker, la fel ca al tău, poate fi văzut în nenumărate feluri. O experienţă 
îngrozitoare poate fi pusă în cuvinte ca o experienţă din care se învaţă. O zi plicticoasă la 
şcoală poate fi prezentată ca o experienţă utilă şi pozitivă. 

Aspectele unei poveşti pe care alegi să le scoţi în evidenţă sau să le ignori determină 
punctul focal şi impactul poveştii. În acest sens, psihiatrul doctorul Gordon Livingston a spus: 
„Fiecare dintre noi are aceeaşi libertate în interpretarea propriei istorii. Avem puterea de a 
idealiza sau de a denigra personajele din povestea vieţii noastre. Nu trebuie decît să încercăm 
ambele alternative, ca reflecţii ale nevoii noastre curente de a ne vedea într-un anumit fel, şi 
să ne dăm seama că sîntem capabili să ne zugrávim trecutul în culori vesele sau triste, ??. 

Am crescut într-o familie care s-a destrămat. Părinţii mei au divorţat cînd aveam 11 ani. În 
urma divorţului, tatăl meu s-a cufundat în depresie şi, în cele din urmă, a ajuns dependent de 
droguri. În adolescenţă, am avut o situaţie foarte instabilă şi abia am reuşit să termin liceul. 
Am făcut o sumedenie de greşeli şi mam confruntat cu foarte multă confuzie şi suferinţă 
emoţională. 

În această perioadă a vieţii mele, am creat tot felul de interpretări care să mă ajute să-mi 
înţeleg experienţele şi să le depăşesc. O interpretare a fost că tatăl meu ne trádase atit pe 
mine, cît şi pe fraţii mei mai mici. El era vinovatul („cauza”) pentru tot ce nu mergea în viaţa 
mea. 

Mă simţeam ca o victimă absolută a tot ceea ce mise întîmpla. La aproape un an după 
terminarea liceului, timp în care practic nu făcusem nimic pentru mine, am hotărît să-mi 
schimb viaţa. Mă săturasem să joc jocuri video cîte 15 ore pe zi. Voisem dintotdeauna să mă 
implic într-o misiune a Bisericii, dar renuntasem la această idee din cauza evenimentelor din 
viaţa mea şi a interpretării pe care o dădusem acelor evenimente. 

Un aspect esenţial pentru transformarea mea a fost reînnodarea relaţiei cu tatăl meu. 
Acesta încercase de nenumărate ori să se apropie de mine în anii de liceu. Eu îl respinsesem. 
Dar pentru a merge mai departe şi a-mi schimba viaţa, ştiam că trebuia să reiau legătura cu el. 
Am început să luăm masa de prînz împreună o dată pe săptămînă. El m-a încurajat să mă 
implic în misiunea la care mă gindeam. 

Am început să vorbesc din nou cu tata şi să mă pregătesc pentru acea misiune cu circa 10 
ani în urmă. În aceşti 10 ani, am devenit o cu totul altă persoană. Am învăţat să-mi privesc 
altfel trecutul - să văd cistigurile, si nu lipsurile. Precum Tucker Max, privesc spre trecut cu tot 
mai multă compasiune, nu cu judecată. De asemenea, îmi privesc părinţii cu compasiune şi 
înţelegere în loc să-i judec. 

Trecerea de la lipsă la cîştig presupune, printre altele, să obținem mai multe informații. De 
cînd mi-am încheiat misiunea, am vorbit de mai multe ori cu tata despre acea perioadă dificilă 
din vieţile noastre. El şi-a făcut ordine în propria viata şi chiar a fost, timp de cîțiva ani, 
consilier pentru recuperarea persoanelor cu dependente. 

Perspectiva lui asupra evenimentelor din anii adolescenţei mele a fost o adevărată lecţie de 
modestie. Pe vremea aceea, el însuşi era profund traumatizat. Pe lîngă faptul că l-a zguduit 
experienţa divorţului, copiii lui l-au abandonat atunci cînd avea cea mai mare nevoie de ei. Nu 
caut să-i justific comportamentul. Dar aleg cum îmi amintesc experienţele. Pe baza situaţiei şi 
a perspectivei mele actuale, aleg să-mi exprim trecutul dintr-o perspectivă bazată pe beneficii, 
şi nu pe lipsuri. ` 

Povestea mea se referea la modul în care tata ne trădase pe mine si pe frații mei. In timpul 


experientei mele legate de misiunea Bisericii, aceastá poveste a inceput sá se schimbe. Cind 
imi povestesc trecutul din aceastá perspectivá, spun cá mi-am iertat tatál pentru ceea ce ne-a 
făcut si cá am lăsat trecutul „în urmă”. 

Dar „a lăsa trecutul în urmă” n-a fost suficient. Tatăl meu a fost adoptat pe cînd era un 
bebeluş. Eu sînt acum tatăl a trei copii adoptați. Faptul că mi-am ajutat copiii să-şi depăşească 
traumele mi-a permis să rescriu povestea tatălui meu. Acum îl privesc cu mai multă 
compasiune şi înţelegere. 

Semnificaţia modului în care s-a purtat tatăl meu - şi contextul general al acelui episod - se 
schimbă în continuare pentru mine. E mai puţin dureros, dar joacă un rol tot mai important în 
ceea ce priveşte progresele pe care le-am făcut şi continui să le fac. De fapt, în acest moment, 
nu mai sufăr cînd mă gîndesc sau vorbesc 
despre asta. Tot ce s-a întîmplat în acea perioadă a fost pentru mine o ocazie de a progresa. 

In ultimii 10 ani, l-am văzut pe tatăl meu făcînd nişte schimbări absolut uimitoare în viaţa 
lui; am văzut cum îşi recapătă controlul asupra propriei persoane şi devine unul dintre cei mai 
buni prieteni ai mei. Este unul dintre marii mei eroi. A reuşit să depăşească nişte dificultăţi 
incredibile. Astfel cá, în prezent, povestea mea despre tot ce s-a întîmplat înseamnă 
,admiratie" pentru modul în care tatăl meu a depăşit problemele si pentru cel care a devenit 
în urma acestei experienţe. Transformarea prin care a trecut şi ceea ce a dobindit sînt lucruri 
mult mai semnificative decit disecarea la nesfirsit a detaliilor unor evenimente petrecute cu 
ani în urmă. 

Cu cît mă dezvolt mai mult pe plan emotional, cu atît sînt mai putin afectat de trecut si mai 
capabil să-i modelez înţelesul. 

Acelaşi lucru e valabil şi în ceea ce te priveşte pe tine. 

In acest moment, depinde de tine să îţi rescrii povestea trecutului. Primul pas este să treci 
de la lipsuri la beneficii. lată ce ai de făcut. 

Pasul 1: Schimbă semnificaţia trecutului de la „lipsă” la ,cistig" 

Haide să vedem cum poţi învăţa să te focalizezi asupra beneficiilor în locul lipsurilor. la jurnalul 
şi răspunde la următoarele întrebări: 

Ce „victorii” sau „progrese” semnificative ai înregistrat în ultimii 10 ani? 

Cum te-ai schimbat ca persoană? 

La ce lucruri negative ai renunţat? 

Cum ti s-a schimbat perspectiva asupra propriei persoane si a vieţii în ultimii citiva ani? 
Numeşte între una şi trei realizări sau semne de progres în ceea ce te priveşte din ultimele 90 
de zile. 

Cina te focalizezi asupra progresului, iti dai voie sa te concentrezi pe schimbare şi creştere. 
Acest lucru îţi va stimula imaginaţia şi încrederea cînd vei începe să-ţi modelezi viitoarea 
identitate. Dacă faci asta în mod consecvent, îţi vei antrena creierul şi atenţia selectivă să 
vadă doar progresele. Astfel îţi vei antrena identitatea să fie pozitivă. 

Pasul 2: Gindeste-te la una, două sau trei experienţe negative din trecutul tau 

După ce ţi-ai analizat progresele, gindeste-te la una, două sau trei experiente-cheie despre 
care simţi că au avut un impact negativ asupra vieţii tale. Notează aceste experienţe în jurnal. 
Pasul 3: Enumera toate beneficiile sau „cîştigurile” pe care le-ai avut în urma acestor 
experienţe 

Acum gindeste-te la toate beneficiile, oportunităţile sau lecţiile pe care ti le-au oferit aceste 
experienţe şi apoi enumeră-le. Din ce motive au fost aceste experienţe în beneficiul, şi nu în 
detrimentul tău? 

Pasul 4: Creează o discuţie între eul tău viitor şi eul tău anterior 

Eul tău anterior nu a dispărut. E încă viu şi se simte foarte bine. ÎI porti cu tine pretutindeni, tot 
asa cum porti cu tine şi eul viitor. insă probabil că duci cu tine o versiune rănită şi dărimată a 
eului tău din trecut, care îţi limitează enorm eul actual şi pe cel viitor. 

E timpul să te vindeci şi să îţi schimbi eul din trecut. Vei schimba semnificaţia trecutului. Te 
vei elibera de povara suferințelor pe care le porti cu tine. Vei obţine o altă identitate a fostului 
tău eu. Persoana care ai fost se va vindeca pe deplin. 

Măsurarea beneficiilor aduse de experienţele prin care ai trecut pentru a vedea cit de mult 
ai progresat este o modalitate eficientă de a observa punctele forte ale fostei tale persoane, şi 
nu deficienţele acesteia. O altă tehnică eficientă este să creezi o discuţie între eul tău viitor şi 
fostul tău eu. Poţi face asta în jurnalul tău, în imaginaţie, într-o sesiune de terapie sau în orice 


alt mod doresti. 

Mai întîi imagineazá-ti eul tău viitor ideal. Este plin de compasiune, înţelept si intelegátor. A 
trecut prin multe, dobindind libertatea si capacităţile pe care ti le doreşti. Ca să te ajut, iată 
cîteva exemple de întrebări pe care ţi le poţi pune în jurnal: 

Cum îl vede eul tău viitor pe fostul tău eu? 

Ce i-ar spune eul tău viitor fostului tău eu? 

Ce experienţe ar avea dacă ar petrece o după-amiază împreună? Ce ar crede fostul tău eu 
despre viitorul tău eu? 

Cum s-ar simţi fostul tău eu dacă ar auzi sfaturile pline de afecţiune ale viitorului tău eu? 
Cine ar fi fostul tău eu după această conversaţie, odată ce i s-ar permite, cu toată 
compasiunea, să se detaşeze de trecut şi să 

meargă mai departe? 

Pasul 5: Schimbă povestea despre identitatea fostului tău eu 

Cînd îţi schimbi povestea, vezi noi posibilităţi. Nu mai eşti victima a ceea ce s-a întîmplat. 
Modelezi semnificaţia experienţelor trăite. Trecutul tău este o interpretare, o poveste, pe care 
o reconstruieşti şi o proiectezi aici şi acum. 

De fiecare dată cînd te întorci în trecut, îl schimbi. 

Odată vindecat, trecutul devine o simplă sursă de informaţii la dispoziţia ta (nu o sursă de 
emoţii, cu excepţia celor pozitive şi alese de tine). Trecutul nu este altceva decît materie primă 
cu care poti lucra. E complet maleabil şi flexibil. Poţi să alegi piesele la care să renunti şi cum 
să le priveşti pe cele rămase. 

O amintire se schimbă de fiecare dată cînd o accesăm. Si cu cit o accesám mai des, cu atit 
mai mult se va schimba. Memoria este precum „telefonul fără fir” - cu cît mai des relatăm sau 
ne imaginăm povestea, cu atît mai mult se schimbă. După cum a spus doctorul Donna Bridge, 
neurocercetătoare: „O amintire nu este doar o imagine produsă prin întoarcerea în timp la 
evenimentul originar; poate fi o imagine întru citva distorsionată în urma accesărilor 
anterioare... Cu fiecare accesare, amintirea unui eveniment poate deveni din ce în ce mai puţin 
exactă, ajungînd chiar sa fie complet falsă” *. 

In urma conversatiei dintre eul tău viitor şi fostul tău eu, cine este acum fostul tău eu? 

Cine este versiunea ta trecută pe care o porţi acum cu tine? 

Ce este diferit la fostul tău eu, odată ce s-a vindecat şi s-a transformat? 

Ce sentimente îţi trezeşte fostul tău eu? 

Care e noua poveste pe care o vei spune cînd cineva te va întreba despre trecut? 

Pe măsură ce îţi schimbi amintirile, fă acest lucru intenţionat. Evită amintirile dificile atunci 
cînd te simţi deprimat sau nesigur. E preferabil să îţi vizitezi amintirile intenţionat atunci cînd 
esti bine dispus, vesel, încrezător şi te afli alături de persoane despre care ştii cá tin la tine. 

Intr-un studiu realizat de doctorul Bridge, participanţilor li s-a testat capacitatea de a-şi 
aminti informaţii punindu-i să privească o serie de obiecte dintr-o grilă. Studiul a durat trei zile. 
In prima zi, participanţii au văzut 180 de obiecte separate şi diferite în diverse locuri ale grilei. 
In a doua zi, grila conţinea doar o parte din cele 180 de obiecte, însă toate erau dispuse într-un 
loc central. In a treia zi, s-a verificat dacă participanţii îşi aminteau ce obiecte dintro listă lungă 
de elemente aleatorii se aflau în grilă, precum şi unde erau dispuse acestea iniţial. 

Rezultatele au arătat că la ultimul test participanţii îşi aminteau mai bine obiectele care au 
fost prezente a doua zi în comparaţie cu cele care nu fuseseră prezente în ziua respectivă. 
Totuşi, nu-şi aminteau niciodată aşezarea lor exactă. Aveau tendinţa să plaseze obiectul mai 
aproape de poziţia incorectă pe care şi-au amintit-o în ziua a doua decit de poziţia corectă din 
prima zi. 

Experienţa din a doua zi le-a modificat amintirea experienţei din prima zi. Amintirile se 
schimbă cînd le accesăm. După cum explică Bridge: „Rezultatele arată că amintirea incorectă 
a poziţiei obiectului în ziua a doua a influenţat modul în care participanţii şi- au amintit poziţia 
obiectului în ziua a treia [...] Accesarea amintirii 
nu a consolidat pur şi simplu asocierea originară, ci a modificat amintirea, consolidind poziţia 
pe care participanţii şi-au amintit-o în a doua sesiune”. i 

De fiecare dată cînd ne uităm la un lucru sau îl analizăm, îl schimbăm. In fizică, un concept 
numit efectul observatorului arată că simpla observare a unui fenomen modifică inevitabil 
fenomenul respectiv. De exemplu, cînd verifici presiunea dintr-un pneu de automobil, inevitabil 
vei elibera putin aer, modificînd astfel presiunea. Atunci cînd examinezi un obiect, indrepti un 


„reflector” asupra lui, iar obiectul reflectă acea lumină. Astfel, se produce o schimbare, oricît ar 
fi de măruntă. 

Cînd îţi examinezi trecutul, îl vei schimba. De fiecare dată cînd te uiţi la trecutul tău, acesta 
se va schimba. De fiecare dată cînd te priveşti în oglindă, te ve; schimba. 

Un exemplu extraordinar de persoană care a aplicat strategic efectul observatorului este 
Kamal Ravikant, care de fiecare dată cînd se uita în oglindă îşi spunea „Te iubesc”. intrucit 
suferea de depresie, la început i-a fost greu să dea crezare propriilor spuse. Dar de fiecare 
dată cînd proceda astfel, avea loc o schimbare, chiar si imperceptibilă!. 

Repetind aceste cuvinte de mii de ori in mod deliberat, a trecut treptat de la depresie si 
gânduri de sinucidere la iubire sinceră de sine. Cu timpul, persoana care îl privea din oglindă s- 
a schimbat. Acum are o personalitate total diferită, cu un nou fundament emoţional. | s-a 
schimbat întreaga poveste - trecut, prezent şi viitor. 

Indiferent ce ţi s-a întîmplat în trecut, oricît de neobişnuite, îngrozitoare (sau minunate) au 
fost experienţele pe care le-ai trăit, şi tu ai capacitatea de a-l modela pe cel care ai fost, 
precum şi pe cel care vei deveni. 

Nu vreau să bagatelizez dificultăţile prin care ai trecut. Şi nici nu încerc să ignor impactul 
emoţional al experienţelor tale anterioare. 

Vreau doar să îţi arăt că eşti, literalmente, creatorul propriului trecut. Trecutul tău este 
determinat în mult mai mare măsură de modul în care alegi să ţi-l amintesti decit de 
evenimentele propriu- zise. 

Care este povestea ta? 

Care sînt experienţele fundamentale din trecutul tău? Ce ai cîştigat din aceste experienţe? 

Cine a fost eul tău anterior? 

Ce sentimente ai faţă de eul tău anterior? 

Cine eşti acum? 

Cine este eul tău viitor? 

Viitorul tău este ficţiune: ce se va întîmpla? 

Ceea ce numim început reprezintă adesea sfirşitul. lar a crea un sfirşit înseamnă a crea un 
început. Sfirşitul este locul de unde începem. 

T.S. Eliot 

Nate Lambert avusese întotdeauna probleme cu greutatea corporală, la fel ca întreaga sa 
familie. După nenumărate încercări eşuate de a ţine regim şi a slăbi, Nate a acceptat că soarta 
lui era 
să fie supraponderal şi nesănătos. S-a hotărît să găsească o compensație făcînd performanţă 
în alte domenii. 

Însă nu i-a fost uşor, deoarece şi-a văzut părinţii confruntîndu- se cu probleme de sănătate 
extrem de grave. Sufereau de tot felul de boli şi limitări din cauză că erau supraponderali. 
Reflectind la acest lucru, Nate a început să-şi imagineze propriul viitor: 

Cum va arăta viitorul meu dacă voi continua să am probleme cu greutatea? Cum voi fi la 70 
de ani? 

Pornind de la povestea şi identitatea lui actuală, şi-a imaginat un eu viitor total nesánátos şi 
incapabil să facă lucrurile care-i plăceau cel mai mult, cum ar fi să meargă în drumeţii lungi 
sau să călătorească prin lume. De asemenea, s-a gîndit la cei cinci copii ai săi şi la viitorii lui 
nepoti. La 70 de ani, probabil cá nu avea să se poată bucura pe deplin de acele relaţii. Dacă 
avea să le calce pe urme părinţilor săi, avea să fie obez, să se mişte foarte greu şi să sufere de 
tot felul de boli invalidante. 

Această viziune a viitorului şi emoţiile dureroase pe care i le-a trezit au reprezentat un 
punct de cotitură pentru Nate. Şi-a dat seama că singura decizie care putea să aibă un impact 
enorm asupra sănătăţii sale era să elimine complet zahărul rafinat din alimentaţie pentru tot 
restul vieţi sale. 

Era convins că dacă renunţa pentru totdeauna la dulciurile nesánátoase putea să-şi ţină 
greutatea sub control. Se imagina la 70 şi ceva de ani, foarte sănătos şi cu o condiţie fizică 
excelentă, capabil să meargă în drumeţii şi să se joace cu viitorii lui nepoti. Acesta era un eu 
viitor pe care îl dorea cu adevărat. 

Această viziune a viitorului său i-a oferit lui Nate un motiv pentru a-şi schimba identitatea şi 
comportamentul. Dacă lua acea unică decizie, nu mai era cazul să fie obsedat şi să se streseze 
în legătură cu greutatea lui. 


În psihologie, „oboseala decizională” este un mod de a ne epuiza voinţa, folosindu-ne 
resursele mentale pentru a cîntări argumentele pro si contra ale fiecărei decizii pe care o avem 
de luat. 

Putem evita oboseala decizională dacă facem o alegere fără echivoc. De pildă, intrucit Nate 
a decis că n-avea să mai consume niciodată zahăr, nu mai era nevoit să decidă în diverse 
situaţii dacă să manince sau nu produse cu zahăr. Decizia fusese deja luată si, ca urmare, 
oboseala decizională - faptul de a cîntări alternativele şi potentialele rezultate - nu mai 
constituia o problemă. 

Dacă nu iei o decizie clară de /a început, amini procesul decizional pentru un moment din 
viitor cînd vei fi obligat să decizi. 

De exemplu, cînd sună alarma la cinci dimineaţa, dacă n-ai luat deja decizia clară de a te 
scula din pat, te-ai programat pentru eşec. Te-ai pus în poziţia de a lua decizia în ace/ moment 
- cînd zaci în pat, confuz şi obosit. Mai bine pune ceasul deşteptător în cealaltă parte a 
camerei, astfel încît să nu ai altă variantă decit să te dai jos din pat şi să-i opreşti soneria. 

Ceea ce nu ştim ne afectează foarte mult voinţa şi, în ultimă instanţă, ne lasă pradă 
influențelor negative din mediul înconjurător. Trebuie să ştim ce vom face într-o anumită 
situaţie. E necesar să luăm o decizie înainte de a ajunge în acel punct, altminteri vom fi 
inconsecventi şi vom oscila fără încetare. 

Contrariul oboselii decizionale este să luăm o decizie clară. După cum se spune că ar fi zis 
legendarul jucător de baschet Michael Jordan: „Odată ce am luat o decizie, nu mai revin 
niciodată asupra ei”. 

Gindeste-te la Ken, omul care n-a fumat „niciodată”. Odată ce a decis cá nu va mai fuma 
vreodată, în scurtă vreme nu s-a mai gîndit deloc la fumat. Oboseala decizională merge míná-n 
mînă cu 
adictiile. Adicţia există pentru că n-am luat încă decizia de a pune capăt obiceiului dăunător, 
iar mintea continuă să fie preocupată. 

Clayton Christensen, profesor de afaceri la Harvard, a spus: „E mai uşor să ne respectăm 
principiile în 100% din cazuri decit să le respectám în 98% din cazuri, P. 

Atunci cînd esti dedicat unui lucru doar în proporţie de 98%, înseamnă că n-a; decis cu 
adevărat. Drept urmare, va trebui să iei în continuare decizii în toate situaţiile viitoare, 
cîntărind de fiecare dată dacă acea situaţie particulară se încadrează în marja de 2% pe care 
ţi-ai permis-o. In orice situaţie te-ai afla, nu ştii sigur cum te vei comporta si ce decizie vei lua. 

Această lipsă de decizie duce la confuzie cu privire la propria identitate şi la o lipsă de 
succes. Pentru a reuşi, trebuie să fim 100% dedicati scopului vizat. Atunci cînd luăm decizii 
serioase şi uneori dificile în loc să le aminám pentru momentele neplăcute, încrederea noastră 
creşte şi progresăm. 

Odată ce Nate a luat o decizie clară de a renunţa la zahărul rafinat, întreaga lui identitate s- 
a schimbat. Identitatea şi alegerile lui erau acum modelate de noul lui eu viitor - o persoană 
perfect sănătoasă, capabilă să se joace cu nepoţii, să călătorească şi să meargă în drumeţii. 

Este important să observăm că problema nu este neapărat „zahărul” în sine. Problema 
constă în viitorul pe care şi-l imaginează Nate - un viitor în care consumă zahăr sau unul în 
care nu consumă. Dacă Nate îşi imaginează un viitor „fără zahăr”, va vedea tot felul de 
posibilităţi care lipsesc în cazul viitorului „cu zahăr”. 

Si tu poti şi ar trebui să faci la fel. Gindeste-te la un lucru din viaţa ta care nu e chiar în 
beneficiul tau. Cum ar arăta viitorul tau daca ai renunţa la acel lucru? 

Nu vreau să spun că „lucrul” acela - fie că e vorba de zahăr, jocuri video sau orice alt „viciu 
ori distracţie - e „rău în sine, ci mai degrabă că viitorul tău eu este altfel în lipsa lui. 

Deciziile fti modelează viitorul. 

Viitorul iti modelează identitatea. 

Identitatea îţi modelează alegerile şi, în ultimă instanţă, personalitatea. 

Odată ce şi-a imaginat viitorul lui eu, datorită deciziei de a renunţa complet la zahărul 
rafinat pentru tot restul vieţii sale, Nate a început să fie extrem de preocupat de sănătatea sa. 
A început să citească diverse cărţi despre sănătate. A studiat toate efectele secundare 
negative ale zahărului. A alcătuit o listă a tuturor bolilor asociate cu zahărul, precum dementa. 

Nate şi-a schimbat proactiv identitatea în acord cu decizia lui. 

In fiecare dimineaţă, declara că este o persoană sănătoasă, dinamică şi care nu consumă 
zahăr. Cînd i se ofereau dulciuri sau alimente nesánátoase, îşi afirma identitatea spunînd: „Nu, 


mulţumesc. Nu mănînc zahăr”. 

În cele şase luni care au urmat, Nate a slăbit peste 22 de kilograme, iar încrederea şi 
viziunea lui cu privire la viitor au explodat. 

De asemenea, povestea lui Nate despre el însuşi şi despre trecutul lui s-a schimbat. A 
devenit mult mai focalizată pe situația la care vrea să ajungă decit pe cea în care s-a aflat. 
Nate nu este un tip care a fost gras. Este persoana sănătoasă şi vioaie care îşi doreşte să fie. 

Acum e rîndul tău. 

Pasul 1: Analizează cu onestitate viitorul căruia i te-ai dedicat 

Inainte de a-ţi imagina eul viitor dorit, gindeste-te cu onestitate la viitorul căruia îi esti dedicat 
în prezent. Aminteste-ti cá Nate se resemnase că viitorul lui eu avea să fie limitat, asemenea 
părinţilor săi. 

Eul viitor pe care şi-l dorea a devenit nu doar posibil, ci chiar credibil abia cînd a luat acea 
decizie crucială. 

Cum arată viitorul căruia îi eşti dedicat? 

Ce sentimente ai în legătură cu acestviitor? 

Este ceea ce îţi doreşti cu adevărat? 

Te vezi atingindu-ti scopurile la care ai visat dintotdeauna? 

Dacă viitorul pe care-l vezi sincer desfasurindu-se în fata ta nu iti trezeşte entuziasmul, ai o 
problemă. Eul viitor limitat îţi limitează şi eul actual. Viitorul şi scopurile tale constituie cadrul 
care îţi defineşte identitatea. Prin urmare, dacă eul tău viitor este limitat, identitatea şi 
comportamentele tale din prezent nu se vor ridica nici ele la înălţimea adevăratului lor 
potential. După cum spune Dan Sullivan: „Cu cit viitorul tău e mai măreț, cu atit prezentul tau 
e mai bun”. 

Pentru a-ţi schimba identitatea, faptele şi comportamentul, ai nevoie de un nou eu viitor. Ai 
nevoie de ceva cu care să rezonezi profund şi care să-ţi trezească entuziasmul. Ai nevoie de un 
scop foarte clar, pe baza căruia să-ţi poti modela identitatea actuală. 

Pasul 2: Scrie-ti autobiografia 

Inainte de toate, trebuie să tintesti dincolo de puterile tale. Trebuie să-ți dezvolti o indiferență 
totală fata de limitele abilităţilor tale. Încearcă să faci lucruri care te depăşesc. Dacă ai 
impresia că nu esti în stare să lucrezi pentru cea mai bună companie din domeniu, fá-ti din 
asta o țintă. Dacă ai impresia cá nu esti în stare să apari pe coperta revistei Time, fá-ti din asta 
o responsabilitate. Transformă viziunea despre unde vrei să ajungi în realitate. Nimic nu este 
imposibil. — 

Paul Arden 

Acum e momentul să îţi scrii povestea. la jurnalul şi începe să-ţi scrii autobiografia, ca şi 
cum ai povesti viaţa cuiva care nu mai trăieşte. 

Care a fost povestea ta? 

Care au fost evenimentele semnificative din viaţa ta? 

Cum îşi va aminti lumea de tine? 

Cum ţi-ai trait viata? 

Ce ai realizat? 

Schiteazá-ti autobiografia, de la naştere pina în prezent. Apoi scrie cum va fi restul vieţii 
tale, începînd din prezent. Fă acest exerciţiu cam o dată pe an. Vei observa că povestirile tale 
despre trecut şi viitor se vor schimba şi vor evolua pe măsură ce tu însuţi 
te schimbi şi evoluezi. lar cu cit faci de mai multe ori acest exerciţiu, cu atît iti vei spune 
povestea mai conştient şi mai creativ. 

Capacitatea de a crea şi a transpune în realitate povestea născută din propria imaginaţie se 
va dezvolta treptat. Deoarece vei fi mai orientat spre scopuri, vei avea experienţe de vîrf mai 
frecvent. Aceste experienţe îţi vor schimba perspectiva şi îţi vor da mai multă încredere, 
permitindu-ti să ai o identitate mai flexibilă. Cu cit devii mai flexibil, cu atît vei avea o viziune 
mai puţin rigidă despre trecutul tău şi despre cine crezi că eşti. Vei fi capabil să îţi imaginezi un 
eu viitor şi să-l transformi rapid în realitate. 

Pasul 3: Imagineazá-ti eul viitor de peste trei ani 

Cine vrei sá fii peste trei ani? Dà detalii. 

Citi bani cîştigi? 

Cine sint prietenii tái? 

Cum arată o zi obişnuită din viaţa ta? 


Ce fel de haine porti? 

Cum arată părul tău? 

Ce fel de muncă prestezi? 

Cum arată mediul în care trăieşti? 

Daca nu eşti obişnuit să faci previziuni despre viitor, pentru început ai putea să te gindesti cum 
va fi viaţa ta peste 90 de zile. Cine vrei să fii peste 90 de zile? 

Ce vrei să realizezi pînă atunci? 

Prin ce vrei să te deosebeşti de cel care eşti acum? 

Ce schimbări vrei să faci în mediul tău? 

In loc să răspunzi la aceste întrebări în minte, e mult mai eficient să formulezi în scris 
răspunsurile sub forma unei „viziuni sau a unei declaraţii despre „viitorul eu”. Documentul 
poate să fie tipărit la imprimantă şi să includă imagini inspirationale, care reflectă viitorul tău 
eu şi contextul în care vei trăi. lată cîteva exemple de imagini: 

* Fotografii cu tine si cei dragi care iti plac foarte mult. 

* Fotografii ale unor persoane care au condiţia fizică pe care ţi-o 
doreşti. 

* Fotografii ale mediului în care vrei să trăieşti, cum ar fi o casă 
frumoasă. 

* Imagini ale unor personaje spirituale care te inspiră, precum 

Hristos sau Buddha. 

* Fotografii ale unor experienţe pe care vrei să le ai, cum ar fi să 

participi la un maraton sau să vizitezi o ţară străină. 

Documentul poate fi oricît de lung doreşti, dar în acelaşi timp te-ar ajuta să fie scurt şi 
concis. 

Pasul 4: Dezvăluie-le tuturor noua ta poveste... viitorul tău eu 
Nu te osteni să-l cauti pe cel care eşti. Caută persoana care vrei să fii. 
Robert Brault 

In majoritatea cazurilor, povestea identităţii noastre este înrădăcinată în trecut. De acum 
înainte, povestea identităţii tale - 

„povestea” ta - se bazează pe eul tău viitor. Aceasta este povestea pe care o vei spune de 
acum înainte celor care te întreabă cine eşti. 

În musicalul Hamilton, melodia „Satisfied” descrie petrecerea la care Alexander Hamilton le 
intilneste pe surorile Schuyler si, în cele din urmă, se căsătoreşte cu una dintre ele. Mai întîi 
Hamilton o cunoaşte pe Angelica. Isi pun întrebările obişnuite, axate pe clasa şi statutul social. 

„Mă numesc Angelica Schuyler." 

„Alexander Hamilton.” 

„De unde e familia ta?” 

„Nu contează. Sînt un milion de lucruri pe care nu le-am facut, dar stai să vezi, stai să vezi...,,— 

Alexander n-a avut un trecut extraordinar. Nu avea o situaţie nemaipomenită. Nu era bogat. 
Dar avea visuri. Povestea lui nu se baza pe cine era în acel moment sau pe ce făcuse înainte. 
Povestea identităţii lui se baza pe ceea ce urma să facă. 

Cameron Herold este fondatorul companiei COO Alliance şi a ajutat sute de organizaţii să 
dezvolte ceea ce el numeşte o „Viziune Vie”. Herold recomandă ca aceste Viziuni să fie 
descrise în documente avînd între trei şi cinci pagini şi, odată dezvoltate, să fie promovate 
pretutindeni. 

Dacă ai o companie, vrei ca toţi membrii echipei tale să îţi cunoască viziunea (nu tipul de 
personalitate). De asemenea, vrei ca ea să fie cunoscută de toţi clienţii şi potenţialii clienţi. 

In ce te priveşte pe tine, un document printat despre eul tău viitor, avînd între trei şi cinci 
pagini, te va ajuta să ai o perspectivă mai clară asupra lui şi să crezi mai mult în el. În plus, e 
important 
să le dezvălui Viziunea ta Vie tuturor celor pe care-i cunoşti. Cînd iti impártásesti viziunea şi 
scopurile oamenilor ce te înconjoară, ei vor începe să te considere mai responsabil de 
împlinirea lor. 

Viziunea ta trebuie să fie mult mai presus de realitatea ta actuală. Trebuie să te inspire şi 
să-ţi trezească entuziasmul. Trebuie să-ţi ofere motivaţie şi speranţă. Trebuie să fie ceva care 
te provoacă şi te transformă. Trebuie să fie suficient de măreaţă pentru ca, atunci cînd vei privi 
înapoi, să ţi se pară incredibil unde şi cine ai ajuns. 


„Eul viitor” şi „viziunea” ta se schimbă în permanenţă şi trebuie să constituie documente de 
lucru. Pentru ca viziunea să fie strategică şi utilă, e preferabil să se întindă pe o durată de cel 
mult trei ani în viitor. E necesar să se focalizeze asupra unui singur scop major care, odată 
atins, va face ca eul tău viitor şi tot ce îţi mai doreşti în viaţă să devină cu putinţă. 

Concluzie 
Odată ce ţi-ai schimbat perspectiva asupra propriului trecut şi ţi-ai imaginat viitorul tău ideal, e 
momentul să treci la fapte. 

E timpul să actionezi. 

Pentru a-ţi solidifica noua identitate, trebuie să începi să actionezi în acord cu ea, şi nu cu 
eul tău anterior. Psihologii numesc acest lucru autosemnalizare, termen care spune că 
acţiunile noastre ne semnalează cine sîntem. Ne judecăm şi ne evaluăm pe noi înşine prin 
acţiunile noastre. Dacă îţi schimbi comportamentul, identitatea ta va începe să urmeze 
exemplul acestuia. 

Actionind precum eul tău viitor, în cele din urmă vei deveni acest eu viitor. Personalitatea ta 
se va adapta la scopurile tale si vei dobindi caracteristicile, atributele şi situaţia dorite. 

In acest scop, eul tău viitor trebuie să devină noul standard pentru comportamentul tău 
zilnic. E necesar să respingi oportunităţile şi opţiunile asociate cu eul actual în favoarea celor 
asociate cu eul viitor. 

Eul tău viitor este noul standard. 

De exemplu, dacă eşti vorbitor public şi tariful tău este de 5.000 de dolari, ridică-l la 15.000 
de dolari şi refuză-i pe cei care nu vor să plătească această sumă. Preferă să fii respins la noul 
tău standard decit să fii acceptat la vechiul tău standard. 

Cu timpul, subconstientul tau va ajunge din urmă curajul pe care-l arăţi, devenind noua ta 
normalitate. In cele din urmă, noul standard va fi înlocuit cu unul diferit şi superior - si nu doar 
din punct de vedere financiar. Uneori, noul standard reprezintă o actualizare laterală, şi nu 
verticală. Fă din eul tău viitor noul standard pentru mentalitatea şi comportamentul tău din 
prezent. 

Capitolul următor îţi va arăta exact ce trebuie să ştii. 

Capitolul 5 

Schimbarea subconstientului 

In inconştient sînt depozitate toate sentimentele noastre, fie că sînt sau nu acceptabile din 
punct de vedere social ori personal. Este extrem de important să avem o cunoaştere asupra 
lui, întrucit ceea ce se intimpla acolo poate fi responsabil de acele trăsături de personalitate 
care ne determină comportamentul.! 

Dr. John E. Sarno 

In vara anului 1996, Jane Christiansen s-a dus să facă schi nautic pentru prima şi ultima 
dată. Deşi la cei 36 de ani ai ei era perfect sănătoasă şi avea o condiţie fizică excepţională, 
Jane nu avea experienţă în acest sport. Cînd o barcă s-a apropiat prea mult de ea, dînd naştere 
unor valuri sub schiurile ei, Jane nu s-a gindit să se retragă. 

S-a trezit dintr-odată în aer, cu piciorul drept aruncat într-o poziţie nefirească, după ceafă. 
Cînd a atins apa, a simţit o durere 
insuportabilă. Nu se putea mişca şi a avut nevoie de ajutor ca să iasă la mal. Era efectiv 
paralizată de durere. 

Cînd s-a dus la medic, a aflat că muşchii din spatele coapsei erau sfisiati aproape complet, 
deconectati în proporţie de 90% de muşchii fesieri. Medicul i-a spus cá nu va mai putea alerga 
niciodată. Jane s-a simţit distrusă la auzul acestei veşti, dat fiind că avea un stil de viaţă activ 
şi alergase la un maraton cu doar cîteva luni în urmă. Desi i-a fost tare greu să accepte spusele 
doctorului, le-a luat drept literă de lege şi s-a resemnat cu ideea că nu va mai alerga. Aşa a 
luat naştere un angajament cognitiv prematur. 

Totuşi, Jane şi-a revenit repede după accident şi şi-a reluat stilul de viaţă normal, activ şi 
sănătos - dar fără să alerge. A evitat să-şi înfrunte trauma, iar mentalitatea fixă privind 
capacitatea ei de a alerga s-a consolidat. 

Facem un salt pina în 2011: în mod neaşteptat, soţul lui Jane si- a pierdut locul de muncă 
aparent sigur. In loc să caute altul, a decis să se pensioneze mai devreme. Jane a fost şocată si 
foarte supărată. Făcea eforturi mari ca să ţină pe picioare o afacere şi nui plăcea că soţul ei îşi 
petrecea ziua pe terenul de golf. Dar n-a spus nimic, fiindcă nu voia să-i rănească sentimentele 
sau să dea impresia că se plînge. 


Prin urmare, si-a reprimat furia tot mai mare. 

Apoi s-a întîmplat ceva care la început a părut de neînțeles. l-a revenit durerea din coapsa 
dreaptă - şi era la fel de cumplită precum în ziua accidentului de schi nautic petrecut cu 15 ani 
în urmă. În plus, a început să simtă că îi pulsa laba piciorului stîng. Era o durere apărută din 
senin, inexplicabilă şi intensă. 

Cum de s-au întîmplat toate astea? 

Jane s-a dus la medic. Explicaţia acestuia a fost cá Jane avea acum peste 50 de ani şi ca 
durerea de la picior era un aspect al 
procesului firesc de îmbătrinire. A diagnosticat-o cu tendinită şi artrită. Jane n-a prea ştiut ce să 
creadă, dar a acceptat diagnosticul medicului, la fel cum făcuse cu 15 ani în urmă. 

Probabil cá pur şi simplu am început să îmbătrinesc, a fost povestea care s-a format în 
mintea ei, născută dintr-un angajament cognitiv pe care-l acceptase şi care, în cele din urmă, 
s-a transformat într-o realitate biologică. 

Ulterior, durerea s-a accentuat. Jane a fost nevoită să-şi limiteze tot mai mult programul de 
exerciţii fizice. În 2011, n-a fost nici măcar o dată în drumeţie, deşi aceasta era activitatea ei 
preferată. Durerea a afectat-o şi pe plan profesional. 

Între timp, furia şi frustrarea legate de soţul ei o măcinau încet. Uneori era atît de furioasă 
încît nici nu era în stare să meargă. În acelaşi timp, nu a spus nimănui despre durerea pe care 
o simţea. Deoarece avea o afacere în domeniul sănătăţii şi alţii o considerau un exemplu de 
vigoare şi atitudine pozitivă, voia să-şi păstreze această imagine. 

Era şi fusese întotdeauna o perfectionista, încă din copilărie. Nu voia ca alţii să creadă că 
avea probleme. 

Facem încă un salt pînă în 2014: Jane a participat la un eveniment de afaceri şi marketing. 
Acolo l-a cunoscut pe Joe Polish, fondatorul Genius Network şi Genius Recovery. Observind cá 
Jane şchiopăta, Joe i-a pus cîteva întrebări în această privinţă. 

„Ce s-a întîmplat?” a întrebat el, arătînd către piciorul ei. 

Jane a răspuns într-o doară. „A, nimic, mă cam doare piciorul.” 

„Cum adică «te cam doare piciorul»? Ai avut un accident sau ceva?” 

„Da, am avut un accident cînd făceam schi nautic şi acum am trecut de 50 de ani.” 

„Accidentul a avut loc de curînd?” 

„Nu, cu aproape 20 de ani în urmă.” 

„la stai aşa. Vrei să spui că ai dureri din cauza unui accident petrecut cu 20 de ani în 
urmă?” 

„Aşa cred, nu ştiu nici eu prea bine”, a răspuns Jane. 

Atunci Joe i-a făcut cunoştinţă cu un prieten, Steven Ozanich, specialist în legătura dintre 
emoţiile reprimate şi durerea fizică. 

Peste cîteva zile, Jane a vorbit la telefon cu Steven. Acesta n-a întrebat-o nimic despre 
simptomele fizice, dacă mergea la vreun medic sau dacă urma vreo terapie fizică pentru a 
rezolva problema. l-a pus în schimb o serie de întrebări despre viata ei. 

„Eşti căsătorită?” 

,Da." 

„Cu ce se ocupă soţul tău?” 

„Nu lucrează. Şi-a pierdut locul de muncă acum trei ani.” 

„Cum te face să te simţi acest lucru?” 

„E într-adevăr o problemă.” 

„Nu te-am întrebat cum este, ci cum te face să te simţi”, a insistat Steven. 

Jane continua să bijbiie după emoţiile ei. „E greu.” 

„Nu, vorbesc foarte serios. Cum te face să te simţi faptul că soţul tău nu lucrează?” 

„Mă face să fiu supărată.” 

„Doar supărată şi atit?” 

„Ca să fiu sinceră, mă enervează cumplit.” 

„Din cîte mi se pare, eşti tare furioasă din cauza asta.” 

„Da, sînt. Uneori simt multă furie.” 

„Cînd a început durerea de picioare?” 

„Acum vreo trei ani, cam pe vremea cînd soţul şi-a pierdut locul de muncă.” 

„Bun. Uite ce se întîmplă”, i-a spus Steven. „Durerea ta n-are absolut nici o legătură cu 
traumatismul pe care l-ai suferit cînd făceai schi nautic. Ea îşi are rădăcinile în emoţiile pe care 


le ai faţă de soţul tău. Trebuie să găseşti o metodă de a-ţi exprima emoţiile.” 

În esenţă, aşa s-a încheiat prima lor convorbire. Steven i-a spus să citească o carte scrisă de 
el, The Great Pain Deception [Marea înşelăciune a durerii], după care puteau să stea din nou 
de vorbă. 

Jane a comandat cartea imediat, dar, după ce a primit-o, a puso deoparte fără s-o citească. 
Deşi discuţia cu Steven fusese interesantă, teoria lui nu rezona cu ea. Nu putea accepta ideea 
că adevărata cauză a problemelor cu care se confrunta erau emoţiile ei reprimate. 

Peste cîteva luni, în februarie 2015, Jane a primit un e-mail de la Steven: 

Bună, Jane, ce mai faci? 

Bine, deşi tot mai am dureri. Încă nu ţi-am citit cartea, dar promit s-o citesc. 

Imediat după ce a trimis e-mailul, Jane a luat cartea lui Steven de pe raft şi a citit-o pe toată 
în acea săptămînă. Cînd a terminat-o, durerea de la ambele picioare îi trecuse în proporţie de 
90%. l-a scris lui Steven, entuziasmată, şi a programat o nouă discuţie telefonică. Steven i-a 
explicat că durerea îi trecuse datorită „terapiei prin cunoaştere”, care i-a permis să 
conştientizeze adevărata cauză a durerii şi a problemelor ei. 

În cursul celei de-a doua convorbiri, Steven a întrebat-o ce anume făcuse în ultimii cîţiva ani 
pentru a scăpa de durere şi ce făcea atunci. 

Jane urmase tot felul de terapii şi tratamente costisitoare; chiar se deplasase în diverse 
locuri din ţară pentru a încerca nişte terapii experimentale. Steven i-a spus să renunţe la tot ce 
făcea pentru a trata durerea - la acupunctură, masaj, chiropraxie, la absolut tot. 

,Renuntá la toate tratamentele astea”, i-a spus el. „Nu fac decit să-ţi alimenteze 
convingerea că ai o problemă fizică. Vezi-ti de viaţa ta ca şi cum totul ar fi în regulă. Dacă 
începi să simţi durere în timp ce faci exerciţii fizice, continuă. Mergi mai departe ca şi cum 
durerea n-ar exista. În afară de renunţarea la toate tratamentele fizice, e necesar să începi să- 
ti exprimi emoţiile.” 

Din acel moment, Jane a schimbat patru lucruri: 

1. A renunţat numaidecit la toate terapiile fizice, pe care cheltuia zeci de mii de dolari. 

2. A început să ţină ceea ce ea numeşte „Jurnalul furiei”, în care îşi exprima toată furia şi 
frustrarea. 

3. A început să discute cu soţul ei despre ceea ce simţea. 

4. De asemenea, a reînceput să alerge. 

Datorită acestor patru schimbări la nivel comportamental, viaţa lui Jane s-a transformat 
complet. Şi-a dat seama că pentru a scăpa de dureri era necesar să-şi exprime emoţiile atunci 
cînd le simţea. Nu mai putea să le închidă în ea şi să le reprime. De asemenea, faptul că era 
din nou în stare să alerge i-a redat încrederea în ea. 

Facem încă un salt pînă în 2019: Jane are 58 de ani şi este mai activă şi mai sănătoasă decit 
a fost vreodată după accidentul suferit. N-au mai durut-o picioarele de peste patru ani. Celor 
din jur li se pare incredibil cá an de an arată din ce în ce mai tînără. Continuă să-i stimuleze pe 
participanţii la cursurile ei de fitness să- şi depăşească limitele. Străluceşte din ce în ce mai 
puternic. 

Jane îşi priveşte cu mult mai multă înţelegere propriul trecut. Nu-şi mai judecă atît de mult 
soţul şi a înţeles că şi ea a contribuit, de-a lungul anilor, la stresul din căsnicia ei. Este convinsă 
că va trăi pina la o vîrstă înaintată, pe deplin sănătoasă, cu o condiţie fizică excelentă şi fara 
dureri. De asemenea, este convinsă că va avea o căsnicie fericită cu soţul ei pentru tot restul 
vieţii, deşi în ultimii ani în care se simţea frustrată începuse să se îndoiască de asta. 

Perfectionismul şi rigiditatea ei emoţională au cedat locul unei flexibilitáti psihologice din ce 
în ce mai mari. Pe vremuri, Jane se simţea frustrată şi furioasă ori de cite ori în casa lor era 
dezordine sau murdărie. Acum e mai flexibilă în relaţiile personale. 

„Unele lucruri pur şi simplu nu contează, cum ar fi dacă patul e făcut sau nu.” 

Şi, cu toate că în viaţa profesională îşi menţine standardele ridicate, a observat că şi în 
această privinţă a devenit mai deschisă, permitindu-le angajaţilor să-şi pună în aplicare 
propriile idei, fără a căuta să le impună pe ale sale. 

De asemenea, Jane este într-o legătură mult mai strinsa cu propriile emoţii. Atunci cînd 
observă că începe să se enerveze sau cînd se simte stresată ori neliniştită din cauza 
dificultăţilor legate de muncă sau de relaţiile ei, se retrage imediat şi îşi scoate jurnalul pentru 
a-şi procesa gîndurile. Nu merge nicăieri fără „Jurnalul furiei”. 

Înainte de a-şi exprima gîndurile şi sentimentele în faţa altora, le procesează şi le 


organizează în jurnalul ei. Acest lucru îi permite să comunice cu mai multă claritate, bazindu-se 
în mai mare măsură pe emoţiile secundare pe care le-a ales decit pe reacţia sau starea ei 
iniţială. Faptul de a scrie în jurnal şi de a se conecta cu ea însăşi o ajută să evite 
angajamentele cognitive premature în situaţii 

dificile din punct de vedere emoţional. Îi permite să se reconecteze cu eul său viitor şi cu viaţa 
pe care vrea s-o creeze. 

Jane a învăţat să-şi comunice nevoile. Acum ştie să definească nişte graniţe mai clare 
pentru ea, precum şi în relaţiile ei. Nu mai caută mereu să le facă altora pe plac. Dezvoltarea şi 
flexibilitatea ei pe plan emoţional şi ca persoană au evoluat, iar personalitatea ei s-a schimbat 
în consecinţă. Nu mai e atit de rigidă şi de blocată în trecut. Trăieşte mai mult în prezent, e 
mai conectată cu ceilalţi şi se lasă condusă în mai mare măsură de eul ei viitor. 

Povestea lui Jane este doar una dintre numeroasele poveşti de acest gen. Oamenii simt 
dureri din diferite motive şi, cu toate că nu sînt calificat să dau sfaturi medicale şi nici nu 
intentionez să o fac, e îngrijorător cît de multe persoane se confruntă cu dureri fizice cronice 
care provin din traume psihologice nerezolvate. 

În restul acestui capitol, voi prezenta numeroase date ştiinţifice care explică legătura dintre 
emoţiile noastre, subconştientul nostru şi corpul nostru fizic. Este important de reţinut că 
ştiinţa descrie tendinţe generale la nivelul populaţiei, dar situaţia fiecăruia dintre noi este 
unică şi, prin urmare, nici una dintre aceste informaţii nu trebuie luată drept sfat medical. 
Amintirile sînt fizice şi corpul este emoţional 
Deşi avem tendinţa să credem că amintirile noastre sînt abstracte şi mentale, în realitate ele 
au o natură fizică şi fiziologică. Corpul nostru fizic este dovada trecutului nostru - amintirea 
întrupată a tot ceea ce a fost. Sau, după cum spune doctorul Bessel van der Kolk chiar în titlul 
unei cărţi: Corpul nu uită niciodatá-. 

Experiențele din viata noastră devin biologie. Aceste experienţe reprezintă amintiri stocate 
în anumite zone ale corpului. În cazul lui Jane, trauma legată de schiul nautic a dat naştere 
unei amintiri care a fost depozitată în piciorul ei. După cum a spus doctorul Steven Cole, 
directorul Social Genomics Core Laboratory din cadrul UCLA: „O celulă este o maşină care 
transformă experienţele în biologie”?. 

Povestea lui Jane scoate în evidenţă relaţia fundamentală dintre emoţiile noastre şi corpul 
nostru fizic. Deşi specialiştii din domeniul medical rareori fac legătura între ele, în realitate cele 
două constituie unul şi acelaşi lucru. 

Liantul dintre corpul, amintirile şi identitatea noastră sînt emoțiile noastre. 

Precum în cazul amintirilor, avem tendinţa să credem că emoţiile sînt abstracte şi există 
doar în mintea noastră. Însă emoţiile au o natură fizică. 

Permite-mi să repet: emoţiile şi amintirile sînt marcate fizic în organismul nostru. După 
doctorul Candace Pert, neurocercetătoare şi specialistă în biologie moleculară, suprafeţele 
tuturor celulelor din corpul uman sînt acoperite cu „receptori” care primesc mesaje prin 
intermediul neuropeptidelor, mici molecule de natură proteică care transmit informaţii în corp 
şi creier. Doctorul Pert numeşte aceste peptide „moleculele emoţiilor”, afirmînd că informaţiile 
transmise şi depozitate în corpul şi creierul nostru reprezintă emotii-. 

Altfel spus, informaţiile transmise în corp şi creier au o natură emoţională. Aceste informaţii 
- conţinutul emoţional - se transformă apoi în corpul nostru. 

Experiențele pe care le avem nu numai că ne schimbă perspectivele şi identitatea, ci devin 
însăşi biologia noastră. 

De ce este important acest lucru? Întrucît trebuie să reinterpretăm modul în care ne vedem 
corpul şi sá-/ privim ca pe un sistem emotional. Emotiile au la bază substanţe chimice, iar 
corpul nostru se obişnuieşte cu aceste substanţe. Să luăm, de exemplu, dopamina. Corpul 
nostru se obişnuieşte cu o anumită doză de dopamină, iar cînd nivelul ei scade, corpul pur şi 
simplu are nevoie de o cantitate mai mare. Drept urmare, fără să ne gindim, tntindem mina 
după smartphone şi reluăm un tipar subconstient, pe care l-am mai repetat de multe ori în 
trecut’. 

Ne surprindem adesea în asemenea ipostaze. 

Facem multe lucruri din obignuintá sau dependenţă. Motivul pentru care repetam în mod 
subconstient anumite comportamente este acela că organismul nostru a devenit dependent de 
emoţiile create de comportamentele respective. Emotia este o substanță eliberată în organism 
ce reface homeostazia reprezentată de corpul fizic. 


De aceea e atit de greu să învingem o dependenţă. Dependenţa nu este doar o tulburare 
mentală, ci si una fizică. Pentru a o transforma, trebuie literalmente să ne schimbăm biologia. 
Avem nevoie de un eu viitor cu o nouá identitate, o nouá poveste, un nou mediu si un nou 
Corp. 

De ce substanţe eşti dependent? 

Cu ce emoţii se hrăneşte corpul tău şi le reproduce continuu? 

Multe persoane sînt dependente de cortizol, hormonul stresului. Dacă nu sînt stresate, se 
simt inconfortabil şi fac lucruri care dau naştere la stres. 

In cartea sa The Big Leap [Marele salt], doctorul Gay Hendricks arată că atunci cînd 
începem o călătorie a transformării personale, ne sabotăm în mod subconştient pentru a 
reveni la nivelul cu care ne-am obişnuit: „Fiecare dintre noi are o reglare a termostatului 
interior care determină de cîtă iubire, de cît succes şi de cîtă creativitate ne permitem să ne 
bucurăm. Cînd depăşim valorile fixate ale termostatului nostru interior, deseori vom face ceva 
pentru a ne sabota pe noi înşine, revenind astfel în vechea zonă familiară unde ne simţim în 
siguranţă, 9. 

Doctorul Hendricks numeşte acest lucru „Problema Limitei Superioare”. Cînd începem să 
facem progrese, în mod subconştient, vom căuta să revenim la nivelul unde ne simţeam 
confortabil. E o problemă emoţională. 

Dacă nu eşti obişnuit să ai tot timpul o stare de spirit extraordinară, atunci cînd începi să-ţi 
dai voie să te simţi bine, subconştientul tău va fi cuprins de nelinişte. Îşi doreşte emoţii 
negative, întrucit corpul tău este literalmente alcătuit din substanţe asociate cu aceste emoţii 
negative. 

Am trecut şi eu prin asta. De fapt, am simtit-o din plin pe pielea mea chiar în timp ce scriam 
această carte. In ultimii cîţiva ani, făcusem progrese uriaşe în ce priveşte educaţia, nivelul 
veniturilor, relaţiile, familia şi fericirea în general. Dar în ultimul an aproape că am renunţat la 
toate acestea. 

Am observat cum, subconştient, încercam să sabotez toate lucrurile minunate din viaţa 
mea. Am devenit dependent de cofeină, călătorii şi confuzie. Nu eram în stare să scriu. 
Pierdeam foarte mult timp uitîndu-mă la videouri pe YouTube. Îmi era foarte greu să-mi găsesc 
motivaţia. 

Vázind cum incepusem să mă chinui, mi-am dat seama ce se întîmpla. Odată ce am 
observat că îmi făceam rău singur, mi-a devenit clar că aveam nevoie de ajutor. Am început să 
le spun soţiei şi altora că mă aflam pe o spirală descendentă. Am mers la terapie, ne-am 
stabilit noi scopuri şi am făcut schimbări importante în familie şi în ce priveşte programul 
nostru. 

Mi-am recreat eul viitor. Mi-am regăsit viziunea. Fără o viziune clară care să ne împingă din 
spate, totul se reduce la măsura în care reuşim să ne mobilizăm zilnic prin puterea voinţei. 
Aveam nevoie de un scop care să-mi dirijeze identitatea şi comportamentul. Aveam nevoie de 
un obiectiv. 

Eul meu viitor a jucat rolul unui filtru cu ajutorul căruia am stabilit nişte graniţe mai clare în 
viata mea. Acest lucru a presupus conversații dificile cu oameni dragi mie, cărora le-am spus 
că eram nevoit să reajustez relaţia cu ei şi să-mi pun din nou priorităţile - cum ar fi credinţa, 
familia şi sănătatea - pe primul loc. M-a impresionat faptul că majoritatea acestor oameni m- 
au susţinut şi mi-au arătat respect, chiar dacă au simţit şi puţină frustrare, de exemplu cînd a 
fost necesară modificarea unor planuri de afaceri sau cînd am anulat nişte conferinţe 
programate. 

Toate aceste conversații, ajustări de scop şi comportamente miau influenţat subconstientul, 
permitindu-mi să ajung mai aproape de eul meu viitor la un nivel fundamental, nu doar 
conceptual. A fost o transformare profundă, iar transformările profunde sînt de natură 
emoţională. 

Dacă nu îţi schimbi subconştientul, îţi va fi greu să-ţi schimbi personalitatea. Dacă îţi 
schimbi subconstientul, personalitatea se va schimba automat. 

Pentru a efectua schimbări semnificative în viaţa noastră, trebuie să ne schimbăm la nivel 
subconstient. Altminteri, schimbările nu durează. Poţi încerca, de pildă, să te fortezi să ai o 
atitudine pozitivă, dar dacă subconştientul, sau corpul tău fizic, este obişnuit cu stări 
emoţionale negative, va adopta automat comportamente ce reproduc acele emoţii. Nu poţi 
scăpa de dependențe cu ajutorul voinţei, sau cel putin nu într-un mod eficient ori previzibil. 


Corpul cautá homeostazia, cáláuzindu-te cátre comportamente si experiente ce reproduc 
climatul emotional cu care este obisnuit, si care nu sint neapárat comportamentele cele mai 
benefice pentru tine. 

Sîntem fiinţe emotionale. Corpul nostru fizic este „mintea noastră subconstientá", iar 
singura cale de a ne modifica subconştientul este să schimbăm cadrul emoţional care ne 
determină identitatea”. 

Un timp, Jane se obişnuise cu furia. Devenise dependentă de această emoție. Viaţa ei 
devenise un tipar prin care recrea furia, chiar dacă la nivel conştient făcea tot ce-i stătea în 
puteri pentru a păstra o atitudine pozitivă. Drept urmare, această emoție devenise 
mecanismul ei biologic, manifestat prin durerea de picior. 

Doctorul John E. Sarno, fost medic curant şi profesor de reabilitare medicală la Universitatea 
New York, susţine că durerea fizică, cum ar fi cea de spate, „are doar rolul de a distrage 
atenţia [persoanei] de la emoţiile sale... Nimic nu e mai eficient decit puţină durere fizică 
pentru a ne ţine mintea la distanţă de problemele noastre emoţionale”. Doctorul Sarno arată 
că acesta este un mecanism de supravieţuire al organismului, fiindcă ne e mai uşor să 
suportăm durerea fizică decit suferinţa emotionalá?. 

Deseori, cauza durerii fizice nu este nicidecum ,fizicá", ci emoțională. Odată ce o persoană 
acceptă că are emoţii reprimate şi învaţă să le exprime şi să le privească din altă perspectivă, 
va înceta să-şi mai considere durerea, în mod eronat, drept o problemă fizică. Pe această 
temă, Steven Ozanich a scris în The Great Pain Deception: „Durerea şi alte simptome cronice 
sînt manifestări fizice ale conflictelor interioare nerezolvate. Simptomele reprezintă 
mecanismul instinctiv al supravieţuirii. Ele sînt mesaje de 
la sinele interior care vrea să fie auzit, dar egoul iese în faţă şi ascunde adevărul în tenebrele 
minţii subconştiente, adică în corp"?. 

Cînd iti schimbi subconstientul, ti se va schimba şi personalitatea. Personalitatea nu este 
decît un produs secundar sau o reflectare a stării tale emotionale. Dacă ai emoţii reprimate, iti 
vei dezvolta o personalitate menită să le facă faţă sau să le evite!?. 

Traumele netransformate (şi mentalitatea fixă pe care o creează) inhibă imaginaţia. Prin 
urmare, eul tău viitor şi scopul tău în viaţă nu există sau sînt extrem de limitate. Astfel, devii o 
versiune a ta care este cu mult sub potenţialul tău. Adopti comportamente şi te implici în 
situaţii ce dau naştere la emoţii care anesteziază durerea reprimată. 

Chiar asta vrei să faci? Aceasta este persoana care vrei să fii? Gindeste-te puţin la tine: 

De ce ai devenit acela care eşti? 

Eşti acela care ai devenit din proprie alegere sau ca reacţie la experienţele trăite? 
Ce s-ar întîmpla dacă ai deveni persoana care doreai cu adevărat să fii? 

Ce s-ar întîmpla daca ţi-ai permite mai des să te simţi bine? 

Ce s-ar întîmpla dacă n-ai mai evita suferinţa? 

Practică postul 

Cele mai bune medicamente sînt odihna şi postul.” 

Benjamin Franklin 

Postul alimentar timp de cel puţin 18 ore este una dintre cele mai eficiente metode de 
transformare a subconştientului. Din moment ce corpul fizic este subconştientul nostru, atunci 
cînd ne privăm de hrană intenţionat, ne resetám literalmente corpul, permitindu-i să se 
odihnească şi să se refacă în loc să digere. 

S-a descoperit că postul elimină rapid pofta de nicotină, alcool, cofeină şi alte droguri!?. De 
asemenea, măreşte nivelul de catecolamine - printre care dopamina - care sporeşte fericirea 
şi încrederea, reducînd totodată anxietatea”. Postul chiar măreşte numărul de neuroni?^. 

În plus, favorizează longevitatea’>. Studiile au arătat că declinul abilităţilor motorii (precum 
echilibrul fizic) şi cognitive survenit odată cu virsta’® poate fi diminuat cu ajutorul postului. De 
asemenea, postul reduce factorii de stres cognitiv care antrenează imbatrinirea, declinul 
cognitiv şi bolile cronice. g 

Conform altor studii, postul poate ameliora calitatea generală a somnului??. In plus, are 
efecte benefice în ce priveşte concentrarea, învăţarea, memoria şi capacitatea de a înțelege 
informatii'?. Cercetările realizate la Universitatea Yale au arătat că gindim şi ne concentrăm 
mai bine pe stomacul gol”. Din acest motiv, multe persoane, precum Malcolm Gladwell, sar 
intenţionat peste micul dejun, pentru a se putea focaliza mai bine asupra muncii lor creative”. 

S-au scris numeroase cărţi despre beneficiile postului. Oricum, în ceea ce priveşte 


transformarea subconstientului, postul poate ameliora încrederea, flexibilitatea emoţională si 
autocontrolul. Postul este o practică fizică şi emoţională care ne permite să ne conectăm cu 
partea noastră profundă. _ 

Eu practic consecvent postul de aproape 15 ani. In general, o dată sau de două ori pe lună, 
má abtin de la orice alimente şi lichide timp de 24 de ore - sau ori de cite ori mă simt inspirat 
să o fac. Pe lingă că mi-a întărit spiritualitatea şi capacitatea de a lua decizii, această practică 
îmi oferă mai multă claritate şi putere de concentrare. 

A ţine post cu regularitate, dacă starea fizică ţi-o permite, te poate ajuta enorm să te 
defineşti şi să devii eul tău viitor. Cînd ţii post, poţi avea mai multă claritate şi capacitare de 
conectare intuitivă. Poţi vizualiza şi decide cine vrei să fii. Dacă ai de luat o decizie majoră sau 
importantă, poţi ţine post pentru un plus de claritate. Din perspectivă spirituală, postul şi 
rugăciunea merg mina-n mina. Ele te ajută foarte mult să depásesti blocajele si să înţelegi 
ceea ce încerci să faci. 

Există multe feluri de a posti. Abtinerea de la alimente şi băuturi cu calorii timp de 16 pînă 
la 24 de ore constituie o practică excelentă pentru vindecare şi conectare fizică şi mentală. De 
asemenea, a renunţa la tehnologie, în special la internet, în reprize de cel puţin 24 de ore este 
un mod extraordinar de eficient de a ne conecta cu noi înşine şi de a ne limpezi gîndurile. 

O dată pe săptămînă, poţi lua o pauză de la mîncare şi de la internet. Dacă faci acest lucru, 
vei dobindi un nivel de claritate si de încredere de-a dreptul incredibil. Dacă postesti cu un 
anumit scop şi cu o anumită intenţie, experienţa va fi şi mai puternică. Atunci cînd facem ceva 
intenţionat, actionam mai eficient si ni se 
deschide posibilitatea de a trăi experienţe de virf. Pot confirma că deseori, cînd posteam, am 
primit exact acele idei de care aveam nevoie pentru a lua decizii-cheie sau a face schimbări 
esenţiale în viata mea. Dacă nu aş fi luat o pauză de la mîncare şi de la internet, n-aş fi avut 
atita claritate, iar viaţa mea n-ar fi fost cea care este astăzi. 

Fă donaţii cu regularitate 

Trebuie să simțim că merităm lucruri bune, altminteri subconstientul nostru ne poate sabota 
eforturile bine intenționate. Daca nu simtim cu adevărat ca merităm să avem parte de un 
succes financiar important, ne confruntăm cu un obstacol aproape insurmontabil: 
subconstientul nostru. A dona cu regularitate o parte din venitul nostru este o metodă 
excelentă de a ne convinge subconştientul, o dată pentru totdeauna, că merităm ceea ce ne 
aşteaptă. Astfel, nu doar că va înceta să ne mai saboteze, ci chiar va începe să ne ajute în mod 
activ.22 

Rabinul Daniel Lapin 

Cercetările bazate pe imagistică prin rezonanţă magnetică funcţională au arătat că actele 
de caritate sînt asociate cu 
sentimentul de fericire?. Conform altor studii, comportamentele financiare altruiste, precum 
oferirea de daruri sau efectuarea de donaţii, ne ajută să ne simţim bine??. S-a descoperit cá 
fericirea este legată de obţinerea unor rezultate bune”. Prin urmare, merită cu siguranţă să ne 
implicăm în acţiuni care ne fac să ne simţim fericiţi. 

Desigur, e bine să ne simţim fericiţi, dar, în afară de asta, actele de caritate pot avea şi 
chiar au un impact concret şi puternic asupra subconştientului nostru. Ele ne transmit mesajul 
limpede că sîntem genul de persoană care dăruieşte. A oferi bani este un comportament care 
ne influenţează pozitiv subconstientul. Putem şi chiar ar trebui să folosim acest lucru ca pe o 
metodă de a ne extinde identitatea. Deşi e un exemplu de natură religioasă, povestea lui 
George Cannon scoate în evidenţă modul în care actele caritabile ne pot transforma 
identitatea şi capacitatea de a iubi. 

George Cannon era creştin, iar credinţa lui îl încuraja să doneze 10% din venitul său - un 
concept întîlnit frecvent în Biblie. Însă, cu toate că era un om tînăr şi sărac, George a folosit 
zeciuiala într-un mod complet netraditional şi cu un efect mult mai transformator. 

În loc să plătească retroactiv 10% din ceea ce cîştiga, a decis să plătească 10% din ceea ce 
intenționa să cístige în viitor. Vorbind despre povestea lui George în unul dintre discursurile 
sale, doctorul Wendy Watson Nelson, terapeut şi specialist în sănătate mintală, a explicat: 
„Cînd episcopul lui a făcut un comentariu legat de suma importantă de bani pe care o plătea 
sármanul George, acesta a spus ceva de genul «Ah, dar nu dau zeciuiala din cit cîştig, ci din cit 
vreau să cîştig». lar în anul următor, George a cîştigat exact suma de bani pentru care plătise 
zeciuiala cu un an înainte! 26. 


Abordarea lui George în privinţa zeciuielii nu era tranzactionalá, ci transformationalá. Pentru 
el, zeciuiala nu era un cost, ci o investiţie în eul sáu viitor si în relaţia lui cu Dumnezeu. 

Comportamentul lui George i-a schimbat subconstientul. El vedea si actiona precum eul lui 
viitor, nu precum eul lui actual sau cel din trecut. Opera pe baza circumstantelor viitoare - ca 
si cum acestea ar fi fost deja reale -, nu pe baza celor din prezent. 

Investiţia lui financiară l-a obligat să acţioneze. Din punct de vedere financiar şi psihologic - 
şi chiar spiritual -, s-a pus într-o situaţie în care nu s-a simţit doar inspirat, ci şi obligat să 
acţioneze cu credinţă. A plătit 10% din ceea ce voia să cîştige. Cînd a făcut această investiţie, 
s-a rugat şi a acţionat din punctul de vedere al cuiva care cîştiga de 10 ori mai mult decit 
investise. 

Drept urmare, George a devenit în scurt timp acea persoană. 

Am auzit prima dată această poveste în ianuarie 2017. De atunci, m-am implicat mai 
proactiv în acte de caritate şi venitul meu a crescut spectaculos. lar pe lîngă faptul că mi-a 
crescut venitul, identitatea mea s-a schimbat şi am căpătat mai multă încredere. Cred cá am o 
capacitate mai mare de a învăţa şi a creşte. Am devenit mult mai flexibil. Am mai multă 
încredere şi credinţă că totul va decurge aşa cum îmi propun. Sînt mai dispus să fac „salturi” 
curajoase. 

De asemenea, profit de ocaziile de a-i ajuta pe cei în nevoie atunci cînd simt că este cazul. 
De curînd am călătorit cu Uber, iar soferita era o mamă singură cu patru copii, puţin trecută de 
50 de ani. Lucra peste 60 de ore pe săptămînă pentru a plăti facultăţile copiilor. Voia să-şi dea 
şi ea examenul de licenţă, dar banii pentru studiile ei se duceau pe diferite facturi. Am decis să 
plătesc una dintre facturi, în valoare de cîteva sute de dolari. Pentru ea, asta 
însemna că putea să-şi reia studiile cu un an mai devreme decit se aştepta. 

Ochii i s-au umplut de lacrimi. Nu-i venea să creadă. Impactul pe care l-a avut darul meu 
asupra ei m-a surprins. A fost o lecţie de smerenie şi a trezit în mine dorinţa de a-mi 
îmbunătăţi situaţia financiară pentru a putea ajuta şi alţi oameni. Prin urmare, această 
experienţă m-a ajutat sa-mi extind subconstientul şi eul viitor. 

La rîndul tău, ar trebui să foloseşti actele de caritate ca pe o metodă de a-ţi transforma 
subconştientul. Cu cît dăruieşti mai mult, cu atît mai mare va deveni capacitatea ta de a dărui. 
După cum explică Mark Victor Hansen şi Robert Allen: „A da se înscrie în dimensiunea 
spirituală care ne dezvoltă puternic pe noi înşine, modul nostru de gîndire, rezultatele noastre. 
[...] Există un ocean al abundentei şi oricine poate contribui la extinderea lui adáugind o 
linguriţă, o găleată sau o cisterna. Oceanului nu îi pasa,,—. 

Concluzie 

Pentru a deveni eul nostru viitor, trebuie să ne transformăm la nivel fundamental şi 
subconştient. Nu e suficient să visăm şi să practicăm din cînd în cînd vizualizarea. Trebuie să 
adoptăm anumite comportamente şi să avem experienţe de virf care ne schimbă identitatea si 
creează pentru noi un nou simţ al „normalului”. Postul şi actele de caritate sînt doar două 
dintre numeroasele comportamente prin care ne putem transforma subconştientul. 

În loc să te laşi definit de propriile comportamente anterioare, poţi şi ar trebui să te laşi 
definit de comportamentele tale din viitor. 

În loc să te laşi definit de propriile experienţe din trecut, poţi şi ar trebui să te laşi definit de 
experienţele de virf pe care le vei crea în viitor - acele experienţe care te vor transforma din 
cine eşti în cine ai de gînd să fii. 

Capitolul 6 

Reproiecteazá-ti mediul ] 

Dacá schimbam starea mediului ínconjurátor, soarta celulelor mele se schimba. Intr-un mediu 
modificat, celulele musculare cu care începeam experimentul incepeau să formeze celule 
osoase. Dacă modificam ín continuare conditiile, acestea deveneau celule adipoase. 
Rezultatele acestor experimente au fost extrem de interesante, fiindcă, deşi toate celulele 
erau identice din punct de vedere genetic, soarta lor era determinată de mediul in care le-am 
amplasat.! 

Dr. Bruce Lipton 

În 1979, doctorul Ellen Langer, psiholog la Harvard, şi un grup de studenţi din ciclul 
postuniversitar au amenajat interiorul unei clădiri în stilul specific anului 1959 - adică în stilul 
din urmă cu 20 de ani. Un televizor alb-negru, mobilă veche şi reviste şi cărţi din anii 1950 
erau împrăştiate în clădire. În următoarele cinci zile, 


aceasta urma să găzduiască un grup de opt bărbaţi cu virste de peste 70 sau chiar 80 de ani’. 

Cînd bărbaţii au ajuns în clădirea unde avea să se desfăşoare studiul, li s-a spus că nu 
trebuiau doar să discute despre vremurile respective, ci şi să se comporte ca şi cum ar fi fost 
cei care erau cu 20 de ani în urmă. 

„Avem motive întemeiate să credem ca dacă reusiti să faceţi asta, vă veţi simţi aşa cum va 
simteati în 1959”, le-a spus Langer. 

Incepind din acel moment, participanţii la studiu au fost trataţi ca si cum ar fi avut 50 şi 
ceva de ani în loc de 70 şi ceva. Desi unii dintre ei erau cocosati şi mergeau sprijiniți în baston, 
nu i-a ajutat nimeni să-şi ducă bagajele la etaj. 

„Dacă e nevoie, duceti pe rînd cîte o cămaşă”, le-au spus studenţii care participau la 
cercetare. 

Bărbaţii îşi petreceau timpul ascultind emisiuni radio, uitindu-se la filme şi vorbind despre 
evenimente sportive sau de alt gen din perioada respectivă. Nu aveau voie să aducă în 
discuţie nici un eveniment petrecut după 1959 şi trebuiau să vorbească despre ei înşişi, despre 
familiile şi carierele lor ca şi cum ar fi fost în acel an. 

Scopul studiului nu era ca acei bărbaţi să trăiască în trecut. Scopul era să le stimuleze 
mintea şi corpul să manifeste energia şi reacţiile biologice ale unei persoane mult mai tinere. 

Ce s-a întîmplat? 

Pe scurt, acei bărbaţi au íntinerit. 

Efectiv au devenit mai înalţi. Au constatat îmbunătăţiri semnificative ale auzului, văzului, 
memoriei, dexteritátii şi apetitului. S-au îngrăşat, ceea ce în cazul lor era un lucru bun. 

Cei care veniseră sprijinindu-se în bastoane şi ajutaţi de copiii lor au plecat bizuindu-se doar 
pe propriile picioare şi cărîndu-şi singuri valizele. 

Prin faptul că s-au aşteptat ca participanţii la studiu să se descurce singuri şi i-au tratat ca 
pe nişte persoane, nu ca pe nişte „bătrîni”, Langer şi studenţii săi le-au oferit „o ocazie de a se 
vedea altfel pe ei înşişi”, ceea ce i-a influențat la nivel biologic. 

Contextul modelează rolurile, rolurile modelează identitatea şi biologia 

Felul în care îi tratăm pe alţii le influenţează modul în care se văd pe ei înşişi. lar modul în care 
se văd oamenii pe ei înşişi le influenţează mentalitatea şi emoţiile. Însă are un impact şi asupra 
dimensiunii lor biologice. Acest adevăr are nişte implicaţii extraordinare. Ca să-l parafrazăm pe 
Goethe: „Felul în care vezi [un copil] determină modul în care te porti cu el, iar modul în care 
te porţi cu el determină cine va deveni”. 

Ca fiinţe umane, în general adoptăm implicit rolurile din mediul nostru social. E nevoie de o 
intenţie extrem de puternică şi de o hotárire fermă pentru a nu ne asuma rolul social sau 
cultural la care se aşteaptă ceilalţi de la noi. 

Din moment ce aveau peste 70 sau chiar 80 de ani, participanţii la studiul menţionat mai 
sus probabil că nu se aşteptau să trebuiască să-şi care singuri bagajele. Părerile lor nu mai 
erau luate în seamă de multă vreme. Probabil că uitaseră cum era să se simtă mai puternici, 
mai tineri şi mai încrezători. Dar faptul că s-au lăsat absorbiți într-un nou context si au jucat 
rolul la care-i invita mediul respectiv le-a permis să se transforme. 

Faptul de a ne afla într-un mediu nou, alături de oameni noi, şi de a ne asuma roluri noi este 
una dintre cele mai rapide căi de a ne schimba personalitatea, în bine sau în rău. Dacă îţi 
asumi pe deplin noile roluri, te vei schimba de la exterior spre interior. 

Sper că pînă în acest moment am reuşit să te conving că personalitatea este dinamică şi în 
continuă schimbare, fiind bazată în mare măsură pe rolurile pe care le joci şi pe situaţiile în 
care te găseşti. 

Cuvîntul „personalitate” vine din latinescul persona. În Antichitate, persona era o mască 
purtată de un actor la teatru. Ea poate însemna şi un personaj jucat de un actor. Cînd îţi pui o 
altă mască sau joci un alt personaj, întruchipezi o altă persona. După cum a scris William 
Shakespeare: „Lumea-ntreagă/ E-o scenă şi toţi oamenii-s actori./ Răsar şi pier, cu rîndul, 
fiecare:/ Mai multe roluri joacă omu-n viata,,?. 

Gindeste-te putin: esti intotdeauna aceeaşi persoană? 

S-ar putea să ţi se pară o întrebare ciudată, fiindcă în interior te simţi întotdeauna tu însuţi, 
aşa e? 

Sau nu? 

Chiar te simţi aceeaşi persoană în toate situaţiile şi împrejurările? Sigur că nu. În unele 
situaţii s-ar putea să fii plictisit, stîngaci sau timid. În altele, eşti în culmea fericirii. Acel „tu” 


care se manifestă diferă foarte mult de la o situaţie la alta. 

Dacă ţi s-ar sparge locuinţa, te-ai comporta altfel decit dacă te- ai afla în avion, la muncă 
sau la un concert de muzică rock. In preajma anumitor persoane, precum foştii prieteni din 
liceu, e posibil să manifeşti o versiune a ta mai tînără şi mai puţin matură. Uneori eşti mai 
introvertit, iar alteori mai extrovertit. 

Dar iată un lucru interesant: pe măsură ce imbatrinim, avem tendinţa să nu ne mai 
implicăm în situaţii, experienţe şi medii noi. 

Cu alte cuvinte, personalitatea noastră devine din ce în ce mai constantă, întrucît nu ne mai 
punem în contexte noi. Filosoful şi psihologul William James era de părere că la 30 de ani 
personalitatea cuiva este pe deplin formată şi definită, fiindcă după aceea viaţa unei persoane 
devine deseori extrem de repetitivă şi previzibilă. : 

Desi cultura se schimbă rapid, unele tipare rămîn neschimbate. Incepind de pe la 30 si ceva 
de ani, nu mai avem atitea , prime" experienţe. In copilărie, în adolescenţă si chiar pe la 20 si 
ceva de ani, avem o sumedenie de experiente. Primul sárut. Prima datá cind conducem o 
maşină. Primul loc de muncă. Primul eşec major. Prima dată cînd ne mutám într-un alt oras. 
Dar la un moment dat ne „potolim”. Nu mai adoptăm roluri noi şi nu ne mai implicăm în situaţii 
care dezvăluie fațete noi şi diferite ale persoanei noastre. 

Întrucît viaţa devine foarte repetitivă, atît în ce priveşte rolurile sociale, cît şi în ce priveşte 
mediul în care trăim, începem să avem comportamente şi atitudini extrem de previzibile. 
Acesta este unul dintre principalele motive pentru care personalitatea este considerată stabilă 
şi previzibilă în timp. De fapt, nu personalitatea în sine se stabilizează, ci mai degrabă noi ne 
blocăm în anumite tipare repetitive sub influenţa mediului şi a rolurilor noastre sociale 
rutiniere. 

Conform lui Lee Ross, psiholog la Stanford, „viaţa de zi cu zi ni se pare aceeaşi ca efect al 
situaţiei în care ne aflám"^. In continuare, Ross arată că, de fapt, situaţia, şi nu persoana este 
cea care determină cum se manifestă de obicei persoana. „Ce-i drept, oamenii sînt previzibili... 
Dar sînt previzibili fiindcă îi vedem în situaţii în care comportamentul lor este constrins de 
situaţiile respective, de rolurile pe care le adoptă şi de relaţiile pe care le au cu noi.” 

Cînd a fost ultima dată cînd ai făcut ceva pentru prima dată? 

Cînd ai făcut ultima dată ceva imprevizibil? 

Cînd te-ai pus ultima dată într-o situaţie nouă sau ţi-ai asumat un nou rol? 
Ai în dulap haine pe care le-ai cumpărat cu peste cinci ani în urmă? 

Studiile despre cei cinci mari factori ai personalităţii - deschidere, conştiinciozitate, 
extroversie, agreabilitate şi nevrotism 
- arată că, odată cu virsta, oamenii devin din ce în ce mai putin deschişi la noi experienţe. 
Încetează să se mai înconjoare cu noi tipuri de oameni. Încetează să mai adopte noi roluri şi să 
pătrundă în medii noi. Încetează să-şi mai asume noi provocări. Încetează să mai trăiască 
emoţii noi. 

Oamenii imbatrinesc mult prea repede. 

Cu cît o persoană e mai rigidă pe plan psihologic, cu atît mai mult se percepe pe sine ca 
fiind aceeaşi persoană în toate situațiile 
- si chiar încearcă să fie astfel. Este o perspectivă îngustă, fiindcă în situaţii diferite nu doar 
că trebuie să fim persoane diferite, ci chiar sîntem, inevitabil, persoane diferite?. 

Din perspectiva occidentală, acest lucru s-ar putea să nu prea aibă sens. Occidentalii tind să 
vadă lumea dintr-un punct de vedere numit „atomist”, conform căruia ceva (sau cineva) poate 
fi înţeles independent de context. Această viziune se bazează pe izolarea şi desprinderea 
lucrurilor din contextul lor, pentru a încerca explicarea acestora în funcţie de trăsăturile lor 
„înnăscute”. 

Perspectiva atomistă este motivul pentru care cultura occidentală e obsedată de 
caracteristici individuale precum 
,Obiceiuri" şi „trucuri”. Tot de aceea percepem personalitatea ca pe ceva fix, imuabil, şi ne 
plac atît de mult testele de personalitate. 

O perspectivă mai corectă şi mai bine fundamentată ştiinţific este viziunea ,,relationala” 
asupra lumii. Din punct de vedere relational®, nimic nu poate fi înţeles în afara contextului sáu. 
De fapt, contextul sau „relaţia dintre” determină semnificația lucrului respectiv. 

Dacă pierzi o persoană dragă, de fapt nu pierzi doar persoana respectivă, ci şi persoana 
care erai în interacțiunea cu ea. Orice pierdere implică o pierdere a propriei persoane. Si 


invers, cînd intilnesti oameni noi sau creezi noi relaţii, se naşte un nou eu. 

Relaţia dintre mine şi soţia mea Lauren îl face pe fiecare dintre noi să fie cine este. Din 
perspectiva mea, identitatea lui Lauren este foarte diferită de identitatea ei din perspectiva 
altcuiva. Dacă schimbi contextul lui Lauren, Lauren se schimbă. 

La fel, tu ca persoană poţi fi înţeles doar în context. Dacă te-ai fi născut în alte vremuri şi în 
altă parte, a; fi fost o altă persoană. Ai fi avut alte amintiri, relaţii şi convingeri. Daca ai fi trait 
acum două mii de ani, într-o altă cultură, n-ai fi fost dependent de telefonul mobil. Ai fi avut 
alte interese şi preferinţe în ce priveşte îmbrăcămintea, oamenii, scopurile şi sursele de 
distracţie. 

Fără îndoială, personalitatea noastră este influenţată de ceea ce ne înconjoară. Cultura este 
adesea ignorată fiindcă pare invizibilă, însă ea ne modelează identitatea, comportamentul, 
relaţiile şi personalitatea. Dacă ne invirtim mereu în aceleaşi medii şi adoptăm aceleaşi roluri 
sociale, personalitatea noastră va părea stabilă şi constantă în timp. 

De exemplu, potrivit unui mare număr de studii, grupul de oameni cu interese şi 
caracteristici similare cu ale noastre ne influenţează substanţial comportamentul şi alegerile”. 
Mai exact, 
studiile arată că grupurile sociale şi grupurile de persoane cu caracteristici similare 
influenţează: 

* Rezultatele şcolare. 

* Alegerea facultăţii. 

* Productivitatea noastră la lucru. 

e Faptul de a trişa sau nu la şcoală şi în alte domenii. 

* Probabilitatea să ne implicám în activităţi extraşcolare şi să facem 
mai mult decit ni se cere. 

* Adoptarea de comportamente riscante precum fumatul, consumul 
de droguri periculoase şi de alcool. 

* Probabilitatea să adoptăm comportamente infractionale. 

* Deciziile financiare pe care le luăm şi, în ultimă instanţă, situaţia 
noastră financiară. 

* Sansele să devenim întreprinzători. 

Grupurile noastre sociale şi de persoane cu caracteristici similare ne modelează identitatea, 
modul în care ne percepem pe noi înşine şi cine devenim. Ne implicăm în activităţi ce 
rezonează cu cultura grupului. Ne formăm un rol şi o identitate în cadrul acestor grupuri. Ele 
influenţează alegerile pe care le facem, scopurile pe care ni le propunem şi măsura în care 
reuşim în viaţă. 

Pe la începutul relaţiei mele cu Lauren, am petrecut împreună ceva timp cu un grup de 
vechi prieteni de-ai mei din liceu. Lauren a văzut o fateta a mea despre existenţa căreia nu stia 
nimic şi, sincer vorbind, nu i-a plăcut. Te rog să mă crezi că pe vremea liceului Lauren şi cu 
mine n-am fi fost prieteni şi cu atît mai puţin iubiţi. 

Alături de vechii mei prieteni, am readoptat numaidecit rolul, identitatea şi comportamentul 
pe care le afişam în liceu, ba chiar şi formule din limbajul pe care-l foloseam atunci. Lauren a 
văzut cum m-am transformat într-o clipă din Ben cu care se vedea ea în Ben 
liceanul. Şi asta doar din cauza unei schimbări rapide a contextului şi a rolului. 

In seara aceea, în timp ce mergeam spre casă, Lauren mi-a spus cá nu i-a plăcut de acel 
Ben pe care-l văzuse mai devreme. Era înmărmurită. Ne-a devenit foarte clar amîndurora că 
eul meu actual şi fostul meu eu erau două persoane foarte diferite, dar că fostul eu îşi putea 
reintra rapid în drepturi dacă rolul şi contextul iar fi permis. l-am spus lui Lauren că eram 
dedicat viitorului meu, şi nu trecutului. 

Aşadar, nu e de mirare că, potrivit studiilor, rezultatele la un test de personalitate sînt 
influențate in mare măsură de factori situationali. În alte culturi, modelul de personalitate 
bazat pe cei cinci mari factori ai personalităţii nu funcţionează ca în cultura occidentală şi 
americană, unde a fost creat. Persoanele din culturi diferite percep personalitatea în mod 
diferit şi, prin urmare, dau răspunsuri diferite la test?. 

In plus, cercetárile au arátat cá rezultatele testelor sint influentate si de conditiile specifice 
în care acestea sînt efectuate. Participanţii la un studiu au primit de două ori acelaşi test de 
personalitate. În cazul a jumătate dintre ei, testul a fost administrat cu ambele ocazii de 
aceeaşi persoană, pe cînd în cazul celorlalţi persoanele au fost diferite. Doctorul Christopher 


Soto, unul dintre psihologii implicaţi în studiu, a declarat: „Cel mai surprinzător mi sa părut 
faptul că atunci cînd un participant a fost intervievat de două ori de aceeaşi persoană, 
răspunsurile la cele două teste au fost în mare măsură aceleaşi. [...] Dar în cazul celor 
intervievaţi de persoane diferite, deseori răspunsurile au fost total diferite”?. 

Modul în care ne percepem pe noi înşine şi în care actionám depinde de ceea ce se află în 
jurul nostru. 

Scopul acestui capitol este să te ajute să iti formezi o strategie cu privire la mediul tau. Pina 
cînd nu îţi alegi contextul intenţionat şi cu toată seriozitatea, nu vei reuşi să devii cel care vrei 
să fii. 

Deşi adesea oamenii sînt doar rezultatul mediului în care trăiesc, trebuie să înveţi să faci ca 
mediul tău să corespundă rezultatelor pe care le doreşti. In aceste condiţii, personalitatea ta se 
va schimba şi ea în mod natural. 

Mai precis, acest capitol îţi va arăta trei strategii fundamentale de creare a mediului: 

1. Amintirea strategică. 

2. Ignoranta strategică. 

3. Factorii activatori. 

Amintirea strategică 

Sá ne gindim la următoarea poveste apocrifă despre artistul american James Abbott McNeill 
Whistler, care a pictat odată un mic buchet de trandafiri. Tabloul a fost admirat de mulţi alţi 
pictori şi colecționari ai vremii. Unii pictori care au văzut lucrarea s-au simţit inspirați de ea sau 
au fost invidioşi. Tabloul lui Whistler părea să fie rodul unei inspiratii divine. 

Colectionarii îşi doreau mult să-l cumpere. Dar Whistler a refuzat să-şi vinda opera cea mai 
de preţ. O ţinea tot timpul în preajma lui, ca să; amintească în orice moment de ceea ce era 
capabil. După cum a spus odată: 

Ori de cite ori mi se pare cá mina mea şi-a pierdut indeminarea, ori de cite ori mă îndoiesc de 
talentul meu, mă uit la tablouasul cu buchetul de trandafiri si îmi spun: „Whistler, tu ai pictat 
asta. L-ai desenat cu mina ta. Culorile sale sînt rodul imaginaţiei tale. Iscusinta ta a aşezat 
trandafirii pe pinzá". Ştiu că odată ce am făcut un lucru, pot să-l fac din nou. 

Whistler îşi alegea mediul în mod strategic. Alegea strategic felul în care voia să se simtă şi 
ce voia să-şi amintească. Opera de artă de lîngă masa lui de lucru îi amintea în permanenţă de 
ceea ce voia să realizeze. Il inspira să se vadă pe sine însuşi dintr-o altă perspectivă. Il 
înveselea atunci cînd se simţea deprimat sau frustrat. 

La fel ca Whistler, trebuie să ai o strategie cu privire la ce îţi aminteşti. Ai nevoie de un 
mediu care să îţi amintească în permanenţă de eul tău viitor. Dacă mediul în care trăieşti nu îţi 
aduce mereu în prim-plan viitoarea ta identitate, înseamnă că activează o altă identitate a ta. 

In pofida faptului că uneori ne amintim cele mai traumatice experienţe timp de ani sau de 
decenii întregi, de obicei sîntem incredibil de uituci. Putem uita unde ne-am parcat maşina. 
Putem uita că i-am promis copilului că dimineaţă vom merge cu el după gogosi. 

Putem uita ce vrem cu adevărat de la viaţă. Sîntem coplesiti de activităţile de zi cu zi, iar 
uneori putem să nu facem altceva decit să stringem bani ca să ne plătim facturile. După cum a 
scris Meredith Willson în hitul de pe Broadway The Music Man: „Aduni atitea zile de miine, încît 
tot ce-ţi mai rămîne sînt o mulţime de zile de ieri pustii"!!, 

James Whistler nu a fost singurul care şi-a amenajat mediul înconjurător pentru a crea 
amintiri strategice. Autorul şi podcaster- ul Tim Ferriss tine în bibliotecă un exemplar al cărţii 
Puterea magică a gíndului, cu titlul la vedere. Tim a citit-o cînd identitatea lui era în curs de 
formare si acea carte i-a schimbat viata. Drept urmare, prezenţa cărţii îl inspiră acum să-şi 
propună şi să urmărească scopuri márete. Cînd îi vede coperta, simte imediat o schimbare în 
ce priveşte atitudinea mentală, emoţiile şi identitatea lui. 

De asemenea, poţi folosi un memento care să te avertizeze sau să îţi amintească de ceea 
ce contează cu adevărat. Autorul Ryan Holiday ţine în buzunar o monedă pe care scrie 
Memento mori („Aminteşte-ţi că eşti muritor”). Holiday tine moneda la el pentru ai trezi 
sentimentul propriei mortalitáti, ceea ce-l ajută să rămînă focalizat asupra prioritátilor sale în 
loc să se abată din drum. 

Pentru a-mi aminti strategic de identitatea pe care mi-o doresc cel mai mult şi pentru a o 
trăi, de curînd am intrat în posesia unui „Perete al culturii” creat de compania de proiectare 
culturală Gapingvoid. Un „Perete al culturii” este o colecţie ce cuprinde cel puţin 12 dintre 
convingerile sau aspiraţiile cele mai importante ale unei persoane, ilustrate sub forma unor 


opere de artá individuale dispuse pe perete sub forma unui caroiaj. Este un simbol captivant, 
care devine un ,altar al ideilor". 

„Peretele culturii” pe care l-am instalat la mine acasă înfăţişează multe dintre idealurile 
mele cele mai înalte, care vreau să-mi fie reamintite constant nu doar mie, ci şi copiilor mei. 
Imi place cînd copiii mei repetă expresii de pe „Peretele culturii” pe care le văd de mai multe 
ori în fiecare zi. Îi aud spunînd lucruri precum: 

Fă ce e bine şi rezultatele vor veni de la sine. 

E mai bine să fii productiv decit perfect. 

Cursul vieţii tale se decide înainte de ora opt dimineaţa. 

E mai uşor să faci 100% decit 98%. 

Aşteaptă-te la orice şi nu te ataşa de nimic. 

Măsura inteligenţei este capacitatea de schimbare. 

Simte-te ca şi cum dorinţa ta s-ar fi împlinit deja. 

Nu există libertate fără incertitudine. 

Ce te-a adus într-un anumit loc nu te va duce în altă parte. 

Nu fi niciodată un fost ceva. 

Acceptá-ti viitorul pentru a-ţi schimba trecutul. 

Recunostinta ne transformă. 

Lucrurile de calitate nu se obţin fără efort. 

Nu poţi avansa dacă nu laşi trecutul în urmă. 

Acestea sînt convingerile pe care vreau să ni le insuflu mie şi copiilor mei. De fiecare dată 
cînd urc la etaj şi trec pe lîngă „Peretele culturii”, mă uit la acele imagini şi îmi amintesc de 
persoana care vreau să fiu şi de care e posibil să uit uneori, cînd má las cuprins de virtejul 
treburilor zilnice. 

E important ca mediul din jurul tău să conţină numeroase elemente strategice care să-ţi 
amintească cine vrei să fii, pentru a te ajuta să devii eul viitor dorit. 

Pentru Whistler, tabloul lui cu trandafiri nu era doar un tablou cu trandafiri. A devenit un 
simbol cu o semnificaţie profundă. Cînd se uita la el, identitatea şi emoţiile i se schimbau 
numaidecit. În momentele de neîncredere în sine, tabloul îl stimula şi-l ajuta să se simtă 
capabil. Intr-o clipită, simţea puterea viitorului si a scopurilor sale. Emotiile i se schimbau şi 
eforturile lui creatoare izvorau dintro identitate învestită cu mai multă putere. 

Aceasta e puterea amintirii strategice. 

Dacă vrei să ai o viaţă plină de sens şi în care să progresezi, trebuie să îţi reamenajezi 
mediul în mod proactiv, utilizînd stimuli ai transformării. De cele mai multe ori, lucrurile stau 
exact pe dos: mediul e plin de elemente declanşatoare negative, care dau naştere la emoţii 
nedorite şi nerezolvate. 

E important să creăm elemente declansatoare care să ne stimuleze să ne gindim la eul 
nostru viitor, nu la cel vechi. Gindeste-te cum ar fi să iti amenajezi strategic mediul astfel încît 
să-ţi amintească de viitor! Amintirea nu trebuie să se refere neapărat la trecut. 

Deschide ochii şi priveşte mediul pe care l-ai creat în jurul tău. Încă păstrezi pe pereţi afişe 
ale concertelor la care ai fost în facultate? Operele de artă, fotografiile şi alte simboluri din 
jurul tău activează mentalitatea şi comportamentele eului tău viitor? Mediul în care trăieşti te 
ajută să mergi înainte sau te trage înapoi spre trecut? 

Dacă vrei cu adevărat să devii eul tău viitor, ai nevoie de un mediu care să iti amintească 
de cel care doreşti să fii, nu de cel care ai fost. Un scop nu devine realitate dacă nu avem la 
îndemiînă ceva care să ne amintească de el constant. De aceea unii oameni îşi notează 
scopurile în fiecare zi. Simt nevoia să-şi amintească încotro se îndreaptă, tot aşa cum un avion 
trebuie să-şi actualizeze constant traiectoria pentru a nu devia de la traseul său. 

Ce stimuli ai transformării poţi instala în mediul tău? 

Unde anume i-ai amplasa? 

Nu trebuie să fie ceva prea complicat. De pildă, poti lipi o notita autocolanta pe volanul 
maşinii sau pe oglinda din baie ca să îţi atragă atenţia asupra unui lucru pe care nu vrei să-l 
uiţi, cum ar fi: „Spune-i soţiei tale că o iubeşti”. 

Schimbá-ti parola de la calculator cu o expresie pe care ar folosi-o eul tău viitor. 

Mută televizorul astfel încît să nu mai ocupe locul central din casă. Sau, şi mai bine, scapă 
de el şi pune în loc ceva mai util. 

Şterge toate aplicaţiile de social media din telefon. 


Uită-te în şifonier şi aruncă toate hainele pe care eul tău viitor nu le-ar purta. 

Ai putea umple tot mediul din jurul tău cu lucruri care îţi amintesc de cele mai înalte scopuri 
şi aspirații ale tale. De fapt, chiar ar trebui să faci asta. 

Ignoranta strategică 

Informațiile pe care le primim ne determină perspectiva. Perspectiva ne determină rezultatele, 
iar rezultatele ne determină viitorul.12 

Zig Ziglar 

Lumea e plină de lucruri inutile. Internetul abundă în distracţii de proastă calitate sau 
mizerii de care pur şi simplu nu avem nevoie şi despre care nici nu trebuie să ştim. 

Majoritatea filmelor nu servesc la nimic. 

Majoritatea ştirilor sînt irelevante pentru situaţia noastră. 

Majoritatea oamenilor nu sînt aliniati cu eul lor viitor. 

În aparenţă, în lumea de astăzi avem la dispoziţie o gamă infinită de posibilităţi. lar mai 
multe posibilităţi înseamnă mai multe a/egeri. Acesta poate părea un lucru bun, dar pentru cei 
mai mulţi dintre noi nu este aşa. Mai multe alegeri înseamnă mai multe decizii, iar după cum 
am discutat mai devreme, oboseala decizională ne poate face să ne blocăm în tipare negative. 
O mare parte dintre opţiunile cu care ne confruntăm zi de zi nu au sens şi nu duc nicăieri. In 
loc să raminem deschişi către mai multe posibilităţi, avem nevoie de discernamint şi încredere 
pentru a închide majoritatea uşilor ca şi cum nici n-ar exista. 

Oare asta mă ajută sau mă împiedică să-mi creez viitoarea identitate? 

Cînd vrem într-adevăr să ne schimbăm şi să ne atingem scopurile, ne costă prea mult, la 
nivel mental, să ne focalizăm pe ce nu trebuie. În cartea sa The Paradox of Choice [Paradoxul 
alegerii], psihologul Barry Schwartz explică”: 

* Presupunem că mai multe opţiuni înseamnă variante mai bune şi 

mai multă satisfacţie. 

e Însă numărul excesiv de opţiuni ne face să ne îndoim de validitatea deciziilor noastre inca 
dinainte de a le lua. 

* Cînd avem prea multe opţiuni, trăim în permanenţă cu frica de a 
nu pierde ceva; privim mereu în urmă şi ne îndoim de alegerile pe care le-am făcut. 

* Acest lucru dă naştere unei stări constante de stres, în care avem 

mereu impresia că n-am făcut suficient, ne îndoim mereu de deciziile pe care le-am luat şi 
ne întrebăm tot timpul cum ar fi fost dacă am fi făcut alte alegeri. 

E bine să avem opţiuni. Altfel nu putem face alegeri. Însă oamenii cei mai pricepuţi din lume 
la luat decizii evită intenţionat 
aproape toate opţiunile pe care le au la dispoziţie. Jason Fried, fondatorul Basecamp, a spus 
odată: „Trec cu vederea intenţionat o mulţime de lucruri. Nu vreau să fiu supus atitor 
influente,,!^. 

E nevoie de încredere şi curaj ca să spui: „lau această decizie. Mă dedic acestui lucru. Mă 
ocup de asta cu toată seriozitatea. În consecinţă, de acum înainte nu mai iau în considerare 
nimic altceva. Trebuie să mă concentrez. Nu mă las distras de vacarmul şi planurile celorlalţi”. 

Dacă vrei cu adevărat să îţi atingi scopurile şi ţi-ai propus să progresezi în viata, trebuie sa 
creezi un mediu care te protejează de cea mai mare parte a lumii. 

Ignoranta strategică nu înseamnă să fii îngust la minte. Înseamnă să ştii ce vrei şi să fii 
conştient de faptul că te poţi lăsa uşor influenţat sau abătut din drum. În loc să ajungi în 
situaţii stupide şi să fii obligat să te bazezi pe voinţă din cauza lipsei de planificare, pur şi 
simplu eviti situaţiile de acest gen. Eviti chiar şi situaţiile extraordinare despre care ştii că, în 
ultimă instanţă, te împiedică să devii cel care vrei să fii. 

Stabileşti limite. 

iti trăieşti priorităţile, valorile şi visurile. 

Peter Diamandis, unul dintre cei mai cunoscuţi experţi din lume în antreprenoriat şi viitorul 
inovației, afirma: „Am renunţat să mă mai uit la ştirile de la televizor. Nu mă puteau plăti 
suficient pentru asta, P. Din perspectiva lui, e uşor să te laşi sedus de lucruri negative şi de 
noutăţi. 

Diamandis are dreptate. Ştirile nu sînt fapte obiective, ci puncte de vedere bazate pe 
atenţia selectivă. Cînd te uiţi la ştiri, vezi o poveste, o perspectivă subiectivă asupra lumii. Poţi 
alege să crezi povestea aceea, dar perspectiva pe care o implică îţi va limita identitatea şi 
scopurile. 


Diamandis practică ignoranta strategică. A creat un mediu în care se află la adăpost de 
distragerile şi negativismul din ştirile presei, continuînd totodată să se informeze cu privire la 
temele care îl interesează, printr-un studiu atent şi deliberat. 

Pentru a fi o persoană creativă şi de succes, trebuie să practici ignoranta selectivă. Un alt 
exemplu este Seth Godin, care în mod intenţionat nu citeşte comentariile de pe Amazon 
despre cărţile sale. Pe vremuri le citea, dar singurul efect era că se simţea îngrozitor şi se 
îndoia de sine însuşi, aşa că a renunţat. 

Godin practică ignoranta selectivă cu privire la spusele trolilor de pe internet si asta îl ajută 
să se simtă mai bine. Nu e cazul să înghită toate prostiile care-l fac să se îndoiască de 
identitatea şi scopurile lui. 

Ignoranta selectivă nu înseamnă să ne ferim să învăţăm sau să evităm să primim feedback. 
Înseamnă pur şi simplu să înţelegem că nu merită să ne batem capul cu anumite lucruri şi 
persoane. Înseamnă să ştim ce să evităm. 

Fără îndoială, Godin primeşte feedback despre opera lui. Dar de la surse de valoare care il 
ajută să se perfecţioneze. Primeşte feedback care-l va face în cele din urmă să progreseze, nu 
feedback menit să-l distrugă. 

Cu siguranţă că Diamandis e la curent cu evenimentele actuale şi ştie ce se întîmplă în 
lume. Acest lucru este esenţial pentru ceea ce face în calitate de futurolog şi de persoană care 
încearcă să creeze schimbări la nivel global. Dar îşi ia informaţiile din surse de valoare. A creat 
un mediu în care ajung la el doar cele mai bune informaţii. În mod strategic, le ignoră pe toate 
celelalte. 

E absolut necesar să foloseşti ignoranta selectivă dacă vrei cu adevărat să devii cine vrei să 
fii. Informaţiile pe care le primeşti îţi modelează identitatea, biologia şi personalitatea. Cînd 
informaţiile 
se schimbă, identitatea, biologia şi personalitatea ta se schimbă la rîndul lor. 

Din punct de vedere psihologic, dacă nu ai ştiinţă despre ceva, probabil că nu vei fi tentat 
de lucrul respectiv. Dacă vezi o farfurie cu prăjituri pe masă, nu te poţi preface că nu ştii de 
acele prăjituri. Dacă n-ai luat înainte decizia de a le ignora, va trebui să te recunosti învins. Pe 
de altă parte, dacă pur şi simplu nu aduci prăjituri în mediul tău, nu te vei confrunta cu 
oboseala decizională si cu lipsa voinţei. Nu vei mai pierde vremea gindindu-te la ceva ce ştii 
deja cá nu vrei. 

În ceea ce priveşte oportunităţile, e o idee bună să pui la punct sisteme care te scutesc de 
efortul de a cîntări fiecare decizie. De exemplu, împreună cu asistenta mea am creat o serie de 
reguli privind oportunităţile care îi sînt prezentate. Dacă acestea nu îndeplinesc criteriile mele, 
nu mi le transmite, ci îi răspunde cu amabilitate persoanei că nu mă pot ocupa chiar atunci de 
lucrul respectiv. 

Desigur, asemenea copiilor sărmani de la restaurantul lui Charlie Trotter, e bine să intri în 
contact cu moduri noi şi superioare de a trăi. Pentru a evolua şi a te transforma, trebuie să 
devii conştient de existenţa unor lucruri despre care acum nu ştii nimic. Ignoranta strategică 
înseamnă a ignora sau a te proteja intenţionat de ceea ce ştii deja că reprezintă o diversiune 
sau un inamic al eului tău viitor. Ea joacă rolul unui filtru care permite numai accesul lucrurilor 
noi care sînt potrivite pentru tine. Acest filtru nu va fi niciodată perfect, dar sistemele tale, 
precum şi intuiţia ta vor învăţa să ignore din ce în ce mai bine şi mai repede ceea ce îţi abate 
atenţia. 

Pentru a crea un mediu ce te protejează de lucrurile care te distrag, trebuie să ştii ce vrei. 
Trebuie să ştii ce e important pentru tine. Ai nevoie de reguli şi sisteme care te împiedică să te 
împotmoleşti într-o mlaştină de mizerie sau te apără de confuzia dată de oportunităţile 
nelimitate. 

Trebuie să iei o singură decizie în urma căreia nenumărate alte decizii vor fi mai uşor de 
luat, vor decurge de la sine sau vor deveni irelevante. Astfel elimini oboseala decizională. 
Astfel te pui la adăpost de asaltul informaţiilor şi planurilor ce caută să îţi capteze timpul şi 
atenţia. 

Dacă vrei cu adevărat să devii eul tău viitor, va trebui să creezi un mediu care îţi permite să 
foloseşti ignoranta strategică. Gindeste-te la toate informaţiile pe care le primeşti în prezent si 
care îţi sabotează eul viitor. 

Cum anume le poţi ignora fără să faci un efort important de voinţă? 
În ce domenii ale vieţii tale trebuie să aplici ignoranta strategică? Ce decizii simple ai putea lua 


chiar în acest moment pentru a elimina oboseala decizională din viaţa ta? 

Cu ce eşti la curent sau despre ce anume ai prea multe informaţii, deşi n-ar trebui? (Gîndeşte- 
te la lucruri care îţi distrag atenţia de la scopul tău; în cazul meu, nişte exemple ar fi analizele 
evenimentelor sportive sau ultimele ştiri despre diverse celebrităţi.) 

Ce lucruri care îţi abat atenţia sau tentaţii nedorite ar mai trebui să înlături din lumea ta? 
Factori activatori 

Capacitatea omului obişnuit s-ar putea dubla dacă s-ar cere asta. Dacă situaţia ar impune- o* 
Will Durant 

Christina Tosi s-a náscut in Ohio si a crescut la Springfield, in Virginia. A absolvit facultatea 
de matematică, dar nu era sigură dacă voia să lucreze în acest domeniu. Mama ei o tnvatase 
să se implice trup şi suflet în ceea ce făcea, aşa că a decis să se implice trup şi suflet în 
prepararea de produse de patiserie. 

Tosi s-a mutat la New York şi s-a înscris la cursul de patiserie de la French Culinary Institute. 
Şi-a început cariera culinară la restaurantul de lux Bouley, după care a avansat la restaurantul 
wd~50 din Manhattan, condus de celebrul maestru culinar Wylie Dufresne. 

Impresionat de etica profesională a lui Tosi, Dufresne i-a recomandat lui David Chang, un alt 
maestru culinar celebru din New York, să o angajeze. Chang n-a angajat-o ca să gătească sau 
să facă produse de patiserie, ci ca să-i scrie planurile de igienă alimentară şi să-l ajute să se 
ocupe de exigenţele administrative din partea Departamentului de Sănătate al oraşului New 
York. 

Tosi a început să aducă la restaurant produsele de patiserie pe care le făcea acasă şi să le 
ofere personalului. Toti au fost impresionați, inclusiv Chang. În meniul restaurantului nu figurau 
deserturi, iar Chang a fost încîntat de stilul lui Tosi. A insistat de 
mai multe ori să servească la restaurant unul dintre deserturile ei. Dar Tosi era timidă şi n- 
avea încredere în sine. 

Cu toate acestea, a continuat să prepare deserturi din ce în ce mai deosebite şi mai 
delicioase pentru personalul restaurantului. Dindu-si seama că Tosi nu va lua niciodată 
iniţiativa, într-o zi Chang i-a spus că avea la dispoziţie trei ore pentru a crea un desert care 
urma să fie servit în seara aceea. 

Vorbea foarte serios. După propriile-i spuse: „A trebuit să-i dau un impuls. Ea singură n-ar fi 
îndrăznit”. 

Tosi şi-a petrecut următoarele trei ore creînd o minunată prăjitură cu căpşuni. Clienţii 
restaurantului au constatat cu surprindere nu doar că au avut desert, ci şi că acesta a fost cu 
totul deosebit şi fabulos. 

Din momentul acela, Tosi a început să facă produse de patiserie la Momofuku Ssam Bar. 
Peste cîţiva ani, in 2008, a devenit disponibil spaţiul comercial de alături. Chang şi alţii se 
convinseseră deja că Tosi punea foarte mult suflet în ceea ce făcea, avind totodată un talent şi 
o etică profesională deosebite. 

De asemenea, Chang şi-a dat seama că ea avea nevoie de un impuls. Singură nu era în 
stare să facă saltul necesar pentru a-şi împlini visurile. Asa cá Chang i-a dat un nou impuls, 
provocînd-o să-şi deschidă propria patiserie, pe care ea a numit-o Milk Bar. Patiseria a avut 
succes numaidecit. In 2019, Tosi a deschis al saisprezecelea Milk Bar la Boston, iar lanţul de 
patiserii ce se întindea în toată America de Nord avea 381 de angajaţi”. 

Insă nimic din toate acestea nu s-ar fi întîmplat dacă David Chang n-ar fi fortat-o să-şi 
urmeze visul. Faptul că i-a pus la dispoziţie trei ore pentru a crea ceva a fost un factor 
activator, a creat o situaţie care a obligat-o să fie la înălţime. 

Un factor activator este orice element situational care ne obligă să trecem la acţiune şi să 
producem un rezultat. Aceşti factori ne pun într-o situaţie în care singura opţiune este opţiunea 
dorită. Am creat o situaţie care ne obligă să mergem în direcţia dorită. 

Asta s-a întîmplat cu Tosi. În adîncul sufletului, ea îşi dorea să facă produse de patiserie 
pentru mai multă lume. Chang a creat o situaţie care a obligat-o să se îndrepte în această 
directie?®. 

Rolul factorilor activatori este sa ne elibereze de eul nostru din trecut sau de numeroasele 
distrageri din viata. Creezi o situatie pe potriva eului tau viitor, care te obliga sa te manifesti in 
momentul prezent precum acea persoana. 

Utilizarea factorilor activatori iti permite sa inaintezi constant in directia dorita, deseori 
impotriva propriei tale rezistente. Factorii activatori necesita limite de timp, ceea ce activeaza 


legea lui Parkinson. Aceastá lege afirmá cà volumul de muncá acordat unei activitáti va creste 
astfel încît să ocupe timpul alocat pentru finalizarea ei. iti propui un anumit termen pentru a 
realiza ceva şi eşti obligat să obţii un rezultat pînă la termenul respectiv. Altminteri nu reuşeşti 
să faci nimic. 

Pentru a introduce factori activatori în viaţa ta, e necesar să creezi bucle de feedback mai 
rapide şi cu miză ridicată. Dacă nu e în joc o miză ridicată legată de performanţă, atunci 
factorul activator nu e suficient de puternic. În cazul lui Tosi, erau în joc mîndria ei şi reputaţia 
restaurantului. Trebuia să se descurce foarte bine nu doar pentru ea, ci şi pentru patroni şi 
întreaga ei echipă. 

In sporturile extreme, precum motocrosul sau snowboardingul, pericolul inerent şi 
feedbackul imediat constituie factori activatori puternici. Dacă un practicant de motocros nu 
reuşeşte să facă în mod adecvat salturile cu rotire înapoi de peste 21 de metri lungime, asta îl 
poate costa viaţa. Factorii activatori necesită un 
nivel maxim de concentrare şi angajament, scopul fiind intrarea în starea de flux şi obţinerea 
unor performante superioare”. 

Trebuie să iti concepi şi organizezi situaţiile din viata astfel incit să fii complet absorbit de 
ceea ce faci. E important să fii obligat să dai tot ce ai mai bun în tine, fiindcă altminteri 
consecinţele vor fi costisitoare. 

Vrei cu adevărat să te schimbi? 

Eşti dispus să apelezi la factori activatori? 

Factorii activatori sînt o treabă serioasă, însă pot fi şi amuzanti. De fapt, ei te ajută să 
priveşti viaţa ca pe un joc şi să îţi creşti radical motivaţia de a reuşi. 

Unul dintre cei mai utili şi mai eficienţi factori activatori îl reprezintă investiţiile financiare. 
Cînd investim bani în ceva, nivelul nostru de angajament creşte. Specialiştii în economie 
comportamentală numesc asta „biasul costului irecuperabil”. Te dedici lucrului în care te-ai 
implicat. De obicei, acest fenomen este descris ca o aberaţie, o eroare de raţionament care ne 
face să risipim bani încercînd să reparăm ceva ce nu funcţionează sau să ne pierdem timpul la 
un spectacol care nu ne place doar fiindcă am dat banii pe bilet. 

Dar poţi folosi această tendinţă şi în avantajul tău. De exemplu, prietenul meu Draye şi cu 
mine am plătit peste 800 de dolari ca să ne înscriem la un triatlon lronman. Eu nu mai făcusem 
niciodată aşa ceva. Dar voiam să facem ceva nebunesc şi ştiam că singurul mod de a ne 
implica era să plătim ca să ne înscriem în cursă. 

Prin urmare, am strîns din dinţi şi i-am dat drumul. 

Am creat un factor activator. 

lată însă un aspect de-a dreptul uluitor. A investi nu înseamnă doar a lua o decizie, ci şi a-ţi 
stimula imaginaţia. Inainte de a mă înscrie la Ironman, nu mă gíndisem serios la aşa ceva. Unii 
dintre 
prietenii mei participaseră la un asemenea eveniment şi eram curios să ştiu despre ce era 
vorba, dar cam atit. 

Insă odată ce am făcut investiţia am început să mă gîndesc foarte mult la Ironman. Am 
început să mă văd, în mintea mea, antrenîndu-mă si participind la eveniment. Ma vedeam pe 
mine însumi ca pe o persoană capabilă să participe la lronman. 

Acea investiţie iniţială a început să-mi modeleze comportamentele ulterioare. Am cumpărat 
cărţi audio despre sporturi de anduranţă şi am început să le ascult, hrănindu-mă cu idei noi. 
Mi-am scos bicicleta pe care se aşternuse praful de mai bine de şase ani. 

Mă gîndeam din ce în ce mai mult la lronman. Imaginaţia şi comportamentul meu au 
început să-mi modeleze identitatea. Comportamentul meu şi informaţiile primite îmi alimentau 
noua identitate. La sală, m-am reorientat de la exerciţii cu greutăţi la exerciţii cardio. 

Şi totul a început de la un factor activator. 

Cum poti integra în viaţa ta mai multi factori activatori pentru a deveni cel care vrei să fii? 
Ce situaţii ai putea crea pentru a obţine rezultate valoroase? 

Concluzie 

Dacă nu ne creăm şi controlăm mediul, mediul ne creează şi ne controlează pe noi.% 
Marshall Goldsmith 

Mediul în care trăim este una dintre cele mai puternice şi mai importante pirghii ale 
personalităţii noastre. Dacă vrem cu adevărat să ne schimbăm pe noi înşine şi viaţa noastră, 
trebuie să ne schimbăm mediul. 


Eşti produsul culturii şi al contextului în care trăieşti. Eşti produsul informaţiilor pe care le 
consumi. Tot ceea ce pătrunde /n tine - alimente, informaţii, oameni, experienţe - te 
modelează. Primul pas este să devii conştient de context şi de impactul pe care-l are asupra 
identităţii tale. Următorul pas este să îţi schimbi strategic mediul şi situaţia. 

În loc să le permiti mediului şi circumstanțelor să îţi reflecte identitatea, creează un mediu 
care să reflecte viitoarea ta identitate. Mediul tău trebuie să fie asemenea unui curent care te 
ajută să înaintezi în loc să te tragă înapoi. 

Cînd îţi schimbi mediul, cu timpul, întreaga ta viaţă se va schimba. Vei începe să ai noi 
experienţe. Vei avea noi ginduri şi emoţii. Vei fi în preajma unor oameni noi. Vei adopta noi 
comportamente. 

Identitatea şi personalitatea ta se vor schimba. 

Poti alege tipul de personalitate pe care o vei avea. Personalitatea se poate schimba. Nu eşti 
obligat s-o porti mereu cu tine, chiar dacă n-ai ales niciodată contrariul.?? 

Dr. Wayne Dyer 

Concluzie 

Acceptá-ti viitorul pentru a-ţi schimba trecutul 

Viaţa e simplă. Tot ce se întfmplă este o ocazie de a progresa, nu o problemă care ne tine pe 
loc.! 

Byron Katie 

Pe 19 mai 2000, Melissa Hull se afla in locuinta ei din Yuma, statul Arizona. Sotul ei era 
plecat la Phoenix în interes de serviciu pentru cîteva zile. Melissa era frinta de oboseală. 
Báietelul ei de trei ani, Devin, era foarte bolnav si nu reusea să doarmă. Melissa încercase de 
mai multe ori sá-si sune sotul ca s-o ajute cu Devin, dar fárá succes. 

În jurul orei 5 dimineaţa, Drew, băiatul de patru ani al Melissei, era pregătit să se scoale. 
Melissa l-a ajutat să ia micul dejun, l-a pus să se uite la Thomas & Frienas şi să coloreze. Apoi 
s-a dus să vadă ce făcea Devin si, în timp ce stătea întinsă lîngă el, a atipit. A dormit de pe la 
5:30 pînă la 7:30. 

Cînd s-a trezit, avea o senzaţie cumplită că ceva nu era în regulă. In casă domnea o linişte 
deplină. De obicei, Drew era gălăgios. În următoarele 15 minute, Melissa l-a căutat pe Drew 
prin 
toată casa. A observat că uşa glisantă de sticlă era întredeschisă şi şi-a dat seama că băiatul 
iesise afară. 

S-a uitat printre copacii de pe proprietatea lor şi a zărit urmele paşilor lui Drew pe potecile 
prăfoase din jurul locuinţei lor rurale. Sa luat după ele şi a văzut că duceau către un canal de 
irigație din apropierea casei. A observat locul în care malul de pămînt se surpase sub paşii lui 
Drew şi urmele apei ce stropise ambele laturi ale canalului în momentul căderii lui. 

A început să strige după ajutor. Curînd a apărut un ofiţer al echipei de patrulare la frontieră 
şi au început căutările. După mai bine de şapte ore, trupul lui Drew a fost găsit la aproape 13 
kilometri de casă. 

În aceste şapte ore, Melissa fusese chestionată în mod repetat de poliţie, de soţul ei şi de 
alţi membri ai familiei. Toţi voiau să ştie ce s-a întîmplat. 

După ce l-au găsit pe Drew, întrebările au continuat, dar acum sunau altfel. 

Cum de a fost posibil aşa ceva? De ce n-ai avut grijă? 

Soţul a invinovatit-o pentru moartea fiului lor şi, o luna mai tîrziu, a părăsit-o. Lumea 
Melissei s-a prăbuşit. Identitatea ei era zdruncinatá. Nu se mai simţea ca o mamá bună. Se ura 
pe sine însăşi. Se învinovăţea pentru moartea lui Drew. Avea impresia cá pierduse totul - pe 
fiul ei, pe soţul ei, pe ea însăşi. 

Era la pamint. 

Suferea atit de tare, încît abia reusea sa se ridice din pat. A renunţat să mai manince si sa 
mai facă duş. Se străduia să-l ajute pe Devin în timpul zilei, dar în rest pur şi simplu zăcea în 
pat. 

Seara, cînd se întorcea de la serviciu, Joey, soţul Melissei, îl lua pe Devin şi petrecea cu el 
cîteva ore, după care îl lăsa la Melissa să doarmă. În cele cîteva ore petrecute în singurătate, 
Melissa adesea 
bea alcool sau lua analgezice. Erau momentele cele mai sumbre şi mai dureroase. 

La cîteva săptămîni după acccident, viata a revenit la normal pentru majoritatea 
persoanelor din viaţa ei. Dar Melissa continua să sufere în tăcere. Cei care ţineau la ea vedeau 


că se chinuie, dar nu ştiau cum s-o ajute. Pînă la urmă au început s-o evite. Melissa s-a dus la 
oameni ai Bisericii şi la terapeuti, dar nimic n-a ajutat-o cu adevărat. 

La cîteva luni după moartea lui Drew, Joey l-a luat pe Devin după ce a ieşit de la lucru şi, 
pentru prima dată, n-avea de gînd să- | aducă acasă. Melissa urma să fie singură toată 
noaptea. S-a gîndit să se sinucidă. 

Păstrase un flacon cu analgezice care-i fuseseră prescrise de medic. Avea să ia pastilele, să 
bea alcool din belşug, să meargă la culcare şi să nu se mai trezească niciodată. Credea că a-şi 
lua viata era cel mai bun lucru pe care l-ar fi putut face pentru Devin, ca să nu fie martor la 
decăderea ei deplină. 

Cînd s-a dus la bucătărie ca să ia pastilele şi alcoolul, a văzut pe masă un teanc de scrisori 
de condoleanţe. În ultimele cîteva luni, primise multe scrisori de la tot felul de necunoscuţi 
care auziseră la ştiri despre povestea ei. A deschis una dintre ele, scrisă de o femeie pe nume 
Theresa. 

În scrisoare, Theresa îi spunea Melissei că fiica ei de şase ani fusese lovită de un camion. 
Accidentul se petrecuse cînd Theresa intrase în casă doar pentru un moment. Theresa spunea 
că initial se invinovatise pentru moartea fiicei ei şi că i-a trebuit mult timp ca să înceteze să o 
mai facă. O îndemna să nu se invinováteascá pentru cele intimplate. Îi spunea că era o mamă 
extraordinară şi că moartea fiului ei fusese un accident tragic. li scria că putea să se 
bucure de viaţă în continuare, dar era necesar să aleagă acest lucru în mod repetat, zi de zi. 

După ce a citit scrisoarea, Melissa a izbucnit în lacrimi. A luat o poză a lui Drew, a stríns-o la 
piept şi a plins ore întregi. A dat friu liber întregii sale suferinţe şi emoţiilor reprimate. 

Scrisoarea aceea i-a dat speranţă. A fost un punct de cotitură în viaţa ei, exact atunci cînd 
avea nevoie de asta. Theresa a fost martorul ei empatic. Melissa s-a simţit văzută şi auzită. 

A aruncat pastilele la gunoi. 

În locul biletului de rămas-bun pe care avea de gînd să i-l scrie lui Devin, Melissa a compus 
o scrisoare în care îşi cerea iertare fiului ei şi totodată îi făcea o promisiune. Îşi cerea iertare că 
adormise în dimineaţa aceea fatidică. Îşi cerea iertare că Devin avea să crească fără fratele 
său. De asemenea, îşi cerea iertare pentru felul în care se purtase în lunile de după moartea lui 
Drew şi pentru amărăciunea ei. 

l-a promis lui Devin că avea să-i fie cea mai bună mamă cu putinţă. l-a promis că totul avea 
să fie bine. l-a mulţumit cá era raţiunea ei de a încerca să rămînă în aceasta lume. Şi-a cerut 
iertare pentru faptul că era posibil să se bizuie prea mult pe el în viitor, avînd în vedere că era 
motivul ei pentru a trăi. A spus tot ce avea pe suflet. 

10 ani mai tîrziu, cînd Devin avea 13 ani şi Melissa îl considera pregătit să o citească, i-a dat 
scrisoarea în ziua de Crăciun. Desi o păstrase timp de 10 ani, îşi tinuse toate promisiunile. 
Scrisoarea Theresei îi schimbase şi îi salvase viata. A trecut prin suisuri şi coborisuri, dar avea 
o speranţă şi un motiv pentru a merge mai departe. 

Apoi s-a mai întîmplat ceva. 

La mai puţin de un an după ce-i dăduse lui Devin scrisoarea, Melissa şi Joey au aflat că în 
deceniul precedent asistenta lui Joey delapidase milioane de dolari din afacerea lor. In timp ce 
era chestionată de poliţişti, Melissa a aflat de la aceştia că soţul ei avea o relaţie cu asistenta 
lui. Nu i-a crezut. 

În seara aceea, cînd s-a întors acasă, i-a spus lui Joey că poliţiştii îi puseseră tot felul de 
întrebări incredibile despre aşa-zisa lui infidelitate. Joey nu o privea în ochi, ci continua să se 
uite ţintă la televizor. 

„E adevărat”, i-a spus el. 

Într-o clipă, Melissei i-a devenit totul clar şi cuvintele i-au tisnit fără voie de pe buze. 

„Dumnezeule, erai cu ea cînd a murit Drew!” 

Lumea ei parcă s-a prăbuşit dintr-odată. Suferinta era aproape insuportabilă. Avea sufletul 
sfişiat şi făcut bucăţi. Şi-a amintit că toată dimineaţa aceea încercase zadarnic să dea de soţul 
ei. Devin era bolnav şi Joey nu-i răspundea la telefon. 

A ieşit la iveală că Joey o înşelase pe Melissa timp de peste 12 ani. Copleşit de ruşine şi 
vinovăţie, îi făcuse viata un iad. O invinovatise pentru moartea lui Drew. O făcuse să se simtă 
ultimul om din lume. 

În următoarele 18 luni, Melissa a fost ocupată cu chestiunile legale referitoare la delapidare 
şi la aventura soţului. Către sfîrşitul procesului, avocatul sáu i-a spus: „Draga mea, lucrez în 
domeniu de 40 de ani. Nu cunosc pe nimeni cu o poveste ca ata. Artrebui să scrii o carte”. 


Melissa s-a gíndit la asta si a decis sá-si revadá jurnalele pe care le tinuse de-a lungul vietii. 
În timp ce era cufundatá în lectura vechilor ei jurnale, a văzut o fată care se confruntase cu 
foarte multă suferinţă, confuzie şi traume. În timp ce îşi citea jurnalele, 
scria în jurnal şi se ruga îndelung, s-a produs o schimbare de paradigmă. 

A început să-şi vadă altfel trecutul. Aproape toată viaţa avusese sentimentul că e o victimă. 
Se simtise de parcă ar fi fost blestemată de Dumnezeu. Dar în timp ce citea acele jurnale vechi 
şi reflecta la experienţele pe care le trăise, a început să le vadă altfel. /n /oc de blesteme, a 
văzut blnecuvíntárl. 

„Dumnezeu chiar are încredere în tine”, şi-a spus ea. „Toate experienţele prin care am 
trecut sînt un dar uriaş din partea lui Dumnezeu nu doar pentru ce sînt în stare să gestionez, 
dar şi pentru ce vrea să fac.” 

Aceasta este o schimbare profundă şi fundamentală prin care trebuie să trecem cu toţii, 
inclusiv tu, dacă vrem cu adevărat să ne transformăm radical viaţa ca: ceea ce ţi s-a întîmplat 
n-a fost o problemă, ci o oportunitate. 

Tot ce ţi s-a întîmplat în viaţă a fost o ocazie de a progresa. 

Tu eşti beneficiarul. 

Ai cîştigat multe. 

Ai învăţat multe. 

lar ca urmare a tuturor suferințelor şi dificultăţilor prin care ai trecut, ai un tel important. 

Melissa a aflat despre infidelitatea soţului ei în 2011. În 2014 a început să-şi scrie cartea, 
care a fost publicată în 2016. Acum este o cu totul altă persoană decit cea care era în 
dimineaţa în care s-a trezit într-o casă cufundată în tăcere. 

După propriile-i spuse: „Acum mă las călăuzită de telul meu. Vreau să-mi dedic întreaga 
viaţă ajutorării celor care nu se simt auziti". 

Melissa se lasă condusă de scopul, si nu de „personalitatea” ei. Scopul ei o îndeamnă să 
facă lucruri care îi depăşesc cu mult zona 
de confort. Scopul ei o transformă pe ea şi personalitatea ei. 

De-a lungul anilor, a încercat s-o contacteze pe Theresa, martorul ei empatic. A pus 
anunţuri pe reţelele de socializare, dar fără succes. Cu toate acestea, scrisoarea ei i-a redat 
speranţa şi i-a schimbat viaţa. În prezent, singurul scop al Melissei este să le ofere speranţă 
celor care au pierdut-o. Vrea să-şi facă povestea cunoscută, să le ofere oamenilor spaţiul 
necesar pentru se conecta cu vocea lor interioară. Cartea şi povestea ei reprezintă propria 
„Scrisoare” adresată lumii, avînd în vedere cá o scrisoare i-a salvat viata. 

Cînd am întrebat-o pe Melissa în ce privinţă se schimbase cel mai mult, mi-a spus că acum 
doreşte să se implice în problemele altora. Înainte de aceste experienţe transformatoare, 
trecea indiferentă pe lingă cei care se confruntau cu dificultăţi. Era prea ocupată cu propriile 
probleme pentru a fi atentă la alţii. Dar acum a ajuns în punctul în care vrea să-i ajute pe cei 
din jur. A 

Cînd am întrebat-o cine este eul ei viitor, mi-a spus că acesta este o mare forţă a binelui. Isi 
percepe eul viitor ca pe un mesager îndrăzneţ al speranţei şi vindecării. Se vede inspirind şi 
ajutind un număr mare de oameni din lumea întreagă. 

Cînd am întrebat-o cum s-au schimbat povestea şi trecutul ei de-a lungul anilor, mi-a spus 
că are doar un sentiment profund de recunoştinţă. Crede că totul s-a întîmplat cu un motiv. 
Deşi a trecut prin iad, simte că a meritat din plin, fiindcă acum are experienţe extraordinare în 
fiecare zi. 

De curînd, a vorbit cu un cuplu care îşi pierduse fiica într-un accident nautic. Poartă 
asemenea conversații cu regularitate. Joacă rolul unui martor empatic în fiecare zi. Şi nici unul 
dintre aceste lucruri n-ar fi fost posibil pentru ea în lipsa experienţelor pe care lea avut. 

Îşi iubeşte trecutul. 

Îşi iubeşte viaţa. 

Ea şi Joey s-au iertat unul pe celălalt şi au mers mai departe. Cînd Melissa i-a spus că voia 
să scrie o carte în care urma să-şi prezinte viaţa şi căsnicia cu lux de amănunte, Joey a 
sustinut-o pe deplin. Au ajuns la reconciliere. 

Viitorul lor este mai luminos decit trecutul lor. 

Viitorul lor continuă să le schimbe trecutul. 

Acum este rîndul tău 
Ai ajuns pînă aici. Întrebarea este: ce vei face în continuare? Vei trăi în acord cu fostul tău eu 


Sau cu eul tău viitor? 

Vei activa cele patru pirghii ale personalităţii tale si vei realiza schimbările radicale pe care le 
doreşti? 

Îţi vei depăşi în permanenţă limitele, imaginindu-te şi devenind în permanenţă o nouă 
persoană? 

Am vorbit despre foarte multe lucruri. Am discutat despre traume, povestea identităţii, 
subconştient şi mediu, precum şi despre modul în care poţi rămîne blocat în cicluri 
nesănătoase şi repetitive sub acţiunea acestor forţe. De asemenea, am adus în discuţie cele 
mai des întîlnite mituri culturale despre personalitate din cauza cărora, dacă le adoptăm, viata 
noastră va fi una „obişnuită” şi mediocră. 

Acum ai toate cele necesare pentru a-ţi ridica la un nou nivel imaginaţia, motivaţia, credinţa 
şi curajul. Eşti pregătit să-ţi accepti din toată inima viitorul şi să-ţi schimbi trecutul. 

Pe parcursul acestei cărţi, ti s-au pus zeci de întrebări. Revino asupra lor şi răspunde la ele 
în jurnalul tău. Foloseste-ti zilnic jurnalul ca să iti imaginezi, să planifici şi să concepi strategii 
pentru a crea şi a-ţi transpune în realitate visurile cele mai nebunesti. 

Personalitatea nu este ceva fix; ea reprezintă o alegere. 

Personalitatea ta se poate schimba în moduri spectaculoase. În cele din urmă, viaţa din 
visurile tale poate deveni ceva care să ti se pară de la sine înţeles: noua ta normalitate. Odată 
ce devii persoana din visurile tale cele mai îndrăzneţe, cu ajutorul credinţei şi al încrederii pe 
care le-ai dobindit pe parcurs, porneşte din nou în aceeaşi aventura, dar de data asta cu un 
scop mai măreț şi cu mai multă pricepere. 

Viaţa este o şcoală. Eşti aici pentru a evolua. Eşti aici pentru a trăi conform credinţei şi 
planurilor tale. Eşti aici. Eşti aici pentru a alege. 

Alegerea îţi aparţine. 

Cine vei fi? 

Mulţumiri 

Scrierea acestei cărţi a fost unul dintre cele mai dificile lucruri pe care le-am făcut vreodată. 

incredibilă cu mine pe tot parcursul anului în care am pus lucrurile cap la cap. Mulţumiri lui 
Adrian Zackheim şi întregii echipe de la Portfolio pentru sprijinul acordat în realizarea acestei 
cărţi. 

Îi mulţumesc din suflet lui Kaushik Viswanath, care, cu mult înainte să mi se publice cartea 

cu tine mi-a îmbunătăţit capacitatea de a scrie cum nu mi s-a mai întîmplat de ani întregi. 

dintre ele nu mi se părea în regulă. Cartea nu mi se părea în regulă - si am început să cred cá 

mentor şi m-a ajutat să-mi dau doctoratul în psihologie industrială şi organizaţională la 

pofida stîngăciilor mele repetate, mi-ai oferit ocazia să duc totul la bun sfirşit. Obţinerea 
doctoratului a fost una dintre cele mai importante realizări din viaţa mea. In esenţă, mi-am 
făcut întreaga disertaţie în timp ce scriam această carte. N-aş fi reuşit fără răbdarea şi 
bunătatea ta, fără atitudinea ta lipsită de judecată faţă de mine şi scopurile mele. Mulţumesc, 
Bob. 

Joe Polish, iti mulţumesc că ai fost prima piesă de domino din noianul de evenimente care 
au avut loc în viaţa mea începînd din 2017. Mulţumesc că mi-ai permis să vorbesc la 

Dan Sullivan şi Babs Smith, vă mulţumesc pentru răbdarea de care aţi dat dovadă în timp 

oameni extraordinari ca voi. Apreciez enorm orice interacţiune cu voi. 

Philip Hardy şi Susan Knight, vă mulţumesc că sinteti părinţii mei. Va mulţumesc că m-ati 
adus pe lume. Vă mulţumesc pentru iubirea voastră necondiționată şi pentru cá m-ati susţinut 

N-am fost acela care ar fi trebuit să fiu pentru voi. Dar 

nostru. Vă voi iubi mereu. E 

mult pe zi ce trece. Sper să devin bărbatul pe care-l meriti si care îţi doreşti să fiu. Kaleb, 

Jordan, Logan, Zorah si Phoebe, vă mulţumesc cá sinteti copiii mei. Vă mulţumesc cá sinteti o 

de neajunsurile mele ca tată. Vă iubesc pe toţi foarte mult şi îmi pare nespus de bine să fiu 
tatăl vostru. Mă provocati să devin mai bun în fiecare zi. 

